
Povandeninės archeologijos atsi- 
adimas žymimas. paprastai 1802 
netais, kai graikų narai iš „Mento- 
ro“ laivo, paskendusio netoli Antiki- 
fero salos, iškėlė dėžes su neįkaino- 
jamais Partenono frizais. Praėjo 
beveik šimtmetis. 1900 metų pabai- 
goje graikai, žveįjodami kempines, 


netoli nuo „Mentoro“ žuvimo vietos 


visiškai netyčia dugne pamatė sta- 


tulos ranką, kyšančią iš dumblo. 

PRATARMĖ 


Vienas iš sudėtingiausių bet kurio objekto mokslinio tyrimo uždavi- 
nių yra išsiaiškinti to objekto kilmę, nes daiktų pradžią ir jų raidą į da- 
bartinį būvį paprastai nuo mūsų slepia amžių ir tūkstantmečių glūduma. 
Ypač sunku tokiu aspektu tirti žmogų ir žmonių visuomenę — bene sudė- 
tingiausius Visatos reiškinius. 

Žmogus atsirado žemėje maždaug prieš milijoną! metų, tik ligi šiol aiš- 
kiai nežinome, kurioje vietoje. Žmonių vėliau pagausėjo, ir jie išsisklaidė 
visuose žemynuose. Kovoje dėl naujų žemės platybių kūrėsi gentys ir tau- 
tos, kilo ir geso civilizacijos, tačiau ir tie procesai tebėra mokslininkams 
dažniausiai paslaptis. Rašytiniai šaltiniai aprėpia menkus laiko tarpus, o 
pirmesnius istorijos tarpsnius liudija tik netiesioginiai dokumentai — jų 
nuotrupos, bet ir tos pačios ne visada aiškios. Todėl gana reikšmingi daro- 
si net mitai ir legendos, nes daugelyje sakmių esama ir jų atspindėtų tikro- 
vės trupinių. Įdomus kartais esti įvairių tautų kalbų lyginimas ir geogra- 
tijos vardų reikšmių analizė. Bet patikimiausia istoriko pagalbininkė yra 
archeologija: ji tiria materialius daiktus, t. y. labai objektyvius doku- 
mentus. 

Ligi šiol labiausiai padėjo suvokti senovės tautų ir kultūrų likimą 
„antžeminė“ archeologija. Tačiau žmogaus darbų pėdsakų aptinkame ne 
tik po žemės sluoksniais, bet ir po vandeniu. Ten randame įvairių daiktų, 
paskendusių laivų ir net ištisų vietovių ar miestų griuvėsių, kartais kone 
dviejų kilometrų gylyje. 

Archeologų radiniai ežerų dugne arba jūrų pakrantėse esti paprastai 
tik pagalbiniai: jie vien papildo gretimos sausumos radinius. Tačiau pama- 
Žu iškilo ir tokių klausimų, kuriuos „povandeninė“ archeologija turi spręs- 
ti savarankiškai, o jos žodis lemiamas. Ir iš tiesų: kaip aiškinti, kodėl pu- 
siaujo rasės gyvenamosios vietos (pavyzdžiui, tropinė Afrika ir Australi-. 
ja) perskeltos Indijos vandenyno platybių? Kodėl panašių senovės monu-. 
mentų rasta tokiose atokiose viena nuo kitos vietose, kaip Velykų sala ir. 
Pitkerno sala? Noromis nenoromis imi spėlioti, jog kadaise būta „tiltų“ —, 


l Naujausiais mokslų duomenimis — prieš 3,5 milijono (vert.). 


salų virtinių arba sausumos ruožų, kurie jungę tas pasklajas vietoves, bet 
paskui nugrimzdę žemiau jūros lygio. Čia archeologija glaudžiai susyja su 
geologija: pirmoji ieško jūros dugne archeologinių daiktų ir konstatuoja 
jų amžių, o antroji ieško įrodymų, kad žemės pluta nugrimzdusi, ir pasako 
geologines įvykių datas. Abiejų mokslų išvadų sutapimas istorijos išva- 
das daro labai patikimas. 

Aleksandro Kondratovo knyga ir nagrinėja tas dideles problemas, ku- 
Tias galutinai išaiškinti turi padėti nauji „povandeninės“ archeologijos 
laimėjimai. Ramiojo vandenyno paslaptis, jo akimis, esanti, pavyzdžiui, 
Velykų salos kultūra, Amerikos indėnų kilmė, polinezių sentėvynė, Aust- 
ralijos apgyvenimas. Indijos vandenyne slypi kartu su kitomis mįslėmis 
tikriausiai ir paslaptis, kaip išplito senoji dravidų civilizacija. 

Atlanto paslaptis yra šiltosios ir šaltosios legendinės Brandano, Anti- 
lijos, Tulės salos, išmirusios Kanarų salų gentys, jaudinamą ir gausią lite- 
ratūrą sukurti paskatinusi Atlantidės problema. Autorius ne tik pateikia 
skaitytojui problemas, bet ir pasakoja apie svarbiausius jų sprendimo va- 
riantus, nagrinėja etnografo, kalbininko, geologo ir kitų šakų mokslininko 
akimis jų autentiškumą. Nė viena išvada neprimetama, jos labai atsargios, 
o jei trūksta faktų, klausimas paliekamas neatsakytas. Pasakojama papras- 
tai ir patraukliai. 

Knyga, be abejo, sudomins daug skaitytojų, juo labiau kad kiekvie- 
nas apsišvietęs žmogus negali nesidomėti tuo, kas labai artimai susiję su 
žmonija, 

Akademikas STANISLAV AS KALESNIKAS 

Nugrimzti gali: 

1) pavieniai ugnikalniai; 2) ugnikalnių grupės; 
3) vulkaniniai rajonai; 4) vulkaniniai rajonai ir pa- 
vienės didelės dugno pakilumos; 5) ištisas jūros dug- 
nas. Be to, reikia turėti galvoje stabilaus dugno van- 
denynų lygio svyravimą. 

Neužmirškime, kad visi tie grimzdimai ir kilimai 
yra gana realūs, išskyrus dar vieną atvejį — nuola- 
tinį nejudraus dugno vandenyno kilimą. Tačiau auto- 
rius yra priverstas atmesti jį, nes dėl tokio kilimo 
būtų apsemti visi žemynai drauge su autoriumi ir 
skaitytojais, ir todėl diskusijos nė nereikėtų, 


H. Menardas, Ramiojo vandenyno dugno 
geologija. 


PROLOGAS 

Neatmenamais laikais žmogus apgyveno savo planetą —ir tai buvo 
pirmasis žemės atradimas. Slinko amžiai ir tūkstantmečiai. Ispanų, portu- 
galų, anglų, prancūzų, rusų jūrininkai ir keliautojai pasaulio žemėlapyje 
pažymėjo nežinomas šalis, jūras, salas, kalnagūbrius ir vandenynus. 
XV-—-XVIII amžius buvo antrojo planetos atradimo epocha, Didžiųjų geo- 
grafinių atradimų epocha. Praeitas šimtmetis ir dabartinis amžius — tre- 
čiojo planetos atradimo epocha, ir ją pamatuotai galėtume vadinti „Di- 
džiųjų istorinių atradimų epocha“. 

Kas buvo istorija geriausiems XVIII amžiaus protams? Rinkinys di- 
džių žygdarbių, kuriuos atlikę didvyriai ir viešpačiai, įdomių nuotykių ir 
keistenybių rinkinys. XIX amžiuje Hegelis ir Marksas ima žiūrėti į istori- 
ją kaip į procesą, o ne kaip į pavienių darbų ir piktadarysčių sumą, kaip 
į procesą, sąlygojamą tam tikrų dėsnių, kuriuos gali suvokti žmonija. Tai- 
gi žmonės gali valdyti tą procesą. 

Biblija ir antikos istorikų liudijimai — štai ir visi senovės istorijos do- 
kumentai, kuriais rėmėsi Europos istorikai ir filosofai ligi pat XIX amžiaus. 
O nuo tos akimirkos, kai buvo pradėti skaityti Egipto hieroglifai ir Mezo- 
potamijos dantiraštis, tų istorinių dokumentų srautas ėmė plūsti it potvy- 
nis — šių dienų mokslininkams net laiko nebeužtenka vien perskaityti vi- 
siems dokumentams, paveldėtiems iš tolimų epochų. Viduramžiais Bibli- 
jos žodžiu buvo tikima aklai. Skeptiškasis XVIII amžius Biblijos istorijas 
pavadino „pasakomis“. Šiandien orientalistai krikščionių ir judėjų šventą- 
ją knygą laiko puikiu istorijos dokumentu, tik labai savitu: kiekvieną 


Biblijos vardą, geografijos pavadinimą, įvykį, datą reikia savotiškai „iš- 
šifruoti“, nes realūs įvykiai, žmonės, tautos, miestai Biblijos tekste, kaip 
savitoje „mito prizmėje“, lūžo — įgavo fantastišką arba poetinį drabužį. 

Bibliją kūrė kaip mitologijos kūrinį judėjų pamokslininkai, žyniai ir 
poetai per keletą šimtmečių nuo XIII amžiaus prieš mūsų erą. Joje su- 
kaupti senesnės, Mezopotamijos, kultūros mitai ir padavimai, Ji atspindėjo 
realius ano meto Artimųjų Rytų įvykius ir, kaip dera bet kuriam šventam 
raštui, apibendrintai pavaizdavo pasaulį nuo pat atsiradimo ligi būsi- 
mo galo. 

Iššifruotas Biblijos žodis padėjo mokslininkams suvokti daugelį isto- 
rijos įvykių. Šių laikų istorikai savo žinioje turi ne tik krikščionių ir judė- 
jų šventąją knygą, bet ir kitas, kurios yra toks pat vertingas šaltinis (be- 
je, kaip ir Biblija, reikalaująs kruopščiai ir įdėmiai šifruojamas). Tokie 
yra „Vėdai“, induizmo šventosios knygos, ypač seniausioji, ilgiausioji ir 
įdomiausioji iš jų — vadinamoji „Rig-Vėdas“. Tokia yra ir „Avesta“ — ug- 
nies garbintojų parsų šventoji knyga, tokia ir „Popol Vuch“, arba „Tautų 
knyga“, indėnų kičių epas. Apstu tokių įvairiausių pasaulio tautų mitų, 
legendų, padavimų, o kartais net pasakų. Jeigu turėsime galvoje ypatingą 
„Mito prizmę“, kurioje lūžo realūs įvykiai, tai jie yra puikūs istorijos do- 
kumentai, nes per juos galima įžvelgti tūkstantmečių tamsą. 

Tik išmokę daugybę įvairių kalbų, mokslininkai galėjo perskaityti 
senovės raštą ir šventąsias knygas. Studijuodami „Rig-Vėdo“ ir ,„Avestos“ 
tekstus, filologai nustebę pamatė nepaprastą senovės indų ir senovės ira- 
nėnų kalbų žodžių panašumą... į graikų, lotynų, prancūzų, ispanų, lietu- 
vių, rusų kalbos žodžius, trumpai tariant, beveik į visų Europos, tame tar- 
pe Švedijos, Norvegijos ir net tolimosios Islandijos, kalbų žodžius! Žo- 
džių ir šaknų panašumas buvo neatsitiktinis — mat, tos kalbos, pavadintos 
„indoeuropiečių“ vardu, yra senos giminės. Tas atradimas tapo pamatu 
naujam mokslui — lyginamajai istorinei kalbotyrai, kuri savo ruožtu tapo 
šiuolaikinės kalbotyros šerdis. Tačiau toks pat svarbus tas atradimas buvo 
ir istorijos mokslui — juk ne tik tekstai, bet ir pati kalba, jos gramatika ir 
ypač žodynas gali būti puikus istorijos šaltinis, be to, dar toks, kurio ne- 
palietė „redaktorių“ — valdovų, žynių, valdininkų ir raštininkų — ranka. 

Dar daugiau: kalbos duomenys yra tas įrankis, su kuriuo istorikas ga- 
li prasiskverbti į tokias laikų gelmes, kur rašto meno dar nė nebuvo 
ir jokių kitų daiktinių įrodymų neišliko — čia žodynai gali pakeisti ar- 
cheologų kastuvus ir senovės kronikininkų pranešimus! 

Iš kur yra kilusios indoeuropiečių kalbos, taigi ir gentys, kalbėjusios 
„indoeuropiečių kalba“ (arba, kaip spėja daugelis tyrėjų, — gentiniais 
dialektais)? Kokia buvo jų kultūra, kuo vertėsi indoeuropiečiai? Indoeuro- 


piečių visuomenė bus iširusi labai seniai, tais laikais, kai dar nebuvo išras- 
tas raštas. Archeologijos mokslas šiame bare taip pat kol kas bejėgis: nė 
viena iš kultūrų, randamų didžiulėse Eurazijos platybėse, negali būti nea- 
bejotinai susieta su indoeuropiečiais. Lieka tik kalbos duomenys. Gretin- 
dami įvairių indoeuropiečių kalbų žodynus ir suradę juose seniausią bend- 
ros leksikos sluoksnį, kalbininkai daug papasakojo istorikams. 

Imkime žodį „tėvas“, kuris angliškai skamba kaip „fade“, vokiškai — 
„fater", lotyniškai ir graikiškai — „pater“, prancūziškai — „per“, ispaniš- 
kai — „padre“, senąja indų ir senąja persų kalba — „pitar“, keltų (senojo- 
je galų, šiuolaikinėje bretonų, airių, valų) kalbose — „ater“ ir „atar“. Visi 
tie žodžiai kilę iš bendros indoeuropiečių šaknies, kuri turi „šeiminin- 
ko" reikšmę. Taigi šeimoje tėvo būta galvos. Kitaip tariant, indoeuropie- 
čiai jau buvo praėję matriarchato stadiją ir gyveno patriarchato santvar- 
koje. 

Lygiai taip pat „kalbos archeologija“ parodė, jog indoeuropiečiai iš- 
manė žemdirbystę. Štai kad ir rusų kalbos „zerno“!, vokiečių ir anglų 
„korn“, lotynų „granum“. Arba senosios slavų kalbos arimo vardas „ora- 
ti“, lotynų „arat“, graikų „aroi“ž. O naminių gyvulių pavadinimai, be to, 
diferencijuoti — atskiri karvės, veršiuko, avies, ėriuko, arklio, kumeliuko, 
jaučio ir kitų gyvulių — rodo, jog svarbiausias indoeuropiečių verslas bu- 
vo vis dėlto ne žemdirbystė, o gyvulininkystė. 

Tas faktas padėjo gerokai susiaurinti tariamos indoeuropiečių sentė-- 
vynės ribas: tai nieku būdu negalėjo būti Lietuvos miškai arba Airijos sa- 
la (kaip kad manė kurie-ne-kurie mokslininkai). Tikriau jos buvo ieškoti: 
Juodosios jūros arba centrinės Azijos stepėse. Beje, pastarieji kalbininkų. 
tyrimai verčia spėti, jog veikiausiai tai Mažoji Azija. Mat, kuriose-ne-ku- 
riose Kaukazo ir semitų kalbose esama bendrų žodžių, kurie nieku būdu 
negalėjo būti skolinti, nes yra iš pagrindinio žodyno fondo. Tai rodo arti- 
mą minėtų kalbų giminystę ir tinkamiausią „bendro gyvenimo“ teritoriją 
esant Mažąją Aziją. 

Kalba ilgainiui keičiasi. Suprantama, kad juo ankstesnėje raidos sta- 
dijoje užtinkame vieną ar kitą kalbą, juo vertingesnės informacijos gali 
gauti istorikas. Įminę senovės raštijos paslaptį, mokslininkai tiria graikų 
kalbos raidą daugiau kaip per trisdešimt šimtmečių (nes graikų kalba 
įamžinta molinėse lentelėse, parašytose tūkstantis metų prieš Homerą!).. 
Ne mažesnį laiko tarpą aprėpia egiptiečių ir akadų kalbų istorija. Buvo 
aptiktos ištisos indoeuropiečių kalbų „šakos“, be ženklo dingusios nuo že- 

mės paviršiaus, ir naujos kalbų šeimos, pavyzdžiui, churių urartų, kurio- 
mis kalbėjo galingose Senovės Rytų valstybėse — Mitanyje ir Urarte, 
„Senovės raštijų ir kalbų atradimas devynioliktajame ir dvidešimtajame 
amžiuje rodo didžiulę žmogaus proto jėgą, — pamatuotai rašo žinomas vo- 
kiečių mokslininkas Johanas Fridrichas, — ...tuo būdu istorijos akiratis bu- 
vo pastūmėtas toli į amžių glūdumą. Prie žmonijos istorijos pustrečio tūks- 
tantmečio, kurį žinojo mokslas, dabar prisidėjo mažiausiai dar tiek pat. 
Mūsų akyse iškilo ne tik tolimų epochų politiniai įvykiai, bet ir senovės 
tautų materialinė ir dvasinė kultūra. Mes susipažinome su jų būstais, dra- 
bužiais ir gyvenimo būdu, jų religija, teise ir moksliniu mąstymu. Išsiplė- 
tusios erdvės ir laiko perspektyvos padeda mums tvirčiau kalbėti apie 
žmogaus gyvenimo ir mąstymo raidą.“ 

Istorikas plačiai naudojasi senovės tekstais, giminaičių kalbų žodynų 
duomenimis... Bet jeigu jis neturi nei tekstų, nei žodynų? Pasirodo, ir to- 
kioje bėdoje istorijos, mokslui gali gerokai padėti kalbotyros mokslas, 
tiksliau, bendras istorijos, kalbotyros ir geografijos mokslų kūdikis topo- 
nimika. Miestų, vietovių, kalnų ir ypač upių vardai pergyvena valstybes, 
tautas, kalbas — ne be reikalo ir vadina juos kartais „žemėlapio pavir- 
šiaus istorija“! Dono, Dnepro, Dunojaus, Dnestro, Doneco upių vardai ro- 
do, jog kadaise Pietų Europos teritorijoje ir Juodosios jūros pakrantėse 
gyvenę skitai, nes skitų kalboje žodis „don“ reiškė „vanduo“ arba „upė“, 
o tuo tarpu dabartiniams gyventojams minėtų upių vardai nieko nesako. 

Toponimika šiuolaikiniams mokslininkams padeda daryti atradimus 
tokiose, atrodytų, iš panagių ir nuodugniai ištirtose srityse, kaip antikos 
pasaulio istorija. Pasirodo, kad seniausi Graikijos ir Egėjo jūros salų gy- 
ventojai buvo tautos (arba viena tauta), kuri kalbėjo ne indoeuropiečių 
kalba. Ji sąlygiškai pavadinta „egėjų“ kalba. Paskui iš rytų į Egėjidę įsi- 
skverbė hetitai ir kitos tautos. Įkandin jų (o gal ir sykiu su jais) į Graikijos 
teritoriją iš šiaurės atkilo pelazgai, kurių kalba artima dabar išnykusiai 
trakų, gimtajai garsiojo Spartako kalbai. Ir tik tarp III ir II tūkstantmečio 
prieš mūsų erą Egėjidėje pasirodė pirmieji graikai. Taigi geografijos var- 
dų analize buvo įžvelgti čia keturi „sluoksniai“, palikti keturių įvairių 
kultūrų ir tautų: „egėjų“, hetitų, pelazgų ir graikų. 

Teisybė, tuos sluoksnius galima įžvelgti ne tik geografijos vardų ana- 
lize. Toponimika padeda istorikams tik konstatuoti, kokiai etninei grupei 
priderėjo vieni ar kiti Egėjidės gyventojai, — o amžius kasinėdami senojo- 
je Elados žemėje, mokslininkai surinko šimtus tūkstančių daiktinių pa- 
minklų, kuriuos paliko Graikijos ir Egėjo salų gyventojai. 

Kasinėti Eladoje pradėta dar antikos laikais, kai kolekcionavimo 
karštligė buvo pagavusi elenų viešpatysčių ir Romos imperijos turčius, 

Beje, tai sunku pavadinti kasinėjimais įprastine to žodžio prasme. Veikiau 
tai buvo senovės graikų maldyklų, mauzoliejų, rūsių plėšimas. Viduram- 
Žiais visi antikos paminklai buvo laikomi „stabmeldiški" ir barbariškai 
buvo naikinami, Ir atvirkščiai — Renesanso epochoje neregėtai stipriai 
vėl įsižiebia domėjimasis antikos kultūra. Vėl pradedama kasinėti. Deja, 
svarbiausias tų „kasinėjimų“ tikslas buvo meno kūriniai, statulos, barel- 
jefai, geriausiu atveju — monetos ir įrašai, visa kita antikos senienų ko- 
lekcininkų ir mėgėjų nedomino. 

XVIII amžiaus pradžioje buvo aptikti Vezuvijaus pelenuose palaido- 
to romėnų miesto Herkulano griuvėsiai. To paties šimtmečio viduryje bu- 
vo rastas dar vienas miestas, irgi palaidotas Vezuvijaus išsiverži- 
mo, — Pompėja. Ilgus metus trukę tų miestų kasinėjimai privertė moksli- 
ninkus atidžiai rūpintis kiekviena detale, menkiausiu, atrodytų, daiktu — 
ir tai paskatino sukurti šiuolaikinius archeologinio kasinėjimo metodus. 
O puikus antikos kultūros specialistas J. Vinkelmanas antrojoje XVIII 
amžiaus pusėje permetė „tiltą“ tarp antikos autorių informacijos ir ar- 
cheologų rastų meno paminklų, parodė meno stilių raidą, glaudžiai susi- 
jusią su bendrąja antikos kultūros plėtote. (Štai kodėl Vinkelmanas kar- 
tais vadinamas „archeologijos tėvu“ ir „meno istorijos tėvu“.) 

Nuo praeito šimtmečio antrosios pusės archeologai kasinėja Eladoje 
ir „eleninėje“ Mažojoje Azijoje, atkuria Olimpiją, šventąją vietą, kur vy- 
ko garsiosios Olimpinės žaidynės (surasta 130 marmurinių statulų ir ba- 
reljefų, 1000 įrašų, 6000 monetų, 13 tūkstančių žalvarinių daiktų ir tūks- 
tančiai įvairių terakotos dirbinių). Kasinėjama Atėnuose, Delfuose. 
Pergame randamas garsusis Pergamo altorius, o Halikarnase — vienas iš 
septynių pasaulio stebuklų, mauzoliejus, pastatytas Karijos satrapui 
Mauzolui. 

O tuo tarpu, kai mokslininkai archeologai kartu su filologais ir istori- 
kais rekonstruoja klasikinės senovės pasaulį, entuziastas ir romantikas, 
archeologas mėgėjas Henrikas Šlimanas, pirklys milijonierius ir didelis 
Homero gerbėjas, randa visiškai naują kultūrą, pirmesnę už „klasiki- 
nę antiką"“ ir šimtmečiais už ją senesnę. 

Šlimanas mirė tvirtai įsitikinęs, kad tai ta pati kultūra, kurią apdaina- 
vo Homeras. Bet veikiai anglų archeologas Arturas Evansas savo kasinė- 
jimais Kretos saloje parodė, jog iš tikrųjų prieš „klasikinę“ antikos pasau- 
lio kultūrą gyvavusi senesnė civilizacija, kurios centras buvęs Kreta ir ku- 
ri, pasak paties Evanso, buvusi iš tiesų „nepaprastas reiškinys“, nes joje 
nebuvę „nė ženklo graikų ar romėnų kultūros“. 

Mino vardu — pagal legendinį valdovą Miną — pavadintos kultūros 
paminklų teberandama dar ir šiandien, Kiekvienos naujos archeologų eks- 


pedicijos duomenys netikėti, jie verčia iš naujo peržiūrėti Egėjidės isto- 
riją. O juk tas Iajonas atrodė esąs toks jau ištirtas! Ir todėl nėra ko stebė- 
tis, kad kitose šalyse istorikai ir archeologai randa dar nuostabesnių 
daiyk 

B piramides jau senovės autoriai vadino „pirmuoju pasaulio ste- 
buklu“. 1822 metais, kai genialusis prancūzų mokslininkas Fransua Šam- 
poljonas rado būdą perskaityti piramidžių šalies paslaptinguosius hiero- 
glifus, iškilo naujas mokslas — egiptologija, atkūrusi savitą, seną ir 
didingą Egipto civilizaciją. Išmonės pagražinti Herodoto žodžiai, dar nuo- 
stabesni „chaldėjų žynio Bero“ kūriniai ir nemenkesnės fantazijos Biblijos 
vaizdai — štai ir viskas, ką žinojo praėjusių amžių mokslininkai apie 
„Miestų tėvą“ Babiloną ir „liūtų guolį“ Asiriją. Tik štai archeologai prade- 
da kasinėti „biblinėse“ Artimųjų Rytų šalyse — ir nustebusi žmonija iš- 
vysta didžiulių šventyklų ir rūmų griuvėsius, net patį išgarsėjusį „Babelio 
bokštą“, Šifruotojai imasi kruopščiai tirti tūkstančius dantiraščio lentelių, 
o kai jiems pasiseka perskaityti, randasi naujas mokslas, asirologija, ti- 
riąs Mezopotamijos senovės kultūras. O paskui nuo asirologijos atsiskiria 
šumerologija — nes pasirodo, kad prieš „biblines“ Babilono ir Asirijos 
kultūras gyvavusi dar senesnė civilizacija, sukurta šumerų, kalbėjusių sa- 
vita kalba ir vartojusių pieštinį raštą (jis davė pagrindą Mezopotamijos 
dantiraščiui). 

XX amžiaus pradžioje darosi aišku, jog senovės Rytų teritorijoje, be 
Egipto ir Mezopotamijos, būta dar trečios didelės civilizacijos — hetitų. 
Pirmojo pasaulinio karo metais žymiam čekų mokslininkui Bedržichui 
Hroznui pasiseka rasti paslaptingosios hetitų kalbos „raktą“. Ji, pasirodo, 
buvusį indoeuropiečių, giminė graikų, rusų ir kitoms kalboms (palyginki- 
me rusų „nebo“ ir hetitų „nebis“, rusų „voda“ ir hetitų „vadar“!, rusų 
„Kost“ ir hetitų „hasta“ ir kt.). Taip išaugo dar viena mokslo šaka — heti- 
tologija. 

Trisdešimtajame ir keturiasdešimtajame mūsų amžiaus dešimtmetyje 
anglų ir indų archeologai randa pirmiau visiškai nežinotą kultūrą, jų pa- 
vadintą „protoindžių“ (t. y. „pirmykšte indų“). Mat, karingos arijų gen- 
tys, apie kurias pasakoja jau minėtas „Rig-Vėdas“, įsibrovusios į Indostaną, 
pateko ne į laukinę šalį, o atvirkščiai — patys klajokliai arijai pasiskolino 
iš protoindžių civilizacijos kūrėjų pagrindinius tos didžios kultūros ele- 
mentus, kuri klestėte klestėjo senovinėje Indijoje. 

Dar praeitame amžiuje amerikietis keliautojas ir diplomatas Stiven- 
sas plačiai išgarsino nuostabias Centrinės Amerikos džiunglių skulptūras 


ì Taip pat lietuvių „debesis“ ir „vanduo“ (vert.). 

ir šventyklas. Per šimtmetį archeologai rado čia dešimtis senovės mies- 
tų, iškasė šimtus statulų, šventyklų, memorialinių stelų su kalendoriniais 
ir hieroglifiniais įrašais. Ispanų kronikininkai pasakoja, kaip buvę iš- 
griauti ir apiplėšti actekų miestai Meksikos slėnyje ir indėnų majų mies- 
tai Jukatano pusiasalyje. O tiek actekai, tiek Jukatano majai tik paveldėjo 
senesnes ir aukštesnes civilizačijas, kurios gyveno Centrinėje Amerikoje. 
Ir ne tik Centrinėje — nes Kolumbijos, Peru, Bolivijos, Ekvadoro te- 
ritorijoje rasta taip pat daug meno kūrinių, rašto paminklų, šventyklų r 
statulų, kuriuos indėnai sukūrė prieš šimtus metų — kai į Naujojo pasau- 
lio žemę dar nebuvo įkėlęs kojos europietis. 

Prieš Kolumbą gyvavusių Amerikos kultūrų istoriją tiria amerikanis- 
tika, dar viena istorijos mokslo šaka, Senovės ir viduramžių Afrikos kul- 
tūras pradeda kelti iš nebūties kitas jaunas mokslas — airikanistika. [124 
laiką Juodasis žemynas buvo laikomas „neturįs istorijos“, nes afrikiečiai, 
buvo manoma, negebą kurti savitos kultūros ir savo valstybių. Dabar tas 
rasistų Mitas, galima sakyti, visiškai išsklaidytas. Įstabios Tasilio freskos ir 
tokie pat puikūs, nors ir ne taip plačiai žinomi Fecano, Tanganikos, Pietų 
Afrikos uolų piešiniai, nuostabūs pastatai Zimbabvėje, kur kadaise buvo 
mėginta ieškoti karaliaus Saliamono kasyklų, ir didingas Inijangos kalnų 
kompleksas, kurio statyba pareikalavo darbo ne mažiau, kaip Egipto pira- 
midės; Benino žalvario šedevrai ir net senesnės ir puikesnės Ifės skulptū- 
ros; slėpiningi griuvėsiai Pietų Afrikos pakrantėse ir dar slėpiningesni 
„Pietų Afrikos piešiniai; didi Aksumo viešpatystė Etiopijoje ir kur kas di- 
dingesnė ir senesnė Merojės viešpatystė, kurios valdžia siekė nuo Centri- 
nės Afrikos ligi Nilo žiočių, — visa tai tik fragmentai iš ilgaamžės Juodo- 
jo žemyno istorijos, tik vienas kitas didžiulio tomo puslapis. 

Ligi pat mūsų amžiaus vidurio Australija ir Okeanija buvo archeolo- 
gams terrae incognitae — nežinomi kraštai, nes neverta nė minėti geologų, 
aukso ieškotojų ir fermerių atsitiktinių radinių. Mūsų dienomis ir tie ato- 
kūs žemės kampeliai pradeda dominti archeologus. Australijos iškasenos 
tūkstančius metų į praeitį nukėlė datą, kada pradėjo žmonės gyventi 
penktajame žemyne. Okeanijos iškasenos — Fidžio salose ir Mikronezijo- 
je, Havajuose ir Markizų salose, Velykų saloje ir Naujojoje Zelandijo- 
je — tik pradžia tyrimų, tik pirmieji žingsniai, kuriuos žengia dar vienas 
naujas mokslas — okeanistika. 

„Archeologija padarė istorijos mokslo perversmą. Ji išplėtė istorijos 
akiratį beveik tiek pat, kiek teleskopas astronomijos. Ji šimtus kartų padi- 
dino istorijai perspektyvą į praeitį, lygiai kaip mikroskopas parodė biolo- 
gijai, jog didelių organizmų paviršius dengia gyvas mažytes ląsteles. 

13 Pagaliau ji istorijos mokslų mastą ir turinį pakeitė tiek pat, kiek radioakty- 


vumas — chemijos. Pirma, archeologijai rūpi daugiausia kasdieninės apy- 
vokos daiktai, prietaisai ir išradimai, tokie, kaip namai, sausinamieji grio- 
viai, kirviai ir kt., kurie patys savaime kur kas labiau pakeitė gyvenimą 
nepalyginamai didesniam skaičiui žmonių, negu bet kurios kautynės arba 
sąmokslas. Tačiau domėtis tokiais daiktais mokslininkams istorikams pir- 
miau neleido orumas“, — taip savo mokslo įnašą vertina anglų archeolo- 
gas Gordonas Čaildas. 

Archeologija, ta „kastuvu apsiginklavusi istorija“, mūsų dienomis 
pradeda vartoti ne vien tą žemkasio įnagį. Ji griebiasi geriausių XX am- 
žiaus technikos laimėjimų. Nuo „aklųjų“ kasinėjimų kentėjo dažniausiai 
kapai: mat, rūsio sandara iš pradžių archeologui nežinoma. O juk men- 
kiausias neatsargus judesys gali niekais paversti nepaprastai vertingus 
daiktus, konservuotus kape. Todėl šiuolaikinė archeologija imasi elektri- 
nės žvalgybos. Tuo metodu ieškoma požeminių rūdos, naftos ar vandens 
telkinių. Srovės varža kinta, vos tik „elektrinis žvalgas“ aptinka kapo ar 
rūsio tuštumą. O vėliau, kai kapas surastas, archeologui praverčia foto- 
zondas: iš pradžių rastame kape gręžiamas gruntas, pro skylę įkišamas 
fotoaparatas su elektros žybsniu. Juo iš vidaus fotografuojamas iš tiesų 
kapo tamsumo mauzoliejus. Iš nuotraukų patyręs rūsio sandarą, archeolo- 
gas gali pradėti kasinėti jau ne aklai, o planingai. 

Dingusių miestų griuvėsių, žuvusių civilizacijų žymių labai dažnai es- 
ti ten, kur dabar viešpatauja smėlynai arba keroja džiunglės. Ilgai klajo- 
jęs po neįžengiamus Centrinės Amerikos brūzgynus amerikietis tyrėjas 
Stivensas rado indėnų majų kultūros paminklų (tai viena iš aukščiausių 
Naujojo pasaulio kultūrų, gyvavusių prieš Kolumbo laikus). Po sunkių žy- 
gių nykiais Gobio dykumos smėlynais rusų keliautojas Kozlovas rado „mi- 
rusiųjų miestą“ Chara Chotą, kadaise galingos, bet vėliau Čingischano 
ordų barbariškai sunaikintos tangutų valstybės sostinę. Dabar senovės tro- 
besių ir miestų ieškoma aerofotonuotraukomis. Iš lėktuvo, prieš prade- 
dant kasinėti, buvo nufotografuotas senovės Chorezmas, beveik visiškai 
palaidotas smėlynų.  Aerofotonuotraukos padėjo tarybiniams archeolo- 
gams tirti apgalvotai ir pagal kruopščiai susidarytą planą. Buvo surasta 
savita ir sena Chorezmo civilizacija. 

Kriminalistikos ir atominės fizikos, kibernetikos ir trasiologijos, ge- 
netikos ir chemijos laimėjimai vis dažniau praverčia archeologijos moks- 
lui. Egipto mokslininkai mėgina kosminiais spinduliais sudaryti milžiniš- 
ką dviejų didžiausių, Hefreno ir Heopso, piramidžių „rentgenogramą“, 
vildamiesi rasti slaptų kamerų ir būstų, pridengtų storomis akmens plokš- 
tėmis ir gerai užmūrytų. 

Pasakojimas apie šiuolaikinius archeologijos metodus, jos pastangas 
tapti su kitų mokslų pagalba tiksliuoju mokslu nesutilptų net šimtuose 
puslapių. Ir šioje knygoje bus pasitenkinta tik viena tų ryšių sritimi. O 
būtent — ryšiais tarp „povandeninio kosmoso" atradimo ir mūsų planetos 
„Didžiojo istorinio atradimo“, kuris sukurtas ir kuriamas archeologų, kal- 
bininkų, etnografų, antropologų. Tų dviejų didžiųjų atradimų kūdikis yra 
ir nauja mokslo šaka — povandeninė archeologija. 

Kai buvo išrastas akvalangas, archeologai ieškoti ir kasinėti persikė- 
lė iš sausumos į jūros dugną. Beje, pirmuosius žingsnius povandeninė ar- 
cheologija žengė, dar neišradus akvalango. Kaip ir „sausumos“ archeolo- 
gija, starto aikštelei povandeninė archeologija pasirinko Eladą — tik ne 
jos sausumą, o vandenis. 

Povandeninės archeologijos atsiradimas žymimas paprastai 1802 me- 
tais, kai graikų narai iš „Mentoro“ laivo, paskendusio netoli Antikifero 
salos, iškėlė dėžes su neįkainojamais Partenono frizais (nuodugnų apra- 
šymą rasite Patriko Pringlo knygoje „Nuotykiai po vandeniu“, išleistoje 
Gidrometeoizdato). Praėjo beveik šimtmetis. 1900 metų pabaigoje grai- 
kai, žvejoję kempines, netoli nuo „Mentoro“ žuvimo vietos visiškai nety- 
Čia dugne pamatė statulos ranką, kyšančią iš dumblo. Nardydami į dug- 
ną, jie rado čia ištisą antikos meno paminklų kapinyną. Tą pačią dieną 
apie radinį sužinojo Graikijos vyriausybė. Nuo 1900 metų lapkričio ligi 
1901 metų rugsėjo 60 metrų gelmėje dirbo speciali ekspedicija — pirmoji 
Iš tiesų graikų ekspedicija Graikijoje ir pirmoji visame pasaulyje povan- 
deninė archeologijos ekspedicija. 

Kitą didelę povandeninę ekspediciją archeologai atliko 1907 metais 
netoli nuo Tuniso uosto Machdijos. Čia taip pat atsitiktinai buvo rasta pa- 
skendusio laivo liekanų. Jo būta pilno marmurinių kolonų, žalvarinių ir 
marmurinių skulptūrų, keraminių indų ir marmurinių plokščių. Penkis se- 
zonus, ligi pat 1913 metų, buvo kasinėjama po vandeniu. Iš dugno buvo 
iškelta puikių antikos skulptūros kūrinių, taip pat aibės meno amatų dir- 
binių. 

Povandeniniai archeologijos tyrimai vyko ir tarp dviejų pasaulinių 
karų — trečiajame ir ketvirtajame mūsų amžiaus dešimtmetyje. Bet tikri, 
platūs darbai prasidėjo tik tada, kai 1943 metais buvo išrastas akvalangas. 
Akvalangininkai Viduržemio jūros vandenyse rado dešimtis laivų, iškėlė 
iš dugno didžiulę daugybę antikos amforų, skulptūrų, buities reikmenų, 
marmurinių plokščių ir kolonų. Apie tuos radinius gerai papasakota 
V. Blavatskio ir G. Košelenkos knygoje „Povandeninė archeologija“ 
(TSRS MA mokslo populiarinamoji serija), jau minėtoje Patriko Pringlo 

15 knygoje, taip pat G. Lindės ir E. Bretšneiderio knygoje „Iš amžių ir van- 


dens glūdumos“, kurią išleido tas pats Gidrometeoizdatas. Jų teiginiai šio- 
je knygoje nebus kartojami. 

Povandeninės archeologijos uždavinys — ne vien ieškoti ir tirti pasken- 
dusius laivus. Ieškodami laivų, archeologai ieškojo ir paskendusių vieto- 
vių. Ir ne vien vietovių. Vieną iš pirmųjų povandeninės archeologijos ty- 
rimų atliko amerikietis mokslininkas E. Tompsonas 1904 metais, o jo tiks- 
las buvo... surasti indėnų majų lobius, gulinčius senovės miesto Čičenicos 
šventojo šulinio dugne! 

Nėra reikalo pasakoti apie šventojo majų šulinio tyrimus, kuriuos at- 
liko Tompsonas, — skaitytojas gali sužinoti apie juos iš patrauklaus „ar- 
cheologijos romano“, parašyto Ceramo. Paskaitykite paskutinę jo knygos 
„Dievai, kapai ir mokslininkai“! dalį. Tačiau verta papasakoti apie Tompso- 
no ieškojimų tesinį. 1961 metais pas šventąjį Čičenicos šulinį atkilo didelė 
ir gerai apsirūpinusi ekspedicija — Meksikos miesto antropologijos ir isto- 
rijos nacionalinio instituto archeologai, Meksikos vandens sporto klubo 
akvalangininkai ir JAV povandeninės technikos specialistai. 

"Tompsonas dirbo paprasta žemseme, jam pasisekė iš šventojo šulinio 
dugno ištraukti tūkstančius įvairiausių daiktų — nuo neįkainojamų aukso 
skritulių, kuriuose vaizduojamos batalinės ir ritualinės scenos, ligi įmestų 
į šulinį nelaimingų aukų kaulų. O dabar archeologai nuleido į šulinį spe- 
cialų 25 centimetrų skersmens vamzdį, į kurį suspaustu oru kartu su van- 
deniu buvo siurbiamas ir metamas į viršų dumblas, smulkūs daiktai. Ir jau 
pirmosios darbo dienos pabaigoje archeologams prieš akis stūksojo „lai- 
mikis“ — keramikos šukės ir gabalėliai geltonos kvapnios dervos, kurią 
senovės majai vartojo savo apeigoms. 

Darbo radosi ir akvalangininkams — jie tyrė gilumoje, kur negalėjo 
pasiekti žemsiurbė. Jau pirmą dieną jų pastangos buvo dosniai atlygin- 
tos — rasta keraminė taurė ir gryno kaučiuko stabas. Per keturis kruopš- 
taus ir atkaklaus darbo mėnesius Meksikos archeologai rado gausybę 
įvairiausių daiktų, kuriuos padarė ne tik majų meistrai, bet ir indėnai, gy- 
venę Centrinėje Meksikoje, Hondūre, Kosta Rikoje, Panamoje, Britų Hon- 
dūre — žodžiu, įvairiausiuose Centrinės Amerikos rajonuose. 

Taigi indėnai majai gyvai prekiavo su įvairiomis gentimis ir tauto- 
mis. O kiti šventojo šulinio radiniai mokslininkams nušvietė Čičenicos 
miesto istoriją. Pasirodo, jog čia aukota senovės dievams net tada, kai 
miestas buvo paliktas. Gausiausias archeologų „derlius“, beje, gautas iš 
tos Cičenicos miesto epochos, kai jį valdė karingi užkariautojai toltekai, 
įsibrovę iš Centrinės Meksikos (X—XIII mūsų eros amžius). O tas „der- 


1 Lietuvių kalba išleista 1962 m. (Vert.) 

lius" — ne tik gausybė įvairiausių statulėlių ir papuošalų, ne tik legendi- 
nio „plunksnotojo angino” sostas, rastas šulinio dugne. Toltekų viešpata- 
vimo epochoje buvo įvestos žmonių aukojamosios apeigos. Šventajame 
šulinyje archeologai rado molinių skulptūrėlių, ant kurių galvų likę odos 
skiautelių: apeigose buvo vartojamos kaukės, apmuštos žmogaus oda, 
nulupta nuo aukojamųjų veido. Tai toltekai įvedė paprotį mesti į šulinį 
mergaites, kurios turėjusios permaldauti lietaus dievą Čaką, pranešti jam 
apie sausrą ir išmelsti lietų. Meksikos archeologai povandeninkai šven- 
tojo šulinio dugne rado 18—19 metų merginos kaukolę. Majų grožio ka- 
nonais jos tikriausiai būta dailios — galva buvo smarkiai suplota iš prie- 
kio ir užpakalio (tuo tikslu operuodavo vos gimusius kūdikius; juo plokš- 
tesnė būdavusi galva, juo gražesnė ji atrodydavusi). 

Teisybė, nereikėtų manyti, kad visos aukos patekdavusios į šulinį ne 
savo valia. Juk, kaip liudija ir ispanų kronikininkai, indėnai „mesdavo 
gyvus žmones į Čičenicos šulinį, manydami, jog jie išlipsią trečią dieną, 
nors niekada nebepasirodydavo“. Lietaus dievui buvo aukojama viskas; 
kas tik buvo vertinga, — brangenybės, papuošalai ir net sūnūs. O jauni- 
kaičiui tokia mirtis būdavusi didžiausia garbė — jam patikima pranešti 
didžiajam Čakui apie žmonių nelaimes ir stygius. 

Čičenicos gyventojai aukodavo, teisybė, ne tokias siaubingas aukas, 
ir prieš toltekų viešpatavimą. Tai archeologai patyrė iš apeiginių kerami- 
nių kaukių, kurių amžius — mažiausiai tūkstantis metų, ir kitų VII—IX 
mūsų eros amžiaus radinių. Galimas daiktas, Meksikos mokslininkams pa- 
siseks rasti ir senesnių dirbinių: juk Čičenicos miestas įsikūrė VI mūsų 
eros amžiuje, o pats jo vardas byloja apie sąsają su šuliniu (či majų kalba 
reiškia „žiotis“, čen — „šulinį“, o ica — tai vienos majų genties, Čičeni- 
cos miesto įkūrėjos, vardas, t. y., „Icos genties šulinio žiotys“). Pats šuli- 
nys — natūralios kilmės. Tai didžiulė, maždaug 60 metrų skersmens kars- 
tinė duobė, kurios statmenos sienos išklotos klinties klodais. Tokioje duo- 
bėje (meksikiečiai jas vadina „senotėmis“) ir gyvenęs galingas lietaus 
valdovas dievas Čakas. 

Meksikos archeologai povandeninkai mano, kad nei Tompsonui, nei 
jų kompleksinei ekspedicijai nepasisekę išsemti šventojo šulinio lobių. 
Bet ne tik ir ne tiek dugno lobiai vilioja mokslininkus. Kur kas jiems 
svarbiau konstatuoti klodų slūgsojimo tvarką. Jau buvo minėta, kad čia 
rasta įvairiausių Centrinės Amerikos rajonų daiktų. Taigi bus galima nu- 
statyti vienos ar kitos Centrinės Amerikos kultūros amžių. Beje, tokia 
sluoksnių stratigrafija — naujų tyrimų užduotis. Pirma, reikia nusausinti 
nors dalį šulinio ir kasinėti kur kas tikslesniais ir jautresniais įrankiais, 
negu žemsiurbė. 


Galimas daiktas, ateityje archeologai įstengs palyginti ne tik vieno 
išulinio senotės sluoksnius, bet ir sugretinti tuos sluoksnius platesniu mas- 
tu. Vieno iš seniausių majų miestų Dzibilčaltuno griuvėsiuose (Jukatano 
pusiasalyje) rasta 12 senočių! Jau per pirmus povandeninius kasinėjimus 
rasta ten aibių aibės meno kūrinių, keramikos, gyvulių ir žmonių kaulų, 
medinė kaukė, degto molio fleita, akmeninis grąžtas su iškaltu hierogli- 
finiu įrašu, taip pat hieroglifais numargintos kaulinės šukos ir žiedai. Cent- 
rinės Amerikos šventųjų šulinių dugno kasinėjimų rezultatai jau dabar 
yra vertinga paspirtis jaunam mokslui — amerikanistikai. O juk tai — tik 
pirmieji povandeniniai tyrimai! 

Gvatemaloje, Amatitlano ežero dugne, rasta indėnų majų dievų skulp- 
tūrinių atvaizdų ir spalvingai margintų keramikos dirbinių. 

Kolumbijos ežere Gvatavitoje, kuris yra užgesusio ugnikalnio krate- 
ryje, archeologai povandeninkai gali tikėtis nepaprastai įdomių radinių. 
Juk, kaip sako padavimai, į to ežero vandenis brangias dovanas mesdavę 
legendinio „aukso karaliaus“ Eldorado valdiniai. Kokius lobius pavyks iš- 
kelti iš Gvatavitos ežero dugno, pamatysime ateityje. O kol kas akvalan- 
gininkai žvalgo ne tik Naujojo, bet ir Senojo pasaulio ežerus, taip pat ir 
tuos, kurie yra mūsų šalyje. 

Visiškai neseniai laikraščio „Literaturnaja gazeta“ mokslo skyrius su- 
organizavo ekspediciją, kuriai buvo pavesta ieškoti legendinio „Kitežo 
miesto", nugrimzdusio į Svetojaro ežero dugną. Tos paieškos kol kas ne- 
buvo sėkmingos. Tačiau kitų Tarybų Sąjungos ežerų dugne archeologai 
povandeninkai rado daug įdomių daiktų. Netoli Počio miesto Gruzijoje 
yra Paleostomio ežeras, kur rasta II amžiaus vietovės liekanų. Kalnų eže- 
ve Isik Kulyje rasti senovės vietovių griuvėsiai. Galimas daiktas, to ežero 
dugne yra Čičugenas, usunių, karingųjų hunų amžininkų ir varžovų, vals- 
tybės sostinė, taip pat miestai, kuriuos mini garsusis viduramžių keliauto- 
jas Markas Polas. Sevano ežero vandenys slėpė vieną iš seniausių mūsų 
šalies miestų, kurį buvo pastatęs Urarto valstybės valdovas III tūkstant- 
mMetyje prieš mūsų erą. Povandeniniai archeologų tyrimai Čiudo ežero 
dugne padėjo istorikams atkurti ne vieną vertingą Ledo skerdynių deta- 
lę... O kiek radinių kitų Europos ir Azijos ežerų dugne! 

Vengrų tyrėjai Balatono, „Vengrijos perlo“, dugne rado apsem- 
tas Romos epochos namo sienas. Ten pat rasta IV mūsų eros amžiaus kal- 
vė. Lenkų archeologai povandeninkai Pulakos ežero dugne rado Mozūri- 
jos miškų senųjų gyventojų prūsų karo vietovę. Radinio amžius — pustre- 
(čio tūkstančio metų. Bodeno ežere, Šveicarijoje, rasta maždaug pusšimtis 
„akmens amžiaus vietovių ir dvylika — žalvario. Visos tos vietovės stovė- 
jo ant polių. Polinių gyvenviečių Vokietijos Demokratinės Respublikos 

akvalangininkai rado Berlyno apylinkių ir Meklenburgo provincijos eže- 
rų dugne. Vakarų Vokietijos archeologai Reino vagoje rado antikos tvir- 
tovės liekanų, Romėnų legiono karo stovyklą ir sugriautą miestą, išaugusį 
greta tos stovyklos imperatoriaus Trajano laikais. Įdomių dalykų rasta 
mažo Himalajų kalnų ežero Rupkundo dugne. 

Ir šventieji indėnų majų šuliniai, ir „Eldorado ežeras“ Gvatavita, ir 
kiti Senojo ir Naujojo pasaulio ežerai, kurie laukia povandeninių archeo- 
logų, tyvuliuoja žemynuose. Bet dar daugiau povandeninių radinių bus, 
be abejo, tuos žemynus skalaujančių jūrų ir vandenynų dugne. Jau dabar 
tiriamos pirmykščių žmonių buveinės Baltijos ir Šiaurės jūros dugne, ap- 
semti miestai Viduržemio, Juodosios jūros, Karibų, Egėjų, Adrijos ir kitų 
jūrų dugne. O tai juk tik pirmosios kregždutės, tik archeologų pionierių 
tyrimai po vandeniu. 

Geologija ir okeanografija sako, kad žemės pluta kilnojasi, kad jūrų 
ir vandenynų vanduo tai plūsta į sausumą, tai traukiasi. O tie judesiai — 
ne tik milijonų metų senumo įvykiai. Jie dėjosi ir tais laikais, kai rutulio- 
josi „protingasis žmogus“, kai jis pradėjo pergalingą žygį po planetą, kai 
kūrėsi pirmosios civilizacijos, — ir tebevyksta iš tiesų mūsų akyse. Tik 
prisiminkime milžiniškus žemės drebėjimus Čilėje, Japonijoje, Taškente, 
Kaspijos ir kitų jūrų kranto linijos kitimą, nepermaldaujamą Šiaurės jū- 
ros vandenų plūdimą į Olandiją, ugnikalnių išsiveržimus Kamčiatkoje, 
Azorų salose, Islandijoje, Indonezijoje ir kt. 

Jūrų ir vandenynų dugne archeologai ieško —ir randa! — senovės 
paminklų, saugiai pridengtų nuo erozijos storo vandens sluoksnio. Žmo- 
nija, pradėjusi veržtis į „povandeninį kosmosą", kasmet randa vis naujų 
ženklų, kad esama paskendusių miestų ir vietovių, randa žymių, kad pir- 
mykščio žmogaus gyventa ten, kur dabar tyvuliuoja vandenys. O vandens 
gelmių tyrimas juk vos vos teprasideda! 

Jau prieš porą dešimtmečių mokslininkai ne be pamato teigė, jog ma- 
tomąją Mėnulio pusę mes pažįstame geriau, negu neaprėpiamas jūrų dug- 
no platybes. Prabėgo dešimtmetis, ir pirmą kartą išvydome atvirkščiąją 
Mėnulio pusę, o dabar, mūsų dienomis, žmogaus koja palietė jo dirvą. 

Tačiau žmonija turės nukariauti ir kitą kosmosą, esantį greta mū- 
sų, — jūrų gelmių „povandeninį kosmosą“, kurio yra 71 procentas mūsų 
planetos paviršiaus, kone trys ketvirtadaliai visų Žemės platybių! TSRS 
mokslų akademijos prezidiumo nutarimas viena iš svarbiausių mokslo 
problemų paskelbė uždavinį tirti vandenynų ir jūrų prigimtį ir išteklius. 
Prie SNO įsteigtas giliųjų vandenų tiriamasis komitetas, prie JUNESKO — 
Tarptautinis konsultacinis jūrų mokslų komitetas, prie Tarptautinės moks- 
lo sąjungų tarybos — specialus okeanografijos tiriamasis komitetas. Pa-; 


vergti „Žydrąjį kosmosą“, kaip ir nukariauti kosminę erdvę, rūpinasi įvai- 
rių šalių ir skirtingų specialybių mokslininkai, visa žmonija. 

Nuo neatmenamų laikų žmonės stengėsi sužinoti, kas slypi jūrų dug- 
ne. Fantazija apgyvendino verpetus undinėmis ir sirenomis, demonais ir 
siaubūnais. Nesėkmingi buvo pirmieji mėginimai pasiekti antikos pasau- 
lio žmonėms žinomų giliausių vietų dugną, ir tos epochos mokslininkai 
nutarė, jog ir vandenynas, ir Viduržemio, ir Juodoji jūra — bedugnės pra- 
rajos. „Už 300 stadijų nuo koraksų genties kranto Juodoji jūra neišmatuo- 
jama, ir ten dar niekas nėra pasiekęs dugno. Tos vietos vadinamos Ponto 
bedugnėmis“, — byloja Plinijus Vyresnysis, garsus Romos gamtininkas. 

Ligi viduramžių pabaigos gyvavo bedugnių vandens verpetų vaizdi- 
nys, sukurtas antikos mokslininkų ir paremtas didžiausio jų autoriteto — 
Aristotelio. O juk dar I šimtmetyje prieš mūsų erą Romos mokslininkas 
Posidonijus išmatavo gelmę prie Sardinijos krantų, ir ji nebuvo bedugnė, 
o siekė 1800 metrų. Net XVIII amžiaus pabaigoje yra pasirodę veikalų, 
kuriuose Viduržemio jūra vadinama „bedugne“. Ir tai nenuostabu — juk 
išmatuoti jūrų ir vandenynų gylį tyrėjai mėgino labai primityviais prie- 
taisais. Todėl net praeitame šimtmetyje jie rasdavo arba „bedugnę“, arba 
14—15 kilometrų vandens sluoksnį. 

Bet „gelmės matuojamoji" technika tobulėjo, rankinį lotą pakeitė me- 
chaninis, o šį — echoloto „garsinė akis“. Tuo prietaisu per pastarąjį pus- 
šimtį metų buvo „apžvelgta“ milijonai kvadratinių kilometrų jūrų ir 
vandenynų dugno, ir žemėlapiuose, ten, kur pirma buvo nykios žydros van- 
dens paviršiaus dėmės, okeanografai pažymėjo dešimtis ir šimtus povan- 
deninių kalnų, kalnagūbrių, ugnikalnių, giliavandenių prarajų — lovių ir 
didžiulių lūžių zonų, plytinčių tūkstančius kilometrų. Povandeninis relje- 
fas vietomis labai panašus į sausumos: tokios yra povandeninės kalnų vir- 
tinės ir ugnikalniai, lygumos ir kalvos. Tačiau vandenynų dugne rasta ir 
visiškai kitokių, nuo sausumos skiriančiųsi geologinių struktūrų, o dauge- 
lis iš jų yra globalios — per visą Žemės rutulį! 

Tokios yra, pavyzdžiui, vandenynų platumos lūžių zonos. Pirmoji bu- 
vo rasta 1950 metais Rytų Ramiajame vandenyne. Paskui buvo rastos dar 
keturios tokios zonos. 1959 metais mokslininkai žinojo jau 10 lūžių zonų, 
o dabar Rytų ir Pietų Ramiajame vandenyne jų žinoma trylika, o moksli- 
ninkai tikisi ten rasti naujų zonų. Tokių pat zonų rasta Centriniame Ra- 
miajame vandenyne, o neseniai — ištisa lūžių zonų sistema Atlante. 

Lūžių zonos esti nuostabiai tiesios: jos traukiasi kelis tūkstančius kilo- 
metrų į ilgį, bet neviršija 100—200 kilometrų pločio. Tai bene patys tie- 
siausi žemės paviršiaus elementai. O juk bent prieš porą dešimtmečių mes 
ničnieko nežinojome apie tas nuostabias reljefo formas! 

Stai dar vienas nuostabiausias pastarųjų metų atradimas „Neptūnijos 
šalyje“, plytinčioje vandenynų ir jūrų dugne. Mes įpratę matyti gyvus 
ugnikalnius sausumoje, sieti juos su didingais žemynų kalnais ir kalnynais, 
Bet pasirodė, kad vien tik Ramiajame vandenyne vulkaninių uolienų ke- 
liskart daugiau, negu... visuose mūsų planetos žemynuose, o ugnikalnių 
jame yra kur kas daugiau, negu visoje sausumoje! 

Bet, tur būt, didžiausias pastarųjų metų okeanografijos atradimas yra 
tai, kad visų pasaulio vandenynų dugne stūkso kalnagūbriai, kurių bend- 
ras ilgis — daugiau kaip 60 tūkstančių kilometrų — tai tiek pat, kiek kal- 
nų yra visoje sausumoje! Jie vadinami vandenyno vidurio kalnagūbriais 
ir savo mastais gretintini su ištisais žemynais! 

Teisybė, dar praeito šimtmečio viduryje, tiesdami transatlantinį kabe- 
lį, inžinieriai pamatė, jog Centriniame Atlante esama povandeninių kal- 
nų. Vėliau pasirodė, kad jie yra dalis kalnagūbrio, kuris pats stūkso išil- 
gai visą Atlantą, beveik lygiai per vandenyno vidurį. Vėliau toks Vidurio 
kalnagūbris rastas Indijos vandenyno dugne. Povandeninių kalnų ir kal- 
nynų esama ir Ramiojo, Šiaurės, Pietų Ledinuotojo vandenyno dugne. 

Dabar okeanografai apčiuopė visuose vandenynuose povandeninių 
kalnų sistemą — ne mažiau kaip 50 milijonų kvadratinių kilometrų (toks 
yra visas Šiaurės, Centrinės, Pietų Amerikos, Australijos ir Okeanijos plo- 
tas!). O, ko gero, ateityje pasiseks įrodyti, kad daugelis povandeninių pa- 
kilumų ir kalnų yra iš tos sistemos. 

Garsūs tarybiniai okeanografai A. Živagas ir G. Udincevas rašo: „Siau- 
ri, ištįsę povandeniniai kalnagūbriai negali, savaime aišku, būti laikomi 
kaip apsemti žemynai arba jų dalys, nors praeityje tų kalnynų viršūnės, 
matyt, galėjo būti išsikišusios viršum vandens, ir tai gražiai atitinka pa- 
leozoologijos ir paleobotanikos duomenis. Daugelis iš tokių kalnagūbrių 
dar neseniai buvo tiltai, jungią žemynus, ir padėjo keistis fauna ir flora." 

Žemynų ir vandenynų sąsają rodo ne tik vandenynų kalnagūbriai. Įsi- 
vaizduokite, kad nuo Žemės paviršiaus staiga dingęs visas vanduo. Ką ta- 
da išvystų kosmonautas, stebėdamas mūsų planetą iš kosmoso? Jį nuste- 
binių prieš akis atsivėrę žemynų šlaitai, leidžiąsi į vandenynų guolį. Juk 
jie kur kas aukštesni už didžiausius sausumos kalnus, net Himalajus. Įsi- 
vaizduokite patys: pats stačiausias pietinis Himalajų kalnų šlaitas siekia 
6000 metrų. O žemyno šlaito kyšulys palei vakarinę Pietų Amerikos pa- 
krantę kartu su prisišliejusiu prie jo sausumoje Andų šlaitu viršija 12 
tūkstančių metrų, tai yra dvigubai aukštesnis už aukščiausią kalnų šlaitą! 

Be to, tie milžiniški šlaitai stūkso palei žemynus per tūkstančius kilo- 
metrų. Jie smarkiai viršija sausumos plokštikalnių ir kalnagūbrių šlaitų 


1lgį. Dar daugiau, jie nėra slesnesni už kalnų šlaitus, kur kas aukštesni už 
juos ir ilgesni. 

Pasaulio vandenyne rasti giliausi ir ilgiausi Žemės „randai“ — vadina- 
mieji giliavandeniai loviai. Tai vienas iš įdomiausių vandenyno dugno da- 
rinių. Palyginti su tais milžiniškais vandenyno dugno plyšiais, menkas be- 
atrodo ir Grankanjonas, ir visos kitos sausumos prarajos, lūžiai ir kanjonai. 

Tie lygaus, plokščio, nuostabiai plokščio dugno loviai yra didžiausios 
vandenyno gelmės. Didžiausiame — Ramiajame — planetos vandenyne 
yra daugiausia giliavandenių lovių (25 iš 30), pačių giliausių pasaulyje. 
Pirmąją vietą iš jų užima Marijanos įdauba. Tarybiniai mokslininkai, dir- 
bę „Vitiaziaus“ okeanografijos laive, konstatavo: gylis — daugiau kaip 
11 kilometrų! 

Povandeniniai kalnai ir ugnikalniai; vandenynų vidurio kalnagūbriai; 
milžiniškos lūžių zonos ir giliavandenių lovių prarajos, kur lengvai tilptų 
aukščiausi Žemės kalnai, fantastiško aukščio, ilgio ir statumo žemynų 
šlaitai, leidžiąsi į vandenyną, — visa tai anaiptol nenusako „Neptūnijos“ 
reljefo didingumo ir formų turtingumo. Jos kontūrai juk tik neseniai 
pažymėti žemėlapyje (o kiek dar naujų atradimų prieš akis!). Kadaise bu- 
vo Manyta, kad žemynų šlaitai panašūs į terikono šonus, — jų toks pat 
nuožulnus paviršius, neišraižytas ir lygus. Bet pasirodė, kad visame pasau- 
lio vandenyne žemynų šlaitų paviršius išraižytas ir išgraužtas didžiulių 
povandeninių kanjonų ir siaurų duburių, o tarp jų — statūs kalnagūbriai. 
„Maždaug prieš šimtą metų pirmą kartą aptiktus povandeninius kanjo- 
nus, — Iašo garsus amerikiečių mokslininkas Frensis Šepardas, — palaikė 
senoviniais upių slėniais, nugrimzdusiais žemiau vandenyno lygio. Toks 
nugrimzdimas atrodė visiškai natūralus, nes jis turėjęs kompensuoti kal- 
nagūbrių iškilimą iš senovės jūrų gelmių. Rodos, labai paprastas ir logiš- 
kas aiškinimas. Bet štai jau 65 metus geologai ginčija jį! Daug žymių 
geologų diskutavo ir pateikė jau bemaž dvi dešimtis įvairių hipotezių.“ 
Paties Šepardo nuomone, povandeniniai kanjonai atsiradę dėl senovės 
upių erozijos. Juk daugumos didžiausių Europos upių, taip pat tokių upių, 
kaip Kongo, Indo, Hudzono ir kitų, vagos tęsiasi po vandeniu! Mat, kadai- 
se žemynų pakrantės buvusios aukščiau, negu dabar, bet žemynų pakraš- 
čiai nusileidę, ir senovės upių žiotys atsidūrusios dugne. 

Nors daugelis bruožų daro žemynų ir vandenynų dugno reljefą pana- 
šų, tačiau jie ir gerokai skiriasi — nevienodo storumo yra Žemės pluta, 
tarp planetos „paviršiaus“ ir jos mantijos, Žemės branduolio apvalkalo. 

Pluta po žemynais siekia 75—80 kilometrų storio, o po vandenynų 
dugnu kur kas plonesnė — 10, 6, 5, o kartais net 3 kilometrai! Bet tas skir- 
tumas ne tik kiekybinis, bet ir kokybinis. Žemynų pluta yra sudėtingos 


sandaros, ji turi tris sluoksnius: nuosėdinį, granitinį ir bazaltinį. O vande- 
nynų pluta visiškai neturi granitinio sluoksnio. 

Masyčiai gyvūnėliai, ne didesni už adatos galvutę, sukūrė... šimtus sa-! 
lų, rifų, atolų tropinėse Ramiojo, Indijos ir Atlanto vandenyno dalyse, taip: 
pat ir didingiausią kūrinį, kurį kada nors yra stačiusios gyvos Žemės pla-; 
netos būtybės, — Didįjį barjerinį rifą — 2000 kilomėtrų ilgio pylimą, ku- 
rio plotis siekia 150 kilometrų, o aukštis 2000 metrų. Jo „statybos“ mastas 
100 tūkstančių kartų pranoksta išgarsėjusią Didžiąją kinų sieną! 

Organizuota kolonija gyvenantys koralai —tik vienas iš vandenyno 
faunos stebuklų, o jos atradimas tik dabar rimtai teprasideda, nors jau Ži- 
loje senovėje žmonės buvo pradėję tirti keistus „povandeninio kosmoso" 
gyventojus. Didžiausias visų laikų gamtos tyrėjas Čarlzas Darvinas 
taip kalbėjo apie povandeninio pasaulio faunos įvairovę: „Sausumos miš- 
kuose ne taip gausu gyvūnų, kaip jūrose. Reikia pačiam pabūti prie jūros, 
pabėgioti tarp atoslūgio apnuogintų uolų, pamatyti visą margą keistų gy-: 
vūnų įvairovę, knibždėte knibždančią tankiuose dumbliuose, kurių vi- 
sas paviršius beveik ištisai vienos kriauklės, kolonijos jūrinių samanų irį 
polipų, tarp jų šmirinėjančias aibes žuvų, kirmėlių, minkštakūnių ir kito- 
kių padarų, kad pajustum jūros gyvių apstą. Ką reiškia mašalų spiečiai ir; 
skėrių debesys, palyginti su ta medūzų koše!“ 

„Bet liaukimės kol kas pasakoję apie „povandeninio kosmoso“ puoli-| 
mą. Net tas nedidelis okeanografų, geofizikų, biologų, didžiąją povande-| 
ninę šalį tiriančių geologų ir kitų mokslininkų atradimų sąrašas aiškiai TO- 
do, kad žmonija tik pradeda tirti pasaulio vandenyną, nors su jūra buvo, 
susijusios seniausios mūsų planetos civilizacijos. Okeanografijos mokslas 
susiformavo ne taip seniai, maždaug prieš šimtą metų. Per tą šimtmetį 
apie vandenyną žmonės sužinojo tiek, kiek nežinojo apie jį per visą pir- 
mesnį gyvenimą Žemėje. Ir vis dėlto aišku, jog prieš akis dar daug atradi- 
mų, gal būt, net dar sensacingesnių ir platesnių, negu milžiniškos vande- 
nynų kalnagūbrių sistemos arba lūžių zonos atradimas. Ir ne tik geologi- 
jos, okeanografijos, bet ir archeologijos, istorijos, etnologijos. Apie juos 
ir bus toliau pasakojama knygoje. 

Pirmasis — dydžiu, reikšme, gilumu ir platumu — iš Žemės vandenynų 
yra, be abejo, Didysis, arba Ramusis. Jam ir skiriama pirmoji knygos da- 
lis: ar galima vandenyno ir jo jūrų dugne rasti protingo žmogaus buvimo. 
pėdsakų, — paskendusių miestų griuvėsių, negrabių akmeninių įnagių,, 
padarytų paleolito žmogaus? 


Pirmoji dalis 


DIDYSIS, ARBA RAMUSIS 


Mūsų šalis kadaise buvo didelė, labai di4 
delė... 
Kilo bangos, ir šalis pasidarė maža, 


Velykų salos sukūrimo mitas 


PACIFIKO ATSIRADIMAS 


1520 metų lapkričio pabaigoje trys išlikę Magelano flotilės laivai per- 
plaukė siaurą ir pavojingą sąsiaurį ir išplaukė į nežinomus vandenis. Ten 
kažkur pietvakariuose buvo Prieskonių salos — ekspedicijos tikslas. Du 
mėnesius plaukė Magelano laivai beribiais vandenimis. Vandenynas bu- 
vo nuostabiai tylus ir ramus, ir todėl jį praminė „Pacifico“ — Ramusis, ar- 
ba Tykusis. Tuo vardu didžiausiasis vandenynas tebevadinamas ligi šios 
dienos. 

Galų gale 1521 metų sausio 24 d. buvo pastebėta pirmoji sausuma — 
mažytė negyvenama salelė. Po dešimties dienų pasitaikė dar viena nevai- 
šinga sala. Ir tik kovo 6-ąją, tris mėnesius ir dvidešimt dienų klajoję po 
nežinomą Ramųjį vandenyną, jūrininkai, išsibadavę ir ištroškę, pirmą 
kartą išvydo gyvenamą žemę — Gvamo salą. Taip europiečiai atrado ne- 
pažįstamą, savitą ir nuostabų Okeanijos pasaulį. 

Ispanų, olandų, anglų, prancūzų, rusų fregatos vagojo Didįjį vandeny- 
ną, žymėjo žemėlapiuose naujus salų pasaulius. Įkandin geografų milži- 
nišką Ramųjį vandenyną ir jo salas pradėjo tirti įvairių specialybių moks- 
lininkai: okeanografai, botanikai, zoologai, meteorologai, geologai, kalbi- 
ninkai, tautosakininkai, antropologai... O iš tikrųjų rimtas tiriamasis 
darbas prasidėjo tik mūsų amžiuje, nors „klausimo istorija" siekia daugiau 
kaip keturis šimtus metų. 


Jau kapitonus, kurie rasdavo Okeanijos salų pasaulius, pirmuosius jų 
tyrėjus, jaudino klausimas: kaip, kokiu būdu galėjo patekti gyventojai į 94 


tas salas ir salynus, kuriuos skiria kartais tūkstančiai kilometrų tyvuliuo- 
įjančio vandens? 

Dar XVI amžiuje ispanų jūrininkas Pedras Fernandas Kiras mėgino 
įminti Okeanijos salų apgyvenimo mįslę. Jis spėjo, jog tos salos esančios 
didelio žemyno atplaišos. Tas žemynas kadaise buvęs didesnėje Pacifiko 
dalyje, o vietiniai žmonės esą to žemyno gyventojų palikuonys. Tos pa- 
žiūros laikėsi ir daugelis kitų žinomų jūrininkų. Karščiausi nuskendusio 
žemyno — Pacifidės— hipotezės gynėjai buvo du Okeanijos tyrėjai: gar- 
sus prancūzų jūrininkas Diumonas Diurvilis ir jo tautietis, Okeanijos tau- 
tosakininkas Morenhutas. 

Pirmasis argumentavo, jog Ameriką ir Aziją kadaise jungusi didelė 
sausuma. Vulkaninės Okeanijos salos, pavyzdžiui, Havajai, tai kalnų virti- 
nių viršūnės. Tie kalnynai senų senovėje stūksoję dingusiame dabar že- 
myne, kuriame gyvenusi gausi ir kultūringa tauta. Jos palikuonys smar- 
kiai degradavę ir likę gyventi Okeanijos salose ir salelėse. O Morenhutas 
Pacifidės egzistavimą įrodinėjo tautosakos teigimais, kad Ramiajame van- 
denyne įvykusi baisi katastrofa, nuskandinusi didelę sausumą ir pražu- 
džiusi aibes žmonių. 

Ir Diumonas Diurvilis, ir Morenhutas savo hipotezes paskelbė pirmo- 
joje praeito amžiaus pusėje. Tais laikais okeanografai, antropologai, geo- 
logai, tautosakininkai, etnografai dar labai maža teturėjo sukaupę fak- 
tų — mokslinis Okeanijos tyrimas buvo tik vos vos prasidėjęs. Juo dau- 
giau mokslas kaupė naujų faktų, juo radosi naujų Pacifidės hipotezių. 

1865 metais didžiojo Darvino bendražygis, anglų gamtininkas A. Vo- 
lesas paskelbė Okeanijos gyventojų kilmės tiriamąjį darba. Volesas sten- 
gėsi įrodyti, kad šiuolaikiniai Australijos aborigenai, Naujosios Gvinėjos 
papuasai, tamsiaodžiai melaneziai ir šviesiaodžiai polineziai — visi jie esą 
bendros „Okeanijos rasės” palikuonys. Ta rasė gyvenusi didžiuliame Ra- 
miojo vandenyno žemyne, kuris dabar esąs paskendęs. Volesui pritarė ir 
kitas žymus evoliucinių pažiūrų XIX amžiaus mokslininkas Tomas Hekslis. 

Biologų ir antropologų pažiūros atitiko kurias-ne-kurias geologų teo- 
rijas. Tiktai šie Ramiojo vandenyno žemyno žuvimą nukėlė į senesnius 
laikus, kai Žmonijos dar nė nebuvo. Prancūzų geologas Gustavas Emilis 
Ogas manė, kad Centriniame Pacifike buvęs didžiulis žemynas, kuris pra- 
dėjęs žūti mezozoinėje eroje, tai yra, maždaug prieš 100—200 milijonų me- 
tų. Jam pritarė ir vokiečių geologas Hansas Haliris, o lenkų geologas Ju- 
zefas Lukaševičius 1911 metais sudarė ištisą seriją Pacifidės žemėlapių, 
kur buvo pažymėtas visas jo kitimas ligi pat galutinės žūties Didžiojo van- 

5 denyno gelmėse. Trečiojo dešimtmečio pradžioje, beveik sykiu — 1923 ir, 


1924 metais — pasirodo dvi knygos apie Pacifidę. O jų autoriai, gyvenę 
ne toje pačioje šalyje ir dirbę visiškai kitose mokslo šakose, tikriausiai nė 
neįtarė vienas kito buvimo. Tie autoriai buvo rusų mokslininkas Michai- 
as Menzbiris, zoogeografijos pradininkas, ir anglų etnografas Makmilanas 
iBraunas, per visą savo gyvenimą tyręs gausybę Ramiojo vandenyno gen- 
Čių ir tautų. Knygos buvo pavadintos beveik vienodai: Brauno — „Ramio- 
ijo vandenyno paslaptis“ ir Menzbirio — „Didžiojo vandenyno paslaptys“. 

Menzbiris rašė: ,Objektyvūs mokslo duomenys sako, kad Didysis van- 
denynas nėra toks senas, kaip galima būtų spėti. Jo tropinė dalis atsirado, 
matyt, ne anksčiau, kaip mioceno laikais. Bet ir vėliau, gerokai vėliau, kal 
ne tik atsirado žmogus, bet ir pasiekė tam tikrą kultūrą, jo vandenų glėby- 
je kyšojo gausybė salų — vienos didelės, kitos mažesnės." 

Menzbiris pateikė nemaža faktų, kurie, nors ir ne tiesiai, liudijo Ra- 
miajame vandenyne buvus sausumą: tai buvo geologijos, etnografijos, 
okeanografijos faktai. Tačiau bene įtikinamiausi ir nuostabiausi buvo duo- 
menys, pateikti zoogeografijos, kuri „kartografuoja“ gyvūnų kūrimąsi mü- 
sų planetoje ir to kūrimosi maršrutus. 

Dar 1764 metais Naujosios Zelandijos upėse buvo aptikta žuvis galak- 
sė. Ta žuvis gyvena gėluose Pietų pusrutulio žemynų ir salų vandenyse, 
tarp 30“ ir 60° pietų platumos. Tik gėluose, nes sūraus vandens galaksė ne- 
mėgsta. Kaipgi ji galėjo patekti į Naujosios Zelandijos vandenų telkinius, 
atskirtus nuo žemynų šimtų ar net tūkstančių kilometrų? Ir į kurias-ne-ku- 
'Tias kitas Ramiojo vandenyno salas? Juk jūrų kelias galaksei visiškai ne- 
įmanomas, tai lieka vienas vienintelis — gėlavandenėmis upėmis, kurių 
kadaise tekėta dabar paskendusia Pacifide. 

Galapagų ir Fidžio salose išliko didžiulių driežų, iguanų, kadaise gyve- 
nusių žemynuose. Jie prasti plaukikai ir vargu ar būtų galėję perplaukti 
vandenynus. Tai gal tarp salų ir žemyno kadaise būta sausumos tiltų? Ly- 
giai taip pat daugelis kitų Ramiojo vandenyno salų gyventojų — tiek va- 
„balai ar moliuskai, amfibijos ar skruzdėlės, tiek peteliškės ar dešimtkojai 
vėžiai negalėjo jų pasiekti „plaukte“, įveikti šimtus, o kartais ir tūkstan- 
(čius kilometrų jūrų platybių. O ką bekalbėti apie visiškai menkas plauki- 
ikes gyvates, kurios gyvena daugelyje Ramiojo vandenyno salų. 

O tokie „plaukikai“, kaip augalai? Tačiau Okeanijos salose galima ras- 
ti specifiškos Okeanijos, Šiaurės Amerikos, Rytų Amerikos, Pietų Ameri- 
kos, Australijos, Indonezijos ir net Antarktidės floros! 

Botanikos ir zoologijos duomenys gana aiškiai sako, kad Pacifike būta 
žemyno ar bent didelių sausumos lopų. Menzbirio nuomone, humanitari- 
niai mokslai, tiriantys Žmogų, yra pateikę duomenų, kad sausuma grimz- 


dusi žmogaus, ir ne pirmykščio, o tam tikrą kultūros lygį pasiekusio žmo- 
gaus atminime. Anglijos etnografas okeanininkas Makmilanas Braunas 
tai įrodinėjo beveik kiekviename savo storos monografijos puslapyje. Ir 
remiamasi visų pirma argumentais, kuriuos pateikė paslaptinga mažos Ve- 
lykų salos kultūra, žuvusi nespėta ištirti ir aprašyti mokslininkų. 


PASLAPTINGA VELYKŲ SALA 


Jau pirmuosius europiečius, aplankiusius Velykų salą XVIII amžiaus 
pradžioje, nustebino didžiuliai stabai, kurie „buvo iškalti iš akmens su il- 
gomis ausimis ir vainiku ant galvos". Be to, jie buvę iškalti „gana meniš- 
kai, ir tuo mes labai stebėjomės“. Admirolas Rogevenas įrašė savo laivo 
žurnale: „Tomis akmeninėmis skulptūromis mes iš pradžių labai stebėjo- 
mės, nes negalėjome suprasti, kaip žmonės, kurie neturėjo nei sunkių sto- 
rų rąstų, iš kurių būtų galėję pasidaryti įnagius, nei pakankamai tvirtų 
lynų, gebėjo pastatyti mažų mažiausiai trisdešimties pėdų aukščio ir ati- 
tinkamo pločio statulas." 

Teisybė, Rogevenas ir jo palydovai paskui spėjo, jog statulos nudrėbtos 
iš molio, o akmuo esąs tik jų „šarvas“, nes jiems lengvai pavykę iš milži- 
niškos figūros išlupti akmens gabaliuką. Tačiau tai rodė, koks senas tas 
milžinas. Jau kita ekspedicija — ispanų kapitono Gonsaleso 1770 metais — 
pati pamatė, kad didžiulės statulos iškaltos iš sunkaus ir kieto akmens. 

Dar daugiau: kai kapitonas Gonsalesas iškilmingai paskelbė salą is- 
panų karaliaus valda (o kaipgi kitaip!) ir pakvietė vietos vadus paliudyti 
tą aktą — jis net akis išplėtė nustebęs: pusnuogiai mažos salelės vadai 
dokumentą paženklino ne pirštų atspaudais, o tikrais parašais, kurių ženk- 
lai buvo ne lotyniškos arba kokios kitos žinomos raidės, o keisti pieštiniai 
ženkliukai, kurie vaizdavo paukščius ir nežinomas europiečiams būtybes 
ar daiktus. Taigi Velykų saloje egzistuoja ne tik monumentalusis menas, 
bet ir savitas raštas! 

Statulos stovėjo ant akmeninių plokščių (vietos gyventojai jas vadino 
akais), kurios savo mastu ir statybai reikalingų darbu kartais prilygdavo 
milžiniškoms statuloms: jų ilgis siekdavo 60 metrų, o aukštis — 3 metrus. 
Ant vieno akaus paprastai būdavo po kelias statulas... Bet iš tiesų jūri- 
ninkų akyse, lankantis Velykų saloje XVIII amžiaus pabaigoje — XIX 
pradžioje, statulos viena po kitos griuvo nuo postamentų, ir maždaug 
XIX amžiaus viduryje ant akaus nebeliko nė vienos statulos — visos jos. 

ə] buvo nuverstos, o daugelis ir sudaužytos. Teisybė, stovinčių statulų liko. 


kitoje salos vietoje, ne pakrantėje, o ugnikalnio kraterio akmens skaldyk- 
lose, iš kur statulos pradėdavo savo kelią į vandenyno pakrantę. 

„Stovėdamos kalno pašlaitėje, jos žiūri nesuvokiamai ramiai į jūrą ir 
žemę, ir staiga pajunti, kaip jų bruožai, nors ir paprasti, pradeda tave ža- 
vėti, Juo ilgiau į juos žiūri, juo labiau jauti jų nekintantį ramų kilnumą, 
žavesį ir paslaptingumą. Visas vaizdas ypač stipriai veikia saulėlydyje, 
kai didžiuliai juodi paminklų siluetai, nutvieksti gęstančių spindulių, pa- 
mažu ima ryškėti puikiame, ribuliuojančiame vakarų horizonto fone“, — 
sako liudininkas. 

O štai žodžiai, kuriuos ištarė kitas liudininkas, garsus norvegų tyrėjas 
ir keliautojas Turas Hejerdalas: „Kaip kvapą gniaužiąs vaizdas iškilo 
mums prieš akis akmeniniai stabai visu savo milžinišku ūgiu ir pasirodė 
jie visiškai kitokie, negu tie —tarsi nukapotais kaklais, — kuriuos ma- 
tėme enciklopedijoje ir geografijos žinynuose... Visas kalnų masyvas, su- 
kapotas į gabalus, ugnikalnį kažkas taip godžiai supiaustė, lyg tai būtų 
buvęs velykinis pyragas. O tuo tarpu plieninis kirvis, kuriuo atsivėdėję 
smogiate į uolą, tik kibirkštis skelia. Iškirsta dešimtys tūkstančių kubinių 
metrų uolų, pernešta dešimtys tūkstančių tonų akmenų. Ir žiojėjančiuose 
kalnų nasruose guli daugiau kaip šimtas penkiasdešimt akmeninių milži- 
nų, baigtų ir nebaigtų, visose darbo stadijose... Visas kalnas — tai begalės 
kūnų ir galvų.“ 

Be 150 statulų akmens skaldykloje, įvairiose salos vietovėse rasta dar 
maždaug 500 akmeninių stabų. Daugelis stulbina vaizduotę savo dydžiu, 
jeigu turėsime galvoje, kad kalti primityviais akmeniniais įrankiais. Di- 
džiausioji — ne tik Velykų saloje, bet ir visoje Okeanijoje — statula sie- 
kia 20 metrų 90 centimetrų. Milžino galva — 11 metrų, o nosis — 4 metrų 
ilgumo! 

Ir dar nuostabiau: statulų kūrėjai nesitenkino iškalę stabą iš kieto ir 
nepaklusnaus akmens, nugabenę jį į vandenyno pakrantę ir užkėlę ant 
plokštės akaus, kurią statyti taip pat reikėjo titano jėgų. Tuojau pat mil- 
žinui ant galvos užmaukšlinama savotiška „skrybėlė“, didžiulis akmeninis 
cilindras, saliečių vadinamas „pukavu“. Antra vertus, pukavas būdavo 
kalamas kitoje akmens skaldykloje, mažo Puna Pavo ugnikalnio krateryje 
salos centre, nes tik ten yra raudonojo tufo klodai. Iš jo ir būdavo kalami 
papuošalai statuloms — visos „skrybėlės“, matyt, turėjo būti tik raudonos. 

„skrybėlės“ gerai priderintos prie „šeimininkų“ galvų. Vienai statulai 
buvo užmauta 2,7 metro skersmens ir 2 metrų aukščio „skrybėlė“. O pa- 
čioje „kepurinėje“ akmens skaldykloje yra pukavas, kurio skersmuo dau- 
giau kaip 3 metrai, aukštis 2,5 metro ir sveria... 30 tonų! 


Vargais negalais tegalima įsivaizduoti, kaip saliečiai, neturėdami nei 
keliamųjų kranų, nei traukiamųjų gyvulių, nei geležinių ar žalvarinių 
įrankių, sukūrė tai, ką turėjo laimę pamatyti Velykų salos atradėjai. O 
juk akmeniniai milžinai, stovintys ant plokščių akų ir apvainikuoti dau- 
giatonėmis „skrybėlėmis“, — tai tegul ir svarbiausia, bet anaiptol ne vie- 
nintelė įdomybė — o kartu mįslė, — aptikta mažučiame Didžiojo vande- 
nyno žemės lopinėlyje. 

Būtinas reikalas fiksuoti kalbą, turėti įrašų ir apskaitos sistemą randa- 
si tik civilizuotose visuomenėse: pirmykštės gentys verčiasi „piešinių kal- 
ba“, piktografija. O Velykų saloje buvo raštas. Jis savitas, nepanašus nė 
į vieną pasaulio rašmenų sistemą. Bergždžiai buvo mėginta įžvelgti Vely- 
kų salos rašto, vadinamo kohau rongo rongo („kalbančiojo medžio“), 
panašumą į juos. O juk mažyčius pieštinius kohau rongo rongo ženklelius, 
įrėžtus ryklio dantimi medinėse lentelėse, gretino su įvairiausiais rašme- 
nimis: su Egipto hieroglifais ir Ceilono olų rašmenimis, Mezopotamijos ır 
Centrinės Amerikos indėnų, Pietų Kinijos ir Pietų Amerikos, Indijos ır 
Meksikos rašto ženklais... 

Tačiau daugelis kohau rongo rongo ženklelių labai panašūs į piešinius, 
kuriais išmargintos salos uolos ir olos. Tai ir vabzdžių ar žuvų, moliuskų ir 
paukščių piešiniai, o svarbiausia — paslaptingos paukščiažmogio figūros 
atvaizdas. Tai būtybė didele paukščio galva su snapu, žmogaus kūnu ir 
išskėstomis naguotomis letenomis. 

Saliečių legendos sako, jog kadaise, dar prieš Velykų salos gyventojų 
krikštą, čia gyvavusi nuostabi tangata manaus, tai yra paukščiažmogio, 
rinkimo apeiga, turėjusi religijos kulto ir sporto varžybų bruožų. Varžybų 
apeigos nugalėtojas lygiai vienerius metus tapdavęs salos viešpačiu, ir jis 
būdavęs garbinamas kaip dievybės įsikūnijimas. Paukščiažmogį vaizduoja 
ir puikios kieto medžio skulptūros, kurias meistriškai raižė saliečiai, kaip 
ir kitas fantastiškas būtybes, taip pat žuvis, paukščius ir žmones. 

Daugiatoniai akmeniniai milžinai... Didingos plokštės akūs... Savitas 
raštas kohau rongo rongas, nepanašus į kitų senovės rašmenų hierogli- 
fus... Uolų piešiniai, mMarginte išmarginę akmenis... Nuostabi religijos ir 
sporto apeiga, niekur kitur nematyta... Puikios medžio skulptūros... Ar ne 
pernelyg daug mažutei salelei, vienišai vandenyno platybėse? Gal būt, 
praeityje greta Velykų salos plytėta ir kitų kraštų? O ir ji pati bene tik 
menka didelės ir gausiai gyventos sausumos atplaiša? 

Jau garsusis jūrininkas Džeimsas Kukas spėjo, jog Velykų salą esanti 
ištikusi kažkokia didelė katastrofa. Diumonas Diurvilis ir Morenhutas bu- 

op vo įsitikinę, kad Velykų salos, kaip ir daugelio kitų Okeanijos salų, gy- 


ventojai — tik galingos epochos mohikanai, degradavę Pacifidės gyvento- 
jai. Tai hipotezei pritarė daugelis tyrinėtojų. Makmilanas Braunas mėgino 
sukaupti visus „humanitarinius“ argumentus, jog kadaise tikrai egzista- 
vusi Pacifidė ir jos tragišką žūtį atmeną žmonės. 

„Jeigu Londonas paskęstų ir ant vandens styrotų vien tik Vestminste- 
rio katedros viršūnė...“ — taip pradeda savo knygą Braunas. Toliau jis pa- 
teikia slėpiningų faktų, bylojančių, kaip Europos jūrininkai atrado Vely- 
kų salą. 

Netoli nuo Čilės yra garsi „Robinzonų sala“ — Chuanas Fernandas! 
Siuo vardu pagerbtas ispanų jūrininkas Chuanas Fernandas, atradęs ją 
1572 metais. Po šešerių metų jo laivas vėl vagojo Didžiojo vandenyno 
pietryčių vandenis. Staiga užklupusi audra nuvarė laivą toli į pietus. Ir 
netikėtai Chuanas Fernandas randa šalį, ligi tol niekam nežinomą. Teisy- 
bė, ispanų jūrininkas nesiryžta lipti į krantą— jis tik konstatuoja, kad tą 
žemę drėkinančios didžiulės upės ir joje gyvenantys „žmonės, tokie balti, 
taip gerai apsirengę ir taip viskuo skiriasi nuo Čilės ir Peru gyventojų". 
Todėl Chuanas Fernandas ir padarė išvadą, kad tai esanti ta pati Nežino- 
moji pietų žemė, kurios nesėkmingai buvo ieškoma pirmiau! 

Nudžiugęs kapitonas suskato grįžti į Čilę ir „deramai susitaisyti" kitai 
ekspedicijai. Jis kruopščiai slepia nuo pašalinės akies tiek savo netikėtą 
atradimą, tiek rengimąsi su didele ekspedicija plaukti į paties rastą Ra- 
miajame vandenyne žemyną (arba didžiulę salą). Tačiau mirtis garsųjį jū- 
rininką užklupo nespėjusį įvykdyti savo plano. Ekspedicija neįvyko, min- 
tis žuvo drauge su autoriumi, ir tik po daugelio metų istorikams pasisekė 
sužinoti apie įstabų Chuano Fernando atradimą. 

Praėjo daugiau kaip šimtas metų. 1687 metais rytinėje Ramiojo van- 
denyno dalyje pasirodo anglų piratas Eduardas Deivis. Jo laivas buvo var- 
du „Viengungio malonumas“. Pasiekęs pusiaujo Galapagų salas, Deivis 
staiga pasuka į pietus ir, nuplaukęs maždaug 4000 kilometrų, pamato už 
500 jūrmylių nuo Čilės krantų prie 27° 20' pietų platumos žemą smėlingą 
krantą. Į vakarus nuo jo už kelių dešimčių mylių matyti aukštas ir ilgas 
sausumos ruožas. Tačiau britų „sėkmės džentelmenui“ nebuvo kada tirti, 
ir „Viengungio malonumas“ praplaukė pro nežinomus kraštus net inkaro 
neišmetęs. 

1722 metų balandžio 6 dieną olandų admirolo Rogeveno eskadra rajo- 
ne, kur buvo lankęsis Deivis, rado uolingą salelę ir pavadino „Velykų sa- 
la“. Jokios žemės aplinkui nebuvo, išskyrus tris mažytes saleles prie jos 
pietvakarių galo ir vieną — prie rytinio kranto. 


* Tai ištisa salų grupė, jų viena pavadinta Robinzonu (vert.). 

Taigi, konstatuoja Braunas, XVI amžiaus pabaigoje Chuanas Fernan- 
das matė didelę žemę, gausiai gyvenamą ir turtingą; 1687 metais kapito- 
nas Deivis išvydo žemą smėlingą krantą ir aukštą ilgą sausumos ruožą į 
vakarus nuo jo. O 1722 metais admirolas Rogevenas randa tame pačiame 
rajone vieną vienintelį sausumos lopinėlį — Velykų salą (juk menkos sa- 
lytės nieku gyvu negalėjo būti ta didelė žemė arba ilgas sausumos ruo- 
žas!). Argi tai nereiškia, kad Velykų salą, tikriau Pacifidę, ištikusi ka- 
tastrofa įvyko tik per tą laiko tarpą? Tegul Fernando pranešimas atrodo 
perdaug fantastiškas, — bet juk Deivis iš tikrųjų išvydo „didelę žemę“, ir 
ne tik jis, bet ir visa ,Viengungio malonumo“ laivo įgula! 

Katastrofos ženklų galima matyti ir pačioje Velykų saloje. Rano Rara- 
kaus ugnikalnio kraterio akmens skaldykloje (rano — reiškia „ugnikalnį“; 
raraku, arba raku raku, — „gremžti, gramdyti") ligi šiol guli didžiulių ne- 
baigtų statulų. Čia pat yra ir pamestų darbo įnagių — primityvių kaltų ir 
gremžiklių, kuriais akmenkaliai kūrė monumentus. Velykų sala nedidelė, 
o darbininkų iškalti tokiai daugybei akmeninių milžinų reikėjo, kaip ma- 
no Braunas, maždaug tiek pat, kiek Egipto piramidėms pastatyti, — tūks-: 
tančių. O juk tuos tūkstančius reikia dar ir maitinti. Kurgi galėjo gyventi 
tie statytojai ir mMaitintojai, jeigu ne plačioje sausumoje? O tokios didin- 
gos statybos galėjo vykti tik šalyje, kurioje stipri centrinė valdžia. 

Velykų salos apgyvenimo legenda sako, jog į salą atvykę pirmieji nau- 
jakuriai, pasiųsti vado Hoto Matvos, radę kažkokius žmones. Vienas iš tų 
žmonių papasakojęs ateiviams, jog Velykų sala buvusi kadaise didelė ša- 
lis, kurią sugriovęs milžinas, vardu Vokė. Nuo tol ji vadinasi „Te Pito o 
te Henva“ — „Žemės viršūnė". 

Niekas nežino kohau rongo rongo lentelių turinio. Tačiau dar praeita- 
me šimtmetyje tautosakininkams pasisekė užrašyti keletą legendų, kurios, 
kaip teigė saliečiai, buvę įrėžtos „kalbančiose lentelėse“. O štai kas sako- 
ma vienoje legendoje. 

Sala pačioje įkūrimo pradžioje buvusi išraižyta kelių. Juos tiesęs He- 
kė (tai reiškia „„Aštuonkojis“). Jis sėdėjęs garbingoje vietoje, centre, iš 
kur į visas puses ėję keliai. Jie priminę pilkai juodo voro voratinklį. Ir 
niekas negalėjęs pasakyti, kur prasideda ir kur baigiasi tie keliai. 

Velykų saloje yra grįstų kelių. Jie prieina prie pat vandenyno kran- 
to — ir nutrūksta. Keliai, kurie eina... niekur! O gal jie eina ir toliau, pa- 
sineria į gilumą, kur dingo kadaise buvusi sausuma? 

Braunas spėjo, jog Velykų sala buvus milžiniškas „mauzoliejus“. Pa- 
skendusios šalies karaliams ir vadams čia buvę statomos milžiniškos port- 
retinės statulos. Iš tų skulptūrinių portretų esą galima spręsti ir apie din- 
gusių Pacifidės gyventojų išorę: tai buvę valdingai išsišovusio smakro, 


kampuotos išdidžios burnos, giliai įdubusių akių žmonės su nudribusiais 
ausų speneliais. 

Misionierius Eiras sako, jog saliečiai raštu naudojęsi „iš papročio“ ir 
„neieškoję jame prasmės“. Argi tai nerodo, kad kohau rongo rongo raš- 
tas, kaip ir akmeniniai milžinai, yra paskendusio žemyno kultūros pa- 
likimas? 

Mislingi paukščiažmogio piešiniai uolose vaizduoja „žmogų paukštį“, 
kurio nuostabios rinkimo apeigos kasmet vykdavusios Velykų saloje ligt 
pat senosios kultūros žlugimo ir jos gyventojų krikšto. Ar nėra ta apeiga, 
kurios nepraktikavo kitos Okeanijos salos (kaip ir niekas kitas pasauly- 
je), Pacifidės gyventojų tikėjimo palikimas? O visa senoji Velykų salos 
kultūra — paskutiniai žuvusios civilizacijos likučiai? 


PACIFIDĖS LIEKANOS? 


Paskutinės, bet ne vienintelės... Anglų profesorius pamėgino suieškoti 
paskendusios Pacifidės kultūros liekanų ir kitose Okeanijos salose. Akme- 
ninių statulų, stiliumi artimų Velykų salos milžinams (bet, teisybė, ne to- 
kių didingų), buvo rasta Havajuose mažytėje Pitkerno salelėje, Marki- 
zų salyne. 

Į šiaurę nuo pusiaujo, beribėse Didžiojo vandenyno platybėse, vienišos 
dunkso kelios salelės. Pirmieji europiečiai, apsilankę jose XVIII amžiaus 
pabaigoje, nerado ten nieko, išskyrus menką augaliją. Atrodė, niekas ir 
niekad nebus gyvenęs tuose skurdžiuose žemės lopinėliuose. Bet tik atrodė. 

Salose augo kokoso palmių — o patekti čia jos galėjo tik su žmonių 
pagalba. Buvo rasta ir kitų, aiškesnių žmogaus pėdsakų. Kalėdų saloje yra 
stačiakampių platformų iš koralinių plokščių. O kitoje tos pačios pusiaujo 
grupės saloje — Maldene, — be platformų, yra apgriuvusi šventovė. Ir 
forma, kaip galima spėti iš piešinio, ta šventovė, primena senovines Pietų 
Amerikos gyventojų piramides. 

Kas pastatė platformas ir šventovę, jeigu šimtų kilometrų spinduliu ty- 
vuliuoja vandenynas? Kokiu būdu nežinomi statybininkai įstengė pasi- 
statyti trobesius, jeigu Pusiaujo salosė nėra net gėlo vandens? Ar nėra se- 
noviniai griuvėsiai tik liekanos paslaptingosios kultūros, paskendusios Di- 
džiojo vandenyno bangose kartu su derlingomis žemėmis, maitinusiomis 
tūkstančius statybininkų? Gal būt, Maldeno sala, kaip ir Velykų sala, bu- 
vusi tik šventovė, vieta, kur į šventes suplaukdavę gyventojai iš visos 
didžiulės valstybės, dabar palaidotos Ramiojo vandenyno gelmėse? 

Tos dingusios civilizacijos centras, kaip mano Braunas, turėjęs būti to- 
li vakaruose, Ponapės salos rajone. Toje salytėje dar praeitame šimtmety- 
je buvo rasta kiklopinių griuvėsių. Bazaltinės trobesių sienos siekė 6 met- 
rus storio. 25 tonas sveriančios plokštės buvo iškeltos kone į 20 metrų 
aukštį! Tokį didžiulį darbą galėjo atlikti vien tūkstančiai organizuotų dar- 
bininkų. Taigi valstybėje, kuri įstengia pastatyti tokius milžiniškus tro- 


„besius, turi gyventi šimtai tūkstančių žmonių... O tuo tarpu 2000 kilometrų 


spinduliu gyvena vos 50 tūkstančių salose ir salelėse, nutolusiose viena 
nuo kitos per šimtus mylių. Antra vertus, iš jų nė 2000 negalėtų dirbti sun- 
kaus statybininko darbo. 

Toje pačioje vakarinėje Okeanijos dalyje, Tiniano saloje, yra monu- 
mentų liekanų: savita dviejų eilių akmeninių kolonų alėja, kiekvienos ko- 
lonos aukštis — 4 metrai. Kas buvo tos kolonos — puošmena ar namų atra- 
mos? Ir kokia tauta pastatė tuos didžiulius namus? Juk dabartiniai tinia- 
niečiai gyvena mažutėse nendrinėse arba medinėse lūšnose. l 

Makmilanas Braunas pateikė ir kitų archeologijos, etnografijos, antro- 
pologijos faktų, kurie netiesiog byloja, jog Ramiajame vandenyne buvę 
didelių, dabar nugrimzdusių sausumos lopų ar pavienių salų ir salynų. Bet 
jis puikiai suprato, kad visi tie įrodymai — tik netiesioginiai „įkalčiai“, 
kurie tokie ir liks, kol jų nepatvirtins kitų gamtos mokslų — geologijos, 
zoogeografijos, okeanografijos — faktai. 

Savo knygoje „Ramiojo vandenyno paslaptys“ anglų etnografas rėmė- 
si kuriais-ne-kuriais gamtos mokslų duomenimis, pavyzdžiui, tuo faktu, 
kad visas vakarinis Ramiojo vandenyno pakraštys ir jo skalaujami Azijos 
krantai — labai neramus mūsų planetos ruožas. Čia itin dažni stiprūs že- 
mės drebėjimai (daugiau kaip 100 per metus — Filipinuose, maždaug 
500 — Japonijoje). Tokia pat seismiškai aktyvi yra ir rytinė Pacifiko da- 
lis, ypač Amerikos pakrantėje (Gvatemaloje ir Meksikoje per metus maž- 
daug 100 žemės drebėjimų, o Čilės pakrantėse daugiau kaip 1000!). Taigi 
žemės pluta čia nestabili. 

Teisybė, Brauno ir Menzbirio laikais Ramiojo vandenyno dugno sanda- 
ra buvo beveik visiškai nežinoma. Mūsų amžiaus trečiojo dešimtmečio vi- 
duryje mokslininkai galėjo operuoti tik netiesioginiais duomenimis. Ir 
okeanininkas etnografas Makmilanas Braunas, ir zoogeografas Menzbiris 
pagal savo mokslų duomenis priėjo prie bendros išvados: Ramiajame van- 
denyne būta sausumos, ir ji dingusi jau žmonijos atminime. 

Žodis dabar priklausė jūrų geologijai: tik ji viena galėjo hipotezes ir 
netiesioginius „įkalčius“ padaryti įrodymais. Ketvirtojo dešimtmečio pra- 
džioje Velykų salos rajone ir į šiaurės rytus nuo jos buvo atlikti okeano- 
grafiniai tyrimai. Buvo surasta plati povandeninė plokštikalnė, pavadinta 


Albatroso vardu. Tirdamas uolienas, ištrauktas iš dugno, darbų vadovas 
amerikietis geologas Čabas padarė išvadą, jog čia kadaise būta sausumos, 
kuri jungusi Pietų Ameriką su Australija, o galimas daiktas, ir su Azija. 
Bet ta jo išvada nepaguodė „gyvenamos Pacifidės“ šalininkų — sausuma 
čia nuslūgusi labai seniai. Per pastaruosius tūkstantmečius Velykų sala 
„nenugrimzdo nė per jardą“, o atvirkščiai, negu teigė Braunas, „tuo metu, 
kai buvo statomi monumentai, kranto linija buvo stabili taip pat, kaip ir 
mūsų dienomis". 

Ginčo dėl Pacifidės negalima laikyti baigto ir šiandien, nors povande- 
ninio Pacifiko sandara mokslininkams žinoma kur kas geriau, negu praei- 
tame šimtmetyje arba šio pradžioje. Daugelis okeanografų ir geologų ma- 
no, jog milžiniška Ramiojo vandenyno įdauba bendrais savo bruožais eg- 
zistavusi nuo pat žemės plutos susidarymo laikų. Tačiau ligi šiol esama 
„Ramiojo vandenyno žemyno“, Pacifidės, teorijos šalininkų ir gynėjų. 
Vienas iš jų yra ir tarybinis geomorfologas D. Panovas, bulgarų geologas 
Michalovičius, tarybinis zoogeografas G. Lindbergas ir daugelis kitų uż- 
sienio ir mūsiškių mokslininkų. Velykų saloje dabartiniai tyrėjai rado że- 
myninės kilmės uolienų (riolitų). Ir, kas dar svarbiau, nestorą žemyninę 
plutą. „Tai patvirtina spėjimą, jog Rytų Ramiajame vandenyne būta dide- 
lio žemyno ploto, jeigu Velykų salos struktūrą siesime su Albatroso plokš- 
tikalnės rajono žemyninio tipo struktūromis“, — rašo geografijos dakta- 
ras Panovas knygoje „Žemynų ir vandenynų kilmė“. 

Pacifidės šalininkų nuomone, prieš milijonus metų tos sausumos būta 
neaprėpiamai plačios, ir ji buvusi ištisinis tiltas tarp Australijos ir Ameri- 
kos. Paskui sausumos ruožai ėmę grimzti, ir didžiulis Ramiojo vandenyno 
žemynas ėmęs skaldytis į salinius žemynus: Australiją, Melanezidę, aprė- 
pusią Melanezijos salas, Vakarų Pacifide, tūkstančius smulkių Mikronezi- 
jos salų ir salelių, Havajidę, kuri kadaise plytėjusi nuo Japonijos ligi Ka- 
lifornijos, o dabar išlikusi tik kaip Havajų salos, ir pagaliau į Rytų Pacifi- 
dę, arba tiesiog Pacifidę, kurios liekana esanti Velykų sala (pavyzdžiui, 
profesorius Panovas spėja Velykų salos rajone egzistavusį sausumos lopą 
ir iš Čia tą sausumą plytėjusią toli į vandenyno vidurį). 


KADA TAI BUVO? 


Be abejo, didysis tiltas tarp Amerikos ir Australijos bus pradėjęs tru- 
pėti labai seniai. Sausuma grimzdo milijonus metų. Juk ir šiandien Pietry- 
čių Azijos krantas po centimetrą grimzta į Ramųjį vandenyną — jūra te- 
bepuola. Rytų Pacifidė atskilo nuo likusios sausumos dalies gerokai anks- 

čiau, negu Žemėje atsirado žmonių. Bet kada gi ėmė grimzti į vandenyną 
ir pati Rytų Pacifidė, kada Velykų sala liko „vičvienaitė' 

Braunas manė, jog paskutiniai sausumos lopiniai paskendę visiškai ne- 
seniai: tarp Deivio ir Rogeveno plaukiojimo. Geologų akimis, tai, be abe- 
jo, nesąmonė. Žymus tarybinis geologas akademikas Vladimiras Obruče- 
vas pateikė priimtinesnes datas. Velykų salos rajono sausuma, pasak jo, 
nugrimzdusi ledynų periodo pabaigoje, kai dėl ledynų tirpimo kilęs van- 
denynų (taip pat ir Ramiojo) lygis, o sausumos žemumos buvusios 
apsemtos. 

Pavyzdžiui, visiškai galimas daiktas, spėjo Obručevas, kad aplink kal- 
nuotąją Velykų salos dalį pirma bus buvusi plati žemuma su tankiai gy- 
venamais miestais ir vietovėmis. Ledynų periodo pabaigoje jūra pamažu 
ėmusi semti tas salos žemumas. Gyventojai, tikriausiai įkvėpti kokių nors 
žynių ar žiniuonių, suskatę kalti iš vietinio vulkaninio tufo grėsmingų vei- 
dų statulas ir statyti jas pakrantėje, tikėdamiesi, kad jos sustabdysiančios 
jūros tvinimą, o pakrantės miestai ir vietovės būsiančios išgelbėtos. Ta- 
čiau ledynai dar tebetirpę, jūros lygis be paliovos kilęs, ir galų gale salos 
žemumos atsidūrusios po vandeniu. Gyventojai žuvę arba pamažu išsikėlę 
į kitas Polinezijos salas. Ir tik po ilgų metų Velykų saloje vėl atsiradę gy- 
ventojų, kurie nieko nebežinoję apie pirmykštę kultūrą. 

Velykų saloje, mano Obručevas, jau maždaug prieš 10 tūkstančių me- 
tų buvusi aukšta kultūra. „Šiltame Žemės pusiaujo ruože, — rašė Obruče- 
vas prieš pat savo mirtį, — Žmonija jau tuo metu, kai abi sritys aplink aši- 
galius dar tebeskendėjo sniege ir ledynuose (o žmogus iš akmens darėsi 
įnagius Maistui gamintis), pasiekė aukštą kultūrą, statė dievybėms puikias 
šventoves, piramides viešpačiams laidoti, o Velykų saloje buvo statomos 
akmeninės statulos.“ 

Galimas daiktas, kaip spėjo akademikas Obručevas, paskutinės Pacifi- 
dės liekanos iš tiesų bus žuvusios „protingojo žmogaus“ laikais dėl van- 
denyno lygio kilimo, kai tirpo ledynai. Tačiau didžiojo apledėjimo pa- 
baiga, matyt, visiškai nesusijusi su Velykų salos paslaptimis. Ledynai tir- 
po prieš 10—12 tūkstančių metų, o sala, kaip rodo archeologų kasinėjimai, 
buvo apgyventa mūsų eros pradžioje: juk kalti milžiniškas statulas bus 
pradėta ne anksčiau, kaip 1100 mūsų eros metais. Tarpas nuo ledynų tir- 
pimo ligi statulų statybos siekia 10 tūkstančių metų! 

Antra vertus, atrodo nepanašus į tiesą spėjimas, kad statulos turėjusios 
pastoti kelią „jūros potvyniui“. Pacifidės entuziastai vaizdingai rašo, kaip 
„jūra nesiliaujanti tvinusi, ir veltui akmeniniai dievai laiko įbedę į ją sa- 
vo rūsčius grėsmingus žvilgsnius“. Bet kokį efektą turėjo padaryti tie 
žvilgsniai, jei akmeniniai milžinai stovėjo atsukę nugarą į vandenyną. 


Tai rodo ir pirmųjų tyrėjų piešiniai (jie statulas matė dar ant postamentų), 
tr archeologų rekonstrukcijos. 

Tą patį galima pasakyti ir apie didžiules akmenines platformas, akus. 
Jeigu Velykų sala būtų buvusi kada nors didesnė, tai kodėl platformos 
sustatytos lygiai pagal vandenyną visa salos pakrante? Argi jūra tvinusi 
taip tolygiai, kad, pasiekusi platformas, tučtuojau ir sustojusi? Pernelyg 
sunku patikėti. Tačiau kur kas patikimesnis kitas spėjimas: akūs bus bu- 
vę statomi vandenyno pakrantėje, ir tas krantas nepakitęs nuo statybos 
laikų ligi mūsų dienų. 

Net jeigu spėtume, kad ir platformos, ir statulos ant jų buvę statomos 
pačioje pakrantėje apsisaugoti nuo rūstaus jūros potvynio, tai... juk jos 
senų seniausiai turėjo būti nugrimzdusios į jūros dugną! 

Bet, galimas daiktas, Velykų salos paminklai — tai tik kadaise didžios 
kultūros liekanos, o vandenyno dugne yra kur kas daugiau jos ženklų, 
negu pačioje Velykų saloje? Gal ji nusėta platformomis ir statulomis, nu- 
grimzdusiomis į dugną? Juk grįsti keliai it kirviu nukirsti prie vandeny- 
no kranto... 

„Iš tiesų, kodėl gi nepasivaikščioti tais grįstais keliais? — rašo žinomas 
norvegų tyrėjas Turas Hejerdalas, pasakodamas apie savo ieškojimus Ve- 
lykų saloje. — Mūsų ekspedicijoje buvo naras, ir dabar drauge su juo mes 
įstojome į artimiausią grindinį, dingstantį vandenyno gelmėse... Tai bu- 
vo nepakartojamas reginys: mūsų naras žaliu skafandru ir deguonies kau- 
ke su straubliu traukia keliu... kaukšėdamas į platų grindinį batais. Vie- 
noje rankoje jis laiko kaip ugnis raudoną rezervuarą su fotoaparatu, ku- 
ris primena laivo žibintą. Grakščiai pamojavęs laisva ranka, jis traukia 
nuo sauso grindinio tiesiai į jūrą." 

Ieškojo ilgai, bet nepamatė nei statulų, nei platformų, nei paties kelio 
tęsinio: „Jis siekė tik patį vandens pakraštį, toliau buvo vienos briaunos; 
koralai ir gilūs plyšiai, paskui povandeninis šlaitas statmenai krinta į mė- 
lyną bedugnę, ir ten naras išvydo keletą didžiulių žuvų.“ Romantiškas ir 
spalvingas vaizdas — Velykų salos statulos, stovinčios jūros dugne, — ge- 
rai įsidėmėtas iš Adamovo romano „Dviejų vandenynų paslaptis“, deja, 
taip ir lieka fantazija!* 


ADMIROLO ZUBOVO HIPOTEZĖ 
Bet, tiesą sakant, kodėl mes turime ieškoti paskendusių žemių tik čia, 


tiesiai prie Velykų salos krantų? Tegul ir bus vaizduotės padarinys dra- 
matiškas paveikslas, kaip žūsta ištisas žemynas, grimzta salos krantai 

drauge su didžiulėmis statulomis ir platformomis. Ir vis dėlto netoli nuo 
Velykų salos galėjo būti kokių nors kitų kraštų, kurie dabar palaidoti 
vandenyno dugne. 

Braunui Velykų sala buvo didžiulis „mauzoliejus“, kur atplaukdavę 
dabar išnykusių gretimų salų gyventojai. Garsus tarybinis okeanografas 
kontradmirolas Nikolajus Zubovas 1949 metais paskelbė hipoteze, kad Ve- 
lykų sala Okeanijai kadaise buvusi savotiška Meka, kur iš daugelio salų, 
tiek dabar tebesančių, tiek paskendusių, žmonės plaukę į religines apeigas. 

Savo.hipotezę Zubovas aiškina tuo, kad „visos statulos iškaltos iš tos 
pačios medžiagos toje pačioje vietoje, o visos statulų „kepurės“ — taip 
pat iš vieno akmens, bet kitoje vietoje. Antra vertus, visos statulos, kurios 
stūkso pakelėse, į akmens skaldyklą stovi nugara, kad pavieniai keliau- 
tojai arba procesijos, einančios į darbo žygį, matytų jų veidus“. Tai- 
gi, toliau sako Zubovas, jeigu galima, šiaip ar taip, paaiškinti statulų pa- 
skirtį laidojamosiose terasose ir keliuose į akmens skaldyklas, tai „kaip 
aiškinti tų statulų paskirtį, kurios įkastos į žemę išoriniame, o tuo labiau 
vidiniame kraterio šlaite? Iškelti statulų iš kraterio neįmanoma, o paga- 
liau nė neketinta. Visos statulos veidais pasuktos į kraterio centrą — tai 
ne atsitiktinumas". 

Dar svaresnis, Zubovo akimis, jo hipotezės argumentas esąs tai, kad 
„Visos statulos iškaltos it pagal vieną trataretą. Nė kalbos negalėjo būti 
apie kokią nors kūrybą, kuri visada ieškojo ko nors naujo. Statulas iškal- 
ti galėjo kiekvienas. Jis turėjo tik būti stropus. Visi santykiniai pavienių 
statulos bruožų dydžiai buvo žinomi ir patikrinti patyrimo. Kad ir kokia 
didelė būtų buvusi laidojamajai terasai kalama statula, pastatyta ant hori- 
zontalios platformos, ji stovės tvirtai. Tą patį galima pasakyti ir apie sta- 
tulas, kastinas į žemę“. | 

Tačiau jeigu į Velykų salą pažiūrėsime kaip į Okeanijos Meką, baigia 
savo straipsnį Zubovas, tai kyla klausimas dar sunkesnis, negu pačios Ve- 
lykų salos apgyvenimas. Juk maldininkams reikia reguliaraus susisieki- 
mo. Bet ar galima spėti jį buvus, jei tarp Velykų salos ir kitų Okeanijos 
salų — tūkstančiai kilometrų? Antra vertus, „gabenti reikėjo ne tik žmo- 
nes, bet ir maisto atsargas, įvairias medžiagas“. 

Labai galimas daiktas, susisiekti su Velykų sala ir kitomis Okeanijos 
salomis būta nesunku per daugybe dabar paskendusių salų ir salynų. 
„Echolotu Ramiojo vandenyno dugnas Velykų salos rajone dar nezonduo- 
tas. Tačiau kaip echolotas jau daug ką atrado, išsprendė ir iškėlė daug 
problemų kituose Pasaulio vandenyno rajonuose, taip ir čia jis, be abejo, 
padės įminti daugelį mįslių, be kita ko, ir Velykų salos mįsles“, — tokiais 


žodžiais baigia Zubovas straipsnį, paskelbtą „Sąjunginės geografų draugi- 
jos žiniose" (1949 m., Nr. 1). 


Taigi Zubovas po ketvirčio šimtmečio nuo Brauno ir Menzbirio knygų 


pasirodymo vėl kelia Velykų salos rajone paskendusių kraštų hipotezę. 
Okeanografas pritaria etnografui ir zoogeografui. Ir kaip tikras moksli- 
ninkas pripažįsta, jog patvirtinti ar atmesti tą hipotezę galima bus tik 
kruopščiais Ramiojo vandenyno dugno tyrimais — tais tyrimais, kurie iki 
šiol dar nebaigti. 


GINČAS DĖL PACIFIKO 


Norint įminti Velykų salos kultūros mįsles, reikėjo „pasidairyti“ po 
Ramiojo vandenyno dugną — ir ten, kur mokslininkai rado milžinišką po- 
vandenine Pacifiko šalį, jos kalnus ir prarajas. O tam, kad išaiškintume 
tos šalies kilmę, mes turime pažvelgti dar į vieną bedugnę — tik ne į van- 
denyno, o į geologijos, laiko bedugnę tarp Žemės planetos atsiradimo ir 
kalbamų dienų. 

Geofizika rodo, jog pluta būna dvejopa — okeaninė ir kontinentinė. 
Ar visada buvo toks skirtumas? O gal kažkurio tipo pluta susidarė pir- 
miau, o tik paskui atsirado antrojo tipo pluta? O jeigu tai tiesa, tai kuri? 
Okeaninė ar kontinentinė? 

Jei bus įminta ta mįslė, tai bus atsakyta ir į klausimą, kokios kilmės yra 
Ramiojo vandenyno duburys, užimąs beveik pusę planetos. Žymus Ameri- 
kos okeanografas Menardas išdėstė vandenynų įdaubų kilmės hipotezes 
lentelėje, kuri čia ir pateikiama, nes ryškiai sugrupuoja visus galimus 
problemos sprendimo variantus — ir jie mums atrodo tarsi languota len- 
ta, kur reikia tik pažymėti reikiamą, „tikrąjį“ langelį. 


Vandenynų įdaubų kilmės hipotezių lentelė (pagal Menardą) 


pakitimų tipas 


pirminė =— 
pluta meteoritai f Cai 
TO ; Ę diferenciacija 
susidūrimas | išmetimas 
l 3 5 
okeaninė * meteoritai — žemy- žemynai ir vanduo atsirado iš 
nai mantijos 
2 4 6 
kontinentinė randai — vandeny- | randas — Ramiojo | žemynai atsirado pirmiau, ne- 
nų įdaubos vandenyno įdauba | gu vandenynų įdaubos 

Pagal pirmąją hipotezę pirminė buvusi okeaninė pluta. Paskui 4 
Žemę pradėję kristi meteoritai „susisluoksniavę“ ant pirminės plutos, ır 
tuo būdu atsiradę žemynai — „kepurės“ ant vandenyno. Antroji hipotezė, 
atvirkščiai, teigia, kad iš pradžių buvusi žemyninė pluta, kurią „apšaudę“ 
meteoritai. Tai jie taip giliai ir smarkiai išrandavę Žemės veidą. Šitaip at- 
siradę vandenynų duburiai. Beje, dabar nė viena iš tų hipotezių nėra po- 
puliari. 

Trečiasis lentelės langelis tuščias: juk niekas nesiryš spėti, kad dėl ma- 
sės atskilimo nuo žemės paviršiaus ir iškritimo į kosminę erdvę galėjusi 
atsirasti didžiulė Ramiojo vandenyno įdauba, jeigu okeaninė pluta būtų 
buvusi pirminė. Tačiau ketvirtoji hipotezė, romantiška ir patraukli, turi 
daug šalininkų. Jie mano, kad Ramiojo vandenyno duburys esąs... ženk- 
las, kurį palikęs Mėnulis, atskildamas nuo Žemės! 

Nors ir labai patrauklią, mūsų dienomis tą hipotezę atmetė dauguma 
mokslininkų — pernelyg maža faktų ji išaiškina ir pernelyg daug duome- 
nų jai prieštarauja. Tačiau ir ligi šiol vienas kitas entuziastas tebemėgina 
ją atgaivinti, nors nelabai sėkmingai. Naujausi duomenys — iš Mėnulio 
paimtų uolienų analizės — rodo, jog mūsų palydovas padarytas iš kitų, 
„nežemiškų“, uolienų. 

Dabar daugumos okeanografų ir geologų simpatijos pasiskirstė tarp 
dviejų hipotezių: pagal vieną (žr. lentelės penktąjį langelį) pirminė buvu- 
si okeaninė pluta, o žemynai ir vanduo atsiradę iš mantijos (tos hipotezės 
laikosi ir lentelės autorius profesorius Menardas. Nuodugniausiai ją pa- 
matuoja tarybinis geologas A. Vinogradovas). 

Priešinga hipotezė (žr. šeštąjį, paskutinį lentelės langelį) mano, jog 
vandenynų įdaubos, iš jų ir didžiausiosios — Ramiojo vandenyno, — atsi-, 
radę dėl lėto žemynų trupėjimo. Kontinentinės plutos luitai „tirpę“ kylan-| 
čiame iš Žemės gelmių bazalte, ir ta pluta „okeanėjusi“ — iš žemyninės 
virtusi vandenynine. l 

„Šiuolaikinio mūsų išmanymo apie Žemės plutos sandarą po vandeny- 
nais užtenka tik tam, kad atmestume kurias-ne-kurias senas ir aiškiai klai- 
dingas hipotezes. Deja, tas išmanymas dar pernelyg menkas, kad būtų 
naujų perspektyvių hipotezių pamatas“, — teisėtai pabrėžia ta proga F. Še- 
pardas, vienas iš jūrų geologijos pradininkų. 

Geofizikai numatė didingą giliavandenio gręžimo projektą — prasi- 
skverbti storais vandenyno sluoksniais, tankiu nuosėdų klodu, susikaupu- 
siu dugne per milijonus metų, pagaliau vandenynine pluta — ligi pačios 
mantijos. Tikriausiai tik tuo būdu bus galima atsakyti į klausimą, kokia 
okeaninė pluta — „pirminė“ ar „antrinė“. Tačiau kad ir ką parodytų tas iš 
tiesų fantastiškas gręžimas, panašus į Arturo Konano Doilio profesoriaus 


Celendžerio projektą (prisiminkite apsakymą „Kai Žemė sušuko“), aišku, 
jog viena iš hipotezių, pateiktų lentelėje, pasirodytų esanti tikra. 

Tačiau ir prieš gręžiant Žemės plutą, jau dabar, mūsų dienomis, galima 
labai tvirtai pasakyti: kadaise Ramusis vandenynas nebuvo toks, koks ži- 
nomas dabar. Dabartinio Pacifiko amžius — ne du milijardai metų, kaip 
buvo spėjama pirmiau, o dešimtį kartų trumpesnis, nes, pasak Menardo, 
„beveik visa Ramiojo vandenyno geologinė istorija neviršija pastarųjų 
200 milijonų metų“. 


„DARVINIDĖ“ IR JOS LIKIMAS 


Be abejo, data „200 milijonų metų" — gana apytikslė. Ji buvo apskai- 
čiuota pagal šiuolaikinį nuosėdų sėdimo greitį Ramiojo vandenyno dug- 
ne, palygintą paskui su dabartiniu Ramiojo vandenyno dugno nuosėdų 
sluoksnio storiu (arba, kaip sako geologai ir okeanografai, — „galingu- 
mu"). Bet, deja, mes ligi šiol nežinome, ar visada, ar visose mūsų planetos 
raidos epochose nuosėdos sėdo vienodu greičiu. Antra vertus, jų sluoksnis 
galėjo per ilgus metus ir sutankėti, susispausti, „susigulėti“, o tikslių duo- 
menų, kad galėtume apskaičiuoti, kokia yra „sutankėjimo“ ir tam tikro 
laiko tarpo proporcija, mes neturime. Todėl mokslininkai Ramiojo vande- 
nyno amžių mėgina nustatyti kitais metodais. Pavyzdžiui, pagal laiką, per 
kurį vandenynai pasiekia dabartinį druskingumą. Skaičiavimai parodė: 
tas amžius tolygus 100—300 milijonų metų, tai yra vidurkis atitinka pir- 
mma minėtą datą. (Tačiau ir vėl kyla abejonių — juk mes nežinome, ar visa- 
da vienodai vandenynai „sūrėjo“!) 

Jau cituotas F. Šepardas pažymi tokią įdomią aplinkybę: kad ir kiek 
įvairių suakmenėjimų žemsiurbės ištrauktų iš vandenyno dugno ir nuo 
povandeninių kalnų viršūnių, vandenyno radinių amžius ne vyresnis už 
kreidos periodą. Šepardo nuomone, tai „rodo, kad vandenynai, galimas 
: daiktas, nėra labai seni“. Kreidos periodas prasideda prieš 140 milijonų 
'inetų ir trunka 70 milijonų. Taigi Ramusis vandenynas gali būti geru 
pusšimčiu milijonų metų jaunesnis, negu mano Menardas, ir jam ne 200, 0 
1naždaug 150 milijonų metų! 

Kiti mokslininkai mano Ramųjį vandenyną esant jaunesnį. Pavyzdžiui, 
akademikas Ščerbakovas spėja, kad seniausi vandenyno dugno sluoksniai 
bus susidarę maždaug prieš 100 milijonų metų. „Tikriausiai ir ligi tol jūrų 
ir vandenynų buvo, tačiau jų konfigūracija gerokai skyrėsi nuo dabarti- 
nės“, — pabrėžia jis ta proga. 

Pagaliau tarybinis geologas Afanasjevas, naujai interpretucdamas 
nuosėdų kaupimosi greitį, Ramiojo, kaip ir Pasaulio, vandenyno formavi- 

mosi laiką datuoja terciaro periodu. Tad Ramusis vandenynas neturi dau-: 
giau kaip 70 milijonų metų (Afanasjevas mano, kad dabartinio Pacifiko. 
amžius nepranoksta 50 milijonų metų). Teisybė, kiti mokslininkai, remda-- 
miesi tais pačiais nuosėdų sluoksnio storumo duomenimis (bet spėdami, 
kad nuosėdos praeityje sėdusios kur kas lėčiau), Ramųjį vandenyną laiko 
Žilu seneliu. Pavyzdžiui, profesorius Leontjevas mano, kad Ramiajam van-: 
denynui — mažų mažiausiai 1 milijardas (!) metų, nes vandenynų am- 
žius, kaip mano Leontjevas ir kiti tarybiniai, taip pat užsienio mokslinin- 
kai, lygintinas su planetos amžiumi ir skaičiuojamas milijardais metų. 

Tačiau, kad ir kaip ginčytųsi mokslininkai dėl Pacifiko amžiaus, dau- 
guma iš jų sutaria, jog dabartinis Ramusis vandenynas atsirado dėl ilgų ir 
intensyvių procesų Žemės plutoje, jog jis turi savo geologinę istoriją, 
nors priešistorijis ir skendi laiko migloje. ~% 

Pamėginkime trumpai apžvelgti tą istoriją pirmiausia pagal puikią Me- 
nardo monografiją „Ramiojo vandenyno dugno geologija“. Joje sukaupta 
ir apibendrinta gausybė duomenų, kuriuos surinko okeanografai ir geofi- 
zikai pastaraisiais metais. Visus geologinius, geofizinius, biologinius pro- 
cesus ir faktus jis traktuoja tarpusavyje susijusius (o to, „deja, dažnai 
stinga įprastiniams užsienio autorių regioniniams sąvadams“, pažymi mo- 
nografijos rusiškojo leidinio mokslinis redaktorius A. Živagas). 

Ramiojo vandenyno įdauba, mano Menardas, buvusi maždaug tos pa- 
čios formos, kokią matome mūsų dienomis, jau prieš 200 milijonų metų: 
ją juosė beveik ištisinis salų lankų ir povandeninių keterų ratas. „Šiuolai- 
kinis“ buvęs ir įdaubos gylio vidurkis, nors konkrečios gilumos ir skyrėsi 
gerokai nuo dabartinių. Tam tikru mezozoinės eros momentu rytinėje ir 
centrinėje Ramiojo vandenyno dalyje kilo milžiniškas procesas, sukūręs 
didžiulę povandeninę šalį, kurios iškiliausi ruožai tapo salomis ir salynais, 
tiek tebeegzistuojančiais dabar, tiek išnykusiais. „Darvino pakiluma"“ — 
taip Menardas vadino tą šalį, pagerbdamas didįjį anglų mokslininką, ku- 
ris pirmasis paskelbė hipotezę, jog toje Pacifiko dalyje kadaise buvę salų 
ir seklumų, dabar nugrimzdusių į dugną. O kadangi literatūroje įprasta 
pridurti prie hipotezinių ar iš tiesų egzistavusių, bet paskendusių kraštų 
vardų priesagas -ija arba -idė (Beringija, Pacifidė, Atlantidė ir kt.), tai 
Darvino pakilumą galime visiškai pamatuotai vadinti vienu žodžiu — 
„Darvinide“ arba „Darvinija“. 

Daugiau kaip 10 tūkstančių kilometrų į ilgį ir 4000 kilometrų į plotį 
nusidriekusi ta povandeninė šalis Ramiojo vandenyno centre — nuo Tva- 
moto salyno ligi Maršalo salų. Neregėtos jėgos ir galingumo vulkanizmas,. 
kuris lydėjęs Darvinidės radimąsi, sukūręs taip pat vulkanines salas ir sa- 
leles. Milžiniški Žemės plutos blokai buvę nustumti į šonus. Iš dugno prie, 


Darvinides šiaurės vakarų galo išnirę salų lankai — o greta radęsi gilia- 
vandenių lovių. Kreidos periodo viduryje, maždaug prieš 100 milijonų me- 
tų, Centrinis Ramusis vandenynas buvęs sėte prisėtas vulkaninių salų, sa- 
vo viršūnes iškišusių iš gelmių. Ugnikalniai, virtine pabirę Darvinidei iš 
šonų, augdami kėlę šlaitus. Tie šlaitai jungęsi vienas su kitu, ir tuo būdu 
iškilusios didingos ugnikalninės keteros. Taip atsiradę povandeniniai 
Midpacifiko — Ramiojo vandenyno vidurio kalnai ir Tvamoto kalnynas, 
kuris ir šiandien tebestūkso po vandeniu. Kiti ugnikalniai, esantys atokiai 
vienas nuo kito, nors ir nesusiliejo į vieną kalnų virtinę, vis dėlto išsiver- 
žė iš vandens. Tai pavienės salos, iš kurių, Menardo akimis, esančios, pa- 
vyzdžiui, ir Maršalo salos, turinčios daug vulkaninių viršūnių. 

Centriniame Ramiajame vandenyne, kur dabar šėlsta didžiulės kaip 
kalnai bangos, kur tyko nemažos gelmės, prieš milijonus metų buvę salų 
grupės ir plačios seklios bankos. Daugelis iš jų baigdavęsi povandeninių 
keterų viršūnėmis, atsiradusiomis dėl ugnikalnių susiliejimo į vieną kalnų 
virtinę. Tada ir prasidėjęs nežymus, bet iš tiesų titaniškas koralų darbas, 
kuris sukūrė dabartines koralines salas ir rifus, atolus ir seklumas, povan- 
denines plokštikalnes ir bankas, suklotas iš mažyčių, negiliai gyvenančių 
jūrų organizmų palaikų. 

Kaip galėjo rastis koralinių salų kelių kilometrų gylyje, jeigu jų kūrė- 
jai, jūrų organizmai, gali tarpti tik seklumose? Tas klausimas beveik pus- 
antro šimtmečio jaudino tyrėjų protus. Didysis Darvinas paskelbė darnią 
koralų „trobesių“ statybos hipotezę. Mat, lagūninių nuosėdų sala — tai 
monumentas, „„pasistatytas nesuskaičiuojamos galybės mažulyčių archi- 
tektų, pasiryžusių pažymėti tą vietą, kur žemę palaidojusios vandenyno 
gelmės". 

Darvino hipotezė turėjo karštų šalininkų ir tokių pat aistringų prieši- 
ninkų. Ginčai dėl jos truko daugiau kaip šimtą metų, ir dabartiniai tyrimai 
patvirtino Darvino principą. 

Koralinių rifų esama trijuose vandenynuose: Atlanto, Indijos ir Ramia- 
jame. Nedideli Vestindijos ir Bermudų salų rifai Atlante ir net gausybė 
koralinių salų ir salelių Indijos vandenyne — Maldivų salos, Kokosų, ar- 
ba Kylingo, salos — visa tai menkniekis, palyginti su begale koralų „tro- 
besių“, pabirusių Ramiajame vandenyne, tropinėje Pacifiko dalyje, milži- 
niškame ruože nuo šiaurės vakarų ligi pietryčių. Tai ruožas, kurio ilgis 
beveik 10 tūkstančių kilometrų ir plotis maždaug 2,5 tūkstančio kilometrų! 

Didelėse koralų salose ir salynuose — Maršalo ir Karolinos salose*, 
Tvamoto salyne, Gilberto ir Elio salose — nuo seno, dar toli gražu prieš 
mūsų eros pradžią, apsigyveno žmonės. Kitose koralinėse salose, Ramio- 
jo vandenyno centre, europiečiai nerado žmonių. Tačiau esama daug įro- 

dymų, kad tos salos kadaise buvusios gyvenamos. Pagaliau šimtuose kora- 
linių „trobesių“ niekad nėra gyvenęs žmogus. 

Dar XVIII amžiaus pabaigoje garsusis kapitonas Džeimsas Kukas rado 
Didįjį Barjerinį rifą, kuris juosia rytinį Australijos krantą. Beveik 2000 ki- 
lometrų stūkso tas didingas statinys (juk jį sukūrė tegul ir ne protingos, 
bet vis dėlto gyvos būtybės, o ne negyvoji gamta!). Šiaurinė dalis atitolusi 
maždaug 100 kilometrų nuo penktojo žemyno kranto, o vidurinė priartėje 
13—15 kilometrų, pietuose Didysis Barjerinis rifas nutolsta nuo žemyno 
daugiau kaip per 150 kilometrų. Tarp Australijos kranto ir Didžiojo Bar. 
jerinio rifo esama daugybės smulkesnių koralinių „trobesių“. 

Vargu ar kas abejojo spėjimu, kad Didysis Barjerinis rifas ir kiti, ne 
tokie monumentalūs koralų kūriniai, kurių esama žemynų ir salų pakran- 
tėse, yra nugrimzdusios sausumos „antkapiai“: visuotinai žinoma, kad 
greičiausiai ir intensyviausiai vandenynas puola kaip tik toje Pacifiko da- 
lyje, o Pietryčių Azijos ir gretimų salų krantas iš lėto grimzta. Tačiau argi 
ir Ramiojo vandenyno centre gausybė koralinių salų ir atolų taip pat yra 
paskendusios sausumos „antkapiai“? Darvinas ir jo šalininkai manė, kad 
taip. Tačiau įrodyti jų teisumą pasisekė neseniai — koralų salų giliaisiais 
gręžiniais. 

Koralų trobesiai pasiekia maždaug 17—37 metrus per tūkstantį metų. 
Juo „storesnis“ statinys, juo didesnis koralų sluoksnis, juo senesnis tro- 
besys. Ir kiekvienas šimtas metrų gilyn į koralų trobesį atitinka pusšim- 
tį metrų nugrimzdusios sausumos arba seklios bankos. Juk koralai gali gy- 
venti ne giliau kaip 50, daugių daugiausia 60 metrų! 

Pirmasis gręžinys 1897—1898 metais Elio salų Funafučio koraliniame 
atole parodė, jog koralų nuosėdų storis — daugiau kaip trys šimtai metrų. 
Beje, galimas daiktas, klodas slūgso kur kas giliau — bet grąžtas tiek te- 
siekė. Ir iš tikrųjų kitas gręžinys Borodino saloje (į- pietus nuo Japonijos) 
pasiekė 432 metrus, nors ir čia tyrėjams nepasisekė koralų mūro išgręž- 
ti ligi pat dugno, ligi jo pamato. 

1947 metų vasarą nelemtajame Bikinio atole galų gale pavyko išgręžti 
gilesnį gręžinį — grąžtas pasiekė daugiau kaip 780 metrų. O geofizikos 
duomenys parodė, kad realus Bikinio koralinių nuogulų storis siekia maž- 
daug 1300 metrų! Vėliau, tirdami Enivetoko atolo koralų sluoksnį, geofi- 
zikai rado, kad jo koralinių nuosėdų storis čia siekiąs maždaug pusantro 
kilometro. Taigi šiame rajone sausuma nugrimzdo maždaug 1500 metrų — 
dydis, įspūdingas net Ramiajam vandenynui. 

O kada pradėjo grimzti Darvino pakiluma? Prieš 60—100 milijonų me- 
tų ugnikalnių veikla pasidarė stipriausia, o paskui ėmė silpnėti. Daugelis 
ugnikalnių užgeso, jų viršūnės buvo nupiautos bangų ir virto sekliomis. 


bankomis. „Pradėjo grimzti visa struktūra, beveik visas jos plotas, išsky- 
rus Tokelavo salų rajoną ir, galimas daiktas, du seklius ruožus vandenyno 
Siaurės vakaruose, — rašo Menardas. — Apskritai, ji nugrimzdo jau be- 
veik du kilometrus. O daugelis iš gausybės salų, nors ir gerokai nugrimz- 
dusių, dar ilgai buvo tarpiniai faunos plitimo punktai, nes augančios ko- 
ralų kolonijos laikė tų salų viršūnes vandenyno lygyje. Vietoj nugrimz- 
dusių gajotų! tarpais dugne rasdavosi naujų ugnikalnių grupių.“ 


DINGUSIOS PACIFIKO SALOS 


Darvinidės žuvimo priežastį kurie-ne-kurie mokslininkai sieja su stai- 
giu visos mūsų planetos geologinės raidos lūžiu — su dabartinės (kaino- 
zojaus) eros pradžia. 

Vulkaninė veikla Ramiajame vandenyne nesiliovė ir kainozojaus ero- 
je. Tačiau tuo pačiu metu pamažu ėmė grimzti į dugną didingi Midpaciti- 
ko kalnai ir kitos keteros, kurios dabar stūkso po kilometriniu vandens 
sluoksniu. Vietoj grimztančio į gelmes Tvamoto kalnyno ėmė augti kora- 
lų atolai ir salos. Vieniems vandenyno ugnikalniams ir kalnams „pasise- 
kė“ —jie apaugo koraliniais „antkapiais“, o kiti vandenyno paviršiuje ne- 
paliko savo pirmykščio egzistavimo ženklų. Koralų kolonijos neįsikūrė jų 
viršūnėse, jos buvo nurėžtos bangų, ir todėl šiandien Ramiojo vandenyno 
dugne randame daugybę nupiautinių povandeninių kalnų, vadinamų 
gajotų*. 

„Gajotai yra, matyt, senovinės salos, kurios grimzdamos netapo ato- 
lais, ir todėl jiems išliko plokščios viršūnės, nugludintos abrazijos (bangų 
lyginamoji veikla. — A. K.). Kadangi ant kurių-ne-kurių gajotų viršūnių 
rasta rifinės faunos, galima manyti esant įrodyta, jog kadaise jie buvo jū- 
ros lygio ir vos vos žemėliau už jį“, — rašo Menardas. Jo nuomonei prita- 
ria ir Šepardas: „Gajotų viršūnių kraštai esti šiek tiek giliau, negu vidu- 
rys. Todėl bangų abrazijos veikla gana aiškiai matoma, ir nėra ko stebė- 
tis, jei bangos nupiovė ugnikalnių viršūnes ir beveik plokščiai nugludino 
paviršių. Juk jaunų ugnikalnių viršūnės — tai birūs pelenai ir lengva 
vulkaninė gargažė, o jie lengvai pasiduoda galingoms vandenyno 
bangoms. 

Bet vos tik žuvo Darvinidė, didžiulėse platybėse — nuo Aliaskos pusia- 
salio ligi Galapagų salų — prasidėjo kitas, toks pat įspūdingas procesas: 
ėmė formuotis didžiulė Rytų Ramiojo vandenyno pakiluma, viena iš di- 
džiausių vandenyno vidurio kalnagūbrių, juosiančių planetą. „Tiems geo- 


l Tas pavadinimas kilęs iš radėjo A. Gajo (Guyot) pavardės (vert.). 

logams, kurie tiki nuolatinio judėjimo doktrina, labai sunku įsivaizduoti, 
kad Rytų Ramusis vandenynas buvęs palyginti ramus per visą geologinį 
laiką ir paskui maždaug per 108 metų smarkiai deformuotas, — rašo Me- 
nardas. — Tačiau tai visai galimas daiktas." 

Iš vandenyno gelmių povandeniniai ugnikalniai iškėlė Havajų salas, 
taip pat ir daugelį kitų vulkaninių salų giliojoje Ramiojo vandenyno da- 
lyje. Daugybė dabartinių atolų buvo aukštai iškilę viršum jūros lygio, ten 
formuodavosi dirva, imdavo augti miškai, o paskui vėl viskas žūdavo van- 
denų gelmėse. Naujų, trumpaamžių salų gana dažnai rasdavosi Ramiojo 
vandenyno rytuose. 

Aliaskos įlankoje buvo aibės salų, kurių nerasi dabartiniuose žemėla- 
piuose. Tas pats buvo ir vakarinėje JAV pakrantėje. Daugybė salų ir ban- 
kų buvo ten, kur dabar plyti vadinamoji Žemutinės Kalifornijos povande- 
ninių kalnų provincija, taip pat toje vietoje, kur yra šiuolaikinis Naskos 
povandeninis kalnagūbris, netoli nuo Pietų Amerikos Ramiojo vandeny- 
no pakrančių. 

O tuo tarpu Pacifiko pietvakariuose ėmė formuotis ir plėtotis vadina- 
moji Melanezijos pakiluma (dėl jos egzistavimo, beje, ligi šiol ginčijasi 
okeanografai, nes, pasak Menardo, „Melanezijos sandara tokia sudėtinga 
ir menkai teištirta, kad ją galima tik spėlioti"). Į rytus nuo Naujosios Ze- 
landijos plytėjo didžiulė sekli banka, mūsų laikais žinoma kaip povande- 
ninė pakiluma Četemas, nes dabar ji yra nugrimzdusi į dugną!. 

Praeities mokslininkams, dar neišsivadavusiems iš Biblijos dogmų (jo- 
mis šventai tikėjo viduramžių mokslas, teologijos tarnaitė), įspūdinga at- 
rodė visuotinio tvano idėja. Juk jeigu žiūrėsime į ją moksliškai — ne kaip 
į dievo bausmę už žmonių nuodėmes, o kaip į tam tikrą mūsų planetos 
įvykį, galima išaiškinti daugelį faktų, kurie ano meto mokslininkams at- 
rodė nesuprantami, pavyzdžiui, kalnuose rasti žuvų atspaudai ir suakme- 
nėjusios jūrų kriauklės. Žymusis prancūzų mokslininkas Ž. Kiuvje praeito 
šimtmečio pradžioje paskelbė „katastrofų teoriją“, kad Žemės gyvybę pe- 
riodiškai sunaikinantys didžiuliai kataklizmai — ugnikalnių išsiveržimai, 
žemės drebėjimai, potvyniai, — o paskui, kaip paukštis Feniksas iš pele- 
nų, ji vėl atgimstanti. | 

Veikiai paskelbtoji Kiuvje „katastrofų teorija" buvo paneigta gausy- 
bės duomenų, kuriuos surinko kylantys jauni mokslai — tiek okeanografi- 
ja ar paleontologija, tiek geologija ar klimatologija. Ir mūsų amžiaus 
pradžioje, po šimtmečio, didesnė dalis mokslininkų jau laikėsi visiškai 

1 Ant tos pakilumos, kuri dabar vadinama Naujosios Zelandijos povandeninę plokšti- , 
kalne, yra ir salų grupė (vert.). 


priešingos pažiūros; buvo manoma, kad Žemės pluta esanti labai sena, į 
audringus savo gelmių įvykius ji tereaguojanti labai menkai ir tik išimti- 
niais atvejais, be to, siauru, vietiniu mastu (žemės drebėjimai, potvyniai, 
ugnikalnių išsiveržimai tam tikrose planetos vietose). 

Bet tame pačiame XX amžiuje kas dešimtmetis, po kiekvieno naujo ty- 
rinėjimo, vis giliau skverbiantis į žemės gelmes ir vandenynų dugną, kas- 
kart kaupėsi vis daugiau ir daugiau faktų, rodančių atvirkščią vaizdą. 
Nors planetos amžius skaičiuojamas milijardais metų, ir šiandien ji smar- 
kiai keičiasi: pluta gali „jaunėti“, žemynai ir vandenynai — keisti kontū- 
rus, lygumos — virsti kalnais arba priešingai — nugrimzti žemiau jūros 
lygio... 

Neotektonika — tai mokslas, tiriąs žemės plutos judėjimą ir deforma- 
cijas mūsų planetoje per pastaruosius 25 milijonus metų. Tą terminą pa- 
teikė akademikas V. Obručevas 1948 metais. Nuo to laiko neotektonika 
tapo visiškai savarankiška ir labai perspektyvi geologijos šaka. 

25 milijonai metų — milžiniškas laiko tarpas, jeigu jį matuosime sa- 
vo, žmogaus, laiko masteliu. Bet, palyginti su bendru planetos amžiumi, 
tai yra Mažiau negu viena šimtoji dalis. 

Per pastaruosius 25 milijonus metų Žemės vaizdas labai smarkiai pa- 
sikeitė — tiek kalnų reljefas, tiek kalnų kontūrai. Pavyzdžiui, per tą laiką 
iškilo didžiausios kalnų virtinės — Himalajai, Pamyras, Alpės, Kaukazas, 
Kordiljerai, Andai. Per tą patį laiką atsirado dabartinis Pacifikas, visi jo 
povandeniniai kalnai ir kalnagūbriai, salos ir salynai, koraliniai rifai ir, 
atolai, vidinės jūros ir salynai. 

Ir vis dėlto dabartinis Žemės mokslas mano, jog net 25 milijonai me- 
tų — tai pernelyg daug; reikia rasti dar trumpesnį laiko tarpą, reikia dar 
labiau sumažinti laiko mastelį, kad būtų galima suvokti procesus, kurie 
suteikė planetai dabartinį vaizdą. 

Kvartero periodas — laikas, per kurį Žemėje išsirutuliojo „homo sa- 
piens", tai maždaug milijono metų laiko tarpas“, tebetrunkąs ligi pat 
šiol, — buvo laikomas ankstyvuoju ir trumpiausiu planetos istorijos pe- 
riodu (savaime suprantama, geologinės istorijos, o ne žmonijos istorijos, 
kuri visa išsitenka kvartero periode!). Tačiau vis nauji mokslininkų atra- 
dimai verčia kitaip pasižiūrėti į kvartero periodą. | 

„Naujasis Žemės mokslo skyrius — jūrų geologija — keičia mūsų van- 
denynų dugno reljefo senumo ir stabilumo sampratą ir verčia pripažinti, 
kad vandenynų dugnas, be kita ko, kvartero periode taip pat kilo ir grimz- 
do ir kad tas procesas buvo ne silpnesnis, bet, galimas daiktas, net stipres- 
nis už tuos, kokius stebėjo neotektonikai, tirdami kalnuotas žemynų 
šalis, — rašo biologijos daktaras G. Lindbergas. — Pastaruoju metu smar- 

kiai pasikeitė pažiūra į kvartero periodą kaip į nereikšmingą ir labai trum- 
pą geologinės istorijos laiko tarpą. Dar visiškai neseniai — maždaug prieš 
30—40 metų — vieninteliu dideliu kvartero periodo įvykiu buvo laiko- 
mas didysis žemynų apledėjimas. O dabar vis labiau aiškėja, kad jame ne- 
paprastai gausu įvykių.“ 

Ir iš tiesų — protingasis žmogus formavosi tuo metu, kai labai 
smarkiai.kito klimatas, sukėlęs didžiausių kontrastų: žydinčios stepės virs- 
davo nevaisingomis dykumomis ir vėl sužaliuodavo vešliu augalų kilimu, 
kuris paskui virsdavo smėlynais (tckia yra, pavyzdžiui, didžiausios pa- 
saulio dykumos, Sacharos, istorija, o ten senų senovėje gyventa žmonių). 
Siaurėje tai puolė, tai traukėsi galingi ledynai. Dėl jų įtakos tai kilo, tai 
leidosi vandenyno lygmuo. Kito ne tik klimatas, bet ir reljefas: kilo kal- 
nai, ugnikalniai liejo magmą (pavyzdžiui, Elbrusas tik prieš keletą tūks- 
tanimečių buvo gyvas ugnikalnis), ir keitėsi vandenyno dugnas. O kintant 
klimatui ir reljefui, kito mūsų planetos organinis pasaulis. 

Kvartere, arba, kaip jį vadina kurie-ne-kurie geologai, — antropogene 
(tai yra, Žmogaus atsiradimo eroje) pradėjo greitai kaitaliotis planetos le- 
dėjimo ir ledynų tirpimo periodai („greitai“ — geologinės istorijos mas- 
tu: per tuos „žybsnius“ ne vieno milijardo metų istoriją turinčios plane- 
tos fone „spėjo“ gimti žmonija, užkariauti planetą ir net pradėti žygį į kos- 
mosą). 

Ledai radosi ir tirpo, o vidutiniojo klimato juostoje tai sukeldavo ga- 
lingas vandenyno „invazijas“ ir regresijas (eustatinius lygio svyravimus). 
Tų kitimų mastą gali ryškiai pavaizduoti tokie skaičiai. Tarptautiniais geo- 
fizikos metais mokslininkai apskaičiavo apytikrį Antarktidės ir dalį kitų 
žemynų užklojusio ledo tūrį. Jeigu tas ledas ištirptų, Pasaulio vandenyno 
lygis pakiltų 66 metrais*, ir tada daugelis mūsų planetos miestų ir kraštų 
atsidurtų po vandeniu. 

Kai Žemėje stodavo šalčiai ir ledas sukaustydavo vandenį, tai į pavir- 
šių iškildavo sausumos, ant kurių pirma tyvuliuodavo dešimtys ir net šim- 
tai metrų vandens. Vos tik pradėdavo šilti ir imdavo tirpti ledai, vandeny- 
no lygis kildavo, o sausuma nugrimzdavo po vandeniu — ir toks procesas 
per kvarterą kartojosi ne vieną sykį. 

Kiek? Į tą klausimą mokslas negali tiksliai atsakyti. Vienų mokslininkų 
akimis, vandenynas mažiausiai tris kartus plačiai yra puolęs sausumą ir 
tris kartus traukęsis. Kiti tą skaičių padidina ligi keturių, septynių ir net 
dvylikos. O dar kiti mano, kad iš tikrųjų buvęs tik vienas didžiulis ledyn- 
metis, per kurį buvę keli trumpi atšilimo tarpai. Pagaliau esama moksli- 
ninkų, kurie rimtai teigia, jog ledynmečio mūsų planetoje... nebuvę ap- 
skritai! 


Nesigilinsime į tuos labai įdomius, bet vis dėlto tolimus mūsų pagrin- 
dinei temai kvartero periodo geologijos ir gliaciologijos — ledynų moks- 
Jo — klausimus. Mums svarbu tik, kad pavienės Ramiojo vandenyno da- 
lys, t. y. dabartinė jų išvaizda, krantų bruožai, salos ir t. t. — susiformavo 
tada, kai Žemės planetoje jau pradėjo gyventi ir kurtis protingasis 
Žmogus. O 

„Taigi galima sakyti, jog visiškai neseniai, iš dalies net žmogaus aky- 
se, Ramusis vandenynas nepaprastai smarkiai išsiplėtė, — pasiglemžė gre- 
Aimas žemynų dalis, kurios tarsi jame nuskendo su savo jaunais kalna- 
gūbriais. O jų viršūnės — tai Rytų Azijos salų virtinės“, — rašo tarybinis 
„geologas V. Belousovas. Tik po paskutiniojo ledynmečio, prieš 10—12 
tūkstančių metų, savo dabartinius bruožus įgavo Ramiojo vandenyno pa- 
„kraščių — Japonijos, Ochotsko, Geltonosios, Beringo — jūros ir Indonezi- 
jos vidaus jūros. Azijos, Amerikos ir Australijos Ramiojo vandenyno pa- 
krantės tebėra paženklintos vandenyno praeities potvynių ir atoslūgių. 
: Povandeninės bankos, gajotai ir seklumos rodo, jog ne taip seniai tai būta 
salų ir salelių, nugrimzdusių į vandenį. Vienu žodžiu, žmonija matė pasta- 
ruosius didelius mūsų planetos reljefo pakitimus. Ir ne kaip pasyvi kata- 
„klizmo liudininkė. 

Ledynmečiu vandenyno lygis buvo žemesnis, daug žemesnis už dabar- 
tinį. Nuo salos į salą, nuo salyno į salyną plytėjo sausumos „tiltai“, sausu- 
„mos juostelės, jungusios jas vieną su kita. Ir jeigu ne viena prie pat kitos 
buvo tos salos, tai bent nuotoliai tarp jų buvo kur kas mažesni, negu da- 
bar. Ta salų virtine pirmykščiai Pacifiko radėjai galėjo skverbtis į van- 
denyną gilyn, vis gilyn ir įsikurti kaskart naujuose salynuose. 

Dar daugiau: ne tik pavienės Okeanijos salos, bet ir du žemynai — 
Amerika ir Australija — buvo apgyventi žiloje senovėje tikriausiai tais 
sausumos „tiltais“, kuriais pirmykščiai kolumbai atrado Naująjį pasaulį 
tūkstančius metų prieš Kolumbą, o Australiją — prieš Kuką ir olandų jū- 
reivius, 


BERINGIJA 


Biblijoje aiškiai pasakyta — Žemėje gyvena trys rasės, kilusios iš trijų 
teisiojo Nojaus sūnų: baltoji — iš Jafeto, geltonoji — iš Semo, juodoji — 
Aš Chamo. O Biblijos eilučių teisumą, atrodo, patvirtino Europos, Azijos ir 
„Afrikos gyventojai — ko} nebuvo atrastas Naujasis pasaulis, apgy- 
:ventas raudonodžių indėnų, apie kuriuos nė žodžio nesako Biblija, beje, 
„lygiai taip pat, kaip ir apie Naująjį pasaulį. 

„Ar indėnai gali būti Adomo palikuonys?..“ — tas klausimas, kuris bu- 
vo diskutuojamas XVI amžiaus pradžioje, buvo anaiptol ne teologinis. Is- 
panų konkistadorai negailestingai išnaikino šimtus tūkstančių indėnų, 
nes nelaikė jų žmonėmis. „Ispanai indėnus laiko šuns vietoje, visiškai ne 
taip, kaip indėnai, kurie (prieš užkariaujami ispanų) savo vergus laikė gi- 
minėmis ir vasalais“, — teigia Meksikos miesto teisėjas Salmeronas, gyve- 
nęs konkistos laikais. Tik 1537 metais — po pusės šimtmečio nuo Ameri- 
kos atradimo! — popiežiaus bulė indėnus „pripažino“ žmonėmis, — būty- 
bėmis, turinčiomis sielą, „Adomo palikuoniais“... Nuo to laiko ir kilo ligi 
šiol galutinai neišspręstas klausimas — iš kurgi Naujajame pasaulyje ra- 
dęsi tie „Adomo palikuonys“? 

Ilgą laiką mokslininkai, ypač Amerikos, mėgino įrodyti, kad homo 
amerindus — „Amerikos žmogus“ — kilęs iš ypatingos žmoginių beždžio- 
nių veislės arba iš ypatingos šiuolaikinio žmogaus pirmtakų — neanderta- 
liečių — rasės. Tačiau mūsų turimi faktai teigia atvirkščiai: Naujasis pa- 
saulis negalėjo būti „protingojo žmogaus“ arba kurios nors jo rasės lop- 
šys. Nebuvo ten ir neandertaliečių. Taigi Naująjį pasaulį daug anksčiau už 
Kolumbą bus atradę Senojo pasaulio žmonės, įsikūrę jame ir tapę indėnų 
sentėviais. Kas buvo tie žmonės? Kada jie pasirodė Naujajame pasaulyje? 
Ir kuriuo būdu? 

„Ateivių ieškojimas“ — taip būtų galima pavadinti įdomų apsakymą 
apie įvairiausias hipotezes ir „adresus“, kurie buvo minimi per pastaruo- 
sius keturis šimtus metų, stengiantis išspręsti mįslę, kaip kilo Amerikos 
žmonės ir jų aukštos civilizacijos, barbariškai sunaikintos konkistadorų. 
Senovės egiptiečiai — ir tokie pat seni Mezopotamijos gyventojai, šume- 
rai, Atlanto pakrantės gyventojai, baskai ir priešingame Eurazijos krašte 
gyvenantys japonai, klajokliai hunai, jūrininkai finikiečiai, kretiečiai, iz- 
raeliečiai, skitai, normanai, persai, graikai, keltai, hetitai, romėnai, chme- 
rai, indai, afrikiečiai, kinai, „totoriai“ ir „mongolai su drambliais“, pagaliau 
legendiniai atlantai... visi jie buvo „kandidatai“ į vietinių Naujojo pasau- 
lio gyventojų sentėvius. 

Tų fantastinių hipotezių srautas nėra išsekęs nė šiandien (pavyzdžiui, 
neseniai Jungtinėse Amerikos Valstijose išėjo knyga, kur įrodinėjama, 
jog dingęs Aleksandro Makedoniečio laivynas nė iš tolo neprapuolęs, o 
pasiekęs Amerikos krantus ir pradėjęs aukštas Naujojo pasaulio civiliza- 
cijas). Tačiau nei analizuokime tų hipotezių, nei tuo labiau ginčykimės su 
jomis — tegul paskaito tie, kurie domisi, Roberto Vokopo knygą „Pa- 
skendę Žemynai ir dingusios gentys“, rusų kalba išleistą 1966 m. Drauge 
su hipotezėmis, kad ir labai fantastiškos jos buvo, pamažu per tuos pačius 
keturis šimtmečius kaupėsi faktai — kalbiniai, antropologiniai, archeolo- 


giniai, etnografiniai, — kurie byloja, kad Amerikos indėnų kultūra savita, 
kad ji yra ilgos vidinės raidos vaisius. „Kas atrado Ameriką?” (tai yra, ar 
lankėsi Amerikos žemyne Senojo pasaulio žmonės prieš Kolumbą?), — tai 
jau atskira tema. Kad ir kaip būtų, aišku, jog didelės įtakos Amerikos kul- 
tūrų raidai tie kontaktai, jeigu jų ir būta, nepadarė — juk prieškolumbi- 
nės Amerikos indėnai neturėjo geležies, rato, arklo ir kitų išradimų, kurie 
yra Senojo pasaulio civilizacijos pamatas*. 

Amerikanistika — jaunas mokslas. Jame dar daug ginčytinų ir hipote- 
zinių dalykų: tyrėjai neturi nei tikslios chronologijos, nei istorinių šalti- 
nių, kokius turi mokslininkai, tiriantys Senojo pasaulio civilizacijas (Ame- 
rikos indėnų hieroglifų įrašai ligi pat šiol neiššifruoti). Ir vis dėlto daugu- 
ma amerikanistų mano, kad Amerikos indėnų kilmės klausimą galima 
laikyti išspręstą: pirmykščiai kolumbai į Naująjį pasaulį atkilę iš Azijos. 
Amerikos indėnai yra didžiulė mongoloidų rasės atšaka. Tai rodo ne tik 
antropologija ar genetika, bet ir puikaus prieškolumbinės Amerikos meno 
kūriniai. Seniausi skulptūros paminklai, molinės statulėlės, kelių tūkstan- 
čių metų senumo, vaizduoja žmones įstrižomis akimis ir kitais ryškiais 
mongoloidų rasės bruožais. 

Kiekgi metų pirmieji Amerikos gyventojai aplenkė Kristupą Kolum- 
bą? Kada Žmogus pirmą kartą įžengė į Naująjį pasaulį? Tiksliai atsakyti į 
tą klausimą amerikanistai negali. Kukliausiais apskaičiavimais — prieš 15 
tūkstančių metų. Kaip mano Bolivijos archeologas ir etnografas Dikas Ed- 
garas Ibara Grasas — prieš 50 tūkstančių metų. Teisybė tikriausiai maž- 
daug per vidurį: 300—400 amžių pirmiau už europiečius Amerikoje atsi- 
rado žmogus. 

Kokiu gi keliu žmonės nukako į Naująjį pasaulį? Jūrų kelionės paleoli- 
to žmogui buvo tikrai neįmanomos: jis nesidarė nei laivelių, nei plaustų, 
kad perplauktų vandenynu šimtus mylių, kurios skiria Aziją nuo Ameri- 
kos**. Beje, dviejose vietose tas atstumas ne toks didelis, o būtent — prie 
„Naujojo pasaulio galų. Aliaską nuo Čiukčių pusiasalio ir Ugnies Žemę nuo 
Pietų Antarktidės teskiria nedideli vandens plotai. 

Portugalų antropologas Mendišas Korėja spėjo, jog į Ameriką nauja- 
kuriai kėlęsi iš... Antarktidės. Kuriantis Naujajame pasaulyje, šeštojo že- 
myno krantai dar nebuvę apledėję. Žmogus iš Australijos pirmiausia 
"patekęs į Antarktidę, o iš čia — į Ugnies Žemę. Tačiau tą gana drąsią hipo- 
tezę paneigia daugelis faktų. Pirmiausia, Ugnies Žemės žmonės neturi nie- 
ko bendra su australais, antra, Antarktidė apledėjo dar gerokai prieš pa- 
sirodant Žemėje „protingajam žmogui“.*** Trečia, Australija buvo apgy- 
venta ne anksčiau (o veikiau vėliau), negu Amerika. Ketvirta, ir tai svaI- 
biausia, į Naująjį pasaulį žmonės kėlėsi iš „antro galo“ — ne iš pietų į 

šiaurę, o iš šiaurės į pietus. Pietų Amerikoje žmonės pasirodė maždaug 
prieš 13—15 tūkstančių metų, o prie Magelano sąsiaurio krantų ir Ugnies 
Žemėje — tik prieš pat mūsų erą. O seniausi žmogaus pėdsakai rasti 
Jungtinėse Valstijose — jų amžius viršija 25 tūkstančius metų! 

Anuo metu žmogus negalėjo patekti į Ameriką jūra, negalėjo perplauk- 
ti vandenyno... Taigi pirmykščiai kolumbai pateko į Naująjį pasaulį ne 
pietiniu, Ugnies Žemės ir Antarktidės, o šiauriniu, Čiukčių ır Aliaskos ke- 
liu. Tačiau ne sykį bergždžiai buvo ieškoma seniausio Žmogaus žymių 
abipus Beringo sąsiaurio. O jos veikiausiai yra ne ten, kur ieško archeolo- 
gai, — jos ne žemėje, bet po vandeniu. 

Beringija — taip geologai vadina sausumą, kadaise buvusią vietoj šiuo- 
laikinės Čiukčių jūros ir šiaurinės Beringo jūros dalies. Beringijos lieka- 
nos yra dabartinė uolinga šv. Lauryno sala, Diomido salos — tarp pastarų- 
jų eina TSRS ir JAV valstybės siena. Tuo tiltu veikiausiai ir įsiskverbė 
pirmykštis žmogus iš Azijos į Ameriką. Iš kurio didžiulio Azijos žemyno 
krašto pradėta keltis į Naująjį pasaulį? Į tą klausimą amerikanistai negali 
aiškiai atsakyti. Ir vis dėlto kasmet randasi yis daugiau faktų, kad tas ra- 
jonas buvęs Primorė ir Kamčiatka. | 

1964 metais TSRS Mokslų akademijos Sibiro skyriaus archeologų eks- 
pedicija, vadovaujama N. Dikovo, Kamčiatkos pusiasalyje rado 14—15 
tūkstančių metų senumo vietovę. Taigi amžius artimas laikams, kai į Ame- 
riką buvo keliamasi per Beringo jūros sausumos tiltą. Ir įstabiausia, kad 
radiniai byloja apie seniausios Kamčiatkos kultūros saitus su Amerikos 
indėnų kultūromis. Pavyzdžiui, tarybiniai archeologai tame senoviniame 
kape rado daug karoliukų ir karolių, karulių — tai aiški lygiagretė garsiam 
indėnų „„vampui“. Tai, pasak ekspedicijos vadovo N. Dikovo, „parodė 
tolimas Kamčiatkos, o galų gale Azijos ištakas, iš kurių kilo senas indėnų 
paprotys dėvėti tokius papuošalus“. Labai panašūs yra ir seniausių kam- 
čiadalų! ir Amerikos indėnų strėlių antgaliai. 

„Pagaliau paprotys magijos reikalams vartoti laidotuvių rituale raudo- 
nąją ochrą taip pat gali būti svarbus jungiamasis Senojo ir Naujojo pa- 
saulio paleolitinių kultūrų elementas, — sako Dikovas apie bendrus kasi- 
nėjimų rezultatus. — Taigi Šiaurės Rytų Azijoje pirmą kartą rasto paleoli- 
tinio paminklo tiek geografinė padėtis, tiek senumas, ir didele dalimi jo 
amerikanoidinis pobūdis — visa tai nauji ir svarūs įrodymai, jog į Ameri- 
ką anksti (nors tai ir nereiškia, jog tik pirmą kartą) buvo pradėta keltis 
iš Azijos per jos tolimuosius Šiaurės Rytus, per Kamčiatką ir senovinę sau- 
sumą, kuri jungė Aziją ir Ameriką šiaurėje." 

Beringijos žūtis prasidėjo nuo paskutinio ledynmečio pabaigos, tai yra 

maždaug prieš 10—12 tūkstančių metų. Po vandeniu nugrimzdo primykš- 
čių kolumbų žymės, jų laužavietės, akmeniniai, kauliniai įnagiai, o, gali- 
mas daiktas, ir kapai, panašūs į tą, kurį tarybiniai archeologai rado Kam- 
čiatkoje. Ateityje archeologai povandeninkai tikriausiai ras tų ženklų ir 
sausumos duomenis papildys Čiukčių ir Beringo jūrų dugno faktais. Gali- 
mas daiktas, kelias į Naująjį pasaulį buvo nusukęs ne taip labai toli į šiau- 
rę: juk tiesiai nuo Kamčiatkos pusiasalio į Aliaską traukia ilga virtinė 
Komandorų ir Aleutų salų. Bet okeanografija ir geologija sako, jog tame 
rajone ne taip seniai esanti nugrimzdusi sausuma! Pavyzdžiui, Aliaskos 
įlankoje rasta grupė paskendusių ugnikalnių gajotų, kurių viršūnės ka- 
daise kyšojusios iš jūros vandens (pavyzdžiui, gajotas Dikensas yra nu- 
grimzdęs tik 475 metrus, o tuo tarpu aplinkui vyrauja 3—3,5 kilometrų 
gilumos). 

Taigi ne tik Beringijos vietoje, bet ir kur kas piečiau povandeniniai ar- 
cheologai gali tikėtis įdomių atradimų. 

1964 metų kovo mėnesį įvyko didžiulis Aliaskos žemės drebėjimas, ku- 
ris gerokai pakeitė aplinkinį reljefą. Galima spėti, jog tolimais laikais į 
pietus nuo Beringijos bus bdvę ir stipresnių Žemės plutos poslinkių, o van- 
denynas, prarijęs kilometrų kilometrus pakrantės, apsėmęs salas ir saleles. 

„Kadaise Aliaskos įlankoje, taip pat priešais Oregono ir Vašingtono 
valstijas, pakiluma buvo 1 km aukštesnė, o ant vandenyno paviršiaus stūk- 
sojo aibės vulkaninių salų“, — rašo Menardas savo monografijoje ,,„Ra- 
miojo vandenyno dugno geologija“. Nemaža dalis Šiaurės Amerikos tais 
laikais, kai Amerikoje kūrėsi žmonės, buvo sukaustyta didžiulio ledų sky- 
do. Pirmykščiai kolumbai galėjo slinkti tik nedideliais neapledėjusiais 
tarpais. Ir tas kelias ėjo pagal vakarinę, dabar apsemtą, Ramiojo vande- 
nyno pakrantę. 

Kad dabartinio vandenyno vietoje kadaise būta didelių sausumos plo- 
tų, rodo milžiniški povandeniniai kanjonai, kurie supa JAV vakarinių 
valstijų ir Kalifornijos pusiasalio pakrantes. Daugelis iš tų kanjonų susi- 
liečia su krantu ir yra nepaprastai panašūs į sausumos — tiek forma, tiek 
sandara*. „Jeigu vandenynas nuslūgtų, tai išdžiūvęs kanjonas nieko ne- 
nustebintų, toks jis būtų panašus į įprasčiausią tam rajonui sausumos kan- 
joną“, — rašo apie vieną Amerikos kanjoną žymus jūrų geologas 
Šepardas. 

Kad dabartinėse į dugną nugrimzdusiose vietose kadaise yra gyvenę 
žmonės, rodo įstabus akvalangininkų radinys La Holijos kanjono rajone, 
netoli Kalifornijos įlankos. Čia, Ramiojo vandenyno dugne, jie aptiko 
daugybę „metačių“ — grūdų trintuvių, kurias indėnai vartojo nuo žilos 
senovės. 

Tas radinys — vienintelis toks. Tačiau neužmirština, kad La Holijos ra- 
jonas, ko gero, labiausiai ištirtas povandeninio Pacifiko rajonas, nes čia 
yra didžiausias pasaulyje vandenynų mokslo tiriamasis centras — Skripso 
okeanografijos institutas. Ir jeigu visas Amerikos Ramiojo vandenyno 
pakrantės dugnas bus tiriamas taip pat kruopščiai, ateityje galima tikėtis 
daugybės nuostabių radinių, prieš kuriuos nublanks indėnų „metatės“, 
rastos La Holijos rajone. 


ANDINIJA IR TIJAHVANAKO PASLAPTIS 


Be abejo, ieškoti Ramiojo vandenyno dugne pirmykščių kolumbų 
ženklų — garbingas ir patrauklus uždavinys. Ir vis dėlto povandeninio 
sporto entuziastus kur kas labiau vilioja ieškoti paskendusių miestų, jų 
šventovių ir rūmų, meno kūrinių ir neįskaitytų rašto ženklų... Galimas 
daiktas, Didžiojo vandenyno dugne yra nuskendęs Pietų Amerikos civili- 
zacijų paslapties raktas, nes jų kilmė ligi šiol tebėra mįslė amerikanis- 
tams. Centrinėje Amerikoje jiems pavyko susekti kultūrų nuoseklumą, 
numatyti bendrus raidos bruožus: nuo pirmykščių medžiotojų, per žem- 
dirbius, ligi didžiųjų civilizacijų kūrėjų. Pagaliau turime palyginti tikslią 
Centrinės Amerikos chronologiją, nes daugelis jos kultūrų paminklų pa- 
ženklinti kalendorinių datų hieroglifais. O Pietų Amerikoje tyrėjas mato 
daugybę įvairių kultūrų, kurių amžiaus nežino — nei absoliutaus, nei san- 
tykinio (kokia kultūra buvo pirmesnė). Pasak vieno amerikanisto, „kasi- 
nėjimai Peru, Bolivijos, Ekvadoro ir Čilės teritorijoje iškėlė šimtus ar- 
cheologinių kultūrų. Jų egzistavimo chronologija, išplitimas, ryšiai tarp 
jų, kartais net jų nuoseklumas — visi tie Pietų Amerikos archeologijos 
klausimai ištirti dar menkiau, negu Centrinės Amerikos tautų. Labai daž- 
nai vienintelis naujas radinys sugriauna susikurtą schemą ir verčia per- 
tvarkyti viską iš naujo. Štai kodėl ir ligi šios dienos daugelis teiginių te- 
bėra ginčytini, o pati seniausia Pietų Amerikos istorija — neaiški.“ 

Žinomiausia ir kartu paslaptingiausia Pietų Amerikos vietovė yra Ti- 
jahvanakas. Ji yra Bolivijoje, netoli Titikakos ežero, aukščiausio pasau- 
lyje kalnų baseino. Tai ištisas kompleksas monumentų. Svarbiausias iš 
jų — vadinamieji „Saulės vartai“, portalas, sudėtas iš didžiulių akmeninių 
plokščių, papuoštas bareljefais, vaizduojančiais fantastines — arba smar- 
kiai stilizuotas — būtybes. 

Ketvirtajame dešimtmetyje du tyrėjai — Arturas Poznanskis ir Edmon- 

ciklas jame turi ne 365, o 290 dienų, antra, paroje būta 30 valandų, ku- 
rios nėra lygios įprastinėms mūsų valandoms, o trečia, nemaža ženklų, ku- 
riuos tyrinėtojai aiškino kaip saulės užtemimo simbolius, rodė, jog tie už- 
temimai buvę neįtikėtinai dažnai — kas mėnesį (turintį 24 dienas) 
19 kartų! 

Toks keistas kalendorius verčia visų pirma suabejoti, ar bareljefai 
traktuotini iš tiesų kaip kalendoriaus ženklai. Bet dar nebuvo įrodytas šif- 
ruotojų teisumas ar neteisumas, o entuziastai įžvelgė nuostabų panašumą 
tarp „Tijahvanako kalendoriaus“ ir Hanso Gerbigerio, originalios kosmo- 
goninės hipotezės kūrėjo, apskaičiavimų. Anot Gerbigerio, mūsų Mėnu- 
lis — ne „amžinas“ palydovas, o gana vėlyvas laimikis, pagautas... vos 
prieš keliasdešimt tūkstančių metų. 

Rašytojas fantastas Hansas Šindleris, žinomas Belamio slapyvarde, 
greitosiomis suvienijo abejotiną Poznanskio — Kiso dešiiruotę su dar ne- 
patikimesne Gerbigerio teorija — sukūrė darnią ir gražią hipotezę, kuri 
vienu mostu išaiškino visas neišspręstas okeanografijos, archeologijos, 
geologijos, etnografijos, tautosakos ir kitas problemas. 

Belamio akimis, pradinė Mėnulio orbita ėjusi tarp Marso ir Žemės. Tik 
staiga Mėnulį pagaunanti Žemės trauka ir paverčianti mūsų planetos pa- 
lydovu. „Tačiau naujasis palydovas pasirodė esąs pavojingas laimikis. Jis 
išsyk labai smarkiai paveikė „trigubą“ Žemės organizmą: atmosferą, hi- 
drosferą ir litosferą“, — rašė Belamis. Todėl mūsų planetos paviršių nu- 
siaubę neregėtos jėgos uraganai, daugelį žemumų nušlavę ir sunaikinę 
tvanai, prapliupę ugnikalniai, iš Žemės gelmių ėmę kilti kalnai. Katastrofa 
pražudžiusi senąją civilizaciją, kuri gyvavusi jau tais priešistoriniais lai- 
kais. Tijahvanako paminklas, Saulės vartų kalendorius, — tai dingusios 
kultūros ženklas. Ir pati ta kultūra buvusi ne žemyninė, o salinė. Pasak 
Belamio, Andai Tijahvanako rajone buvusi didžiulė Ramiojo vandenyn 
sala Andinija. l 

Atrodytų, nėra reikalo het minėti tokios, švelniai tariant, rizikingos 
rašytojo fantasto hipotezės. Juk jos pamatas — vien kalendoriaus duome- 
nys (anaiptol heįrodyta, kad pats tas kalendorius dešifruotas gerai!), ir 
paneigia visus svarbiausius okeanografijos, geologijos, astronomijos, ar- 
cheologijos ir daugelio kitų mokslų duomenis. Ir vis dėlto Belamio hipo- 
tezė čia paminėta, kad būtų įrodyta, jog net fantastiškiausia hipotezė kar- 
tais gali turėti racionalų grūdą. Mat, pastaraisiais metais aukštųjų Andų 
kalnų rajone buvo rasti du objektai, kurių tyrėjai atskleis naują povande- 
ninių ieškojimų istorijos puslapį. 

Visų pirma tai Titikakos ežero dugno tyrimai, kuriuos atliko archeolo- 
gai ir Argentinos povandeninio plaukiojimo federacija. Už ketvirčio kilo- 

metro nuo kranto rastas ištisas daugiau kaip kilometro ilgio architektūros: 
ansamblis. Tai ir kelių šimtų kvadratinių metrų grindinys, ir maždaug tris- 
dešimt lygiagrečių, geometriškai išdėstytų sienų. 

Kas tai? Paskendęs miestas? Pakrantės šventovės liekanos? O gal Tija- 
hvanako nekropolis — juk archeologams ligi šiol visame tame didingame 
komplekse nepavyko rasti nė vieno kapo. Į tuos klausimus kol kas ne- 
atsakyta. 

Nežinome ir kodėl trobesiai atsidūrė po vandeniu (nors kalnų ežeras 
Titikaka tyvuliuoja viršum jūros lygio kur kas aukščiau, negu ugnikalnis 
Fudžzis, ir šiek tiek žemėliau, negu Monblanas. Andai, nors didingi ir aukš- 
ti, yra jauni kalnai — jie iškilo terciaro periodo pabaigoje. Ligi tol Titika- 
ka buvo ne pats aukščiausias ežeras pasaulyje, o paprasčiausia jūros įlan- 
ka. Tai rodo čia rasti jūrų gyvulių griaučiai*. Terciaro periode pradėjo kil- 
ti Andai, ir ežeras buvo atkirstas nuo vandenyno. Jo lygis tai kilo, tai 
smuko, ir todėl, galimas daiktas, Saulės vartų ir kitų trobesių kūrėjai bu- 
vo priversti palikti Tijahvanaką — juk pirmiesiems europiečiams apie jo 
milžiniškų statinių kūrėjus vietos gyventojai mokėjo papasakoti tik fan- 
tastiškas legendas. Galimas daiktas, per eilinį ežero lygio kilimą — o jį ga- 
lėjo dar paveikti stiprus atlydys kalnuose, — ir įvykęs tvanas 4 kilometrų 
aukštyje. 

Rasti senovės griuvėsius ežero dugne — labai įdomus įvykis. Bet tai 
jokia sensacija. O surasti paskendusį miestą beveik dviejų kilometrų gy- 
lyje — tai iš tiesų ne kasdieninis įvykis! Ir jeigu bus patvirtintas to radi- 
nio tikrumas, tai drąsiai sakysime, jog povandeninei archeologijai neiš- 
matuojamai išsiplėtė veiklos dirva: nuo šiol ne tik žemynų „povandeni- 
nis pakraštys“ — žemyninė jūrų ir vandenynų sekluma, — bet ir gelmės 
gali tapti archeologams povandeninkams „lauko objektais“ (be abejo, ak- 
valangininkai jose bejėgiai — tokiems tyrimams reikia tam tikros 
technikos). l 

Roberto Mendo vadovaujama okeanografijos ekspedicija, kurią į Pe- 
ru pakrantę pasiuntė mūsų šimtmečio septintojo dešimtmečio viduryje 
Diuko universiteto (JAV) jūrų laboratorija, buvo užsibrėžusi gana aiškų 
tikslą: ištirti Peru vandenų fauną. Mat, jie visiškai pamatuotai vadinami 
„turtingiausiais pasaulyje“. Pusantro mėnesio buvo tiriamas gilus Edvar- 
do Milno duburys netoli Kalijavo uosto, kur daugiau kaip tūkstantį kilo-. 
metrų dugnas — beveik šešių kilometrų gilumo. Ir še tau — labai nustem- 
ba okeanografai, iškėlę povandenines fotokameras maždaug iš 2 kilomet- 
rų (o tiksliau — iš 6000 pėdų) gilumos, nes jos nufotografavo fantastiškus 
dalykus: nuotraukose matyti senovės miesto griuvėsiai! Aiškiai buvo ga- 


lima matyti akmenines kolonas, o daugelis jų išraižyta ženklais, ornamen- 
tais arba hieroglifų įrašais. 

Sukrėstas to įvykio, Robertas Mendas, jo kolegos ima ieškoti ir aplink 
Kalijavą, seniausią Peru uostą. Kruopščiai zonduojama echolotu, ir pasi- 
rodo: dugne povandeninės kolonos. Bet ar todėl Kalijavo tęsinys ieškoti- 
nas Ramiajame vandenyne? 

Andų rajonas — viena iš neramiausių mūsų planetos vietų. Čia labai 
dažni žemės drebėjimai — Andai ir šiandien tebekyla! Juk čia 1960 metų 
gegužės 22 d. įvyko stipriausias ir didžiausias Žemės plutos sukrėtimas, 
užfiksuotas šiuolaikinių prietaisų. Prasidėjęs vandenyne, netoli Čilės 
miesto Valdivijos, jis griuvėsiais pavertė daugybę miestų ir vietovių Pie- 
tų Amerikos Ramiojo vandenyno pakrantėje, o bangų kalnai pasklido po 
visą Ramųjį vandenyną. Požeminiai smūgiai, nuošliaužos, išsiveržę ugni- 
kalniai per trumpą laiką pavertė griuvėsiais teritoriją, platesnę už Di- 
džiąją Britaniją. Tokioje neramioje mūsų planetos vietoje gali nugrimzti 
didžiulės sausumos, vandenyno dugne atsidurti ištisi miestai. 

Okeanografai ir geologai sako, kad Kalijavo rajone dalis kranto po 
vandeniu atsidūrusi palyginti neseniai. Dėl tos katastrofos Edvardo Milno 
duburys pagilėjęs 200 metrų. Kada nugrimzdo sausuma? Galimas daiktas, 
į tą klausimą atsakys jau ne geologai, o archeologai, ištyrę povandeninius 
senovės miesto griuvėsius. l 4 

O paslaptingas miestas, rastas dviejų kilometrų gilumoje? Robertas 
Mendas svajoja jį ištirti mažučiu povandeniniu laiveliu. Mat, akvalangas 
tokiame gylyje — ne paspirtis. Ir jeigu dugne iš tiesų bus miestas, o ne 
atsitiktinė uolų ir akmenų sangrūda, tai, be abejo, mano Mendas, bus vie- 
nas iš įspūdingiausių mūsų šimtmečio atradimų. 


NUO ANDŲ LIGI VELYKŲ SALOS 


dugno, tiek Ramiojo vandenyno gelmių tyrimas — bent šiek tiek atskleis 
uždangą, saugančią Pietų Amerikos senovės civilizacijų paslaptį. Ispanų 
konkistadorai XVI amžiuje užgrobė inkų valstybę, kuri buvo maždaug 
dviejų milijonų kvadratinių kilometrų ploto ir plytėjo Ramiojo vandeny- 
no pakrante daugiau kaip 4000 kilometrų. Savita inkų civilizacija, barba- 
riškai sunaikinta užkariautojų, buvo senesnių kultūrų paveldėtoja. Jų 
šaknys slypi amžių glūdumoje. Vieni tyrėjai yra linkę manyti, kad tų kul- 
tūrų ištakos — Senojo Egipto civilizacija, kuri, jų akimis, esanti visų aukš- 
tųjų senovės kultūrų pamatas. Kiti minėjo dar tolimesnes ištakas — Me- 

zopotamijos slėnį. Pavyzdžiui, vyro ir žmonos Verilų darbe suminėta 
daugiau kaip 40 atvejų, kai sutampa senųjų periečių ir šumerų kalba, 
kultūra. Kurie-ne-kurie tyrėjai net spėja, kad Pietų Amerikos civilizacijos 
esančios kilusios iš seniausios Naujojo pasaulio kultūros, kurios liekanas 
slepiąs Amazonės džiunglių „žaliasis pragaras". 

Jau minėtas profesorius Poznanskis, keletą metų tyręs Tijahvanako 
architektūros kompleksą, priėjo išvadą, kad ne tik Saulės vartai, bet ir vi- 
sas monumentų kompleksas esąs „milžiniškas akmeninis kalendorius, at- 
spindėjęs maždaug 20 tūkstančių metų senumo astronomijos reiškinius“. 
Indėnų legendos sako, jog čia, Tijahvanake, atsiradusi pirmoji pasaulyje 
žmonių gyvenama vietovė ir pirmą sykį užsimezgusi žmonių kultūra. Artu- 
ras Poznanskis knygoje „Tijahvanakas, amerikiečių lopšys“ teigia, kad ar- 
cheologijos duomenys ir jo paskelbtas „komplekso dešifravimas“ įrodąs 
indėnų legendų teisumą. 

Vyriausiųjų Senojo pasaulio vietovių amžius neviršijąs 8 — 9 tūks- 
tančių metų. Taigi jeigu tikėsime Poznanskiu, jis dvigubai jaunesnis už 
Tijahvanaką. Tačiau ir toks didžiulis skaitmuo pasirodė pernelyg „mažas“ 
kuriems-ne-kuriems tyrėjams. Belamis jį padidino... ligi 250 tūkstančių 
metų, o jo kolega, prancūzų rašytojas Denis Sera — net ligi 300 tūkstan- 
čių metų. Pagaliau tarybinis fantastas Aleksandras Kazancevas paskelbia, 
jog garsusis Saulės vartų kalendorius esąs ne Žemės kilmės ir paliktas pri- 
minti ateivių iš kosmoso lankymąsi Žemėje (Kazancevo duomenimis, sve- 
čiai buvę iš Veneros). 

Skaitytojas tikriausiai pastebėjo, kaip pamažu nuo rizikingų moksli- 
nių hipotezių perėjome į tikriausią fantastiką. Palikime ją rašytojams fan- 
tastams. Kaip mano vienas iš didžiausių specialistų, kasinėjusių Tijahva- 
nake, vokietis amerikanistas Diselhofas, šiandien aišku, jog neteisūs 
romantikai patriotai, kurie abejotinais astronomijos ar geologijos „įrody- 
mais“ Tijahvanakui suteikia legendinį amžių. Šiuolaikinė amerikanistika 
Saulės vartus ir kitus Tijahvanako monumentus mano esant pastatytus 
mūsų eros VI-—X amžiuje“, o jų kūrėjai — ne ateiviai iš Egipto, Mezopo- 
tamijos arba Veneros planetos, bet vietiniai indėnai. 

Beje, ar būtina rasti „ateivius“, stačiusius Tijahvanaką? Gal būt, klaus- 
ti reikia kitaip: ar negalėjo to didingo komplekso kūrėjai, be abejo, buvę 
labai kultūringi, patys paveikti kitas kultūras? Archeologai rado neginči- 
jamų įrodymų, kad Tijahvanako civilizacija smarkiai paveikė vėlyvesnes 
senojo Peru ir Bolivijos kultūras. O jos viešpatavimo „periferijose“, Ko- 
lumbijoje, tos civilizacijos židinių išliko ligi pat įsiveržiant ispanų nuka- 
riautojams. Bet gal ji buvo išplitusi ir toliau — ne tik Pietų Amerikos že- 
myne, bet ir vakaruose, vandenyne, ir pasiekusi Polinezijos salas? 


Tą klausimą iškėlė garsus norvegų tyrėjas Turas Hejerdalas. Nėra 
būtino reikalo perpasakoti jo patrauklios knygos „Kelionė „Kon Tikiu“, — 
visus argumentus „už“ Hejerdalas išdėstė labai aiškiai. Tačiau drąsi ke- 
lionė įrodė tik periečių plaustų patvarumą. Kitas žingsnis buvo Galapagų 
salų kasinėjimai. 

Galapagų, arba Vėžlių (iš ispanų žodžio galapago — „vėžlys“) saly- 
nas — tai dešimtis didelių salų ir aibės mažų salų salelių Ramiojo vande- 
nyno pusiaujo vandenyse, maždaug per 1000 kilometrų nuo Ekvadoro 
respublikos krantų. Salos tokį vardą gavo 1535 metais todėl, kad jose gy- 
veno aibių aibės didžiulių vėžlių. Nuo Panamos sąsmaukos plaukdamas 
Peru link, ispanų vyskupo Tomo Berlangos laivas nukrypo nuo Pietų 
Amerikos pakrantės toli į vakarus. Aštuonias dienas plaukiodami vande- 
nyne, ispanai surado Galapagų salas: žmonių jose nebuvo, bet gyveno 
įvairiausi keisti paukščiai, vėžliai, didžiuliai driežai. 

To paties XVI amžiaus pabaigoje ispanai pasiuntė į Berlangos rastas 
salas ekspediciją, bet nepasisekė jų surasti. Ligi pat XVII amžiaus pabai- 
gos nė vienas iš europiečių jūrininkų neįstengė pakartoti Berlangos ke- 
lionės. Ir todėl Galapagai buvo pavadinti Las Islas Encantados — „Už- 
burtosiomis salomis“. 

XIX amžiaus pradžioje Galapaguose įsikuria britų banginių medžioto- 
jai ir padaro juos savo baze. 1832 metais salos paskelbiamos Ekvadoro 
respublikos valda. Jai ir priklauso jos ligi pat šiol. Po antrojo pasaulinio 
karo JAV Galapagų salose įkūrė karo laivyno bazę. 

Centrinio Ramiojo vandenyno salos Galapagai yra puikios strateginės 
padėties. Bet ne tuo jos domina mokslininkus. Jų pakrantėje susiduria 
dviejų didžiulių srovių — šiltosios Pietų pasatų ir šaltosios Peru — vande- 
nys. Tų dviejų „upių“ sąveiką vandenyne atidžiai tiria okeanografai. 
Gamtininkai, tiriantys Vėžlių salų fauną ir florą, yra sukaupę gausybę 
gretinamųjų ir bendrinamųjų duomenų. Ir ne be reikalo viena iš paskatų, 
privertusių Darviną sukurti evoliucijos teoriją, buvo nuostabusis Galapa- 
gų pasaulis, kur greta vienas kito gyvena tropinių ir užpoliarinių rajonų 
gyvūnai ir augalai (Darvinas salose lankėsi keliaudamas „Biglio“ laivu 
1831—1836 metais). 

Tropikų lianos ir užpoliarinės kerpės; margaplunksniai džiunglių 
paukščiai ir Antarktikos žuvėdros; papūgos ir pingvinai; šalto oro mėgė- 
jai ruoniai ir šilumos vaikai milžiniški vėžliai — tokie nuostabūs Galapagų 
salų kontrastai. Bet, tur būt, labiausiai iš salyno gyvulių pasaulio atstovų 
išgarsėjo didžiuliai driežai, panašūs į pasakų anginus. Artimų jų „gimi- 
naičių“ išliko tik dar vienoje Žemės rutulio vietoje — Indonezijos Komo- 
do saloje, o „sentėviai“ išnyko prieš dešimtis milijonų metų. 


Iš seno buvo manoma, kad Galapagų salos — tai savotiškas draustinis, 
kur, prieš ateinant europiečiams, žmogus nebuvęs nė kojos įkėlęs. Tik 
„visiškai neseniai išaiškėjo, kad ne vien okeanografai ir gamtininkai, bet ir 
archeologai gali rasti daug įdomių dalykų Vėžlių salose. 

Pirmieji, kurie tai pasakė, buvo... botanikai. Tarp salyno augalų jie 
rado nemaža veislių, kurias augino ir išvedė Peru šiaurės rytų pakrantės 
indėnai. Taigi Galapagų salose kadaise gyventa žmonių. 

Botanikų hipotezę patvirtino archeologų kasinėjimai, kuriuos organi- 
zavo ir kuriems vadovavo šaunusis norvegų tyrėjas, „Kon Tikio“ kapi- 
tonas Turas Hejerdalas. Pasirodė, kad Galapagų salose buvo lankomasi 
šimtai metų prieš vyskupą Berlangą. 

Maždaug du tūkstančius dirbinių rado Galapagų salose Hejerdalo eks- 
pedicija. Akmens dirbiniai, vandens ąsočių šukės, dekoratyvinės vazos, 
ornamentuoti indai... O dirbiniai buvo įvairių stilių ir epochų, įvairių kul- 
tūrų, kurios egzistavo Peru pakrantėje prieš ispanų užkariavimą. Matyt, 
Galapagų salas gerai žinojo indėnai, plaukioję po vandenyną plaustais iš 
balso medžio. 

Kas privertė pirmuosius atradėjus palikti salyną? Tai pirštu prikišamai 
rcdo lava, sluoksniais užklojusi menkas gyvenamųjų vietų liekanas. Ma- 
tyt, prieš keletą šimtmečių prabilę ugnikalniai privertė indėnus palikti 
salas ir grįžti į tėvynę. O gal išsiveržimas buvo katastrofiškas, ir Vėžlių 
salų kolonistai žuvo? Iš Galapagų salų faunos ir floros galima spėti, kad 
salynas buvęs kadaise susijungęs su žemynu. Gal sausuma grimzdo tuo 
metu, kai Vėžlių salose gyveno ne tik driežai, bet ir žmonės? Beje, seno- 
sios faunos ir floros reliktai sako, kad sausumos tiltas bus nugrimzdęs la- 
bai seniai. Bet gal ilgą laiką paviršiuje plytėta pavienių „tiltelių“, salų ir 
salelių, kurios lengvino indėnų jūrininkų kelią į Galapagų salyną? 

Prisiminkime, kad europiečiams labai ilgai nesisekė surasti „,„Užburtų- 
jų salų“, — o juk jie turėjo ir kompasą, ir gerus laivus. Kaipgi galėjo re- 
guliariai plaukioti ilgą laiką (ką rodo salose rasta keramika) indėnai, ku- 
rių jūreivystės technika buvo kur kas menkesnė už europiečių? Ar nebuvo 
jiems orientyrai —ir net laikino sustojimo vietos — sausumos plotai, 
kurie dabar slūgso Ramiojo vandenyno dugne? 

Nuo Amerikos krantų ligi Galapagų salyno tyso ilgas povandeninis 
kalnagūbris, kuris vadinamas Kokosu — pagal Kokoso salą, vienintelį 
sausumos lopinėlį, išlikusį paviršiuje ir nenugrimzdusį į dugną. Kokoso 
sala garsi lobiais, kurie, kaip teigia senovės žemėlapiai ir dokumentai, esą 
paslėpti jos olose arba užkasti krante. Bet, galimas daiktas, povandeniniai 
tyrimai atvers toje „lobių saloje“ kitus turtus — archeologinius. Gal būt, 

nyno dalies salomis salelėmis buvo „tarpiniai punktai“ indėnų jūrinin- 
<kams, plaukiojusiems po Didįjį vandenyną? 

Dviejuose paskutinės Turo Hejerdalo knygos „Vienos teorijos nuoty- 
kiai“ skyriuose — „Kasinėjimai Galapagų salose“ ir „Kokoso sala — 
priešispaninės indėnų laivininkystės bazė“ (Gidrometeoizdato leidykla 
knygą išleido 1969 metais) — pateikiama gana svarių argumentų, kad iš 
tiesų taip. Indėnų jūrininkų pėdų Galapaguose rasta. Kokoso saloje vie- 
nintelis ženklas yra kokoso palmių plantacijos, įveistos tikriausiai toli 
gražu prieš europiečių pasirodymą. Hejerdalo akimis, Kokoso sala, esanti 
kelyje iš Ekvadoro į Gvatemalą, buvusi idealus atviras tarpinis jūros uos- 
tas tarp dviejų didžiųjų prieškolumbinės Amerikos kultūrų — Andų ir 
Centrinės Amerikos. Dabar amerikanistai randa vis daugiau įrodymų, kad 
tarp tų kultūros sričių senų senovėje buvę kontaktų. Tad, ko gero, bend- 
'radarbiaujama buvo ne sausuma, per nepereinamus Kolumbijos ir Pana- 
mos miškus, o jūra. Ir, galimas daiktas, vandens kelią lengvino ne tik 
Kokoso sala, bet ir kitos salelės, dabar nugrimzdusios po vandeniu. 

Didinga Kordiljerų — Andų kalnų sistema stūkso visa Amerikos Ra- 
miojo vandenyno pakrante. Garsus tarybinis geologas Belousovas mano, 
kad tie kalnai tik rytinė — ir antžeminė — didžiulės zonos dalis. O vaka- 
rinė tos zonos dalis esanti vandenyno dugne. Belousovo akimis, kadaise 
povandeniniai kalnai kyšoję paviršiuje, o povandeninė Albatroso plokš- 
tikalnė buvusi ant vandens. O dabar jos likę tik Galapagų salos ir mažytė 
salelė Kokosas, povandeninės Kokoso keteros viršūnė. Tyrimai parodė, 
kad tas kalnagūbris yra nugrimzdęs po vandeniu palyginti neseniai. 

Ar negalėjo ir kitomis salelėmis, Kokoso kalnagūbrio dalimis, indėnai 
jūrininkai naudotis kaip gairėmis, plaustais keliaudami po Didžiojo ežero 
vandenis? Ir, be to, plaukioti indėnai galėjo dviem kryptimis — į šiaurę, 
inuo Peru ir Ekvadoro krantų link Centrinės Amerikos krantų, kur buvo 
majų ir sapotekų kultūros, ir į vakarus, Okeanijos salų link, kur gyveno 
polineziai“. 

Tas klausimas tik iškeltas, o atsakyti į jį gali tik archeologų povande- 
ninkų tyrinėjimai. Dažni tame rajone, tiek sausumoje, tiek vandenyno 
dugne, ugnikalnių išsiveržimai ir baisūs žemės drebėjimai rodo, kad Že- 
mės pluta čia ir šiandien tebėra nerami. 

Hejerdalo knygos „Aku aku" skaitytojai tikriausiai gerai prisimena ka- 
sinėjimus Velykų saloje ir rytinėje Ramiojo vandenyno dalyje — Rapa 
Ttyje ir kitose salose. Prisimena jie, be abejo, ir norvegų tyrėjo žodžius, 
kad pirmieji Rytų Polinezijos gyventojai buvę senojo Peru jūrininkai. Gal 
būt, jiems keliauti atvirame vandenyne padėjo dabar dingusios salos? Tie- 
siai nuo Peru pakrantės prasideda povandeninis Naskos kalnagūbris, stūk- 

santis pietvakarių kryptimi nuo 15° ligi 28° pietų platumos. Ne taip seniai 
čia rasta didėlė grupė plokščiaviršūnių povandeninių kalnų gajotų, o ne 
vienas iš jų nugrimzdęs tik į 500—400, o kartais net tik į 300—200 metrų 
gylį. Taigi visiškai neseniai jų būta ne povandeninių, o antvandeninių 
kalnų, o gal net salų (to rajono pluta kelis kartus storesnė už įprastinę 
vandenyno plutą). 

Netoli nuo Naskos kalnagūbrio galo prasideda kita gerų 2000 kilo- 
metrų ilgio povandeninė ketera, beveik lygiagretė 25° pietų platumos. Į 
vandenyno paviršių iškyla tik niūrios Sala i Gomeso salos uolos (tos salos 
vardu vadinamas ir kalnagūbris). O gal ne taip seniai ir kitos viršūnės 
buvo išsikišusios iš vandens? Jeigu taip, tai nuo Peru pakrantės per Nas- 
kos kalnagūbrį, o paskui Sala i Gomeso keterą traukia ilga virtinė tiesiai į 
Velykų salą, kuri nuo Sala i Gomeso salos visiškai netoli*. Ar tik nebuvo 
tos salos salelės, kurios dabar stūkso po vandeniu, indėnų jūrininkams 
tarpinės stotelės, ir ar nebuvo jos puikus orientyras Peru — Velykų salos 
trasoje? Atsakyti į tą klausimą, kuris rūpi ne tik istorikams, bet ir okeano- 
grafams, gali povandeninė archeologija. 


„KAJINGA NUINUJIS“ — „DIDŽIULĖ ŠALIS“ 


O kaipgi pati Velykų sala? Tegul per tūkstantmečius nuo žmonių pa- 
sirodymo Okeanijoje jos kranto linija „nenuslūgo nė per jardą“, kaip tei- 
gia okeanografas Čabas. Bet juk galėjo aplink ją būti salų, ir net gyvena- 
mų, kurias Matė kapitonas Deivis! O gal, kaip mano dauguma šiuolaikinių 
mokslininkų, taip pat ir Turas Hejerdalas, Deivis bus matęs kokias nors 
kitas Polinezijos salas, pavyzdžiui, Mangarevą ir Timoję, kurių išvaizda 
labai panaši į jo nupasakotą. 

Okeanografai sako, jog plačioje Ramiojo vandenyno pietryčių dalyje 
(tenai, kur yra Velykų sala) dugnas „nepaprastas daugeliu atžvilgių“. Čia 
plutos storis ne 3—5 kilometrai, kaip tikros vandenyninės, o 20—30 kilo- 
metrų, tai yra beveik toks pat, kaip žemyninės. Čia taip pat yra stiprių 
žemės drebėjimų centras. Pagaliau Velykų saloje geologai rado uolienų 
(pavyzdžiui, riolitų), kurios labai retos Ramiajame vandenyne ir būdingos. 
veikiau salų lankų ugnikalniams, negu atviroms vandenynų dalims. Vely- 
kų sala yra didžiulėje Ramiojo vandenyno Rytų pakilumoje, jaunos geolo- 
ginės struktūros darinyje, kuris ligi šiol tebėra aktyvus. (Ta pakiluma — 
didžiulė povandeninė šalis, išsišovusi nuo vandenyno dugno į 2—3 kilo- 
metrų aukštį. Jos plotis — 2000—4000 ir ilgis — maždaug 15 tūkstančių 
kilometrų. Taigi kone ištisas žemynas!) 


„Rytų Ramiojo vandenyno reljefas ir struktūra, taip pat gretimos sau- 
sumos dalies struktūra ėmė formuotis, matyt, ankstyvajame terciare ir 
ligi šiol tebėra tektoniškai aktyvi“, — rašo geriausias povandeninio Paci- 
fiko specialistas profesorius Menardas. Dauguma mokslininkų sutaria, kad 
Velykų salos rajone kadaise būta sausumos — gal didelio masyvo, o vei- 
kiau — grupės salų, paskui nugrimzdusių į vandenyno dugną. Bet kada tai 
atsitiko? Tų pačių specialistų nuomone, — labai seniai, tada, kai dar ne- 
buvo žmogaus, arba, geriausiu atveju, paskutinio ledynmečio pabaigoje, 
tai yra prieš 10—12 tūkstančių metų. Velykų salos kultūra nėra tokia Ži- 
la. Seniausi žmogaus gyvenimo ženklai paslaptingojoje saloje siekia IV, 
mūsų eros amžių. 

Galimas daiktas, IV mūsų eros amžius — ne pats seniausias, ir ateityje 
archeologams gal pavyks rasti žymių, kad Velykų saloje žmonių būta kur 
kas seniau. Ir vis dėlto aišku, kad žmogus čia atsirado maždaug prieš pat 
mūsų eros pradžią, galimas daiktas, prieš kelis šimtmečius, bet nieku bū- 
du ne tūkstantmečius ligi jos pradžios. Didžiosios permainos, kurios dėjo- 
si mūsų planetoje prieš 10—12 tūkstantmečių, kai pasibaigė pastarasis 
ledynmetis, ko gero, ir yra susijusios su Velykų salos ir aplinkinio Paci- 
fiko geologine istorija, bet negali išaiškinti jos nuostabios kultūros mįs- 
lių... Ir vis dėlto esama faktų, kurie verčia vėl prisiminti Menzbirio, Brau- 
no ir Zubovo hipotezes. 

Vienintelis iš europiečių, kuris galėjo matyti kohau rongo rongo len- 
telių ne 12—20 (tai viskas, kiek jų dabar yra muziejuose), o daug daugiau, 
buvo misionierius Eženas Eiras. Ir jis sako, jog „visuose namuose" buvu- 
sių lentelių hieroglifai vaizdavę „saloje nežinomus gyvūnus". Veikiai šim- 
tai ar net tūkstančiai neįkainojamų Velykų salos rašto paminklų buvo 
sunaikinta. Ir kai menkos jų nuotrupos pateko į rankas pirmajam kohau 
rongo rongo rašto tyrėjui, vyskupui Tepanui Žosanui, tai šis neberadęs 
josė nei pavaizduotų Velykų saloje nežinomų gyvūnų, nei „jokių kitų 
vertingų senovės žymių, apie kurias kalbėjo brolis Eženas Eiras". Žosanas 
padarė išvadą, kad senovės lentelės žuvusios: „Kokia nelaimė, kad nė 
viena lentelė neišliko ligi mūsų laikų! Tos, kurias aš išgelbėjau, buvo, 
matyt, nesenos, jos man įkvėpė mintį, kad tai tik senojo rašto liekanos.“ 

Kohau rongo rongo rašmenys neiššifruoti ligi pat šiol. Todėl galime 
tik spėlioti, ką reiškia tie keisti hieroglifai. O spėlioti, kas buvo tos sude- 
gintosios lentelės, galima amžinai — ir, savaime suprantama, bergždžiai. 
Visiškai galimas daiktas, kad misionierius Eiras, menkas senovės rašto 
mokovas, suklydo, ir iš tiesų sunaikintų lentelių hieroglifai reiškė tą patį, 
ką ir išlikusiose ligi mūsų dienų (stilizuoti žuvų, paukščių, augalų, kulto 
ir buities reikmenų, ginklų, žmonių ir mitologinių būtybių piešiniai — 


tokia kohau rongo rongo ženklų katalogo tematika. Pats katalogas suda- 
rytas pagal išlikusius tekstus). Juk jį lengvai galėjo suklaidinti ryklio 
dantimi kietame medyje raižytų hieroglifų sąlyginumas. 

Bet štai kitas, toponimikos faktas. Velykų salos gyventojai savo tėvy- 
nę vadina Te Pito ote Henva („Žemės centru“). Turo Hejerdalo akimis, 
„Velykų sala ir jos aukšta kultūra yra Rytų Ramiojo vandenyno senovės 
istorijos kertinis akmuo“, nes «nė viena kita sala negalėjo ryžtis pasisa- 
vinti tokio skambaus vardo — „Žemės centras“>. Galima aiškinti ir kitaip: 
daugelis genčių ir tautų, ypač gyvenančių atskirai nuo savo kaimynų, esti 
linkę savo tėvynę vadinti visatos centru (juk ir senovės judėjai Jeruzalės 
miestą vadino žemės centru!). Abu Velykų salos vardo aiškinimai labai 
panašūs į tiesą, bet... esama ir trečios vardo etimologijos, kuri sugalvota 
pačių saliečių, minima jų senovės padavimuose: prisiminkime milžiną 
Uvokę (arba: Vokę), sugriovusį didžiąją žemę, kurios atplaiša esanti Ve- 
lykų sala, nuo to laiko vadinama Te Pito o te Henva, arba Žemės centras! 

Teisybė, ilgą laiką buvo abejojama milžino Vokės legendos senumu. 
Juk pirmieji salos tautosakos rinkėjai jos net nemini. Tik tada, kai Vely- 
kų saloje apsilankė Braunas, uoliai ieškojęs paskendusio žemyno žymių, 
„pasakojimas apie vandenyno bangose žuvusią „didžiąją žemę“ tvirtai 
įsišaknijo tautosakoje". Taip rašė šių eilučių autorius savo knygoje „Ve- 
lykų salos milžinai“, išėjusioje 1964 metais. Tačiau Vokės legendos senu- 
mą įrodo išanalizuoti sąsiuviniai, kuriuos surado. Turas Hejerdalas, kai 
Velykų saloje dirbo Norvegijos archeologijos ekspedicija (knygoje „Aku 
aku” patraukliai pasakojama tų sąsiuvinių radimo istorija, o knygoje 
„Vienos teorijos nuotykiai“ pateikta jų atradimo ir tematikos mokslinė 
ataskaita). 

Sąsiuviniuose pasakojama, kaip Velykų sala buvusi apgyventa. Ten 
yra tekstas, kuris, matyt, buvo „elementorinis“ — nuo jo pradėdavę mo- 
kytis kohau rongo rongo rašto, kol hieroglifų mokovai dar buvo gyvi. 
Tarp tų tekstų yra įrašas apie Vokę ir „Kajingą Nuinujį“, tai yra „„Di- 
džiulę šalį“. Štai kaip skamba pasakojimas apie Velykų salos sukūrimą, 
užrašytas viename Hejerdalo rastame sąsiuvinyje. (Į rusų kalbą iš Velykų 
salos kalbos vertė šios knygos autorius.) 

„Jaunikaitis Tėja Vaka byloja: 

— Mūsų žemė pirmiau buvo didelė šalis, labai didelė šalis. 
Kūkas paklausė jį: 

— Kodėl šalis taip sumažėjo? 

Tėja Vaka atsakė: 


— Į ją savo lazda trenkė Vokė. Jis trenkė lazda į Ohiro vietovę. Pa- 
kilo bangos, ir šalis pasidarė maža. Žmonės ėmė ją vadinti Te Pito o te 
Henva. Vokė lazdą sulaužė į Pukans Puhipuhio kalną. 

Tėja Vaka ir Kūkas kalbėjosi Ko te Tomonga o Tėja Vakoje („Tėjos 
Vakos išlipimo į krantą vieta“). Paskui į krantą išlipo arikis (vadas) Hotus 
Matva ir apsigyveno saloje. Kūkas tarė jam: 

— Pirmiau ta žemė buvo didelė. 

Tėjos Vakos bičiulis tarė: 

— Žemė paskendo. 

Paskui Tėja Vaka bylojo: 

— Tos žemės vardas — Ko te Tomonga o Tėja Vaka. 

Arikis Hotus Matva paklausė: 

— O kodėl žemė paskendo? 

— Tai Vokė kaltas. Jis nugramzdino žemę, — atsakė Tėja Vaka. — 
Šalis gavo vardą Te Pito o te Henva. Kol Vokės lazda buvo didelė, žemė 
riedėjo į bedugnę. Pukus Puhipuhis — toks tos vietos vardas, kur sulūžo 
Vokės lazda. 

Arikis Hotus Matva tarė Tėjai Vakai: 

— Bičiuli, tai buvo ne Vokės lazda. Tai buvo dievo Makemakės 
žaibas. 

Arikis Hotus Matva apsigyveno saloje“. 

Čia tekstas baigiasi. Hotus Matva, arba „Hotus tėvas“ — vardas, gerai 
žinomas Velykų saloje. Tai legendinis pirmasis čionykštis kolonistas, at- 
plaukęs į Velykų salą iš rytų, iš tolimos Marajės Rengos žemės. Kūkas — 
vienas iš septynių žvalgų, kuriuos, kaip sako padavimai, Hotus Matva 
pasiuntęs į Velykų salą, prieš leisdamasis į kelionę su šimtais savo žmo- 
nių. Makemakė — vyriausiasis Velykų salos dievas, žmogaus kūrėjas. Vie- 
nas jo ženklas buvęs žaibas. Tėjos Vakos vardas (kitose legendos versijo- 
se — Ratavakė, Ngatavakė) taip pat žinomas Velykų salos tautosakos 
tyrėjams. Nors, kaip teigia Velykų salos apgyvenimo legenda, sala buvu- 
si tuščia, Hotaus Matvos pasiųsti žvalgai radę čia žmonių: vienas iš jų 
vardu — Tėja Vaka. 

„Nutylėjimo figūra“ vartojama ne tik diplomatų kalbose, bet ir tauto- 
sakos tekstuose, ir istorinėse legendose, taip pat ir Okeanijos gyventojų. 
Matyt, Velykų sala bus buvusi gyvenama seniai prieš atsikraustant Hotui 
Matvai, tačiau pirmieji kolonistai vėliau buvę visiškai „išbraukti“ iš at- 
minties, ir salos atradimo nuopelnas atiteko Hotui Matvai. Tokia išvada 
visų pirma buvo padaryta vien tik iš prasitarimo, iš paminėjimo kažkokių 
žmonių, kuriuos sutikę Velykų saloje Hotaus Matvos žvalgai. Tačiau ar- 
cheologų kasinėjimai visiškai ją patvirtino. Jeigu tikėsime pirmojo salos 


65 


valdovo Hotaus Matvos genealogija, tai jis atplaukęs čia XV, XIII, anks- 
čiausiai — XI naujosios eros amžiuje. O sala, kaip žinoma, buvo gyvena- 
ma jau IV amžiuje! 

Gal būt, Velykų salos sukūrimo mitas, kuris pacituotas ką tik, atspindė- 
jo dviejų tradicijų kovą: Hotus Matva linkęs visus laimėjimus, taip pat ır 
„Žemės centro“ sukūrimą, laikyti savo dievo Makemakės darbu. O senes- 
niesiems gyventojams sala atrodė atlikusi nuo didelės žemės, kurią su- 
griovęs Uvokė (Vokė) ir nugramzdinęs į vandenyno gelmes! Taigi pir- 
mieji kolonistai bene bus matę tame rajone dideles sausumas grimztant į 
jūros dugną? Juk archeologai ir istorikai per šimtmetį, praėjusį nuo sen- 
sacingų Šlimano kasinėjimų, išmoko pagarbiai ir įdėmiai žiūrėti į legen- 
das ar padavimus, nors iš pirmo žvilgsnio ir atrodytų labai nepanašūs į 
tiesą. Okeanografai mano, kad sausuma Velykų salos rajone nugrimzdusi 
mažiausiai prieš milijoną metų, o paskutinį kartą smarkiai pakilęs vande- 
nynas maždaug prieš 12 tūkstančių metų. 

Saliečių padavimai taip pat pasakoja apie jūros tvaną. Vargu ar ak- 


: mens amžiaus žmonės moderniais geofizikos metodais bus tyrę vandenyno 


dugną. Vargu bau jie žino ką ir apie ledynmetį. Logiškiau spėti, jog Ve- 
lykų salos gyventojai bus matę, kaip grimzta sausuma... Taigi ne prieš 
milijonus metų, o kur kas vėliau — jau žmogaus atminime, 

O jeigu taip, tai kitų Okeanijos salų gyventojų mitai ir legendos tik- 
riausiai taip pat turi minėti tvanų ištiktas žemes. Ir ką pasakysi — kitų ar- 
ti Velykų salos esančių (beje, „artumas“ čia santykinis — šimtai kilomet- 
rų) Rytų Ramiojo vandenyno salų ir salynų gyventojų tautosaka, mitolo- 
gija Mini tvaną ir didelės žemės žuvimą. 


POLINEZIDĖ? 


Milžino Uvokės (Vokės) vardas minimas Markizų salų tautosakoje. Ten 
jis —Vokė. Pasakodamos apie „pasaulio kūrėjus“ — mitines būtybes, die- 
vus ir stichijas (jie, teigia mitai, buvę Markizų salyno salų valdovų sen- 
tėviai), senovės genealogijos mini Vokę, sukūrusį salas. Markizų salų 
gyventojai ir kalba, ir kultūra labai artimi Velykų salos gyventojams. 
Daugumos archeologų ir etnografų akimis, tik iš Markizų salų buvusi 
apgyventa Velykų sala — juk žmonių pėdsakai Markizų salose siekia II 
šimtmetį prieš mūsų erą, tai yra, jos buvo apgyventos ne mažiau kaip puse 
tūkstančio metų anksčiau, negu paslaptingoji sala. (Beje, viena „Žemės 
centro“ mito versija sako, kad pirmieji nausėdžiai Velykų saloje pasirodę 


tuo metu, kai ją dar vis be atvangos griovęs Uvokė, ir tik magija pasisekę 
užkalbėti jūrą, ji liovusis tvindyti žemę, milžino lazda nulūžusi.) 
Draugystės, Kuko salose ir kituose Rytų Ramiojo vandenyno kraš- 
tuose užrašyta begalės legendų, kad didžiuliai vandenys užlieję visą že- 
mę ir kad dabar likusios salos — tai tik senųjų kalnų viršūnės (tą patį 
teigia ir okeanografai, tik jie negali sutikti, kad anais laikais jau galėję 
būti tų įvykių liudininkų — juk tvanas siautęs prieš tūkstančius metų, o 
išmintingojo Žmogaus tada negalėję būti dar nė vystykluose!). Kiekvie- 
nas, kuris išmano Polinezijos tautosaką ir etnografiją, žino, jog archajiš- 
kiausias buities formas, seniausius mitus ir padavimus išlaikę čia Tvamo- 
to koralinio salyno žmonės. Mat, jie mažiausiai iš visų Polinezijos salų 
buvo paveikti Europos civilizacijos. Štai ką pasakoja sentėvių legenda, 
mūsų amžiaus pradžioje užrašyta Havo saloje, priklausančioje Tvamoto 
salynui (iš tvamotų tarmės į rusų kalbą versta knygos autoriaus). 

„Iš pradžių buvo trys dievai: Vatėja Nukus, Tanė ir Tangaroja. Vatė- 
ja leido žemę ir dangų ir visa, kas juose yra. Vatėja leido plokščią Žemę, 
Tanė ją pakėlė, o Tangaroja ją laikė. Ta žemė buvusi vardu Havajikai. 

Kai žemė radosi, Vatėja sukūrė žmogų, vardu Tikį, ir jo žmoną, vardu 
Hiną. Hina buvo padaryta iš Tikio šono. Juodu gyveno drauge ir gimdė 
vaikus, 

Žmonės ėmė daryti piktus darbus toje žemėje — ir Vatėją įrūstino jų 
nedorybės. Jis liepė žmogui, vardu Ratai, pasistatyti laivę, kuri būtų jam 
priebėga, Laivė buvo pavadinta Papapapa i Henva („Plokščioji žemė“). Ji 
turėjo priimti Ratą ir jo pačią, vardu Te Puturą i te Taję, ir tris vaikus su 
žmonomis. 

Iš aukštybių, iš dangaus, papliupo lietus, ir mūsų žemę užliejo tvanai. 
Vatėjo rūstybė išlaužė dangaus vartus, vėjas buvo paleistas nuo grandi- 
nių, lietus prapliupo upėmis, o žemę sunaikino ir užliejo jūra. Rata, jo 
žmona ir trys jo vaikai su pačiomis rado priebėgą laivėje ir po 600 epo- 
chų, kai vanduo nuslūgo, išlipo iš jos. Jie buvo išgelbėti, kaip išgelbėti 
buvo žvėrys ir paukščiai, kaip ir gyvūnai, kurie šliaužioja žeme ir skraido 
padangėje viršum jos, kaip išgelbėti buvo ir jų vaikučiai. Praėjo laikas — 
ir žemėje vėl buvo pilna žmonių..." 

Visi to Tvamoto mito vardai — tikrai polineziški. Vatėja (arba Atėja), 
Tanė, Tangaroja yra vyriausiųjų polinezių dievų panteone. Tačiau siuže- 
tas keistai primena Biblijos visuotinio tvano legendą (jis taip pat buvo at- 
siųstas už žmonių nuodėmes), o Ratos (taip pat žinomo Polinezijos tauto- 
sakos veikėjo) laivė — garsųjį „Nojaus laivą“. Ar nėra tas tekstas paimtas 
ir perdirbtas iš Biblijos, kurią taip uoliai propagavo misionieriai beveik 
«visose Okeanijos salose? Labai galimas daiktas. Tačiau prancūzų tyrėjas 

Kajo, užrašęs tą tekstą Havo saloje, sako savo knygoje apie Polineziją, 
jog ir kitose Tvamoto salyno salose sekamos labai panašios legendos. Ir“ 
jos, pasak vietinių žmonių, labai senos, nes „sentėviai jas pasakodavę dar 
prieš pasirodant europiečiams“. Antra vertus, Kajo pažymi, jog Havo 
salos legendoje „ir kitose tvano tradicijose esama daug žodžių, kurių da- 
bar vietiniai nebesupranta“, nes tie senoviniai žodžiai nebevartojami, tapę 
archaizmais. 

Visiškai galimas daiktas — ir tai, ko gero, bus priimtiniausias aiškini- 
mas, — kad saliečiai turėję kažkokių senovinių tvano legendų. O vaidilos 
Tvamote, kaip ir kitose Polinezijos salose, buvę uždara kasta, sužinoję 
apie krikščionybės mokymą, sugalvojo „perkurti“ tuos padavimus kitaip, 
tradicinę Biblijos schemą padaryti siužeto metmenimis. Taigi išėjo, kad 
ir Biblija, ir sentėvių legendos pasakoja apie tą patį, ir todėl misionieriai 
tik patvirtiną sentėvių teisumą! 

Ar buvo „Polinezidė“, ir kas ji buvo — didelis sausumos lopas ar pa- 
vienės salos, nugrimzdusios po vandeniu tame rajone? Netoli Polinezijos 
Tokelavo salų yra didžiulė sekluma, kuri, matyt, bus kadaise buvusi sau- 


„suma. Koralinis salynas Tvamotas — tai, iš esmės, tik „kepurė“, užmauta 


ant didžiulio Tvamoto povandeninio kalnagūbrio viršūnių. Daugelis iš jų 
kadaise buvo iškilusios aukščiau jūros lygio. Buvus sausumą rodo ir gajo- 
tai aplink Tubuvajo salas ir Tvamoto salyną. lr nors nugriinzdę gana gi- 
liai — net ligi kilometro, kurie-ne-kurie gajotai siekė kadaise vandenyno 
lygį. Pavyzdžiui, ant vieno Tvamoto kalnagūbrio gajoto viršūnės, kuri da- 
bar yra nugrimzdusi 1000 metrų žemiau jūros lygio, okeanografai rado 
koralinių rifų nuolaužų — o juk koralai negali gyventi giliau kaip 60 met- 
rų. Matyt, ten buvo pamėginusi apsigyventi koralų kolonija, bet nesėk- 
mingai. O sėkmę akivaizdžiai rodo begalės Tvamoto salyno koralinių ri- 
fų, atolų ir salelių. 

Taigi tarp senovinių polinezių padavimų ir okeanografijos duomenų 
nėra principinių skirtumų, išskyrus vieną: laiką. Legendos teigia: sausuma 
grimzdusi greitai ir žmonių atminime, Bet tai neatitinka jūrų geologijos 
kategorijų. Jos mastai yra tokie, kad tūkstantis ar net šimtas tūkstančių 
metų — tai tik menkas laiko tarpelis. 

X tarptautiniame Ramiojo vandenyno kongrese, kuris 1961 m. vyko 
Honolulų mieste (Havajų salos), okeanografas Kronvelas pranešė, jog 
Rapa Ičio salelėje („Mažasis Rapa“ — taip ją vadina polineziai, skirtingai 
nuo Rapa Nujo, tai yra „Didžiojo Rapos“ — Velykų salos, iš kurios tikriau- 
siai ir buvo apgyventa Rapa Ičio salelė), esančioje Ramiojo vandenyno 
pietryčiuose, buvo rasta akmens anglių. Taigi toje Pacifiko dalyje kadaise 
būta žemyno. Salos flora taip pat galėjo rastis tik per kontaktą su žemy- 


mu — arba būti žemyno floros liekana. Todėl Kronvelas padarė išvadą, jog 
„Polinezijos rajone ir į pietus nuo jos plytėjusi didelė sausuma, dabar nu- 
grimzdusi į vandenyno dugną. 

Didesnė Polinezidės dalis, vulkaninės salos ir koralų atolai, tiek dabar- 
tiniai, tiek dingusieji, paskutiniais okeanografijos ir geologijos duomeni- 
mis, susiformavę maždaug prieš 60—100 milijonų metų. Tai be galo ilgi 
laiko tarpai, visiškai nepalyginami su tais, kuriais operuoja istorija. Žmo- 
gus Polinezijoje pasirodė prieš keturis, daugiausia prieš šešis tūkstančius 
metų. Bet ir tie skaitmenys padidinti, nes seniausi (radioaktyviosios ang- 
lies analizės duomenimis) žmogaus ženklai Markizų salose ir Samojos sa- 
lyne siekia II šimtmetį prieš mūsų erą. Ateityje, ko gero, pasiseks rasti ir 
ankstesnių žmogaus ženklų Polinezijoje — bet vargiai ar jie bus senesni 
kaip 3—4 tūkstantmečiai, Paskutinį kartą mūsų planeta smarkidu pasi- 
keitė po ledynmečio, prieš 10—12 tūkstančių metų. Polinezijos salos tuo 
metų buvo negyvenamos. Pagaliau nebuvo tada nė pačių polinezių 
"kaip tam tikros kultūrinės ir kalbinės bendruomenės — ji susiformavo ne 
anksčiau kaip prieš 4000 metų. O juk geologai kalba apie milijonus ir 
dešimtis milijonų metų! 

Ar pavyks įveikti tą didžiulę laiko prarają, tą istorijos ir geologijos 
laiko „mastelių skirtumą“? Atsakyti į tą klausimą turi povandeniniai tyri- 
nėjimai Polinezijos salų rajone. Jeigu Ramiojo vandenyno dugne jie ras 
žmogaus gyventų vietų arba buvimo ženklų, tai polinezių mitai turi realų 
pamatą. Jeigu ne — teks konstatuoti keistą okeanografijos tyrinėjimų ir 
saliečių mitologijos duomenų sutapimą — keistą, bet vis dėlto atsitikti- 
nį. Neskubėkime daryti išvadų, palūkėkime, ką parodys archeologų po- 
vandeninkų darbai. 

Ir vis dėlto jau dabar labai aiškiai galima pasakyti tą Ramiojo vande- 
nyno vietą, kur povandeniniai archeologų ieškojimai, be abejo, duos įdo- 
mių.rezultatų. Tai pakrantės vandenys, 'skalaujantys Pitkerno salelę, vos 
vos įžiūrimą Ramiojo vandenyno rytuose ir apgyventą „Baunčio“ laivo 
maištininkų palikuonių. 

Nėra jokio reikalo pasakoti istorijos apie romantišką ir kupiną drama- 
tizmo „Baunčio“ maištą ir Pitkerno salos atradimą — kiekvienas, kuris per- 
skaitys Bengto Danielsono knygą „Baunčiu“ į Pietų jūras“, išleistą 1966 me- 
tais leidyklos ,„Nauka“, sužinos visas jos smulkmenas. Atplaukę į Pitkerno 
salą, maištininkai nerado vietinių Žmonių, nors duonmedžiai ir senovės 
šventovių griuvėsiai aiškiai rodė, jog sala kadaise buvo gyvenama. Di- 
džiausioje šventykloje, stūksojusioje ant uolos viršūnės, buvę pastatytos 
akmeninės statulos, kurios, kaip ir garsieji Velykų salos milžinai, buvę at- 
gręžtos nugara į vandenyną. „Stabmeldžių dievai“ nepatikę maištinin 

kams — ir statulas jie nuvertę į jūrą. Jūrų dugne atsidūręs ir pats „„Baun-: 
tis“ — laivas buvęs padegtas ir paskandintas, kad pirmieji salelės kolonis- 
tai nesusigundytų bėgti. 

Praėjo daugiau kaip pusantro šimto metų. Į Pitkerną atplaukė Lujis 
Mersdenas, žurnalo „Nešn! Džiogrefik“ bendradarbis ir kartu akvalangi- 
ninkas mėgėjas. Povandeniniai tyrinėjimai Baunčio užutėkyje, kur palai- 
dotas maištininkų laivas, jau pirmąją dieną buvo sėkmingi — rastas varž- 
tas, kuriuo buvo pritvirtintas „Baunčio“ vairas. Beje, ieškoti buvo 
lengviau todėl, kad dar 1933 metais vienas pitkernietis toje vietoje, už- 
utėkio dugne, rado patį „Baunčio“ vairą. Tačiau su akvalangu nieko 
daugiau nesisekė rasti. Tiktai šeštos savaitės pabaigoje atkaklūs povan- 
deniniai ieškojimai davė rezultatų: „„Baunčio“ laivo kapas buvo surastas!. 

Vandenyno dugne tebeguli akmeninės statulos — juk nei laikas, nei 
vandenyno bangos joms nebaisios. Jeigu ateityje pasiseks jas surasti, 
mokslininkai įmins dar vieną Ramiojo vandenyno mįslę, nes akmeninės 
statulos, be Velykų salos, dar buvo kalamos Markizų salose, Rajevavajės 
saloje ir Pitkerne. Pitkerno ir Velykų salos statulų, taip pat kitų Rytų Po- 
linezijos statulų stiliaus sugretinimas padės išspręsti klausimą, kokios kil- 
mės yra akmens kalybos menas, praktiškai nežinomas kitiems Okeanijos 
gyventojams. Povandeninė archeologija ir čia tars svarų žodį. 


HAVAJIDĖ? 


Beveik visuose polinezių padavimuose (taip pat ir tvano mite, cituota- 
me pirma) minima Havajikės šalis. Viena — tai „mirusių sielų šalis“, kur 
keliaujančios mirusiųjų vėlės. Tai analogija su krikščionių dangumi ir ki- 
tomis nesamomis vietomis. Bet antra vertus —tai polinezių „sentėvių 
šalis“. Kad tokios tėvynės būta, mokslininkai neabejoja: nuostabus kal- 
bų, mitologijos ir papročių panašumas, nors saliečiai gyvena vienas nuo 
kito už šimtų ir net tūkstančių kilometrų, rodo, jog tolimi dabartinių Mar- 
kizų salyno, Tvamoto, Taičio, Naujosios Zelandijos ir kitų Polinezijos sa- 
lų gyventojų senoliai kadaise yra gyvenę vienoje vietoje, kur ir susifor- 
mavo polinezių, o tikriau „protopolinezių“ kultūra. 

Kurgi buvo legendinė Havajikės šalis? Hipotezių yra daug ir įvairių, 
bet nė viena iš jų nėra įrodyta. Dabar tvirtai galima teigti tik viena — 
Havajų salynas nėra polinezių sentėvynė, nors ir labai viliojamas atrody- 
tų toks sutapdinimas. Teisybė, salyno vardas yra žodžio Havajikės tar- 
minė forma. Bet Polinezijoje yra dar nemaža vietų, turinčių tokį pat var- 


dą (pavyzdžiui, Samojos salyno svarbiausiosios salos — Savajų — vardas 
taip pat yra tarminė Havajikės forma). 

Protopolinezių kultūra ir kalba susiformavo žiloje senovėje, maždaug 
II tūkstantmetyje prieš mūsų erą. Savo salose havajai, kaip rodo jų ge- 
nealogijos, pasirodę tik antrajame mūsų eros tūkstantmetyje. Tai patvirti- 
na ir kalbotyros duomenys: havajų kalba atsiskyrė nuo polinezių kalbų 
kamieno maždaug prieš tūkstantmetį. Ir vis dėlto yra daug neišspręstų 
Havajų gyventojų kilmės klausimų. 

Pavyzdžiui, archeologų kasinėjimai rodo, jog žmonių Havajuose gy- 
venta mūsų eros pradžioje. Taigi prieš dabartinių havajų sentėvius bus 
gyvenusi kažkokia kita, senesnė tauta. Kas buvo tie žmonės? Į tą klausimą 
archeologai kol kas aiškiai neatsako. Tačiau Havajų tautosaka smulkiai 
pasakoja apie seniausius „amžino pavasario šalies“ gyventojus. (Taip 
kartais pavadinamas Havajų salynas, kurio metinės temperatūros vidurkis 
svyruoja nuo +20 ligi +22 laipsnių.) 

Padavimas, pasiekęs mus ir, pasak pateikėjo, „ėjęs iš lūpų į łūpas per 
daugelį kartų“, skelbia, jog kadaise didesnėje Ramiojo vandenyno dalyje 
plytėjęs didžiulis kraštas, vardu Ka Houpo o Kanė, tai yra „Kanės pašir- 
džiai" (Kanė — tai havajiška vieno iš vyriausių polinezių dievų Tanės 
vardo forma). Tą kraštą pražudęs didžiulis tvanas. Visi jo gyventojai žu- 
vę bangose, išsigelbėję tik trys žmonių grupės — neūžaugos menechunės, 
kenamai ir kenavos. Bet paskui menechunės užbaigę tvano pradėtą darbą 
ir išnaikinę beveik visus kenamus ir kenavas. Menechunės ir buvę pir- 
mieji Havajų salų gyventojai. Vėliau į jas atplaukę dabartinių havajų 
sentėviai, ir, nenorėdamas maišytis su ateiviais, menechunių viešpats įsa- 
kęs savo tautai pasitraukti į Kavajų salos miškų tankmes. 

Kitos Havajų legendos smulkiai nusako menechunių išvaizdą iT pa- 
pročius. Pabrėžiama, kad dabar jie gyveną Kavajų saloje. Beje, legendos. 
nesutaria: vienos sako, kad menechunės buvę metro ūgio, o kitos juos 
laiko visiškai mažyčiais — žmogaus piršto didumo. Kadaise menechunių 
tauta buvusi nepaprastai gausi: daugiau kaip pusė milijono. Bet paskui jų 
vis mažėję ir mažėję. Kai valdęs paskutinis nepriklausomas Kavajų val- 
dovas, vėliau patekęs į viso Havajų salyno viešpaties Kamechamechos I 
valdžią, menechunių bebuvę iš viso tik 10 tūkstančių, o paskui jie beveik 
visiškai išnykę, nors senieji Kavajų žmonės teigia, kad jų senoliams yra 
"tekę akis į akį susidurti su mažyčiais žmogeliukais. 

Kas gi buvo tie menechunės? O gal tai tik paprasčiausi pasakų perso- 


nažai, panašūs į europiečių gnomus arba abchazų nykštukus acanus, kaip ` 


: Mano geriausia polinezių tautosakos specialistė Katarina Luomala? O gal 
"tai buvo polineziai, kuriuos galima „laikyti pirmaisiais jūrininkais, per- 

plaukusiais vandenis ligi pat Havajų salų“, ir kurie vėliau buvę paversti 
pasakų personažais, kaip teigė geriausias Polinezijos senosios kultūros 
mokovas Te Rangis Hiroja? Galimas daiktas, menechunės — tai kokia kita 
tauta, ne polineziai; pavyzdžiui, Melanezijos ar Mikronezijos tamsia- 
odžiai, o gal pigmėjai, kurie gyvena ne tik Afrikoje, bet ir vienoje kitoje 
Okeanijos saloje? Į tuos klausimus negalima atsakyti, antra vertus, ir ne 
šios knygos tema — nuodugniai juos svarstyti. Domina kas kita — ar Ieali 
yra tvano legenda? Labai galimas daiktas, jog perdėtas yra pasakojimas 
apie žuvusį didžiulį žemyną (aprėpiantį visą Polineziją, nuo Havajų ligi 
Naujosios Zelandijos, ir Fidžių salyną!). Ar grimzdo Havajų rajone sau- 
suma? O jeigu taip, tai ar galėjo tatai atsitikti žmonių atminime? 

Į pirmąjį klausimą okeanografai atsako teigiamai. Dar daugiau: esama 
duomenų, kad Havajuose vykęs ir atvirkščias procesas — iš vandenyno 
kilę sausumos ruožai. Iš tiesų šitaip atsiradęs visas Havajų salynas, „su- 
kurtas“ milžiniškų povandeninių ugnikalnių. Vulkaninė veikla nesiliauja. 
Havajuose ir ligi šiol. Svarbiausioje grupės saloje Havajuose yra didžiau-. 
sias pasaulio ugnikalnis. Jeigu Havajų ugnikalnio Mauna Lojos — „Di- 
džiojo kalno — aukštį skaičiuosime ne nuo jūros lygio (čia jis „tik“ 4 kilo- 
metrų), o nuo vandenyno dugno lygio (nes ugnikalnio pamatas giliai po. 
vandeniu), tai jis bus maždaug 10 kilometrų — tai yra 1000 su viršum. 
metrų aukštesnis už „pasaulio stogą“ — Džomolungmą!. 

Koralai, kaip žinoma, auga negiliai. Juo storesnė koralinė sala, juo gi- 
liau yra nusileidęs povandeninis kalnas arba seklioji banka, ant kurios 
savo antkapį pasistatė koralai. Tačiau Havajų salose koralų liekanų galima 
rasti ne tik vandenyno gelmėse, bet ir kalnuose. Kavajų saloje jų rasta 
1220 metrų aukštyje! Taigi čia sausuma bus iškilusi beveik pusantro ki- 
lometro. 

Tačiau, antra vertus, Havajų salų rajone nemaži sausumos plotai yra 
nugrimzdę po vandeniu. Havajų sostinės Honolulų apylinkėse, grunto 
bandiniuose, ištrauktuose iš artezinių šulinių, rasta koralų 353,4 metro 
gilumoje. Taigi dugnas čia nugrimzdo mažų mažiausiai 300 metrų. Havajų 
upių slėniai tęsiasi vandenyne. Prie Oaho salos išgręžti gręžiniai parodė, 
kad upių nuosėdų čia galima rasti ligi 300 metrų žemiau Ramiojo vande- 
nyno lygio. Už 20 kilometrų į pietvakarius nuo Honolulų okeanografai: 
iškėlė koralų nuolaužų ir seklumų moliuskų daugiau kaip iš pusės kilo-. 
metro gilumos. Taigi Oaho sala (kurioje yra Honolulai) nugrimzdo mažų. 
mažiausiai 500 metrų. 


1 Everestas (vert.). 


Būdingiausias Havajų salyno bruožas yra jo papėdės pasvirimas į sa- 
lų, o ne į vandenyno pusę. Tai galima aiškinti, matyt, bendru intensyviu 
salyno grimzdimu. Tokią išvadą daro šiandieniniai okeanografai. Havajų 
salos yra ant nuožulnios vandenyno guolio iškilumos, tarsi jos būtų atsi- 
radusios iš embrioninio kalnagūbrio. Galimas daiktas, sako jie, kad tos 
salos kaip tik ir atsirado dėl povandeninės keteros susidarymo vandenyno 
dugno paviršiuje. 

Ir iš tiesų Havajų salynas — tik labiausiai išsišovusi milžiniško Hava- 
jų kalnagūbrio, didžiulės povandeninės Ramiojo vandenyno kalnų siste- 
mos dalis. Jos plotis 1100 kilometrų, aukštis 5—8 kilometrai. O aukščiau- 
sia vieta — dešimties kilometrų kalnas Mauna Loja. Šiaurinėje dalyje po- 
vandeninių kalnų viršūnės išlygintos ir apžertos nugludintu gargždu. O 
juk toks gargždas — tikriausias seklumos požymis (spėjimas, kad tą gargž- 
dą galėję atnešti ledynai, atrodo pernelyg neįtikimas, jeigu prisiminsime, 
kad čia yra „amžino pavasario“ rajonas nepaliestas didžiųjų ledynmečių). 
Antra vertus, ir nugludinti kalnus galėjo tik bangos. Taigi kadaise ne tik 
Havajų salos, bet ir kitos Havajų kalnagūbrio viršūnės stūksojo Ramiaja- 
me vandenyne. Kada? Tikriausiai senų senovėje. Povandeniniai tyrimai 
parodys, ar sausuma Havajų rajone grimzdo tuo metu, kai salynas buvo 
gyvenamas. Mat, labai galimas daiktas, jog tvano padavimams pradžią da- 
vė didžiulis cunamis: Havajų salos ne kartą yra kentėjusios nuo tų nioko- 
jamų ir mirtinų „vandenyno svečių“. 

Havajų ir kitų per vandenyną Azijos link plytinčių povandeninių kal- 
nagūbrių ir kalnų istorija turi padėti išaiškinti ne tik Havajų kilmę, bet ir 
apskritai neišspręstas Okeanijos apgyvenimo problemas. Tarybinis okea- 
nografas V. Kortas, pasakodamas apie 34-osios „Vitiazio“ ekspedicijos 
rezultatus, rašė ,„Okeanologijos“ žurnale, kad „ji rado kelis pirma neži- 
nomus vulkaninės kilmės povandeninius kalnus, kurie kadaise buvo sa- 
los, paskui nugrimzdo. Tie kalnai papildo pirmykštę nuomonę, kaip Ra- 
miajame vandenyne pasiskirstę vulkanizmo reiškiniai, ir patvirtina, jog 
praeityje jame būta salų tiltų, jungusių antvandenyninius žemynus". 

Ar naudojosi tais tiltais žmonės? — štai klausimas. 


GAJOTIDĖ? MIKRONEZIDĖ? 


Garsus polinezių kultūros mokovas Te Rangis Hiroja savo patrauklio- 
"je knygoje „Tekančios saulės jūrininkai“ (jos vertimas rusų kalba yra 
išėjęs du kartus: 1950 ir 1959 metais) polinezius vadina didžiausia visų 
epochų jūrininkų tauta. Iš tiesų negalima nesižavėti žmonėmis, kurie ak- 

mens amžiuje savo menkais laiveliais išraižė beribes didžiausio mūsų pla- 
netos vandenyno platybes. Te Rangis Hiroja manė, kad Ramiojo vande- 
nyno salos apgyventos planingomis ir gerai suorganizuotomis mėnesius 
trukusiomis ekspedicijomis. Plaukiojamieji įgūdžiai padėję polineziams 
puikiai orientuotis beribėse vandenyno platybėse ir pasiekti užsibrėžtą 
tikslą — tolimas salas ir salynus. 

Bet štai beveik po dvidešimties metų nuo pirmojo Te Rangio Hirojos 
knygos leidimo (ji išėjo 1938 metais, ir originalo pavadinimas — „Tekan- 
čiosios saulės vikingai“) pasirodė Naujosios Zelandijos istoriko Endriaus 
Šarpo monografija „Senovės plaukiotojai Ramiajame vandenyne“. Šarpas 
suabejojo nepaprastu polinezių jūrininkų meistriškumu, kurį taip išgyrė 
Te Rangis Hiroja (pats buvęs pusiau polinezis). Jeigu tarp Polinezijos sa- 
lų buvęs senovėje toks geras susisiekimas, tai jose visose turėję būti kul- 
tūrinių augalų ir naminių gyvulių, kurie gyvybiškai būtini skurdžios fau- 
nos ir floros vandenyno salų gyventojams. Tačiau ne. 

Vištos, kiaulės ir šunys — štai būdingas naminių gyvulių „vandenyno 
trio" (šunis polineziai valgė, kaip ir daugelis Pietryčių Azijos tautų). Ir vis 
dėlto Markizų salose šunų nebuvo. Naujojoje Zelandijoje ir Kuko salose 
nebuvo kiaulių, o Velykų saloje vienintelis naminis gyvūnas buvo višta. 
Saldžiosios bulvės, arba polineziškai kumara, yra svarbiausias saliečių 
maistas. O vis dėlto kumaros neaugino Samojos ir Kuko salų gyventojai. 
Tokių pavyzdžių galima suminėti aibių aibes. 

Dar daugiau skirtumų turi Polinezijos tautų kultūra: raštas buvo tik 
Velykų saloje, kreivajuostę puošybą vartojo tik Naujosios Zelandijos gy- 
ventojai, maoriai ir t. t. Tad polinezių tarpusavio kontaktų bene būta ne- 
nuolatinių, atsitiktinių? | 

„Polinezija, — rašė Šarpas, — tai daugybė uždarų pasaulių, neįsismel- 
kiamų pasaulių, kuriuos atrasti buvo galima tik atsitiktinėmis migracijo- 
mis. Plaukiojimo efektyvumo ribą lemia nuotolis, kurį buvo galima įveikti 
neilga kelione atviroje jūroje, jeigu vėjai ir srovės būdavo palankios ke- 
lionei... Tokie atokūs pasaulėliai, kaip Havajai, Markizų salos, Tokelavo: 
salynas ir kiti, buvo apgyventi tik per pavienius plaukiojimus atsitiktinė- 
mis kanojomis.“ Žmonės, kurie leisdavosi į vandenyną, mano Šarpas, bu- 
vo „aptikėjai“: jie neieškojo jokių kraštų pagal iš anksto apgalvotus 
planus. 

Su Šarpo išvadomis nesutiko daugelis polinezių kultūros mokovų ir 
geografinių atradimų istorikų: Naujosios Zelandijos mokslininko skeptiš- 
kumas jiems pasirodė nepamatuotas. Nekalbėsime apie audringą diskusiją 
dėl Šarpo knygos. Tik pažymėsim, kad žinomas tarybinis okeanografas 
Zubovas nurodė trečią būdą, kuriuo galėjo būti apgyventa daugelis Poli-, 


nezijos salų: ne planingomis ekspedicijomis (kaip manė Hiroja) ir ne atsi- 
tiktiniais atradimais (kaip spėja Šarpas), o... per virtines salų, kurios dabar 
tūno Ramiojo vandenyno dugne! 

Nikolajus Zubovas gvildeno klausimą, kaip galėjo būti apgyventos 
Havajų salos, nuo artimiausio gyvenamo — Maršalo — salyno nutolusios 
per 2500 kilometrų. „Kaipgi buvo įveiktas tas nuotolis? — rašė Zubovas 
straipsnyje „Kaip apgyventos Havajų ir Velykų salos“, paskelbtame 
1949 metais. — Ar nebuvo tais laikais, kai kėlėsi havajai nuo Maršalų sa- 
lų, nors nedidukių salelių, kuriose naujakuriai būtų galėję rasti laikiną 
prieglobstį ir kurios paskui nugrimzdo į vandenyną?" 

Zubovas rėmėsi rastais plokščiaviršūniais kalnais, gajotais, ir darė pa- 
matuotą išvadą (vėliau patvirtintą okeanografų tyrinėjimų), kad tie kal- 
nai — arba bent dalis jų — kadaise yra stūksoję vandenyno paviršiuje. 
„Žinome, jog visos vulkaninės kilmės salos izostatiškai nekompensuo- 
tos, — rašė jis toliau. — Jose reiškiasi teigiamos gravitacijos anomalijos. 
Taigi, kad rastųsi izostatinė pusiausvyra, jos turi grimzti — vienos grei- 
čiau, kitos lėčiau. Geologija žino atvejų, kai gana greitai kildavo ir leis- 
davosi Žemės pluta... Todėl per palyginti neilgą laiko tarpą plokščiaviršū- 
nės smailės, gajotai, galėjo, ko gero, gana giliai nugrimzti po vandeniu.“ 
Savo išvadas Zubovas argumentavo žemėlapiu, sudarytu iš naujausių to 
meto okeanografijos duomenų. „Ar nekyla, pažvelgus į tą Žemėlapį, min- 
tis, kad havajai kėlėsi į savo salas iš tikrųjų prieš šiaurės rytų pasatą iš 
vienos salos į kitą ir kad tas dabar nugrimzdusias koralų salas primena tik 
plokščiaviršūnės smailės?“ — baigė jis savo samprotavimus. 

1949 metais — tada buvo paskelbtas Zubovo straipsnis — gajotai buvo 
tik pradėti tirti (plokščiaviršūniai povandeniniai kalnai buvo rasti per 
antrąjį pasaulinį karą Heso; mokslininkai apie tai sužinojo tik 1946 me- 
tais). Dabar okeanografų ekspedicijos aprašė ir pažymėjo žemėlapyje 
aibes gajotų. Daugumas iš jų yra susigrupavę darniose kalnų ir pakilumų 
sistemose. O didžiausios keteros ir aukštumos rastos Ramiajame vande- 
nyne tarp Havajų ir Mikronezijos salų. 

Tūkstančius kilometrų nuo Havajų Mikronezijos link plyti Midpacifi- 
ko kalnai, arba Ramiojo vandenyno vidurio kalnagūbris. Ant daugelio 
povandeninių kalnų viršūnių buvo rasta smulkaus nugludinto gargždo ir 
koralinių rifų nuolaužų. Gargždą galėjo nugludinti tik mūša. Taigi tų kal- 
nų viršūnės, dabar nugrimzdusios šimtus metrų (net ligi dviejų kilomet- 
rų!), buvo išsišovusios iš vandenyno. Tą patį rodo ir koralų nuolaužos. 
Okeanografai ir jūrų geologai mano esant įrodyta, jog kadaise nuo Mikro- 
nezijos ligi Havajų salyno plytėjusi salelių virtinė. Iš jų dabar likusios tik 
„Markaus ir Veiko salos, išsaugotos nenuilstamų kūrėjų koralų triūso. 

Kada nugrimzdo povandeninė šalis, kurią visiškai pamatuotai galime 
vadinti Gajotide, nes apie jos buvimą sužinojome iš gajotų? Suprantama, 
juo giliau į vandenyną grimzdo kalnai, juo daugiau laiko praėjo nuo jų 
pasinėrimo. Iš senovės koralų nuolaužų, rastų ant dviejų gajotų, buvo 
konstatuota, kad salos jie buvo maždaug prieš 100 milijonų metų. Tada, 
rašo Menardas, „daugelis to ruožo (Midpacifiko kalnų) ugnikalnių, prasi- 
skverbę per keturių kilometrų vandens sluoksnį, iškilo į paviršių kaip di- 
delės salos". 

Geologus nustebino toks jų „,jaunumas“; bet nors geologui 100 milijo- 
nų metų — menkas dydis, istorikui jis neapžvelgiamas: toje epochoje 
nebuvo ne tik žmogaus, bet ir žmoginių beždžionių. Tačiau tokio amžiaus 
yra seniausios Gajotidės salos. O kiti sausumos sklypai galėjo nugrimzti 
po vandeniu kur kas vėliau, gal būt, jau „protingojo žmogaus“ epochoje, 
tada, kai jis pradėjo plaukyti po Didžiojo vandenyno platybes. 

Tik nauji Gajotidės rajono tyrimai atsakys į klausimą, kada nugrimzdo 
paskutinės jos salos ir salelės. Gal būt, kokiam nors laimingajam pasiseks 
rasti ant gajoto viršūnės ne tik rifų nuolaužų ir nugludinto gargždo, bet ir 
žmogaus padarytų daiktų. Taigi Zubovo hipotezė būtų tikra — Gajotidės: 
atplaišos nugrimzdo jau žmonijos epochoje ir buvo „švyturiai“, tarpiniai 
punktai daugelio Okeanijos salų nausėdžiams. 

Gajotidė — jungiamoji grandis tarp Havajų salų, antvandeninės di- 
džiulio Havajų kalnyno dalies, ir Mikronezijos salų, kurios taip pat yra. 
plačios povandeninės šalies viršūnės (vulkaninės Mikronezijos salos yra. 
paskendusios sausumos lopiniai, o koralų atolai — nugrimzdusių kalnų 
viršūnių „antkapiai“). Kada užtvino salos ir kalnai? Gal jau tada, kai 
Mikronezija buvo gyvenama? 

Daugelis tyrėjų, nuo Makmilano Brauno, yra linkę manyti, kad Karo- 
linos salų rajone (plačios Karolinos plokštikalnės antvandeniniame ruože) 
egzistavęs didelis kraštas, kurio gyventojai sukūrę savitą aukštą civiliza- 
ciją. Jos liekanos esančios monumentai, rasti ne vienoje Karolinos salyno. 
saloje, savitas Voleajo salelės raštas ir paslaptingo Ponapės Nanmadolo 
salos trobesio griuvėsiai, kartais vadinami „Ramiojo vandenyno 
Venecija". 

Apie tropinius Ponapės salos statinius kiklotropus jau pasakota šios 
dalies pradžioje, kai kalbėjome apie Makmilano Brauno Pacifidės hipotezę. 
Anglų etnografo manymu, jos sostinė ir buvusi „Ramiojo vandenyno 
Venecija". Taip pat labai įdomus Voleajo salos raštas. „Jos gyventojai, 
kurių iš viso yra tik 600, dėl dirvos nederlingumo ir niokojamų ciklonų 
yra priversti nuolat sunkiai kovoti dėl egzistencijos, — rašo Braunas, 
lankęsis saloje 1913 metų liepos mėnesį. — Dabar kalbamą raštą pažįsta 


vos penki salos gyventojai, bet kadaise jo būta išplitusio tikriausiai visa- 
me salyne. Nebūtų galima patikėti, kad tą raštą būtų išradęs vienas iš 
penkių žmonių." 

O gal salos raštas radosi tada, kai Voleajo gyventojai pažino europie- 
čių raštą? Juk tokių atsitikimų žinoma ir Šiaurės Amerikoje, ir Afrikoje. 
Kaip mano Braunas, „jeigu tas raštas būtų buvęs išgalvotas europiečiams 
atėjus, jam tikrų tikriausiai būtų pasinaudota jų raidyno ženklų forma ar- 
ba perkamų ir parduodamų daiktų ženklais“. Tačiau ne. Todėl Braunas 
daro tokią išvadą: raštą ilgą laiką vartojo didelės ir labai gerai sutvar- 
kytos bendruomenės vadovai, „kitaip tariant, tai buvo gana plačios vals- 
tybės valdančiosios klasės turtas, nes jai reikėjo nuolat žymėti įvairius vi- 
suomenės gyvenimo reiškinius“. 

Taigi Voleajo raštas, Brauno akimis, esanti liekana rašto, sukurto ir 
išplitusio visoje Pacifidės valstybėje, kurios sostinė buvusi Ponapė Nan- 
madolas. Ar teisus anglų etnografas, parodys ateitis. Amerikos archeolo- 
gai pradėjo kasinėti Ponapės saloje. Tačiau galimas daiktas, kad ne ant- 
žeminė, o povandeninė archeologija padės įminti „Ramiojo vandenyno 
Venecijos“ mįslę. Kadaise Karolinos salynas galėjo būti kur kas tankiau 
gyvenamas, o jo salų būta kur kas daugiau, negu dabar. „Mat, rašo profe- 
sorė Klionova savo „Jūrų geologijoje“, mokslas žino atvejų, kai be men- 
kiausio ženklo dingsta koralų salos. Pavyzdžiui, per audrą visiškai išnyko 
ir seklumomis virto dvi Karolinos grupės salos. Žinoma, kad kartais po 
vandeniu ant rifų stūkso pusiau sugriuvę namai ir žuvę medžiai, kurie pir- 
miau augo aukščiau jūros lygio... Beveik kiekviena audra pakeičia kora- 
lų salų kontūrus ir skaičių.“ 

Ar tik neišnyko per labai stiprią audrą (o jos Karolinos salų rajone la- 
bai dažnos) daugybė koralų salų, kurios ir buvo „Vakarų Pacifidė“, ar- 
ba — šis hipotezinio salyno vardas atrodo tinkamesnis — Mikronezidė? 
Garsus rusų keliautojas ir antropologas Mikluchas Maklajus užrašė mikro- 
nezių padavimą, kad daugelis Vuapo salos gyventojų „persikraustė čia 
iš kitos salos, nugrimzdusios į jūrą“. Žemėlapiuose į šiaurę nuo Vuapo 
pažymėta sekluma, kuri „atitinka tą padavime minimą užtvinusią salą“. 

Ponapėje, kur stūkso Nanmadolo griuvėsiai, dar praeito šimtmečio pa- 
baigoje buvo užrašyta legendų apie pirmuosius salos nausėdžius — že- 
maūgius žmones čokalajus. Nuo mikronezių jie skyręsi ne tik ūgiu, bet ir 
žema kakta, plačia nosimi, garbiniuotais trumpais plaukais. Maršalo salose 
etnografai taip pat yra radę panašių legendų. Kas gi buvo tie paslaptin- 
gieji čokalajai? Vietinės tautosakos veikėjai? Bet tautosaka remiasi juk 
tikrovės faktais, kad ir kokią fantastišką formą jie įgautų. O čokalajų iš- 
"vaizda atitinka antropologinį negritų tipą, žmogeliukus, gyvenančius Ma- 

lakos pusiasalyje ir Filipinų salyno Lusono saloje. Plaukioti jūromis ne- 
gritai visiškai nemoka. Gal tai rodo, kad į Mikroneziją jie atsibastę 
sausuma — ta sausuma, kuri dabar tūno vandenyno dugne? Teisybė, be 
tautosakos, neturime jokių kitų duomenų, kad Karolinos ir Maršalo salos 
būtų buvę kada senų senovėje gyvenamos negritų. Tačiau jų yra Filipi- 
nuose —o tas salynas juk taip pat atskirtas nuo žemyno šimtų kilometrų 
vandens! 


SKĘSTANTIS PACIFIKO PAKRAŠTYS 


Visos Azijos pakraščių jūros — Ochotsko, Geltonoji, Japonų, Beringo, 
rytinis Pacifiko pakraštys — dabartinę išvaizdą įgavo visiškai neseniai*, 
jeigu žiūrėsime geologų akimis. Maždaug prieš 10—12 tūkstančių metų ta- 
me rajone grimzdo sausumos, kilo į viršų ir rodėsi naujos vulkaninės sa- 
los, povandeniniai kalnai. Tikrai galima spėti, jog pirmieji žmonės į Japo- 
niją pateko ne jūra, o sausuma. 

„Kalbos archeologija” sako, jog japonų kalba esanti sudaryta lyg ir 
iš dviejų „sluoksnių“ — pirmasis, senesnysis, byloja, jog japonų kalba 
esanti giminė su žemyninės Azijos kalbomis (pavyzdžiui, joje, kaip ir ko- 
rėjiečių, tungusų, tiurkų, mandžiūrų kalbose, yra ištobulėjusi priesagų ir 
polinksnių sistema). Antrasis rodo ryšius su Indonezijos ir Okeanijos kal- 
bomis (pavyzdžiui, japonų kalboje, kaip ir daugumoje Okeanijos kalbų, 
negali du priebalsiai susidurti iš eilės viename žodyje). Daugelis japonų 
žodžių panašūs į Okeanijos. Bet tai jūrų leksika — ji galėjo būti pasisko- 
linta per kultūros ir prekybos kontaktus. Galimas daiktas, jog Japonijos 
salų pakrantėse, ypač pietinėse, kadaise būta „jūrų tautų“ vietovių. Tačiau 
ne jos buvo pirmieji Tekančios saulės šalies gyventojai. Archeologai pa- 
rodė, jog seniausia Japonijos kultūra buvusi „sausumos“, vadinamasis 
„dzemonas“. O antropologai sieja ją su ainais, kadaise gyvenusiais ne tik 
Sachaline, Kuriluose, bet ir Japonų salyne. 

Ainai ilgą laiką buvo „didžiausia mįslė“ antropologams — jie buvo 
skiriami visoms trims didžiosioms žmonijos rasėms: europiečiams, mongo- 
loidams ir negroidams. Tarybiniai mokslininkai pateikė svarių įrodymų, 
kad paslaptingieji ainai esą Australijos aborigenų ir kitų tamsiaodžių, 
okeaninę didžiosios negroidų rasės šaką sudarančių tautų giminaičiai. Ai- 
nai — menki jūrininkai. Tikriausiai Japonijoje jie bus įsikūrę žiloje seno- 
vėje per dabar išnykusias saleles ir sausumos lopus — savotiškus tiltus. 
Pirmieji Japonų salų gyventojai tikriausiai matė ir kaip Žuvo senos, ir 
kaip iškilo naujos salos Japonų jūroje. Į pietus nuo Tokijo įlankos yra ke- 
lios 2—10 kilometrų skersmens salelės — įaunų ugnikalnių padariniai, 


Artimiausioje Tokijui salelėje — Ošimoje — ne taip seniai buvo rasti nau- 
jojo akmens amžiaus žmogaus palaikai. Žmonės ugnikalnio šlaitais klajojo 
prieš keletą tūkstantmečių. Paskui ugnikalnio viršūnė nugriuvo; ir atsira- 
+do kaldera, vulkaninė duobė, kurioje tada vėl išaugo naujas kūgis. Visa 
tai įvyko iš tiesų žmogaus akyse. 

Kaip mano geologai, okeanografai, Japonų salas sukūrę ugnikalnių iš- 
siveržimai pakaitomis su visos dugno srities kilnojimusi ir grimzdimų 
apskritai. Katastrofos, tokios pragaištingos šiandieniniams Japonijos gy- 
ventojams, rodo, jog Žemės plutos veikla tame rajone tebėra intensyvi ir 
dabar. O kad pirmiau daugelio Japonijos salų būta kur kas didesnių, tai 
matyti iš povandeninių kanjonų. Pavyzdžiui, Tokijo įlankos kanjonas yra 
nusidriekęs po vandeniu beveik 20 kilometrų. Žilą senovę siekiančių ja- 
ponų mitų analizė ir visų pirma povandeniniai archeologiniai tyrimai at- 
sakys į klausimą — kiek Japonijos apgyvenimas ir priešistorinės kultūros 
raida yra susijusi su nepaliaujama Žemės plutos veikla, su sausumos skly- 
pų grimzdimu į dugną ir naujų salų iškilimu iš jūros. 

Senovės Kinijos mituose pasakojama apie karą tarp ugnies ir vandens 
dievų „pasaulio pradžioje“. Kalnai spiaudę ugnimi, žemė drebėjusi, jūros 
vandenys puolę sausumą. Ugnies dievas pralaimėjęs ir ryžęsis nusižudy- 
ti — galva trenkęs į aukščiausią kalną vakaruose. Nuo baisaus smūgio že- 
mė — it valtis — įsmigusi nosimi į jūrą rytuose, o vakarinis „paskuigalis“ 
pašokęs į dangų. Ir nuo to laiko visos Kinijos upės tekančios į rytus. 

„Geologijos, geofizikos, paleontologijos, archeologijos ir antropologi- 
jos tyrimai parodė, — rašė tarybinis tyrėjas Jurijus Rešetovas, — kad ma- 
žų mažiausiai ligi pastarojo ledynmečio vidurio Japonų salų ir Indonezi- 
jos būta Azijos pusiasalių. Antrojoje pastarojo ledynmečio pusėje (prieš 
40—20 tūkstančių metų) didžiulės sausumos dabartinės Japonų ir Pietų Ki- 
nijos jūrų vietoje nuslūgo ir pavirto jūra. Tą slūgimą lydėjo stipri vulka- 
ninė veikla ir žemės drebėjimai. Maždaug tuo pačiu metu (nuo ledynme- 
čio pabaigos) Indokinijos keteros ir Centrinės Azijos kalnai paaukštėjo 
2 tūkstančiais metrų. Matyt, daugelis senovės kinų kartų savo akimis matė 
milžiniškus Pietryčių Azijos geologinius pakitimus. Tie įvykiai, ko gero, 
ir bus atsispindėję vandens ir ugnies dievų kovos mite." 

Prieš 20 tūkstančių metų Indonezija buvo pusiasalis, o į pavienes salas 
ji susmulkėjo kur kas vėliau. Tarp Javos ir Kalimantano salų iš vienos 
pusės ir Malakos pusiasalio iš kitos yra Zondo šelfas. Apsemti upių slė- 
niai negilūs ir yra sudėtinga, išsišakojusi sistema, kurioje jų takai pri- 
mena lapo gysleles ir kuri visa yra panaši į išsišakojusį medį. Jie panašūs 
į Žemės upių sistemas, ir jų kilmės negalima aiškinti jūrų potvynio veik- 
la — taigi ne taip seniai čia būta sausumos, nugrimzdusios į dugną. 


Olandų geologas Molengrafas mūsų šimtmečio trečiajame dešimtmety- 
je įžiūrėjo, kad dabartiniai Sumatros ir kitų Indonezijos salų upių slėniai 
tęsiasi seklios Zondo jūros dugne ir yra visiškai apsemta upių sistema. Ta 
povandeninių upių sistema teka į Pietų Kinijos jūrą tarp Didžiosios ir Pie- 
tų Natunos salų. Kada nugrimzdo į dugną upių slėniai? Geologijos ir 
okeanografijos akimis, visiškai neseniai. Net humanitariniams mokslams 
Indonezijos rajono sausumos nugrimzdimo laikas visiškai „priimtinas“ — 
tai įvyko tada, kai protingasis žmogus jau seniai buvo pradėjęs kurtis 
savo planetoje ir pasiekęs tam tikrą kultūros laipsnį. 

Kurios-ne-kurios Indonezijos salyno salos yra vos kelių tūkstančių me- 
tų amžiaus. Čia ir šiandien tebevyksta didingi geologiniai procesai, čia 
yra viena iš nestabiliausių planetos vietų. Siaubingas Krakatavo ugnikal- 
nio išsiveržimas (jo aidas buvo girdėti per 4000 kilometrų!), dėl kurio at- 
sirado vulkaninė sala, — tik žinomiausia, bet anaiptol ne vienintelė, o ga- 
limas daiktas, ir ne stipriausia vulkaninės veiklos apraiška Indonezijoje. 
Mokslininkai čia priskaičiuoja 128 ugnikalnius, iš kurių daugelis tebėra 
aktyvūs ir dabar. 

1812 metais Sumbavos saloje atsirado naujas ugnikalnis, pavadintas 
Tamboros vardu. Po trejų metų, per kuriuos jis išaugo ligi 4000 metrų (!), 
jo viršūnė sprogo, daugiau kaip 100 kubinių kilometrų uolienų virto ak- 
menimis, dulkėmis, karštomis smiltimis ir pelenais. Žuvo beveik 100 tūks- 
tančių žmonių. „Jeigu visa tai būtų užgriuvę Paryžių, tai miestas būtų 
virtęs daugiau kaip tūkstančio metrų aukščio kapu“, — rašo prancūzų 
vulkanologas Harūnas Tazijevas knygoje „Susitikimai su velniu“. Baisu- 
sis sprogimas „sutrumpino“ kalną — vietoj 4000 metrų jo liko 2850. 

Javos saloje yra „vienas iš veikliausių ir, galimas daiktas, vienas iš 
baisiausių pasaulio ugnikalnių Bromas, — rašo Harunas Tazijevas. — Tas 
ugnikalnis beveik be atvangos būna aktyvus. Išsiveržia vidutiniškai kartą 
per dvejus metus“. Javos centre yra Merapio ugnikalnis — „ugnies vie- 
ta“ — vienas iš siaubingiausių planetos ugnies kalnų. Pirmas istorijos pa- 
liudytas Merapio išsiveržimas datuojamas 1006 metais — pelenai užpylė 
tada didingą budistų šventovę Borobodurą, žuvo tūkstančiai žmonių. 

Apie tą katastrofą mums papasakojo Javos kronikininkai. O kiek tokių 
katastrofų įvyko epochoje prieš raštijos atsiradimą! Ir kiek baisesni buvo 
procesai tais audringais laikais, kada baigėsi paskutinis ledynmetis! 

Balio sala, esanti greta Javos, pamatuotai vadinama draustiniu, nes čia, 
kaip niekur kitur, išliko senoji kultūra, kuri turi vietinės indonezių ir dar 
prieš mūsų erą atneštos į Indoneziją indų civilizacijos bruožų. Balio gy- 
ventojų legendos teigia, jog kadaise sala buvusi plokščia ir nederlinga. 

mg Bet štai dievai, palikę gretimą Javą, kur ėmę rastis „netikėlių“, persikėlę 


į Balį ir sumanę ten įsikurti buveinę, deramą savo stotui, saloje išstatę 
kalnus. 

Iš tiesų Balio kalnai jauni — ir praeitame, ir mūsų šimtmetyje čia ne 
kartą buvo išsiveržę ugnikalniai. Ar siekia balių legendos labai žilą seno- 
vę, kai saloje iš tiesų nebuvo ugnikalnių? O gal milžiniškos katastrofos 
davė pradžią „dievų persikėlimo“. mitui, turinčiam, beje, propagandinių 
tikslų, — juk „netikėliais“ laikomi musulmonai, viduramžiais užgrobę Ja- 
vą, taip pat daugelį kitų Indonezijos salų ir išstūmę iš ten induizmą ir vie- 
tinius „stabmeldžių“ kultus? 

Atsakyti į tą klausimą gali tautosakininkai — ir, galimas daiktas, ne be 
geologų, okeanografų, vulkanologų pagalbos. Tirti senovinio Indonezijos 
salyno apgyvenimo istorijos — ir tai neginčijama — archeologai ir antro- 
pologai dabar negali be Žemės mokslų duomenų. Mat, kurtis pradėta nepa- 
prastai seniai. Palyginti su tais laikais, net paskutinis ledynmetis — visiš- 
kai nesenas (jo pabaiga, kaip prisimename, siekia 10—12 tūkstantmečių, o 
šiuolaikinio tipo Žmonės čia pasirodė jau prieš 40 tūkstančių metų!). 

Galimas daiktas, Žemės mokslų duomenys padės aiškesnę padaryti ir 
problemą, kurią štai jau daugiau kaip pusantro šimtmečio mėgina išspręs- 
ti archeologai, kalbininkai, etnografai, — turima omenyje Ramiojo ir net 
Indijos vandenyno salų ir salelių gyventojų austronezių kilmė. 

Dar praeitame šimtmetyje kalbininkai pastebėjo nuostabų panašumą 
kalbų, išplitusių didžiuliuose plotuose, — nuo Madagaskaro salos Afrikos 
pakrantėje ligi vienišos Velykų salos Rytų Ramiajame vandenyne. Dabar 
įrodyta, kad tai ne atsitiktinis panašumas: ir malgašių, Madagaskaro gy- 
ventojų, kalba, ir Velykų salos kalba, kartu su havajų, maorių, taičių ir ki- 
tų Polinezijos gyventojų kalbomis prideranti polinezių kalbų grupei, ir 
Pacifiko šiaurės vakarų salose gyvenančių mikronezių kalbos, ir Ramiojo 
vandenyno pietvakarių salose gyvenančių melanezių kalbos, ir Indonezi- 
jos salyno kalbos, ir Taivanio salos senųjų gyventojų kalbos — visos jos 
kilusios iš vienos „šaknies“ ir yra viena austronezių („pietinių salų“) kal- 
bų šeima. Tačiau austronezių kalbų senosios tėvynės klausimas neišspręs- 
tas: vieni sako — Naujoji Gvinėja, kiti — Pietų Kinija, tretieji — Indija. 
"Bet, tur būt, tikriausia bus pasakyti — Indonezija. 

Kas gi privertė austronezius leistis į tolimas jūrų keliones ir perplaukti 
Čviejų vandenynų platybes — Indijos, ligi pat Madagaskaro, ir Ramųjį, 
ligi Havajų, Naujosios Zelandijos ir Velykų salos? Atsakyti į tą klausimą 
neįmanoma. Tačiau hipotezė, kad katastrofiškas sausumos grimzdimas In- 
conezijos rajone, ,,Austronezidės“ žuvimas privertęs austronezius leistis į 
tolimas keliones, nebus pernelyg rizikinga, jei prisiminsime geologinį to 
(r2iono jaunumą, kurį taip garsiai paskelbė Krakatavo išsiveržimas. 

Sunda — taip geologai vadina plačią sausumą, kuri kadaise jungusi 
šiaurines Indonezijos salyno salas (ligi pat Balio), taip pat dalį Filipinų, o, 
gal būt, Japoniją ir Sachaliną į vieną bendrą sausumą. Sunda! galutinai 
buvusi sugriauta prieš 10—12 tūkstantmečių. 

O žmogaus ženklai Indonezijoje kur kas senesni; Kalimantano saloje 
rasti griaučiai, kurių amžius — maždaug keturiasdešimt tūkstančių metų. 
Taigi žmonių pirmtakų palaikai rodo, jog žmogus tame rajone bus gyve- 
nęs, galimas daiktas, nuo neatmenamų laikų, nes čia yra jo lopšys. 

Kaip sausumos slūgimas ir naujų salų radimasis Indonezijoje veikė 
žmonijos likimą nuo pat pitekantropo epochos ligi austronezių išsiskirsty- 
mo? Į tą klausimą atsakys Indonezijos sekliųjų jūrų ir sąsiaurių tyrimas. 


AUSTRALIJA IR TASMANIDĖ 


Sunda, kadaise jungusi Indonezijos salas su Azijos žemynu, senais lai- 
kais nebuvo vienintelė plati sausuma toje Žemės rutulio dalyje. Į pietus 
nuo jos buvo Sahulo žemynas, kurio skeveldros yra dabartinė Naujoji 
Gvinėja, Australija ir Tasmanija. Prieš 50 milijonų metų abu tuos žemynus 
jungė sausumos tiltas, kuris paskui nuskendo. Ribą tarp Sundos ir Sahulo 
išvedė garsus anglų mokslininkas, Darvino bendražygis Alfredas Volesas. 
Volesas nebuvo nei okeanografas, nei geologas, ir vis dėlto tų mokslo ša- 
kų atstovai pripažino, kad jo tiesa. Žymėdamas žemėlapyje Pietryčių Azi- 
jai būdingų gyvūnų išplitimo rajonus, Volesas pastebėjo, kad rytinė jų 
paplitimo riba eina palei Balio ir Lomboko salas, paskui per Makasaro są- 
siaurį tarp Kalimantano ir Celebeso, pagaliau aplenkia Filipinus iš vaka- 
rų ir šiaurės vakarų. Tos linijos (visiškai pamatuotai pavadintos Voleso 
vardu) Azijos gyvūnai neperžengė, nes kelią jiems pastojo vanduo. „Vo- 
lieso linija“ ir yra riba tarp Sundos ir Sahulo. 

Vanduo pasirodė neįveikiamas sausumos gyvūnams. O žmogui? Atsa- 
kymas padės įminti ir kitą daugiau kaip pusantro šimtmečio diskutuoja- 
mą mįslę — kokiu gi būdu buvo apgyventas penktasis žemynas, Austra- 
lija? Kai ją rado europiečiai, aborigenai australai nebuvo įgudę plaukioti 
jūromis — matyt, kaip ir jų sentėviai. Kokiu būdu atsidūrė jie Australi- 
joje, atskirtoje nuo viso kito pasaulio? O gal jie gyveno čia nuo amžių 
amžinųjų, nuo pat tos dienos, kai atsirado „,protingasis žmogus“? 

Didžiosios rusų 1819—1821 metų Antarktidės ekspedicijos dalyvis 
I. Simonovas spėjo, kad Australijos aborigenai — Indijos išeivių, vienos iš 


' Dabar tuo vardu (kita jo forma — Soonda) vadinamos Pietų Kinijos jūros tr Indijos 
vandenyno salos (Didžioji ir Mažoji Sunda). Tą patį vardą turi ir Zondo sąsiauris (vert.). 


žemiausiųjų kastų, palikuonys. Robertas Ficrojus, garsiojo „Biglo“ laivo 
kapitonas, paskelbė kitą hipotezę: australai esą afrikiečių palikuonys, o 
trečioji hipotezė sako, kad Australijos aborigenai — pirmuoniai Žmonės, 
nes čia kilusi ir susiklosčiusi žmonija ir iš čia, iš penktojo žemyno, žmo- 
gus pradėjęs kurtis planetoje. Dabar visos trys hipotezės teturi tik istorinę 
vertę. Dauguma šiuolaikinių mokslininkų mano esant įrodyta, kad žmonės 
į Australiją atsikėlę iš Pietryčių Azijos. Čia, Sundos teritorijoje, pasta- 
'ruoju ledynmečiu formavęsi tiesioginiai australų sentėviai: tai rodo se- 
niausių kaukolių radiniai Javos, Kalimantano salose ir Indokinijoje. Jos 
panašios į senųjų australų kaukoles. Tą patį rodo ir rasti Indonezijoje ak- 
meniniai įnagiai, savo stiliumi ir gaminimo tradicijomis primenantys se- 
niausius Australijos akmeninius įrankius. 

„ Penktojo žemyno kasinėjimai rodo, kad žmogus jame įsikūręs labai 
seniai: jau prieš 18 tūkstančių metų Australijos pietryčiuose gyventa žmo- 
nių. O kadangi kuriamasi buvo iš šiaurės, iš Pietryčių Azijos ir Sundos, tai 
pirmieji žmonės į Australiją tikriausiai bus patekę prieš 20 tūkstančių me- 
"tų. Tikriau sakant, ne į Australiją, o į Sahulą — juk tas žemynas į Nau- 
jąją Gvinėją, Australiją ir Tasmaniją galutinai suskilo po 10 tūkstančių 
metų nuo ledynmečio pabaigos. 

„Kūrimasis Australijoje buvo ilgas stichinis procesas. Per Naująją 
Gvinėją ir tiesiai per dabar dingusias Sahulo žemyno pakrantės sritis pir- 
mosios nedidelės protoaustraloidų (dabartinių australų tolimiausių sentė- 
vių — A. K.) grupės, pamažu gausėdamos ir plisdamos į pietus, įžengė į 
dabartinę Australiją kažkur Jorko pusiasalio rajone“, — rašo tarybinis 
australologas Kabas, nes, jo akimis, „kurtis Australijoje pradėta iš dabar 
apsemtos Sahulo žemyno šiaurės pakrantės. Taigi seniausios žmogaus pė- 
dos čia palaidotos po storu vandens sluoksniu“. Tad povandeninei ar- 
„cheologijai randasi dar viena patraukli veiklos dirva — ieškoti pirmųjų 
penktojo žemyno atradėjų pėdų „Voleso linijos“ sąsiaurių dugne ir Austra- 
liją nuo Naujosios Gvinėjos skiriančio Toro sąsiaurio dugne, taip pat Ti- 
moro jūros dugne, nes tarp Timoro salos ir Australijos plyti seklumos zo- 
na: čia ne giliau kaip 42 metrai. 

Paskutiniai okeanografų ir geologų tyrimai parodė, kad Didįjį ledyn- 
anetį vandenyno lygis buvęs žemesnis už dabartinį 110 metrų. O juk 
užtenka, kad vandenynas nuslūgtų bent 45 metrus, ir nuo Malakos pusia- 
salio ligi Indonezijos salos Balio ir Filipinų salyno salos Palavano rastųsi 
ištisinė sausuma. Jeigu vandenynas nuslūgtų 18 metrų, Naująją Gvinėją 
ir Australijos žemyną sujungtų „tiltas“ Toro sąsiaurio rajone. Tokio sausu- 
mos „tilto“ iš tiesų būta, ir jis išnyko, australų okeanografo Dženingso 
„duomenimis, vos prieš 7000—8000 metų. 

„Paskutinis Viurmo (Valdajaus) apledėjimo maksimumas abiejuose 
pusrutuliuose pagal Coinerį (jo knyga „Pleistocenas“ mūsų šalyje išleista 
1963 metais. — A. K.) buvo prieš 27—28 tūkstantmečius. Taigi jo pradžia 
beveik sutampa su tuo laiku, kai, mūsų duomenimis, buvo apgyventa 
Australija, — rašo V. Kabas monografijoje „Australijos aborigenų kilmė 
ir ankstyvoji istorija“ (M., „Nauka“, 1969). — Tačiau dalis sąsiaurių vis 
tiek egzistavo ir anais laikais. Ir tada primityviausiomis savo jūrų plau- 
kiojamosiomis priemonėmis, įveikdami vieną sąsiaurį po kito, žmonės 
pamažu įsiskverbė į Sahulo žemyną — per Javą, Mažąsias Zondo salas, Ti- 
moro salą į Šiaurės vakarų ir Šiaurės Australiją arba per Sulavesį, Tanim- 
baro, Araus salas, Ceramo salą, Halmahero salą, Naująją Gvinėją į Šiau- 
rės rytų ir Šiaurės Australiją. Tas lėtas gaivalinis procesas galėjo trukti 
tūkstantmečius.“ 

Tai, ko neįveikė tigrai, orangutangai ir kiti Pietryčių Azijos faunos at- 
stovai, nugalėjo pirmykštis žmogus: plaustais ir rąstais jis perplaukė siaurą 
sąsiaurį tarp Sundos ir Sahulo, įkėlė koją į Australiją. O kai ledynmetis 
pasibaigė, vandenynas pakilo, daugelis salų arba sausumos „tiltelių“ din- 
go po vandeniu, ir australai liko visiškai izoliuoti nuo viso kito pasaulio — 
tokius juos ir rado mūsų europiečiai jūrininkai po 10—12 tūkstančių 
metų. 

Taigi „Australijos mįslę" įmena bendrai, atrodytų, tokie tolimi vienas 
kitam mokslai — antropologija, zoogeografija, geologija ir archeologija. 
Ar negali tie patys mokslai rasti ir kitos, dar paslaptingesnės senovės is- 
torijos problemos — vietinių Tasmanijos gyventojų kilmės — raktą? 

Tasmanių, jeigu spręsime iš darbo įnagių, būta labiausiai atsilikusios 
mūsų planetos tautos. Australai gyveno „viduriniame akmens amžiuje“ 
(mezolite), o tasmanių įrankiai labai panašūs į tuos, kuriuos Senajame pa- 
saulyje vartojo paleolito žmogus, gyvenęs prieš 40, o gal ir net prieš 60 
tūkstančių metų! Deja, vien tik akmeniniai įnagiai tegali būti patikimas 
Tasmanijos kultūros tyrinėjimo šaltinis. „Juodajame kare“, viename iš 
gėdingiausių Europos civilizacijos istorijos aktų, tasmaniai buvo žvėriš- 
kai išžudyti: 1860 metais gyvų buvo likę tik 11 žmonių, o 1876 metais mi- 
rė paskutinė tasmanė. 

Kaipgi Tasmanijos gyventojai pateko į savo salą? Nuo Australijos 
žemyno salą skiria seklus Baso sąsiauris. Netolimoje geologinėje praei- 
tyje ten buvo virtinė salelių, per kurias vieni juokai buvo pakliūti iš 
Australijos į Tasmaniją. Penktojo žemyno pietryčiai, kaip prisimename, 
buvo gyvenami jau prieš 180 amžių, tai yra anais laikais, kai vandenynas 
buvo kur kas žemesnis ir perbristi Baso sąsiaurį buvo galima beveik „sau- 
somis kojomis“. Jeigu jūros lygis nuslūgtų 54 metrais (o jis, kaip prisime- 


name, tais laikais buvo žemesnis net 110 metrų!), tada Australija ir Tasma- 
nija juk taptų vienas žemynas. Jeigu lygis nuslūgtų bent 45 metrais, 
Australijos žemynas vis dėlto liktų sujungtas su Tasmanija virtine greta 
viena kitos pabirusių salelių. Todėl visiškai pamatuota spėti, kad pirmieji 
Australijos gyventojai, pasiekę pietinį žemyno galą, bus patraukę dar to- 
liau, į Tasmaniją... Tačiau tasmaniai beveik visiškai nieko bendro neturi 
su australų aborigenais — jie skiriasi nuo australų ir išore, ir kalba, ir kul- 
+ūros lygiu! | 

Ne vienas mokslininkas spėja, kad pirmieji Australijos gyventojai 
buvę „prototasmaniai“. Paskui į penktąjį žemyną persikėlusi nauja genčių 
grupė, „protoaustraliai"“, ėmę stumti pirmuosius gyventojus, kol „išviję“ 
juos į Tasmanijos salą. Bet kodėl patys australai nenukilo ten įkandin? Ir 
kodėl niekur Australijos žemyne archeologai neranda „prototasmanių“ 
ženklų? Visi Australijos radiniai, kad ir kokie jie būtų seni, yra tiesiai su- 
siję su šiuolaikiniais aborigenais ir jų kultūra. O tai reiškia, kad jokių 
„prototasmanių“ Australijoje nėra buvę — juk negalėjo be žymės dingti 
tauta, gyvenusi visame žemyne! Tačiau keisčiausia, kad savo išvaizda tas- 
maniai, kaip ir tam tikrais kultūros bruožais, yra panašūs... į tolimos Nau- 
josios Kaledonijos, piečiausios iš visų Melanezijos salų, gyventojus. 

Tas panašumas buvo pastebėtas dar 1847 metais. O po šimto metų Ži- 
nomas tarybinis archeologas ir etnografas S. Tolstovas paskelbė hipotezę, 
kad per pradinį kūrimąsi pietinėje Melanezijoje stipri Rytų Australijos 
srovė, kuri teka iš Naujosios Kaledonijos link Tasmanijos krantų ir suka 
į Naujosios Zelandijos Pietų salą, nuplukdžiusi vieną negroidų grupę 
prie Tasmanijos krantų. Patekusi į didelę žemyninę salą — tikrą gyvybi- 
nių išteklių aruodą, — ji praradusi daugelį žvejų jūrininkų kultūros bruo- 
žų. Smarkus gamtos sąlygų ir tuo pačiu ūkininkavimo būdų pasikeitimas 
galėjo smarkiai nusmukdyti visą kultūrą. 

Bet argi galėjo ištikti toks didelis regresas, kad tasmaniai, Naujosios 
Kaledonijos gyventojų palikuoniai, praradę visus jūreivystės įgūdžius 
(tasmaniai neturėjo net primityviausių valčių!) ir nusiritę iš „naujojo ak- 
mens amžiaus“, kuriame gyveno melaneziai, į paleolito amžių? Istorija to- 
kių atsitikimų nežino, ir vargu ar jie iš viso įmanomi. Tasmanių kilmė te- 
bėra mįslė. O gal čia reikia to paties „rakto“, kaip ir Australijos žemyno 
apgyvenimo mįslei? 

Australų okeanografas R. Ferbridžas ne taip seniai paskelbė straipsnį, 
kur pateikė įrodymų, jog visi Ramiojo vandenyno pietvakariai gali būti 
suskirstyti į dvi provincijas, dviejų didelių sausumų — Tasmanidės ir Me- 
lanezidės — liekanas. Tasmanijos jūroje okeanografai aptiko gajotų, kurie 
kadaise yra kyšoję iš vandenyno. O gal sausuma tame rajone nugrimzdo 


tais laikais, kai Žemėje jau gyveno žmogus? O tasmanių sentėviai, Mela- 
nezijos salų tamsiaodžių gyventojų giminaičiai, atsibastė į Tasmaniją per 
paskendusias salų virtines? Ir ne tik digi Tasmanijos, bet ir Naujosios Ze- 
landijos? Vienoje legendoje, kaip tą dvisalį kraštą atradę polineziai, sako- 
ma, kad jame gyvenę aukšti žmonės plokščiomis nosimis ir tamsiaodžiai — 
tai tie bruožai, kurie skiria melanezius nuo polinezių. Četemo salose, 
esančiose netoli Naujosios Zelandijos, prieš ateinant europiečiams, gyve- 
no „juodieji maoriai“, arba marioriai (deja, ta tauta, kaip ir tasmaniai, vi- 
sa išnaikinta). Archeologai Naujojoje Zelandijoje rado senos primityvios 
kultūros ženklų. Ji skyrėsi nuo polinezių ir vadinama „mojų medžiotojų 
kultūra“, nes pagrindinis nausėdžių medžiojamas laimikis buvę didžiuliai 
paukščiai mojos. 

Visi archeologai, istorikai, kalbininkai, tiriantys Okeaniją, pripažįsta, 
jog seniausi gyventojai buvę negroidų rasės žmonės. Ar Okeanijos salose 
nebuvo kuriamasi tik per sausumos tiltus, kurie dabar yra dingę? Ar toli į 
rytus prasiskverbė pirmieji Okeanijos gyventojai? Kada nugrimzdo į dug- 
ną Tasmanijos jūros gajotai? Kada dingo po vandeniu kalnų virtinė, ply- 
tėjusi nuo Pietų Melanezijos salų ligi Naujosios Zelandijos ir dabar 
išlikusi tik kaip plati seklumų sritis? O gal per ją traukė tamsiaodžiai me- 
laneziai į Naująją Zelandiją? Į visus tuos klausimus negalima aiškiai at- 
sakyti. Įminti okeanografijos ir senovės istorijos mįsles turės povandeninė 
archeologija. 

Dar praeito šimtmečio viduryje Tomas Hekslis ir kiti mokslininkai 
spėjo, jog tasmaniai iš Naujosios Kaledonijos į savo dabartinę tėvynę 
Tasmanijos salą bus atsikraustę sausuma, kuri paskui nugrimzdusi į Ramų- 
jį vandenyną. Dabar, po šimtmečio, okeanografai turi duomenų, kad tame 
rajone būta kadaise pavienių salų ir gal net didelių sausumos lopų. Jeigu 
pluta turi sialio*, vadinasi, ji yra žemyninės kilmės. Ir kaip rašo žinomas 
geologas D. Gilulis, „esama aiškių geologinių požymių, kad Ramiojo van- 
denyno pietvakariuose, labai giliai, yra šiek tiek sialio. Juk pagaliau Fi- 
džio, Naujosios Kaledonijos salų ir daugelio kitų tarp Fidžio, Naujosios 
Kaledonijos ir Australijos plytinčių šialinių plokščių plotas yra buvęs kur. 
kas didesnis. Dabar nemaža dalis tos teritorijos slūgso vandenyno gelmė- 
se. Ir iš tiesų didelė dalis to rajono yra pasinėrusi ne mažiau kaip 4 kilo- 
metrus. O nugrimzdimas gali būti palygintas su Tibeto plokštikalnės 
iškilimų. Makvorio salos granitas atneštas ledyno, gal būt, net iš nedidelio 
masyvo, tačiau atneštas jis gali būti tik iš netolimų vietų, kurios dabar yra 
pasinėrusios giliai už sprūdžio, ribojančio salas“. 

Makvorio sala — tik nedidelė antvandeninė milžiniško povandeninio 
kalnagūbrio dalis. Naujosios Zelandijos Pietų salos kalnai ir povandeninis 


kalnagūbris Lordhavas* taip pat yra jo tęsinys. Antra vertus, visas tas ra- 
jonas — ir salelės, tokios, kaip Lordhavas arba Makvoris, ir didžiulė dvi- 
lypė sala Naujoji Zelandija, ir net gretimi vandenyno ruožai — turi že- 
myninę plutą. Iš tikrųjų tas „puskontinentis“, iš dalies rymąs po 
vandeniu, iš dalies plytįs paviršiuje, yra susijęs, ko gero, su kitais sausu- 
mos ruožais ir povandeninėmis keteromis į pietus nuo jo, Melanezijoje. 


MELANEZIDĖ 


Melanezidė — taip pavadino Ferbridžas didelį žemyną, buvusį, kaip jis 
spėja, Ramiojo vandenyno pietvakariuose dar ligi terciaro periodo vidu- 
"rio. Paskui sausuma ėmusi grimzti ir grimzdusi dar visiškai neseniai. Tai 
rodo povandeninis kalnagūbris, jungiąs Naująją Gvinėją su Naujosios 
Britanijos sala, ir Saliamono salų rajono jūros dugno grimzdimo žymės, ir 
koralinės Lojalčio salos prie Naujosios Kaledonijos, ir pati Naujoji Kale- 
donija — iš vandenyno iškilusi didžiulio povandeninio kalnagūbrio dalis. 
Fidžio salos, taip pat priderančios Melanezijai ir esančios jos rytiniame 
pakraštyje, yra atsiradusios dėl audringos geologinės veiklos, kuri nesilio- 
vė ir kvartere. Jos tai pasinerdavo vandenyse ir būdavo nuklojamos nuo- 
sėdų, tai iškildavo iš vandenyno. „Įvairiais laikais Fidžių salos tai susi- 
jungdavo sausuma su Pietryčių Azija, Australija ir Naująja Zelandija, ir 
rasdavosi tuo būdu didžiulis Melanezidės žemynas, tai Australija ir Nau- 
joji Zelandija nugrimzdavo į vandenyną, o Fidžiai likdavo izoliuoti, — ra- 
šo tarybinis okeanografas J. Krepsas knygoje «,„Vitiaziu“ į Ramiojo van- 
denyno salas». — Kitu laiku, atvirkščiai, Australijos sritis iškildavo, o 
Fidžiai atsidurdavo po vandeniu.“ 

Geologijos akimis, Melanezidė — palyginti jaunas darinys. Gal sausu- 
ma grimzdo tais laikais, kai žmogus pradėjo kurtis Okeanijoje? Teigiamai 
į tą klausimą gali atsakyti toks tolimas okeanografijai mokslas, kaip... 
lingvistika. 

Okeanijoje kalbama daugiau kaip tūkstančiu įvairių kalbų ir tarmių. 
Ir nepaisydami tos įvairovės, kalbininkai Okeanijos kalbas skirsto į dvi 
dideles grupes. Pirmajai pridera polinezių, mikronezių ir melanezių kal- 
bos — tai didžioji austronezių kaloų šeima, apie kurią jau pasakota. Visas 
kitas Okeanijos kalbas priimta vadinti „papuasų“ kalbomis (nors jomis 
kalba ne tik Naujosios Gvinėjos papuasai, bet ir kitų salų gyventojai). 

Austroneziai išrado dviejų korpusų valtį su balansyru, katamaraną, 
kuriuo jie nukariavo dviejų vandenynų platybes ir įsikūrė nuo Madagas- 

karo ligi Velykų salos. Tas išradimas, atrodo, kilęs iš autronezių tėvynės, 
Indonezijos. Jo pasigavo ır kurie-ne-kurie Melanezijos tamsiaodžiai, ku- 
rie pasiskolino ir dar vieną dalyką: vietoj „papuasų“, tai yra neaustrone- 
zių, kalbų jie ėmė vartoti austronezių kalbas (istorija žino ne vieną tokio 
skolinimosi atvejį, pavyzdžiui, rusų kalbą yra pasisavinusios daugelis. 
Uralo, Sibiro ir kitų tautų). Tačiau ir ligi šiol Melanezijoje yra išlikusių 
neaustronezių kalbų salelių: papuasų kalbomis kalba ne tik Naujojoje 
Gvinėjoje (kur jomis bendrauja dauguma gyventojų), bet ir Admiraliteto, 
Naujosios Britanijos, Naujosios Airijos, Saliamono, Naujosios Kaledoni- 
jos salose. Galimas daiktas, papuasų kalbomis bendrauta ir Fidžių salo- 
se — tai rodo tam tikri fidžių kalbos bruožai, ir vis dėlto ji yra iš melane- 
zių kalbų grupės. 

Kelias, kuriuo austroneziai pateko į Okeanijos salas, aiškus — ne be 
reikalo jie vadinami geriausiais senovės jūrininkais! Bet kaip Okeanijos 
salose atsidūrė „papuasų“ kalbų vartotojai? Juk, kaip teigia puikus Mela- 
nezijos kultūros mokovas profesorius Hansas Damas, papuasai jokie jū- 
reiviai, ir tuo jie iš esmės skiriasi nuo melanezių, polinezių ir mikronezių.: 
Didžiulėmis Naujosios Gvinėjos upėmis jie plaukia duobtomis siauromis, 
valtimis ir niekad nėra drįsę ir negalėjo drįsti jomis išplaukti į atvirą jūrą. 
Papuasai, kaip mano Damas, — „tikri sausumos gyventojai“. Kaipgi jie. 
tada atsidūrė Okeanijos salose, kurias vieną nuo kitos skiria kilometrai 
ar net šimtai Kilometrų Ramiojo vandenyno? Gal jų kelias panašus į aust- 
ralų sentėvių būdą, kuriuo jie skverbėsi į penktąjį žemyną? 

Žmogus Australijoje pasirodė toli gražu dar nepasibaigus paskutiniam 
ledynmečiui. Jis keliavo per Naująją Gvinėją. O iš čia galėjo patraukti ne 
tik į pietus, Australiją, bet ir į rytus, į Melanezijos salas. O kadangi pa- 
krantės jūrose, skalaujančiose Melanezijos, tikriau, Melanezidės, krantus, 
buvo gausybė vėliau nugrimzdusių salų salelių, tai įsikurti Okeanijos sa- 
lose „papuasų“ kalbų vartotojams buvo kur kas lengviau, negu austrone- 
ziams, keliais tūkstantmečiais vėliau patraukusiems į rytus, į vandenyną. 
Prasigauti į Didžiojo vandenyno platybes austroneziai galėjo tik savo pui- 
kiomis laivėmis katamaranais. O „papuasų“ kalbų vartotojai, patraukę į 
rytus kur kas anksčiau už austronezius, vandenyno platybes nugalėjo per 
sausumos „tiltus“ ir dabar dingusias salas saleles. 

Okeanijoje kurtis pradėta, ko gero, žiloje senovėje. Žmogus Australi- 
joje pasirodė jau prieš dvidešimt tūkstantmečių, o į Naujosios Gvinėjos 
teritoriją jis bus patekęs dar seniau. Austronezių kalbų vartotojai, spėja 
tarybinis etnografas N. Butinovas, pasirodę čia prieš 5000—6000 metų, bet 
pirmą kartą tose pakrantėse žmonės apsigyvenę kur kas seniau. Fidžių 
salose archeologai rado žmogaus ženklų, kurių amžius siekia 4000 metų.. 


Tačiau tai anaiptol ne pati anksčiausia data, nes tos Žymės — austrone- 
zių, vėlesniųjų ateivių. 

Jau buvo minėti negritai, juodaodžių pigmėjų gentys, gyvenančios 
Malakos džiunglėse ir Filipinų salyno Lusono salos kalnuose. Pigmėjų 
genčių rasta ir Naujojoje Gvinėjoje. Jūreivystės jie visiškai neišmano ir 
patekti į salą galėjo tik sausuma, Teisybė, Naująją Gvinėją nuo kitų salų 
teskiria menkas vandens plotas. Tačiau ir atokiose Naujųjų Hebridų sa- 
lose gyvena tamsiaodžių žmogeliukų — ir pateko jie ten, matyt, taip pat, 
kaip ir jų giminaičiai į Naująją Gvinėją, — per dabar dingusias salas ir 
sausumos tiltus. 

Galimas daiktas, negritai yra gyvenę ir Saliamono salose — juoda- 
odžiai žmogeliai minimi tame salyne užrašytose legendose. Panašių legen- 
dų turi ir fidžiai — o archeologai rado Fidžiuose baisiai primityvių įnagių, 
kurie nieku būdu negalėjo būti austronezių. 

Taigi kalbotyros duomenis patvirtina kiti humanistikos mokslai: an- 
tropologija, etnografija, archeologija, tautosaka. Ar patvirtins juos gam- 
tos mokslai — okeanografija ir geologija? Į tą klausimą sunku atsakyti, 
kol išsamiai neištirtas Ramiojo vandenyno pietvakarių dugnas ir neiš- 
žvalgytas lieka gausybės vidinių jūrų dugnas aplink Melanezijos salas ir 
salynus. O jos labai menkai teištirtos, ir ne tik povandeninių archeologų, 
bet ir okeanografų, kurie vos vos tepradėjo žvalgyti tą nepaprastai sudė- 
tingą rajoną. 

Mūsų amžiaus antropologai įrodė, kad nebuvo ir nėra atskiros Okea- 
nijos rasės — visi Okeanijos gyventojai yra arba mongoloidų, arba 
negroidų (pusiaujo) rasės. Pagrindinė pastarosios rasės gyvenamoji vie- 
ta yra Juodasis žemynas — Afrika. Negroidų gyvena ir Pietų Indijoje. 
Nuo australų ir kitų Okeanijos negroidų afrikiečius ir juodaodžius in- 
dus skiria Indijos vandenyno platybės... O gal tas vandenynas padės įmin- 
ti negroidų rasės mįslę — kodėl vienus nuo kitų juos skiria tūkstančiai ki- 
lometrų? 


Antroji dalis 


ERITRĖJOS JŪRA — INDIJOS VANDENYNAS 


Bet kurgi vis dėlto Gondvana? 
Juk neįmanoma išties, 
Kad šiaip visai be priežasties, 
Neliktų ištisos šalies! 

L. Martinovas 


"PUSIAUJO RASĖS MĮISLĖS 


Melanezijos Saliamono salas ir Afriką skiria ne vienas tūkstantis kilo- 
metrų. Ir vis dėlto net specialistai antropologai vargais negalais teatskiria 
Saliamono salų gyventojus nuo juodaodžio afrikiečio — tokie jie panašūs. 

Negroidų, arba pusiaujo, rasė yra apgyvenusi visą tropinę Afriką. Ir 
kitame Indijos vandenyno gale — Australijoje, Naujojoje Gvinėjoje, Ma- 
lakos pusiasalio džiunglėse — taip pat randame tos rasės atstovų. Kokiu 
būdu susidarė tas didžiulis atotrūkis? Kodėl seniausi Madagaskaro salos 
gyventojai yra artimesni melaneziams, o ne ranka pasiekiamo rytinio Af- 
rikos kranto gyventojams? Ir kodėl net šiuolaikinė Madagaskaro gyven- 
tojų — mMalgašių — kalba yra artimesnė Velykų salos gyventojų kal- 
bai, negu Afrikos žemyno kalboms? 

Kodėl Madagaskaro fauna ir flora artima Indijos, o ne Afrikos faunai! 
ir florai? Kodėl kiekviena didesnė pusiaujo rasės atšaka turi savitą „ne- 
ūžaugų šaką“: Afrikoje — pigmėjų gentis, Malakoje ir Filipinų salose — 
tamsiaodžius neūžaugas, Naujosios Gvinėjos kalnų rajonų neūžaugų gen- 
tis ir pagaliau Indijos vandenyno Andamano salų nykštukus, tautą, tebe- 
gyvenančią akmens amžiuje? O gal tai didžiulės Afrikoje, Pietų Azijoje ir 
Okeanijoje gyvenusics „neūžaugų šakos“ mohikanai? 

Afrikos ir Okeanijos negroidai perskirti Indijos vandenyno platybių. 
O visoje didžiulėje sausumoje tarp Afrikos ir Okeanijos (Azijos Žžemy- 
ne) gyvena kitos dvi „didžiosios rasės" — europeoidai ir mongoloidai. Be- 
je, ir čia esama pusiaujo rasės inkliuzų: Centrinėje Indijoje liko dar ne- 
groidų mundų genčių, seniausių šalies gyventojų, o Indijos pietuose gy- 
vena tamsiaodžiai dravidai, kurių kilmė — mokslo mįslė. Ypač karštų gin- 
čų kelia tamilai, dravidų tauta, turinti savitą kultūrą. | 


„Yra tautų, kurios it žuvys, išneriančios iš bedugnių vandenyno gel- 
mių ir nepaliekančios mėlyname jūrų paviršiuje net trumpo ženklo iš tra- 
pios putos, staiga iškyla iš juodų priešistorinių gelmių į civilizacijos isto- 
rijos paviršių ir atsineša turtingą, savitą kultūrą, nusistovėjusią literatūros 
tradiciją, jautrų poetinį skonį, nepaprastai subtiliai parinktus jausmus, 
daiktus ir situacijas, kurios paskui poetų plunksnos paverčiamos savos 
klasikos temomis, paveikslais ir siužetais, — poetiškai rašė žymus tamilų 
literatūros kritikas Kirušnanas apie savo tautą. — Pamėginkite įsivaizduo- 
ti senovės graikus be Kretos Mikėnų kultūros, senovės romėnus be etrus- 
kų ir keltų ar italikų... Ar ne tokie pasirodys istoriko žvilgsniui tamilai, 
kurie jau kone mūsų eros pradžioje beveik visiškai užmiršo savo tolimą 
praeitį ir ligi rašytinių šaltinių neišlaikė savo pirminio būvio žymių?" 

Tamilų tėvyne buvo laikomi įvairūs kraštai ir net pasaulio šalys. O pa- 
tys tamilai, tikriau jų istorikai, manė, jog „Tamalahamas, arba tamilų tė- 
vynė, tolimoje praeityje buvusi didelės Navalamo salos pietuose. Tai bū- 
ta vieno iš pirmųjų kraštų, atsiradusių prie pusiaujo. Jo dalis ir Lemūrija, 
tas Žuvęs žemynas... buvęs civilizacijos lopšys". 

Tamilų mokslininkai Lemūriją laikė šiauriniu Gondvanos, dabar Indi- 
jos vandenyne jau nuskendusio milžiniško žemyno, kyšuliu. 

Kiti indų padavimai kalba apie Rutos šalį ir Daitijos šalį, taip pat pa- 
skendusias vandenyno bangose... 

Geologai turi hipotezę, jog kadaise buvęs didžiulis sausumos tiltas, 
kuris ir jungęs Indiją su Afrika. Status ir ilgas Indiją nuo vandenyno ski- 
riančių Gato kalnų kyšulys jau pats savaime perša mintį, jog kadaise 
čia bus labai smarkiai nugrimzdusi sausuma. Beveik į kilometro gilumą 
driekiasi vulkaninė lava: galimas daiktas, jūros dugnas bus buvęs kadaise 
sausuma, ir Gato kalnai iškilo todėl, kad ta sausuma nusileido į Indijos 
vandenyno dugną, į vakarus nuo jų. Visas Indostano pusiasalis, daugelio 
geologų akimis, esanti didžiulė plokščia uola, likusi iš sausumos, kurios 
vakarinė dalis nusileidusi į vandenyno dugną, o Ceilono sala savo ruož- 
tu — Indostano skeveldra. 

Bombėjaus rajone yra jūros užlietas miškas. Be to, ir pati pakrantės iš- 
vaizda esanti, geologų akimis, „svarus argumentas, kad vietovė nugrimz- 
dusi neseniai“. To proceso žymių randama ir Rytų Indijos pakrantėje — 
tiek rytinėje, tiek vakarinėje. 

Daugelis antikos geografų, iš jų ir garsusis Ptolemajus, Indijos vande- 
nyną laikė didžiuliu ežeru, iš visų pusių supamu sausumos. Senovės žemė- 
lapiuose ta sausuma yra pažymėta, Bet vėliau išaiškėjo, kad jos nėra... 
Gal todėl, kad ji paskendo? 


Žmonija mūsų planetoje kūrėsi ne vieną tūkstantį, o gal ir šimtą tūks- 
tančių metų. Per tą didžiulį laiko tarpą, savaime suprantama, galėjo gana 
smarkiai pasikeisti geologinė sandara, nugrimzti arba, atvirkščiai, pakilti 
sausuma. 

Ko gero, pusiaujo rasės kūrimosi mįslės gali būti protingai išaiškintos, 
jeigu spėsime, jog kadaise tarp Indijos ir Afrikos ir net tarp Afrikos su 
Australija buvęs „sausumos tiltas“. Juk šiuolaikiniais geologijos duome- 
nimis, visas Pietryčių Azijos krantas iš lėto grimztąs vandenyne. O kadai- 
se jis grimzdo gal kur kas smarkiau ir plačiau? 

„Tuos klausimus praeito šimtmečio mokslas tik iškėlė. Mokslininkai 
dar rinko faktus, ginčijosi, diskutavo, svarstė Lemūrijos problemą, kai 
staiga pasipylė straipsniai ir knygos, kurios vienu mostu ir be apeliacijų 
išsprendė visas tas problemas. Straipsnius ir knygas parašė ne mokslinin= 
kai, Mistinių draugijų atstovai, teosofai ir rozenkreiceriai, nepraleido pro- 
gos pažvejoti okultizmo žuvį drumstame mokslo neišspręstų problemų 
vandenyje. 

Prieš mūsų civilizaciją buvusi atlantų civilizacija, — skelbė jie. Tačiau 
ir atlantai turėję savo mokytojus... paskendusios Lemūrijos gyventojus. 


LEMŪRIJA, APRAŠYTA MISTIKŲ 


„Sujudusios, neramios jūros dugne slypi užmirštų civilizacijų paslap- 
tys. Bangų nuplautos, pusiau palaidotos smėlio, sutraiškytos didelio slė- 
gio, mūsų dienomis mažai žinomos kultūros liekanos. Ten, kur dabar ga- 
lingas Ramusis vandenynas didingai supasi bangose per tūkstančius my- 
lių, kadaise yra buvęs didžiulis žemynas. Tas kraštas vadinosi Lemūrija, © 
jo gyventojai lemūriai, — rašo „senovinio mistinio Rožės ir Kryžiaus or- 
dino” adeptai — rozenkreiceriai, reklamuodami knygą apie Lemūriją. — 
Jeigu jūs mėgstate paslaptis, neištirtus, antgamtinius dalykus, — skaityki- 
te tą knygą." 

Jei patikėtume rozenkreiceriais, tai anoje epochoje, kai Žemės pluta 
vos vos buvo pradėjusi kietėti (o dalis vis dar tebebuvusi skysta), mūsų, 
planetoje... jau buvę ir gyvulių, ir „lemūrių rasė“. Teisybė, žmonių išvaiz- 
da „buvo baisiai plastiška", ir todėl žmogus galėjęs savo paties noru ir 
sau, ir gyvuliams suteikti bet kokį pavidalą, kokio tiktai įsigeisdavęs4 
Beje, žmogus čia „vadovavosi daugiau vidine nuojauta, negu išore“ visų 
pirma todėl, kad ir akių jis neturėjęs (ir tik dvi jautrios dėmės reaguoda- 
vusios į saulę, „blankiai švytėjusią per ugninę senovės Lemūrijos atmo- 


sferą”). O antra, matyti „tankioje“ atmosferoje nebuvę galima daugiau, 
kaip per kelis metrus. 

Lemūriai kalbėję tokia kalba, kurios garsai buvę panašūs į gamtos gar- 
sus: vėjo staugimą, upelio čiurlenimą, krioklio šniokštimą, ugnikalnio 
riaumojimą. 

Lemūriai pradėję žmoniją ir buvę naujos, tobulesnės rasės — atlan- 
tų — sėkla. Atlantidė atsiradusi išsyk, kai visuotinis tvanas (mistikai pri- 
skaičiuoja jų bent keletą) iš pašaknių sunaikinęs Lemūriją. Iš tiesų ne visi 
lemūriai žuvę: dalis degradave ir išsigime į laukinius, net į... žmoginės 
beždžiones (nes, teosofų, rozenkreicerių ir kitų mistikų galva, žmogus nie- 
ku būdu negalėjęs kilti iš beždžionių — atvirkščiai, beždžionės kilusios iš 
Žmogaus!). 

Todėl tokia fantastiška tauta, savaime suprantama, ir gyventi turėjusi 
tokioje pat nepaprastoje žemėje. 

„Lemūrijos laikais bendra sausumos padėtis buvusi keistoka: Šiaurės 
ašigalis buvo didžiulis žemynas, žvaigždiškai išsišovęs į visas puses dide- 
liais pusiasaliais. Grenlandija — vienas iš išlikusių pusiasalių, vienas 
žvaigždės spindulys. Tais laikais nebuvo nė vieno šiuolaikinių bruožų že- 
myno. Platus ir labai ilgas žemės ruožas juosė pusiaują ir toli buvo išsišo- 
vęs į pietus. Tas ruožas aprėpė Australiją, Naująją Zelandiją, daugybę 
Ramiojo vandenyno salų. Tai buvo didžiulis pusmėnulio pavidalo žemy- 
nas, Šiaurės žvaigždės atsvara“, — rašė žinomas teosofas Čarlzas Ledbitras. 

Teosofų galva, lemūrių rasės žmonių ūgis siekęs... 10 metrų! (Teisybė, 
tai nesukliudė grynakraujais lemūrių palikuonimis paskelbti Andamano sa- 
liečius, kurių ūgis neviršija 140—150 centimetrų, ir Centrinės Afrikos pig- 
mėjus.) „Tie pirmieji lemūriai buvo negražūs; jų keliai ir alkūnės neišsi- 
tiesdavo; jie buvo visiškai primityvūs. Smegenys buvo nepaprastai mažos 
pagal visą kūną. Galvos daugiausia buvo panašios į kiaušinius — didelė 
apatinė dalis, išsišovę žandikauliai. Daugeliui vietoj kaktos stirksojo kaž- 
kas lyg dešra. Odos spalva — melsvai ruda, o viena iš pirmųjų rasių buvo 
melsvo atspalvio.“ 

Atlantidės gyventojams teosofai buvo palankesni: „Atlantidės rasė 
smarkiai skyrėsi nuo lemūrių“, ir jos žmonės (raudonai geltonos odos) daž- 
nai būdavę „gražaus sudėjimo“. Tačiau priešingai teosofams jų kolegos 
rozenkreiceriai apdovanojo ir atlantus fantastiška išvaizda: jų kiaušas bu- 
vęs statmenai nurėžtas tiesiai ant akių, ir kaktos beveik nė nebuve. Sme- 
genys neturėjusios kaktos fragmentų. Atlantai „beveik nevaikščiojo, o 
tik skraidžiojo šuoliais, bet ne taip, kaip kengūros. Jų akys buvo nedide- 
lės, spindinčios; plaukai — apskrito piūvio“... 

„NĖRA ŠVIESOS DIDESNĖS UŽ TIESĄ“ 


„Teosofija laiko nesugriaunama tiesa, jog kadaise buvo du žemynai — 
Atlantidė ir Lemūrija, — kuriuos senų senovėje užtvino jūra. Ji turi, antra 
vertus, labai įdomių duomenų apie tuos žemynus, rastų slaptuose žmoni- 
jos archyvuose ir išminties mokytojų perduotų savo adeptams. Tie duo- 
menys buvo papildyti labiausiai į priekį pažengusių okultininkų teosofų 
antizifiniais ieškojimais. 

Duomenų iš „slaptų žmonijos archyvų“ teosofai semdavęsi labai keis- 
tu būdu. „Adeptai“ iš Vatikano ir kitų bibliotekų netikėtai gaudavę „uni- 
kalių rankraščių, slepiamų“ nuo skaitytojų. Bet ir to pasirodė maža. Pulki- 
ninkas Olkotas, pirmasis „Teosofų draugijos“ prezidentas, teigė, kad Jele- 
na Blavatskaja, rašydama kuriuos-ne-kuriuos „teosofų biblijos“, knygos 
„Demaskuotoji Izidė", skyrius, naudojusis ne tik „Vatikano unikumais“, 
bet ir „unikumais“, sudegusiais Aleksandrijos bibliotekos gaisre. Toje 
bibliotekoje, kaip žinoma, buvo sukaupti antikos minties lobiai. 

„Ir štai, kai reikėjo, materinės tų brangių egzempliorių dalelės, išsi- 
sklaidžiusios pasaulio erdvėje, vėl sumaterialėjo... O Jelena Petrovna ra- 
miai, savo greitu, aiškiu braižu nusirašė didžias jų tiesas." 

Teosofai pasiskelbė savo šūkiu senovės indų pasakymą: „Nėra šviesos 
didesnės už tiesą“. Bet jau egzistavimo pradžioje „Teosofų draugijos" va- 
dovai buvo sugauti kaip klastotojai ir apgavikai. Prasimanymas buvo tiek 
„astraliniai fenomenai“, tiek „slapti archyvai“, saugomi Tibeto vienuoly- 
nuose ir Vatikano bibliotekoje. O iš tikrųjų teosofai savo „slaptos patir- 
ties" sėmėsi iš „Višnu Puranos“, kuri nebuvo jokia paslaptis ir kurią iš 
senovės indų kalbos išvertė anglų filologas Vilsonas, iš Vinčelo „Žemės 
gyvenimo, arba lyginamosios geologijos“, iš populiarios Donelio knygos 
„Atlantidė, arba pasaulis, buvęs prieš tvaną" ir daugelio kitų teosofų lai- 
kais pasirodžiusių mokslo ir okultizmo knygų. 

Teosofų „Apreiškimų programa“ labai nesudėtinga: perskaičius popu- 
liarų geologijos vadovėlį, prieš milijonus metų paskendusius žemynus 
„apgyvendinti“ išsigalvotomis „didžiomis kultūromis“, „vietinėmis rasė- 
mis“ ir pridėti, kad atrodytų įtikinamiau, keletą etnografijos ir archeolo- 
gijos problemų, kurių dar neišsprendė mokslas, bet kurias jau sprendžian- 
ti teosofija. Ir (kad sumaišytų pėdas) remtis nesamais Vatikano bibliotekos 
ir Tibeto vienuolynų rankraščiais, kuriuose esančios išdėstytos teosofų 
doktrinos. 

„Mokslas kol kas neturi ko veikti su teosofų teiginiais", — rašė žino- 
mas poetas ir istorikas Valerijus Briusovas, beje, karštai tikėjęs, kad eg- 
zistavusi ir Atlantidė, ir Lemūrija. Tiems žodžiams pritaria visi tyrėjai — 


tiek antropologai, kurie stengiasi įminti pusiaujo rasės kilmės ir įsikūrimo 
mįslę; tiek okeanografai, tiriantys Indijos vandenyno dugną; tiek senovės 
pasaulio archeologai ir istorikai, kurie tiria pirmųjų mūsų planetos civili- 
zacijų — Egipto, Mezopotamijos, Protoindijos — kilmę (dvi pastarosios 
siekė Indijos vandenyno jūras ir įlankas); tiek geologai, kurie ginčijasi, 
ar buvo vietoj Indijos vandenyno didelė sausuma, dabar jau paskendusi. 
Ką gi sako šių laikų mokslas apie Lemūriją? 


GONDVANA IR LEMUŪRIJA 


Daugelio geologų nuomone, prieš šimtus milijonų metų pietų pusrutu- 
lyje buvęs milžiniškas žemynas Gondvana, kurio sudėtinės dalys buvusios 
Pietų Amerika, Afrika, Indostanas, Australija ir Antarktidė. 

Gondvanos dalyse iškasama fauna ir flora yra nuostabiai panaši. Ir ne 
tik iškasamoji: Australijoje, žemyno pietvakariuose, gyvena šilumą mėgs- 
tantys sliekai. Lygiai tokios pat veislės sliekų yra Ceilone ir Indostane, 
Perplaukti Indijos vandenyno kirmėlės negalėjo — taigi arba čia buvo 
sausumos „tiltas“, jungęs Indiją ir Australiją, arba Indostano ir penktojo 
žemyno kadaise būta vieno krašto. Tik paskui juos bus išskyrę tūkstančiai 
kilometrų vandenyno. Žemesnių klasių žinduoliai, sterbliniai ir vienaan- 
giai veisiasi tik Australijoje ir Pietų Amerikoje. Taigi arba tie žemynai 
buvo vieno prokontinenčio dalys, arba juos jungė sausumos tiltas. Tokių 
pavyzdžių yra aibių aibės. Ir geologams, ir zoologams, ir paleontologams 
aišku, jog kadaise Pietų Amerikos, Australijos, Indijos, Afrikos ir net An- 
tarktikos būta vienos žemės: visos jos yra Gondvanos dalys. Dar daugiau, 
tų mokslų duomenys įgalina datuoti Gondvanos ir jos dalių žuvimo laiką: 
Gondvana irti pradėjo maždaug prieš 150—180 milijonų metų, 3 milijar- 
dus (!) metų išgyvavusi kaip vienas žemynas. Ir vis dėlto to senovinio že- 
myno, tikriau, prokontinenčio, istorijoje esama daug neaiškumų — visų 
pirma nė kiek neaišku, koks tada buvo Indijos vandenynas, ar priderėjo 
jis — ar bent viena kita jo dalis — Gondvanai, o gal tas vandenynas visa- 
da bus buvęs toks pat — amžinų ir nekintamų svarbiausių bruožų. 

Ir vėl susiduriame su „amžinu klausimu“: kokio tipo pluta — vandeny- 
ninė ar žemyninė — yra pirminė? Prisiminkime geologų ir okeanografų 
ginčus dėl Ramiojo vandenyno kilmės. Gondvana ir Indijos vandenynas 
sukėlė dar didesnių diskusijų. ,Fiksizmas“ ir „mobilizmas“ — tai vardai 
dviejų krypčių, kurių laikosi mūsų planetos sandarą tiriantys moks- 
lininkai, 


Mobilizmo tėvu laikomas puikus vokiečių mokslininkas Alfredas 
Vegeneris, geofizikas, astronomas, ašigalininkas, meteorologas. Tačiau be- 
veik pusę šimtmečio prieš jį panašių idėjų yra paskelbęs rusų tyrėjas 
J.. Bichanovas. Teisybė, Vegeneris, būdamas didesnės erudicijos ir rem- 
damasis modernesniais duomenimis, kur kas argumentuočiau ir nuodug- 
niau išdėstė „mobilizmo“ hipotezę, kurios pamatas yra „plaukiojančių že- 
mynų"“ idėja. 

Vegenerio knyga „Žemynų ir vandenynų kilmė" (rusų kalba jos verti- 
mas pasirodė 1924 metais) sukėlė audrą. Diskusija dėl „plaukiojančiųjų 
žemynų" nesiliauja ir šiandien. Vegenerio manymu, kadaise visos Žemės 
sausumos būta susitelkusios viename žemyne — Pangėjoje. Paskui dėl Mė- 
nulio ir Saulės traukos, taip pat audringų procesų Žemės gelmėse tas pro- 
kontinentis suskilęs į dvi dalis — Šiaurės pusrutulyje buvusi Laurazija, 
aprėpusi Europą, Šiaurės Ameriką ir didesnę dalį Azijos, o Pietų pusrutu- 
lyje — Gondvana. Tik pažvelkime į geografijos žemėlapį, ir pamatysime, 
kad žemynų pakraščiai nuostabiai tiksliai atitinka vienas kitą, nors juos 
skiria tūkstančiai kilometrų vandenyno. Panaši yra ir. geologinė tų pa- 
kraščių sandara. 

Štai, pavyzdžiui, Kapo kalnai vakarinėje Afrikos pakrantėje. Rytinėje 
Pietų Amerikos pakrantėje yra jų „dvyniai“ — Sieros kalnai, kuriė suda- 
ryti iš tų pačių uolienų, juose yra tos pačios naudingosios iškasenos ir ta 
pati klodų slūgsojimo tvarka, kaip ir Kapo kalnuose. Tokio sutapimo pa- 
vyzdžių daugybė. „Tai tas pats vaizdas, jeigu sudedi vieną su kita dvi per- 
plėšto laikraščio puses. Jeigu eilutės iš tiesų sutampa, tai aišku — daugiau 
nieko nelieka, kaip spėti, kad tos dvi pusės iš tikrųjų yra vieno laikraščio 
dalys. Net užtenka patikrinti tik vieną eilutę, ir tada jau galima sakyti, 
kad išvada tikra. O jeigu turime n eilučių, tai tikrumo laipsnis padidėja 
n kartų“, — rašė Vegneris. 

Be abejo, Vegnerio pažiūrose buvo ir daug klaidų. Juk Žemės moks- 
las tada neturėjo tų tikslių prietaisų, kokius turi geofizikai dabar. Antra 
vertus, ir vandenyno dugno sandara tais laikais (vokiečių mokslininko 
hipotezė susiformavo dar prieš pirmąjį pasaulinį karą) buvo praktiškai 
nežinoma. Ir vis dėlto daugelis dabartinių mokslininkų pritaria svarbiau- 
siai Vegenerio minčiai: žemynai slenka, jie „plaukia“ per mantiją, supan- 
čią mūsų planetos branduolį, o ne tik svyruoja aukštyn ir žemyn, it mil- 
žiniškos plūdės. Tačiau tiek Vegenerio laikais, tiek dabar anaiptol ne visi 
mokslininkai pritaria mobilininkų idėjoms. 

Visų pirma tiksininkai griežtai atmeta žemynų galėjimą toli „plau- 
kioti". „Reikia tik didžiai stebėtis, kad tokia hipotezė, paremta tyčia 
formalia pažiūra į dideles problemas, visiškai ir nuosekliai ignoruojanti 


visus svarbiausius geotektonikos duomenis ir nieko, kaip jau buvo sakyta, 
neišaiškinanti iš to, ką reikia išaiškinti visų pirmiausia, buvo ne tik svars- 
toma mokslo literatūroje, bet ir turėjo nemažą pasisekimą ir į savo šali- 
ninkų gretas patraukė gana autoritetingų tyrėjų. Tuos mokslininkus, ma- 
tyt, hipnotizavo sumanymo drąsa ir puikus Vegenerio literatūrinis 
stilius“, — rašo tarybinis geologas V. Belousovas. 

Žemynų kontūrų panašumas, kurį parodė Vegeneris, sako fiksinin- 
kai, galėjęs rastis dėl paprasčiausio atsitiktinumo, juo labiau kad ne taip 
tolimoje epochoje tie kontūrai buvę visiškai kitokie, ką rodąs pakrantės 
seklumų ruožas — šelfas, juosiantis žemynus ir salas. Paskutinį ledynmetį 
jis stūksojęs aukščiau jūros lygio ir tik dėl tirpstančių ledų buvęs apsem- 
tas. O Australijos, Antarktikos, Pietų Amerikos, Afrikos ir Indijos faunos, 
floros ir geologinės sandaros panašumą, fiksininkų akimis, esą galima pro- 
tingiau išaiškinti: paprasčiausiai jos kadaise buvusios susijungusios per 
dabar nuskendusius sausumos lopinius. 

„Tiesioginis kurių-ne-kurių žemynų ryšys, kuris įgalino keistis fauna 
ir flora, be abejo, egzistavo, bet anaiptol nebūtina, kad dėl to ryšio vienas 
žemynas būtų plaukęs prie kito, — rašo Belousovas. — Vietoj Atlanto ir 
Indijos vandenyno kadaise galėjo būti žemynų ir seklių jūrų. Tokie til- 
tai yra patikimesni, negu Vegenerio idėja.“ 

Vegeneris, mobilininkai ir mūsų dienų neomobilininkai įsivaizduoja 
Gondvaną kaip Pietų pusrutulio žemynų visumą. Tie žemynai „nuvažia- 
vę“ į skirtingas puses —ir tai buvęs Gondvanos galas. O fiksininkai 
spėja, kad pietų prokontinentis buvęs kur kas didesnis, nes Gondvanai 
priderėjusi ne tik Pietų Amerika, Afrika, Indostanas, Australija, Antarkti- 
ka, Madagaskaras, Ceilonas, bet ir dalis Pietų Atlanto, beveik visas Indi- 
jos vandenynas ir net pietinės Ramiojo vandenyno dalys. „Senovės Gond- 
vanos žemynas irti ir grimzti pradėjo mezozojuje, — rašo Panovas. — Ir 
nuo tol pradėjo formuotis Vakarų Indijos vandenynas, Pietų Atlanto van- 
denynas, o gal būt, dėl to atsirado ir Pietų Ramusis vandenynas."* 

Gondvana skilo ne metus, ne šimtmečius ir ne tūkstančius, o milijonus 
metų. Sausumos lopai grimzdo, buvo semiami vandens ir virto vandenyno 
dugnu. Seklumose augo koralų kolonijos, kurios ėmėsi savo nežymaus, 
bet milžiniško darbo — ir štai Indijos, kaip ir Ramiajame, vandenyne ra- 
dosi koralų atolai, rifai, salos: Maldivai, Lakadivai, Kokosas, Čagas. 

Ir vis dėlto tos salos negali išaiškinti Indostano, Ceilono, Madagaskaro 
ir „žemyninių“, susiklosčiusių iš granitų, o ne iš koralų, Indijos vandenyno 
salų, pavyzdžiui, Seišelo arba Komorų faunos ir floros panašumo. Štai ko- 
dèl dar praeito šimtmečio viduryje anglų zoologas Skleteris spėjo, jog ir 
po milijonų metų nuo Gondvanos skilimo Šiaurės Vakarų Indijos vande- 


nyne vis dar buvusi plati sausuma — Lemūrija. Per ją ir paplitę senovės 
gyvūnai ir augalai. Skleterio hipotezei pritarė ir kiti mokslininkai: geolo- 
gai, zoologai, botanikai, okeanografai, paleontologai. O vos vos pradėjusio 
formuotis žmogaus kilmės mokslo — paleoantropologijos — atstovai Lemū- 
rijai skyrė nepaprastai svarbią vietą bendroje „homo sapiens“ raidos 
schemoje. Mat, jų akimis, Lemūrijos krašte beždžionė „sužmogėjusi“ ir 
virtusi „,protinguoju žmogumi“. 


HOMO SAPIENS LOPSYS? 


„Prieš šimtus tūkstančių metų, per dar neįmanomą tiksliai apskaičiuoti 
Žemės raidos periodo laiko tarpą, kurį geologai vadina terciaru, spė- 
jama, jog to periodo pabaigoje, kažkur karštojoje juostoje — tikriausiai 
plačiame žemyne, kuris dabar yra nugrimzdęs į Indijos vandenyno dug- 
ną, — gyveno nepaprastai išsirutuliojusios veislės žmoginės bedžionės“, — 
rašo Fridrichas Engelsas savo veikale „Darbo vaidmuo beždžionės sužmo- 
gėjimo procese“. 

Engelsas rėmėsi Darvino, Hekslio ir kitų žymių XIX amžiaus moksli- 
ninkų darbais, kurie padėjo pamatus šiuolaikiniams gamtos mokslams ir 
humanistikai. Tomas Hekslis, Darvino bendražygis, tyręs žmogaus kilmę 
(jo vardas jau minėtas šioje knygoje, kalbant apie tasmanių kilmę) spėjo, 
kad „homo sapiens“, tai yra protingasis žmogus, bus susiformavęs dabar 
paskendusiame žemyne — Lemūrijoje. Hekslio pažiūrų, kaip matyti iš pir- 
ma cituotų eilučių, laikėsi ir Fridrichas Engelsas, akylai stebėjęs visus 
naujausius savo meto mokslo laimėjimus, nuo matematikos ligi paleoantro- 
pologijos. Hekslio hipotezę išplėtojo kitas žymus XIX amžiaus mokslinin- 
kas Ernstas Hekelis. 

Hekelis, nuodugniai ištyręs visus duomenis, kuriuos anuo metu turėjo 
sukaupęs žmogaus kilmės mokslas, priėjo išvadą, kad evoliucijos grandi- 
nėje, siejančioje homo sapiens ir žmogines beždžiones, esanti spraga: 
joje iškritusi viena būtina grandis, viena rūšis, tarpinė tarp žmogaus ir 
beždžionės. Hekelis tą rūšį pavadino „pitekantropu“, arba „beždžionžmo- 
giu". O ta trūkstama grandis, Hekelio akimis, tarpusi Lemūrijoje, iš kur 
jc atstovų migruota į šiaurės rytus — Indostaną, Pietryčių Aziją, ir į va- 
karus — Afriką. 

Veikiai Hekelio teorija buvo akivaizdžiai patvirtinta: olandų gydyto- 
jas Eženas Diubua randa pitekantropo palaikus Javos saloje. Vėliau bež- 

9; džionžmogių palaikų buvo rasta Afrikoje ir Indijoje. Bet... ar jie byloja 


už Lemūriją, sausumos tiltą, jungusį žemynus ir plytėjusį nuo Afrikos 
ligi Indijos, net Pietryčių Azijos? 

Fridricho Engelso, Tomo Hekslio, Ernsto Hekelio autoritetas neginči- 
jamas. Bet jie juk rėmėsi XIX amžiaus mokslo faktais,— o per praėjusį 
nuo tada laiką ir geologija, ir paleoantropologija, okeanografija, ir zoolo- 
gija prisirinko dešimtis ir šimtus naujų duomenų, jos turi moderniausių 
prietaisų ir įrankių, apie kuriuos praeito šimtmečio mokslininkai negalėjo 
nė svajoti. Kaipgi dabartinis mokslas žiūri į Lemūrijos ir žmonijos kil- 
mės problemą? 

Ne taip seniai mūsų šalyje „„Misl" leidykla išleido J. Rešetovo mono- 
grafiją „Žemės prigimtis ir žmogaus kilmė“. Remdamasis naujausiais geo- 
logijos, paleontologijos ir paleoantropologijos laimėjimais, autorius 
pateikia įtikinamų argumentų, kad Lemūrija — Rytų Gondvana — buvo 
labai svarbi seniausio žmogaus formavimosi procese. 

Maždaug prieš šimtą milijonų metų, rašo Rešetovas, „kreidos epocho- 
je Lemūrija plytėjo, matyt, šiuolaikinio Indijos vandenyno vidurio 
kalnagūbrio vietoje, taip pat aprėpė visus salynus, Madagaskaro, Ceilono 
salas, Indostano pusiasalį ir Arabų jūros šelfą“. Retkarčiais Lemūrija susi- 
jungdavusi sąsmauka su Pietryčių Azija. Lemūrijos žemynas buvusi tan- 
kiais tropiniais miškais apaugusi žema sausuma, iš pietryčių, pietų ir šiau- 
res supama vulkaninių kalnynų. Čia buvusios palankios sąlygos, kad 
vėliau galėtų rastis ir sėkmingai rutuliotis naujas žinduolių būrys — 
nedideli žvėreliai, gyvenę medžiuose ir mitę vabzdžiais. Pamažu tie žvė- 
rel'ai didėję, vis vikriau ir sumaniau laipioję medžiais, nes daręsi vis ak y- 
lesni ir lavėję jų letenos, kurios ėmusios virsti imamuoju organu — 
rankomis, Taip maždaug prieš 100—70 milijonų metų mūsų planetoje pa- 
sirodo pirmieji primatai — lemūrai, arba pusbeždžionės. 

Maždaug prieš 34 milijonus metų ištinka didelės permainos: Lemūrijos 
pietuose ir pietryčiuose nugrimzta dideli sausumos lopai, o dar pirmiau 
nuo žemyno atsiskiria Madagaskaro sala. Smarkiai pakinta ir pusbeždžio- 
nų būrys. Vieni lemūrai išauga labai dideli, ieškodami maisto, iš medžių 
nusileidžia į žemę. Madagaskare rasti milžiniško lemūro — megaladapio, 
vieno iš įdomiausių kada nors gyvenusių mūsų planetoje gyvūnų, — 
griaučiai. Įsivaizduokite lemūrą žmogaus augumo, vaikščiojantį stačią ant 
dviejų užpakalinių galūnių, bet turintį ilgą uodegą ir didžiules apskri- 
tas akis! 

Tačiau ne tas evoliucijos kelias buvo sėkmingas. Planetos šeimininkais 
tapo ne „dvikojai lemūrai“, o pusbeždžionių palikuonys, kurie virto „tik- 
romis beždžionėmis“, o iš tų savo ruožtu išsirutuliojo žmoginių beždžionių 
šaka, „„Driopitekais“ vadinama išmirusių beždžionių veislė, iš kurios pra- 

sidėjo tiek gorilos ir šimpanzės, gyvenančios tropiniuose Afrikos miškuo- 
se, tiek dabartinių žmonių sentėviai. Primityviausios iš driopitekinių 
beždžionių yra vadinamieji sivapitekai, kurių palaikų aptikta Indostane, 
nes jos turi visų aukštųjų beždžionių — tiek gorilų, šimpanzių, tiek oran- 
gutangų — bruožų. Rešetovo monografijoje pateikiama faktų, kad seniau- 
sias primityviąsias beždžiones, o galimas daiktas, jų labiau išsirutuliojusius 
palikuonis, gyvenusius Lemūrijoje, privertusi migruoti to žemyno žūtis — 
galutinai Lemūrija suskilo maždaug prieš 25 milijonus metų. Migruojama 
buvę į vakarus — Afriką, taip pat į šiaurę — Indostaną. Čia, rašo Rešeto- 
vas, „Vėlyvieji jų palikuonys, Indostano šiaurėje gyvenę maždaug prieš 
4—4,5 milijono metų, pradėjo gyventi vien tik žemėje ir ėmė vis dažniau 
vartoti gamtos daiktus kaip įnagius“. Jos ir buvę „seniausi priešžmogiai". 

Ar tuo ir baigiasi Lemūrijos istorija? O gal paskutinių to žemyno liku- 
čių dar ilgai būta Indijos vandenyne? Ir ne tik terciaro periode, lemūrų ir 
žmoginių beždžionių kilimo epochoje, bet ir kvartero periode, Žmogaus 
rutuliojimosi epochoje? Ir ar nebus Lemūrija buvusi žmonijos lopšys, ne 
tik prietiltis, kuriame lemūrai ir primityviosios beždžionės pasirengu- 
sios įsibrauti į visas kitas pasaulio dalis (išskyrus Australiją ir Antark- 
tidę, tas visiškai izoliuotas žuvusios Gondvanos dalis)? Į tą klausimą 
atsakys tik išsamios paieškos Indijos vandenyno dugne, buvusios Lemūri- 
jos rajone. Tirdami seniausias mūsų planetos civilizacijas, susiduriame su 
daugybe mįslių, kurias, net nuostabu, įminti padeda hipotezė, jog Lemū- 
rija — tai platus sausumos lopas Indijos vandenyne, gyvenamas ne lemū- 
rų ir net ne pitekantropų, o žmonių, kurie, be kita ko, buvo pasiekę 
aukštą kultūros raidos pakopą! 


TAMALAHAMAS, NAVALAMAS, PIETŲ MADURA.... 


Šios dalies pradžioje buvo cituoti tamilų mokslininko Kirušnano žo- 
džiai apie savo tautą, kuri it žuvis išnėrusi iš bedugnių istorijos gelmių. 
Senovės tamilų istorikai manė, kad jų tėvynė, Tamalahamas, buvusi Nava- 


lamo saloje, „vienoje iš pirmųjų žemių, atsiradusių prie pusiaujo“. Vidur- 


amžių traktatai pasakoja apie sangas — draugijas, kuriose vienijęsi ge- 
riausi poetai ir mokslininkai. Seniausioji sanga radusis „Pietų žemyne“, 
arba Lemuūrijoje, maždaug prieš 10 tūkstančių metų, užio epochoje, se- 
niausiame tamilų istorijos tarpsnyje. Sanga liovusis egzistuoti, kai Lemū- 
riją ir jos sostinę Pietų Madūrą apsėmęs Indijos vandenynas. 

Tamilai, senos kultūros tauta, bendrauja kalba, kuri yra giminaitė 
kitoms vienos Indostano dravidų šeimos kalboms (dabar dravidų kal- 


bas vartoja daugiau kaip 100 milijonų žmonių). Dravidai yra viena iš 
seniausių Indijos etninių grupių. Jie gyveno čia jau seniai, kai į „stebuk- 
lų šalį" atsibastė karingi klajokliai arijai, apie kuriuos pasakoja šventoji 
induizmo knyga Rig-vėdas. Dabar dravidų kalbos išplitusios Pietų Indijo- 
je, ligi pat 18°—20° šiaurės platumos. Bet kadaise jie buvo užėmę Centri- 
nę, ir net Šiaurės Indiją. Dar daugiau: esama duomenų, jog prieš keletą 
tūkstančių metų dravidų kalbų vartotojai yra gyvenę ir Beludžistane, ir 
Irano pietuose, ir, galimas daiktas, buvo pirmieji sėslūs Mezopotamijos 
gyventojai, įsikūrę pirmiau už šumerus, kurių civilizacija esanti seniausia 
mūsų planetoje. 

Tamilų legendos teigia, kad jų tautos (taigi ir visų dravidų) sentėvynė 
kadaise buvusi Indijos vandenyne, o dabar ji nugrimzdusi po vandeniu. 
Tos pačios legendos paskendusiąją žemę, Lemūriją, laiko žmonių civiliza- 
cijos lopšiu. Ir keisčiausia, kad mažų mažiausiai dvi iš trijų seniausių mūsų 
planetos civilizacijų besančios susijusios su dravidų kalbų vartotojais! 

Didžiausiu XX amžiaus archeologijos atradimu mokslininkai laiko 
Protoindijos civilizacijos atradimą Indo slėnyje trečiajame ir ketvirtaja- 
me dešimtmetyje. Vėlesnieji kasinėjimai parodė, kad seniausioji Indijos 
kultūra ne tik buvusi išplitusi Indo slėnyje, bet ir aprėpusi plačius rajo- 
nus į rytus ir pietus — Katijavaro pusiasalį, dabartinės Indijos sostinės 
Delio apylinkes ir net Gango slėnį. Amžiumi ji gal ir jaunesnė už dvi kitas 
seniausias planetos civilizacijas — Egipto ir Mezopotamijos, — bet aprėpia 
teritoriją, kelis kartus viršijančią Senosios viešpatystės epochos Egipto ir 
senosios Mezopotamijos teritoriją. 

Kokia tauta sukūrė Protoindijos kultūrą? Atsakyti padėjo hieroglifų 
įrašai antspauduose ir amuletuose, kurių devynios galybės rasta seniau- 
siuose Indostano miestuose. Teisybė, iššifruoti rašmenų kol kas nepasise- 
kė. Tačiau elektroninėmis skaičiuojamosiomis mašinomis grupei tarybinių 
tyrėjų pavyko rasti kalbų šeimą, iš kurios yra hieroglifų įrašų kalba. Pir- 
moji publikacija, pavadinta „Pirminis pranešimas apie Protoindijos tekstų 
tyrimą“, išėjo 1965 metais. Jos autoriai — programininkas M. Probstas, 
paleografas (senovės rašmenų specialistas) G. Aleksejevas, indologas 
B. Volčiokas, filologė I. Fiodorova, žinomas senųjų rašmenų dešifruotojas 
J. Knorozovas ir šios knygos autorius. (Publikaciją parengė Sąjunginis 
mokslinės ir techninės informacijos institutas ir TSRS mokslų akademijos 
Etnografijos institutas.) 

Iš pradžių statistikos metodais išnagrinėję Protoindijos tekstus mašino- 
mis, tyrėjai gavo abstraktinę „x kalbos“, Protoindijos tekstų kalbos, gra- 
matiką: ar buvo vartojamos toje kalboje priesagos, priešdėliai arba in- 
tarpai (žodžio vidurio formantas; tokios sandaros yra kurios-ne-kurios Kau- 

kazo kalbos), kokios pagrindinės protoindžių kalbos gramatinės 
konstrukcijos ir pan. 

Paskui ta „x kalba“ buvo sugretinta su kitomis kalbomis: juk nuo 
Indostano hieroglifų tekstų atradimo laikų buvo paskelbta daugybė hipo- 
tezių, kad protoindžių kalba esanti giminaitė kone su visomis pasaulio 
kalbomis — su įvairiausiomis Indijos, Priešakinės Azijos, Kaukazo, Hima- 
lajų ir net su Jenisiejaus aukštupyje gyvenančių ketų kalba ir vienišos 
Ramiojo vandenyno Velykų salos gyventojų kalba (nes daugelio Protoin- 
dijos rašmenų forma panaši į kohau rongo rongo ženklus). Viena po ki- 
tos atkrito „kandidatės“ į teisę vadintis kalba, kuria kalbėjo seniausios 
Indostano kultūros kūrėjai: sanskritas, hetitų, huritų, rapanujų... Pagaliau 
liko viena pretendentė: dravidų kalbos. Jų sandara pasirodė esanti arti- 
miausia „x kalbos“, Protoindijos tekstų kalbos, sandarai. Taigi buvo įro- 
dyta hipotezė, kurią skelbė daugelis tyrėjų. — Protoindijos civilizaciją kūrę 
žmonės, kurie kalbėję dravidų kalbomis (arba kalba). Juk Indo slėnio ra- 
jone ligi mūsų dienų yra išlikusi dravidų „salelė“ Šiaurės Vakarų Indijos 
indoeuropiečių kalbų jūroje. Tai brahujų kalba. Pirmiau, žiloje senovėje, 
tas rajonas, visiškai galimas daiktas, ištisai buvo gyvenamas dravidų kal- 
bomis kalbančių tautų. | 


ŠUMERAI IR UBAIDZŽIAI 


Paskutiniai tyrimai rodo, kad viena iš dravidų kalbų galėjo būti ir se- 
niausių Tigro ir Eufrato slėnio gyventojų, šumerų pirmtakų, kalba. Kai 
tokia kalba buvo, kalbininkai įspėjo tirdami seniausius šumerų tekstus. 
Pasirodė, kad daugelis žodžių negali būti išaiškinti šumerų kalbos dėsniais, 
nes yra kitos kalbos. O kadangi tie žodžiai reiškia gyvybiškai svarbius 
daiktus ir pagrindines profesijas (pavyzdžiui, žodžiai palmė, datulė, ark- 
las, audėjas, akmenskaldys, žvejys, kalvis, varininkas, skardininkas, vals- 
tietis, dailidė, piemuo, net pirklys šumerų kalboje yra skoliniai), tai pasi- 
darė aišku, kad tauta, kalbėjusi „x kalba“, padėjo pamatus šumerų 
kultūrai. 

Geografinių vardų analizė taip pat patvirtino spėjimą, kad ta tauta Me- 
zopotamijoje yra gyvenusi dar gerokai prieš šumerus. Tiek vardai Idigla- 
tas ir Buranunas (taip dantiraščio tekstuose skaitomi Tigro ir Eufrato 
vardai), tiek seniausių miestų vardai — Uras, Urukas, Nipūras, Lagašas, 
Kišas, Eridus — nėra šumeriški. Tas pats pasakytina ir apie vyriausiąjį šu- 
merų dievą, „žemės viešpatį“ Enki — jį šumerai pasiskolino iš seniausių ir 


kultūringesnių Mezopotamijos gyventojų panteono. Paskui patys šumerų 
vaidilos vardą pakeitė savotiškai, ir dievo vardas tapo Eja. 

Taigi šumerai nėra vietiniai Mezopotamijos gyventojai, jie yra atėję iš 
kažkur kitur. Iš kur? Neseniai buvo paskelbta hipotezė, kad iš Indokini- 
jos, iš vakarinių jos sričių. Esama hipotezės, kad šumerai kilę iš Kaukazo. 
Pagaliau Rumunijoje rasti rašto paminklai, nuostabiai panašūs į seniau- 
sius šumerų rašmenis, bet kur kas senesni, verčia spėti „kilmę iš Balkanų". 
Tačiau kad ir kur būtų buvusi šumerų sentėvynė — Pietryčių Azijoje ar 
Pietryčių Europoje, — aišku, kad šumerai nebuvo jūreivių tauta. Plaukio- 
ti jūromis jie bus išmokę paskui, jau įsikūrę savo naujojoje tėvynėje, Tig- 
ro ir Eufrato slėnyje. Jų sentėvynė, matyt, bus buvusi kalnuose, nes šu- 
merai lenkėsi dievams, pastatytiems ant paaukštinimų.  Mezopotamijoje 
šumerai slinko iš šiaurės į pietus, o ne iš pietų į šiaurę. O tuo tarpu smar- 
kus kultūros šuolis IV tūkstantmečio prieš mūsų erą antrojoje pusėje, ci- 
vilizacijos kilimas ryškus kaip tik Mezopotamijos pietuose. Mat, čia bus 
atsikraustę nauji, energingi ir kultūringi žmonės. O tie gyventojai, kaip 
matyti iš pirma pasakytų žodžių, negalėjo būti šumerai. Ta seniausia mū- 
sų planetos kultūra buvo rasta pirmą kartą kasinėjant kalvą, kurią vieti- 
niai žmonės vadino Elubaidu, arba Elobeidu. Todėl ir ypatingosios kalbos 
„X tauta“ pavadinta ubaidžiais. 

Elubaidas yra netoli Eridaus miesto, piečiausio iš visų seniausių Mezo- 
potamijos miestų. Tais laikais, maždaug prieš 6 tūkstančius metų, jis buvo 
jūrų uostas, nes stovėjo Persų įlankos pakrantėje, ir tik vėliau didelių 
upių sąnašos atskyrė Eridų nuo jūros. Iš čia, iš Eridaus, kultūra ėmė plistį 
prieš Tigro ir Eufrato tėkmę — Uruko, Uro, Lagašo ir kitų miestų link. 

Taigi archeologų iškasenos patvirtina Mezopotamijos gyventojų seno- 
vės legendas, kad civilizacija jų krašte radusis nuo tada, kai savita pusžu- 
vių pusžmogių rasė, vadovaujama kažkokio Oano, Persų įlanka atplaukusi 
į Eridaus miestą, ir ten Oanas išmokęs žmones ne tik rašto, astronomijos, 
skulptūros pradmenų, bet ir statyti miestus, šventoves, dirbti žemę, gamin- 
ti būtiniausius darbo įrankius ir inventorių. 


Oano legendą mokslininkai sužinojo iš Babilono žynio Bero* „Istori-' 


jos". Žinodami šumerų mitologiją, jie konstatavo, kad babilonių Oanas — 
tai senesnis šumerų vandens dievas Eja, „išminties viešpats“, išmokęs 
žmones amatų, Menų, statybos, rašto ir kt. Bet juk ir pats Eja — tai tik 
„perdirbtas“ ır „„suredaguotas“ ubaidžių dievas Enkis! Taigi Eridaus le- 
genda, kurioje dievas dovanojęs žmonėms civilizaciją, yra kilusi ne iš 
babilonių ir net ne iš šumerų, o iš ubaidžių. Ir ją patvirtina archeologija, 
kuri sako, jog Mezopotamijos civilizacija kilusi tik Eriduje. Vien ten iš 

akmens amžiaus kultūros peršokta į metalų, irigacijos, monumentaliosios 
statybos amžių. 

Kas buvo ubaidžiai? „Kalbiniai kasinėjimai“ (ubaidžių žodžių ieškojiį- 
mas šumerų tekstuose, ubaidžių geografinių vardų atskyrimas) leidžia 
mums operuoti maždaug dvidešimčia ubaidžių žodžių ir maždaug tokių 
pat geografinių vardų skaičiumi. Ir štai pasirodo, kad nemaža yra panašių 
ubaidžių ir dravidų žodžių ar žodžių šaknų! Šimtai Pietų Indijos vietovių 
baigiasi komponentu -ur. Dravidų kalbose žodis ur reiškia „vietovę“, 
„Miestą“, „gyvenvietę“. Betgi ir seniausių Mezopotamijos miestų vardai 
turi šaknį ur (Urukas, Nipūras), o vienas miestas taip ir vadinamas — 
Uras. 

Idiglatas — toks Tigro upės vardas ubaidžių kalba (id — reiškia „upe“, 
„vandenį“). Indo upės vardas, galimas daiktas, giminė jam, nes dravidų 
kalbose n/nd kaita labai dažnas reiškinys — ir jis iš pradžių reiškė „upę“, 
„vandenį“ (juk ir kitos Indostano upės — Gango vardas taip pat reiškia 
mundų kalba „vandenį“). Ubaidžių žodžiai, įvairių profesijų pavadinimai 
turi priesagą -gar (pavyzdžiui, engar — valstietis, nangar — dailidė, dam- 
gar — pirklys ir kt.). Dravidų kalbus žodis gar reiškia ranka. Taigi prie- 
saga -gar galėjo reikšti veiksmo atlikėją (valstietis — žemės dirbėjas, 
dailidė — medžio dirbėjas, pirklys — prekybos tvarkytojas ir kt.). 

Be abejo, maža dar duomenų galutinėms išvadoms. Ir vis dėlto dravidų 
ir ubaidžių žodžių panašumas reikšmingas, jeigu turėsime galvoje, jog 
tarp Protoindijos kultūros ir Mezopotamijos civilizacijos esama neabejo- 
tino panašumo. 


MEZOPOTAMIJOS—BACHREINO—INDOSTANO TRASOJE 


Tarp šimtų Mezopotamijos gyventojų cilindrinių antspaudų archeolo- 
gai rado ir keletą kvadratinių, kuriuos sukūrę protoindžiai. Taigi aišku, 
tarp dviejų seniausių civilizacijų būta kontaktų. Mūsų šimtmečio septin- 
tajame dešimtmetyje pasisekė rasti Mezopotamijos—Indostano trasos 
„tarpinį punktą“. Tai buvo Bachreino salos Persų įlankoje. Čia prieš kele- 
tą tūkstantmečių klestėjo kultūra, turėjusi šumerų ir protoindžių kultūrų 
bruožų. Nuo senų senovės per tas salas vyko kultūros ir prekybos mainai, 
Sumerų civilizacija veikė protoindžių, o Protoindijos — šumerų ci- 
vilizaciją. 

Šumerų mieste Ure buvo rasta grupė namų iš degtų plytų, kurie, pa- 
sak žymaus anglų archeologo Džono Maršalo, „yra nemaža išimtis iš bend- 
ros taisyklės. Bet jie tokie panašūs į nedidelius ir atsainiai statytus 


vėlyvojo Mohendžo Daro namus, jog sunku net suabejoti, kieno įtaka juos 
paženklino“, Ta įtaka neaplenkė ir religijos. Viename Uro miesto mauzo- 
liejuję archeologai rado tupinčios beždžionės statulėlę, panašią į rastąsias 
Mohendžo Dare (kurios tikriausiai ir bus buvę prototipas Hanumanui, 
dangi senovės civilizuotame pasaulyje beždžionė žinoma kaip būdingas 
indų gyvulys ir kadangi ją vargiai ar būtų kas vaizdavęs skulptūra, jei- 
gu ji nebūtų buvusi šventasis gyvulys, galima spėti, jog Vakarų Azijos 
šalys dar žalvario amžiuje bus pasiskolinusios iš Indijos vieną kitą religi- 
nę idėją“, — rašo indų archeologas S. Dikšitas. Beje, statulėlė galėjo būti 
ir protoindžių pirklio, įsikūrusio Mezopotamijoje, nes, tariant paties Dik- 
šito žodžiais, „Vakarų šalių pirkliai tikriausiai nesvyruodami pripažinda- 
vo sandėrį teisėtą, globojamą šventųjų dievybių“, kurių atvaizdai yra ir 
Hanumano pirmtakas, ir kiti gyvuliai, pavaizduoti antspauduose, rastuose 
Mezopotamijos miestuose. 

Vieno šumerų miesto griuvėsiuose rasta tapytinė vaza. Stilius — šume- 
rų. Tačiau siužetas — aiškiai indų kilmės. Vaizduojamas kuprotas indų 
jautis, zebas, stovintis priešais ritualinį lopšį, — vienas iš mėgstamiausių 
Protoindijos antspaudų siužetų. Gordono Čaildo, žymaus senovės pasaulio 
archeologijos specialisto, akimis, šumerų meistras tikriausiai „pats matė 
indų kulto apeigas Mezopotamijoje. Ir stebėtis nėra ko, nes prekiauti ga- 
lėjo ištisos indų pirklių vilkstinės arba flotilės. Galimas daiktas, pirkliams 
per prekymečius tekdavo užgaišti Šumere keletą mėnesių, kol išparduoda- 
vo savo prekes ir prisipirkdavo krovinių kelionei atgal. Jeigu spėtume, 
kad yra buvusi indų pirklių kolonija ir nuolatinė rezidencija kokiame nors 
patogiame tam reikalui Šumerų mieste, tai visiškai sutaptų su šiuolaikine 
praktika ir su tuo, kas mums žinoma apie Rytų prekybą II tūkstantmetyje 
prieš mūsų erą“. 

Visi pirmiau minėti radiniai — dviejų susiformavusių ir savitų civili- 
zacijų kultūrinių mainų vaisius. Tačiau — ir tai įdomiausia — nemaža 
bruožų, bendrų Protoindijos kultūrai ir seniausiai Mezopotamijos kultū- 
Tai, neįmanoma paaiškinti skolinimu arba kultūriniais mainais. Tie bruo- 
žai rodo veikiau seną ir artimą kultūrų ir jų kūrėjų giminystę. Jau buvo 
sakyta, kad protoindžių dravidų kalba tikriausiai yra giminė ubaidžių, šu- 
merų pirmtakų, kalbai. 

Daugybė protoindžių antspaudų, amuletų, ornamentų ir simbolių irgi 
yra artimi seniausių Mezopotamijos ir Elamo gyventojų ornamentams ir 
simboliams. „„Varpiški Indo slėnio ir Šumero kubeliai yra aiškiai gimi- 
nės, — rašo Gordonas Čaildas. — Sidabrinė cilindriška Mohendžo Daro 
vaza lygintina su alebastriniais indais, rastais Ure.” 

Mezopotamijoje aptikti kvadratiniai antspaudai, be abejo, buvo čia at- 
vežti Protoindijos pirklių. Tačiau ir Indostane rastuose kvadratiniuose ant- 
spauduose galima matyti siužetų ir dievybių, turinčių atitikmenų Mezopo- 
tamijos mitologijoje ir religijoje (o antspaudų ir užrašai, ir forma rodo, 
jog jie sukurti Indijoje, o ne atvežti čia iš Šumero). Trijuose amuletiniuo- 
se antspauduose, rastuose Mohendžo Dare, vaizduojamas personažas, ku- 
ris kaujasi su dviem tigrais. Jis nuostabiai panašus į Enkidų, šumerų epo 
didvyrio Gilgamešo bičiulį, padėjusį kovoti prieš laukinius žvėris. Mohen- 
džo Daro amuletiniuose antspauduose yra pavaizduotas raguotas Žmogus 
su jaučio kojomis ir uodega. „Jis kovoja prieš raguotą tigrą, tikriausiai 
piktąją dvasią, nuolat kariaujančią su priešais, — rašo R. Makėjus knygo- 
je „Seniausioji Indo slėnio kultūra“. — Tas pusžmogis pusjautis nuosta- 
biai panašus į vieną šumerų pusdievį ar didvyrį, taigi tarp tų dviejų kul- 
tūrų legendų esama, matyt, tolimos giminystės. Galimas daiktas, tarpinin- 
kė bus buvusi kokia nors trečia šalis, su kuria tolimoje praeityje Šumero 
ir Indo slėnio žmonės glaudžiai bendravo." 

Seniausiųjų Mezopotamijos gyventojų ir protoindžių giminystę rodo 
ne tik kalbotyros, archeologijos, religijų istorijos, bet ir antropologijos 
duomenys: dauguma protoindžių kaukolių identiškos su ubaidžių kauko- 
lėmis. Mohendžo Daro griuvėsiuose archeologams pasisekė rasti nepa- 
prastą statulą, jų pavadintą „žynio portretu“. To žynio veidas labai, net 
menkiausiomis smulkmenomis, panašus į Mezopotamijos senovės plastikos 
žmonių atvaizdus. („Trumpa barzda ir pagal ano meto madą apskusta vir- 
šutinė lūpa primena dievų ir žmonių statulas, rastas Mezopotamijoje“, — 
rašo Makėjus.) 

Daugelis tyrėjų, taip pat geriausias šumerų kalbos mokovas Samuelis 
Krameris, spėja, kad Protoindijos kultūrą bus sukūrė ubaidžiai, kurie, 
spaudžiami ateivių šumerų, paliko savo tėvynę Mezopotamiją ir persikėlė 
į Indo slėnį. Bet, galimas daiktas, Mezopotamijos ir Indostano gyvento- 
jų seniausios giminystės bruožai aiškintini tuo, kad ir ubaidžių, ir Protoin- 
džių civilizacijos yra kilusios iš vieno šaltinio, o jo būta ne Mezopotami- 
joje ir ne Indijoje, o kur nors kitoje vietoje? 

Kadaise seniausią Indostano civilizaciją vadino „Indo“, nes manė, kad 
jos būta išplitusios tik Indo upės slėnyje. Dabar archeologai rado protoin- 
džių miestų ir vietovių taip pat Gango ir Džamnos tarpupyje, ir Pendžabo 
Sivalikų kalnų papėdėje, ir į pietus nuo Indo žiočių, dabartinėje Bombė- 


jaus valstijoje. O pietiniai miestai nėra jaunesni už Mohendžo Darą ir 


kitas vietoves Indo slėnyje. Tai rodo, jog Protoindijos civilizacijos lopšys 
buvęs ne Indo slėnys, o koks nors kitas „centras X". Kur jo būta, mes ne- 
žinome. Šiaip ar taip, Indostane nepasisekė rasti žymių, iš kokios kultūros 


tiesiai išaugo protoindžių civilizacija. Ir nors Indijos ir Pakistano archeo- 
logai rado keletą įvairių kultūrų senesnių, tačiau jų negalima laikyti Mo- 
hendžo Daro, Harapos ir kitų protoindžių miestų pirmtakėmis — genetiš- 
kai jos nesusijusios. Protoindijos civilizacijos šaknys, kaip sako archeolo- 
gai, nesurastos. 


ELAMO ŠALIS 


Neabejotino Protoindijos ir Mezopotamijos kultūrų panašumo bruožai 
aiškintini, galimas daiktas, tuo, kad ir seniausios Indijos civilizacijos kūrė- 
jų, ir pirmųjų Tigro ir Eufrato slėnio užkariautojų tautos buvo giminės, 
kalbėjusios dravidų kalbomis, — o, ko gero, ir viena tauta. Gal būt, dra- 
vidų kalbos yra bendras pamatas ne tik ubaidžiams ir protoindžiams. 

Huzistanas — šitaip vadinama dabar Irano sritis į rytus nuo Tigro upės. 
Pirmiau ji buvo vadinama Elamu. Jau prieš penkis tūkstančius metų čia 
klestėjo miestinių valstybių civilizacija, savitos kultūros ir rašto civiliza- 
cija. Elamo gyventojų — elamių — kultūroje mokslininkai įžvelgia daug 
bendrų bruožų su Mezopotamijos, o dar daugiau — su Protoindijos kultūra. 

Elamiai kalbėjo ir rašė kalba, kurios giminystės su bet kuria kita pa- 
saulio kalba susekti kol kas nepavyko. Kalbininkai mėgino įrodyti elamių 
kalbos giminystę su turanų (Uralo, Altajaus, tiurkų, mongolų) kalbomis, su 
gausybe Kaukazo kalbų, su mirusiomis Priešakinės Azijos (churitų, ka- 
sitų ir kt.) kalbomis. Bet bergždžiai. „Vienintelė hipotezė, kurią galima pa- 
remti vienu kitu akivaizdžiu faktu, yra spėjama elamių ir dravidų gimi- 
nystė“, — rašo žinomas tarybinis istorikas ir kalbininkas I. Djakonovas 
monografijoje „Senovės Priešakinės Azijos kalbos“ ir pateikia pavyzdžių, 
kad elamių ir dravidų kalbos yra artimos. Šaknis ketu dravidų kalbomis 
reiškia „žūti“, „susinaikinti“. Elamių kalboje ketu reiškia „griauti“. Diena 
elamiškai — nan. Dravidų kalbose šaknis nan reiškia „rytą“, „aušrą“, 
„dieną“. Elamių kalboje šaknis pari reiškia „prieiti“, „pasiekti“, o dravi- 
dų — „bėgti“, „vengti“. 

Žodžiai, be abejo, gali būti skolinami iš kalbos į kalbą, o, be to, reikš- 
mės ir skambesys gali sutapti ir atsitiktinai (ir anglų, ir kabardinų skait- 
vardis „2“ skamba kaip „tu“, nors tos kalbos jokios giminės). Tačiau svar- 
biausia — tarp elamių ir dravidų kalbų yra daug bendrų gramatinės 
sandaros bruožų, o tas sandaros elementas, kaip žinome, neskolinamas!— 


! Tas teiginys neabsoliutintinas. Tik tam tikri gramatikos elementai (pvz., žodžių kaity- 
mas) visiškai arba beveik visiškai nepasiduoda svetimų kalbų įtakai. Tuo tarpu kiti (pvz. 
tam tikri sintaksės) sluoksniai lengviau skolinasi svetimų kalbų modelius (vert.). 

taigi spėtina arba sena giminystė, arba ilgi kalbos vartotojų kontaktai. Ela- 
mių kalbos ir fonetika, ir morfologija yra panaši į dravidų. O įvardžiai to- 
kie artimi, kad, Djakonovo žodžiais tariant, „net visiškai kartais sutampa“. 

-Djakonovas, remdamasis elamių ir dravidų kalbų artumu, spėja, jog 
„gentys, elamiams ir dravidams giminaitės pagal kalbą, IV—III tūkstant- 
metyje prieš mūsų erą, o gal ir vėliau, buvo išplitusios visame Irane, mažų 
mažiausiai jo pietuose. Ir dar: dravidų toponimikos žymių (teisybė, neda- 
tuojamų kokiu nors konkrečiu laiko tarpu), matyt, rasta Arabijos pusiasa- 
lyje, o dravidoidinės (Pietų Indijos) rasės priemaišų pastebėta, kaip teigia 
vienas kitas tyrėjas, ne viename Pietų Irano rajone". Vėliau tamsiaodžiai 
dravidai arba kalbų giminaičių ir tos pačios rasės tautos buvusios išstum- 
tos iš Irano arba visiškai ištirpusios paskesniųjų ateivių jūroje. Teisybė, 
Herodotas, gyvenęs II šimtmetyje prieš mūsų erą, Beludžistano, tarp Indi- 
jos ir Elamo esančios šalies, gyventojus vis dar vadina Azijos etiopais 
(tai yra Azijos negrais). Taigi tamsiaodžių gyventa, ko gero, srityje tarp 
Irano ir Indijos maždaug prieš pustrečio tūkstančio metų. 

Visiškai galimas daiktas, ir elamių, ir ubaidžių kalbos labai anksti at- 
siskyrė nuo bendrojo dravidų kalbos kamieno, o tai lemia tų kalbų pana- 
šumą ir skirtumus. Įmanomas ir kitas sprendimas: ir dravidų kalbos, ir šu- 
merų pirmtakų, ubaidžių, kalba, ir elamių kalba yra kilusi iš senesnės 
bendros „prokalbės“ ir yra trys jos „dukros“. 

Daugumą tekstų elamių kalba išsaugojo mums dantiraštis, kurį Elamo 
gyventojai buvo pasiskolinę III tūkstantmečio prieš mūsų erą viduryje iš 
savo vakarinių kaimynų — akadų ir šumerų. Ligi tol elamiai vartojo hie- 
roglifų raštą. O dar anksčiau Elame buvo pieštinis raštas, vadinamasis 
„pIrotoelaminis“. | 

Protoelaminis raštas ligi pat šiol neiššifruotas. Be to, rašto tekstų ir 
ženklų išvaizda labai artima seniausiam Mezopotamijos gyventojų raš- 
tui — -protošumerių. Jie taip pat buvo rašomi molinėse lentelėse („tabulo- 
se“), taip pat yra linijinio piešinio formos ir, panašiai kaip protošumerių 
rašmenys, yra tikriausiai ūkiniai ir apskaitiniai užrašai. 

Į protošumerių ir protoelamių rašto ženklus panašus yra ir trečiasis 
„protoraštis“, seniausiuose Indostano miestuose — Harape, Mohendžo 
Dare ir kituose — rastų užrašų ženklai. Seniausi Mezopotamijos tekstai, 
kaip įtikinamai parodė neseniai paskelbti tarybinio mokslininko A. Vai- 
mano tyrimai, parašyti šumerų kalba (nors pirmieji Tigro ir Eufrato slė- 
nio gyventojai, kaip prisimename, buvo ne šumerai, o ubaidžiai, vartoję 
kalbą, kuri, galimas daiktas, yra giminė dravidų kalboms). Protoelamių 
tekstų kalba — tikriausiai tai seniausia elamių kalbos forma — skiriasi 
nuo protošumerių užrašų kalbos. Protoindžių tekstai parašyti dravidų, o 


ne šumerų arba elamių kalba. Taigi protošumerių raštas negali padėti iš- 
šifruoti neįskaitytų Indostano ir Elamo rašmenų (tuo labiau kad ir pirma- 
įvairių protošumerių rašto ženklų). Ir vis dėlto trijų „„protoraščių“ panašu- 
mas skatina spėti, jog jie visi kilę iš vieno bendro šaltinio (juk ir vėliau 
dantiraščiu, išrastu šumerų, būdavo perteikiamos akadų, elamių, urartų, 
hetitų ir kitos kalbos, kurios neturėjo nieko bendro su šumerų!). Iš proto- 
šumerių, protoelamių, protoindžių rašto galima išskirti tam tikrą bendrą 
panašių ženklų „pagrindinį fondą". 

Kalbininkai, toponimikai, vieni tirią kalbą, o kiti — geografinius var- 
dus, vartoja terminą „substratas“, turėdami omenyje pirmesnes kalbas ar- 
ba geografinius vardus, kurie egzistavo prieš tiriamas kalbas ir vardus. Ir 
čia, tirdami senųjų raštų ženklus, taip pat galime kalbėti apie „substratą“, 
tam tikrą pradinę pieštinių ženklų sistemą, kuri buvo prieš pasirodant 
protošumerių, protoelamių ir protoindžių raštui. Kadangi protošumerių 
tekstai yra seniausi, o pirmieji Mezopotamijos gyventojai, šumerų pirm- 
takai, buvo ubaidžiai, tai galima žodžiu ubaidžių pavadinti seniausią rašto 
sistemą (veikiau tai buvo ne raštas tikrąja to žodžio prasme, o „piešinių 


kalba“, piktografija, archajinių rašto formų pirmtakė). Ta sistema Mezopo-: 


tamijoje gyvavo dar prieš ateinant šumerams, kurie, perėmę ją, sukūrė 
savitą, protošumerių raštą (panašiai kaip jie perėmė ir ištobulino kitus 
ubaidžių kultūros, tiek materialinės, tiek dvasinės, laimėjimus). 

Tokia pat padėtis, ko gero, buvo ir Indostane, ir Elame. Ir protoindžių, 
protoelamių, protošumerių raštų panašumas vėl aiškinamas „dravidų kal- 
bomis“ — juk ubaidžių kalba, labai tikėtina, yra joms giminaitė, kaip ela- 
mių ir Protoindijos civilizacijos kūrėjų kalba: žiloje senovėje bene 
bus egzistavęs dravidų „rašto kamienas“, kaip buvo bendras dravidų kal- 
bų kamienas. Ubaidžių, protoindžių, elamių pieštiniai ženklai yra to rašto 
kamieno šakos. O ubaidžių, elamių ir protoindžių kalbos — tai seniausios 
dravidų prokalbės šakos, 


"DRAVIDŲ KLAUSIMAS 


Kur ir kada susiformavo dravidų prokalbė? Ir kuriais laikais ji pradė 
jo skaldytis, skirtis, dalytis į šakas iš bendro kamieno (paskui plėtodamo- 
si tos šakos tapo savarankiškomis kalbomis, iš kurių savo ruožtu galėjo 
prasidėti naujos kalbos ir t. t.)2 Dabartinė kalbotyra, apsišarvavusi mate- 
matikos metodais, rado tą laiką, kada iš bendrosios dravidų kalbos (tikriau 
ją būtų vadinti „protodravidžių“ kalba) ėmė skilti ir skirtis pavienės kal- 

bos šakos. Pirmoji atsiskyrė brahujų kalba, vienintelė dravidų kalba, ku- 
ria kalba ne Pietų, o Šiaurės Indijoje. Tai atsitiko prieš pat TV tūkstant- 
metį prieš mūsų erą arba pačioje jo pradžioje, tai yra maždaug prieš 
6000 metų. Tačiau, deja, nei matematika, nei kalbotyra negali kol kas 
pasakyti, kur, kurioje mūsų planetos vietoje susiformavo „,protodravi- 
džių" kalba, ar jos tėvynė buvo — Indostanas. O gal protodravidžiai 
atkako į Indiją iš kur nors kitur? 

Indijos respublikos ir Pakistano teritorijoje yra baisybė kalbų, dialek- 
tų ir šnektų — daugiau kaip pusė tūkstančio. Tačiau tai kalbų aibei gali- 
ma surasti tris „vardiklius“ — suskirstyti į tris dideles kalbų grupes: 
indoeuropiečių, mundų kolų ir dravidų. Šiandien nė vienas rimtas tyrėjas 
neabejoja, kad indoeuropiečių kalbų vartotojai, legendiniai „arijai“, nėra 
Indostano aborigenai. Jie atkilo čia II tūkstantmetyje prieš mūsų erą. (Ki- 
tas klausimas — iš kur atėjo. Tas klausimas galutinai ligi šiol neišspręs- 
tas, o trys galimiausios ištakos yra Vidurinė Azija, Juodosios jūros pa- 
krantės ir Mažoji Azija.) Ilgą laiką buvo manoma, kad tamsiaodžių gentys, 
vartojančios mundų kolų kalbas, esančios seniausi „stebuklų šalies“ gy- 
ventojai. Tačiau naujausi kalbotyros darbai rodo, jog anaiptol. Mundų 
kolų kalbų vartotojai atsirado Indijoje tik prieš 6000 metų. Jų tėvynė ry- 
tuose, Indokinijoje, kur ir dabar tebevartojamos kalbos, giminaitės mun- 
dų kolų kalboms ir tarmėms. 

Tačiau įstabiausia, kad dravidų kalbos taip pat yra „ateivės“, nors jos 
Indostane ir pasirodė anksčiau už indoeuropiečių kalbas ir net anksčiau 
už mundų kolų kalbas! „Dravidų tautos ir gentys nėra Indijos aborigenai 
ir atsirado ten, matyt, ne vėliau kaip IV tūkstantmetyje prieš mūsų erą, — 
rašo žymus tarybinis dravidologas M. Andronovas. — Jų kilmė ir gyveni- 
mas ne Indijoje tebėra neištirtas, nors jau spėliota, kad galimi buvę prieš- 
istoriniai tų genčių ryšiai su senovinėmis Rytų Viduržemio jūros gentimis 
ir su daugybe kitų tautų.“ 

Apie ubaidžių ir šumerų kalbų panašumą su dravidų kalbomis jau 
kalbėta. Ne tik Mezopotamijos, bet ir Irano, Afganistano, net Kaukazo 
geografiniai vardai, kaip mano indų mokslininkas T. Najaras, darosi aiš- 
kūs palyginti su dravidų kalbomis. Kitas garsus autoritetas, rumunų kal- 
bininkas N. Lahovaris, knygoje „Dravidų kilmė ir Vakarai" įrodė, kad 
daug bendrų bruožų turi Kaukazo ir dravidų kalbos. Ir Najaras, ir Laho- 
varis spėja, jog dravidų gentys prasiskverbusios į Indiją maždaug IV 
tūkstantmetyje prieš mūsų erą. 

Tačiau iš tiesų, kai kalbama apie tokią žilą senovę, nederėtų vartoti 
dravidų termino, tikslesnis būtų terminas „protodravidžiai“ (lygiai kaip 

kalbos). Daugelis antropologų spėja, kad protodravidžiai išore gerokai 
skyręsi nuo šiuolaikinių dravidų: jų oda buvusi šviesesnė, ūgis aukštesnis 
ir t. t. Pietų Indijos centre, prie Žydrųjų kalnų, gyvena todai, viena iš 
paslaptingiausių Indostano genčių. Esama faktų, kad todai, daugelį amžių 
gyvendami visiškai izoliuoti, geriausiai yra išlaikę senųjų protodravidžių 
bruožus. 1969 metais išėjo knyga „Žydrųjų kalnų genties paslaptis“, kurią 
parašė tarybinė etnografė L. Šapošnikova, tyrusi todus. Todų kalba yra 
dravidų šeimos. Be to, tos genties žyniai vartoja ir ypatingą ritualo kal- 
bą — „kvoržamą“, arba „kvoršamą“. O kvoršamiški daugelio todų dievų 
vardai kuo puikiausiai sutampa su senųjų Mezopotamijos dievų vardais! 

Pirmą kartą tai pastebėjo Graikijos ir Danijos princas Petras, tyrėjas su 
antropologo diplomu ir karališku titulu, toduose išbuvęs keletą mėnesių. 
Graikų Petro išvada buvo tokia: labai seniai, IV—III tūkstantmetyje prieš 
mūsų erą, prie Žydrųjų kalnų buvusi kolonija pirklių, atkilusių čia iš Me- 
zopotamijos. III tūkstantmečio prieš mūsų erą pabaigoje kolonistų kontak- 
tai su tėvyne nutrūkę, ir jie amžinai likę Pietų Indijoje. Tiesioginiai jų 
palikuonys ir esą paslaptingieji todai. 

Amerikos kalbininkas ir antropologas M. Emenas sukritikavo graikų 
tyrėjo hipotezę. Jis įrodė, kad todų dievų vardai gali būti išaiškinti dravi- 
dų kalbų dėsniais — Mezopotamijos kolonistai nieko bendro su tomis kal- 
bomis neturį. Tačiau, pažymi ta proga Šapošnikova, jeigu „turėsime ome- 
nyje, kad dravidų tautų kilmė dar nėra aiški ir kartu esama įrodymų, jog 
dravidų Indijos ir Mezopotamijos kultūros yra veikusios viena kitą, tai, 
galimas daiktas, Emeno neigimas ilgainiui gali virsti vienu iš įrodymų, 
kad dravidus ir pavienes senosios Mezopotamijos gentis ir tautybes sieja 
kalbos bendrumas“. 

„Sumere, Elame, Irane, Kaukaze — tose vietose įvairūs mokslininkai 
įžiūrėjo dravidų sentėvynę. Visos tos hipotezės gali būti, ko gero, sujung- 
tos į vieną kur kas platesnę— senų senovėje Mezopotamijoje, Irane, Kau- 
kaze, o gal ir dalyje Vidurinės Azijos gyventa genčių, kalbėjusių dravidų 
kalbomis. Tačiau ar tas platus rajonas buvo dravidų tėvynė? — štai 
klausimas! 

Vienų mokslininkų akimis, protodravidžiai, klajoję „nuo Šumero ir 
Elamo sienų ligi Amudarijos ir Sirdarijos, net Kaukazo“, per patogias 
Siaurės Vakarų Indijos kalnų perėjas maždaug prieš 6000 metų atkakę į 
Indostaną. Tasai faktas, kad dravidai, nors ir senieji, bet vis dėlto ateiviai 
„Stebuklų šalyje“, atrodo, neabejotinas. Įtikinami ir įrodymai, kad dravi- 
dai yra giminės su kuriomis-ne-kuriomis senosiomis Mezopotamijos, Ela- 
mo ir Kaukazo kalbomis. Tačiau tai visiškai nereiškia, jog protodravidžiai 
būsią atėję į Indiją iš tų vietų. Atvirkščiai, tos pačios kalbotyros duome- 

nys sako, kad dravidų kalbos plitusios ne iš šiaurės į pietus, o iš pietų į 
šiaurę! Pasiremti galima tarybiniu indologu G. Zografu. Indijos, Pakistano, 
Ceilono ir Nepalo kalbų apžvalgose jis pažymi, jog pastaruoju metu vis 
labiau šaknijasi teorija, kad dravidų tautos plitusios iš pietų į šiaurę, o ne 
atvirkščiai. (Pavyzdžiui, gentys, kalbančios dravidų kuruchų kalba ir gy- 
venančios Centrinės Indijos šiaurės rytuose, turi padavimą, kad jų sentė- 
viai pirmiau gyvenę Pietų Indijoje, ir kt.). 

Keista: juk į pietus nuo Indostano tyvuliuoja Indijos vandenynas, ku- 
riame nieku būdu negalėjo susiformuoti protodravidžiai ir pasukti paskui 
į šiaurę — Indiją, Mezopotamiją, Elamą. Tačiau vaizdas nebus keistas, 
jeigu prisiminsime, jog toje vandenyno dalyje, skiriančioje Indostaną ir 
Afriką, buvusi, kaip mano daugelis geologų ir okeanografų, Lemūrija, vė- 
liau apsemta Indijos vandenyno. Ir senovės dravidų padavimai byloja tą 
patį: sentėvynė buvusi į pietus nuo Komorino kyšulio, piečiausios Indo- 
stano vietos, kuri prieš kelis tūkstantmečius nugrimzdusi į vandeny- 
no dugną! 


LAIVAI Iš MELUCHOS ŠALIES 


Indija buvo gyvenama nuo paleolito laikų. Ir dravidai, ir mundai ko- 
lai, ir arijai, tai yra visų trijų didžiųjų šiuolaikinės Indijos kalbų šeimų 
vartotojai, yra ateiviai. Pirmieji — iš pietų?! — pasirodė dravidai, paskui, 
iš rytų — Mundai kolai, ir pagaliau iš šiaurės vakarų po dviejų trijų tūks- 
tantmečių į Indostaną įsibrauna klajoklių arijų gentys, kalbėjusios indo- 
europiečių kalba (arba tikriau — keliomis artimomis viena kitai tarmėmis). 
Visiškai neabejotina — arijai slinko sausuma, įkandin vesdamiesi didžiau- 
sią lobį, turtą ir garbę — galvijus (jiems skirta nemaža puikių poetiškų 
„Rigvėdos"“ himnų eilučių. Tas epas susiformavo arijų pasirodymo Indo- 
stane laikais). Sausuma iš Pietryčių Azijos prasiskverbė ir gentys, kalban- 
čios mundų kolų kalbomis — jūreivystės įgūdžiai jiems visiškai svetimi. 
Tik ne dravidams. 

Todų gentis, kurią daugelis mokslininkų laiko „gryniausiais“ protodra- 
vidžių palikuonimis, verčiasi gyvulininkyste. Bet jie išsaugojo seną dainą 
apie laivus, — galimas daiktas, tai prisiminimas „jūrų kelio“, kuriuo todai 
pateko į Indiją. Mezopotamijos miestuose archeologai rado aibes dravidų 
prekių. Jos suminėtos ir bibliniam karaliui Saliamonui nugabentų retų 
daiktų sąraše, pvz., sandalmedis, augąs Pietų Indijos Malabaro pakrantė- 
je, o daugiau niekur kitur pasaulyje ir t. t. Iš pradžių buvo manoma, kad 
prekės iš Pietų Indijos į vakarus patekdavusios per šumerų prekijus, kad 


Mezopotamijos gyventojai buvę tikrieji Indijos vandenyno šeimininkai ir 
pasisavinę Persų įlankos — Arabų jūros — Indijos vandenyno trasą. Ta- 
čiau naujausi tyrimai rodo, jog ne: teisę vadintis pirmaisiais Indijos van- 
denyno jūreiviais turi veikiau dravidų Indijos gyventojai. 

Dar per pirmuosius Protoindijos miestų kasinėjimus Mohendžo Dare 
buvo rasta stiebinių laivų atvaizdų. Vienas iš pirmųjų seniausios Indijos 
civilizacijos ieškotojų anglų archeologas E. Makėjus spėjo, jog „Indo slė- 
nio miestų gyventojai plačiai naudojosi jūrų keliu į Šumerą. Nevaišin- 
guose Beludžistano krantuose yra vis dėlto keletas vietų, kur būtų buvę 
galima užplaukti pasisemti vandens. Mūsų laikais didelė dalis prekybinių 
santykių realizuojama laivais, plaukiojančiais iš įvairių vakarinių Indijos 
uostų ligi Persų įlankos ir net Adeno. Tokios pat kelionės ne naujiena ga- 
lėjo būti ir senovėje, nes tų laikų laivai vargu ar buvo smarkiai mažesni 
ar primityvesni, negu kurie-ne-kurie laivai, tuo keliu plaukiojantys dabar." 

Makėjus nesuko galvos, kuri tauta čia plaukiojo, — ar Mezopotamijos 
gyventojai, ar protoindžiai, ar, gal būt, arabai „buvo svarbiausi Indijos 
vandenyno jūreiviai jau senovėje“. Naujausios archeologų iškasenos pa- 
deda išspręsti tą klausimą. Indijos mokslininkai rado seniausią uostą pa- 
saulyje — Lotalą, esantį netoli nuo šiuolaikinio didžiulio uostamiesčio 
Bombėjaus, Katijavaro pusiasalyje. Rytinėje miesto dalyje archeologai 
aptiko plytomis išklotą taisyklingo stačiakampio formos laivų statyklą. Ji 
buvo gana didelė — 218X37 metrai. Tam tyčia iškastas 7 metrų pločio ka- 
nalas jungė statyklą su upe, tekančia į Arabų jūrą. Ir nuostabiausia — Lo- 
talas, kad ir toli į pietus nuo Indo slėnio, nėra jaunesnis už Mohendžo Da- 
rą, Harapą ir kitus Protoindijos miestus — jo amžius maždaug 40 šimt- 
mečių! 

Įdomių dalykų rado mokslininkai, tyrinėjantys praeities šalis kitame 
senovės trasos gale — Mezopotamijoje. Babilono dantiraščių tekstai pa- 
sakoja apie Magano ir Meluchos šalis ir sieja jas ir gabentas iš jų prekes 
(juodmedis ir kitų vertingų veislių medžiai) su Rytų Afrika. Tačiau, pa- 
brėžia tarybinis asirologas ir šumerologas Djakonovas, nereikia užmiršti, 
jog „nuo II tūkstantmečio prieš mūsų erą visos prekės iš rytų šalių nebe- 
pasiekdavo Irako, o būdavo perkraunamos Bachreino salose. Todėl babi- 
loniai galėjo būti užmiršę tikrąją Magano ir Meluchos vietą“. Taigi atsa- 
kymo ieškoti reikia ne Babilono, o senesniuose, šumerų tekstuose. 

Maždaug 4000—4500 metų senumo šumerų užrašuose gana dažnai mi- 
nimas Maganas ir Melucha. Iš Magano atveždavę vertingų veislių me- 
džio, o iš Meluchos, buvusios dar toliau Indijos vandenyne, — aukso smil- 
čių, perlų, lazūrito. Ji vadinama „juodąja šalimi“, matyt, dėl gyventojų 
odos spalvos. O svarbiausia, ne šumerai plaukioję į Meluchą, o tos šalies 

gyventojai atplaukdavę į Mezopotamiją prekiauti. Tekstai pasakoja apie 
„Meluchos laivų žmones“, o archeologai net rado meluchų kalbos vertėjo 
šumero antspaudą („eme bal Me luh ha“ — sako antspaudo įrašas; eme — 
šumeriškai reiškia „kalbą“). 

Sumerų šaltiniai pasakoja apie didžiulius „mahulimus“ — Meluchos 
gyventojų laivus. Yra mokslininkų, linkusių įžvelgti tame žodyje dravidų 
„Mandži“ — didelio 10—40 tonų krovinį vežančio laivo pavadinimą, ku- 
ris ligi pat šiol išliko kanadų, malajalių, tulų, tamilų — Pietų Indijos va- 
karų ir pietų pakrantėje gyvenančių dravidų tautų — kalbose. „Matyt, šu- 
merų laikais Melucha buvo vadinama dravidų Indija“, — daro išvadą Dja- 
konovas, o kiti orientalistai net linkę įžiūrėti tos šalies pavadinimą žodyje 
Mlečcha (arba Milachch), kuriuo ateiviai arijai praminė senesnius Indo- 
stano gyventojus, taip pat ir dravidus (dantiraštinė Meluchos forma gali 
būti skaitoma ir kaip „,„Me-luch-ha“, ir kaip „Me-lach-ha“). 

Meluchos laivai, galimas daiktas, ne tik bus plaukioję ligi Persų įlan- 
kos krantų, bet ir siekę kitas šalis — Arabiją ir net Egiptą. Tarp gausybės 
uolų piešinių, rastų Aukštutiniame Egipte, prie Raudonosios jūros, yra pa- 
vaizduota laivų, nepanašių į tuos, kuriais po Nilą plaukiojo senovės egip- 
tiečiai. Džebel el Arako miestelyje Raudonosios jūros pakrantėje, lygiai 
toje vietoje, kur prasideda kelias į Nilo slėnį žemyn dabar išdžiūvusia 
Vadi Hamamato vaga, rasta peilio rankena, kurioje pavaizduotas tikras 
jūrų mūšis — tarp žmonių su papirusinėmis Nilo valtimis ir žmonių su 
aukšto priekio ir aukšto paskuigalio laivais. 

Iš pradžių daugelis tyrėjų manė, kad svetimšalių laivai, nupiešti Aukš- 
tutinio Egipto uolose, Raudonosios jūros rajone, — tai senovės šumerų lai- 
vai. Tačiau, išanalizavęs paskutinius atradimus, žinomas indų archeologas 
S. R. Rao spėja svetimšalius esant iš kitos šalies — dravidų Indijos, Proto- 
indijos kultūros šalies... Bet, gal būt, paslaptingieji laivai atplaukdavę į 
Persų įlanką, Arabų įlankos ir Raudonosios jūros šumerų uostus iš kitų 
vietų? Ir Magano šalis — tai protoindžių šalis? O dar pietesnės Meluchos 
šalies dabar jau net nebėra, nes ją užtvino Indijos vandenynas? Beje, 
šumerų tekstuose minima ir trečia, ko gero, paslaptingiausioji šalis — Dil- 
munas. 


„ŠUMERŲ ROJAUS“ PAIEŠKOS 


Bet, prieš pradedant pasakoti apie tos šalies paieškas, ko gero, reikia 
apibendrinti pirmiau pasakytas mintis. 

Dravidų kalbų vartotojai kadaise bus gyvenę plačioje teritorijoje, nuo 
Kaukazo ir Vidurinės Azijos ligi Arabijos ir Indijos — spėja daugelis 


mokslininkų, palyginę dravidų kalbas su seniausių Indostano, Mezopo- 
tamijos, Elamo (o gal ne tik Elamo, bet ir kitų Irano rajonų, net Vidurinės 
Azijos, taip pat Kaukazo) gyventojų kalbomis, su Arabijos geografiniais 
vardais ir kalbomis. Tačiau Indostanas negali būti tų kalbų tėvynė. O pli- 
to jos vis dėlto ne iš šiaurės ar šiaurės vakarų, o iš pietų, nes dauguma 
"dravidų kalbų vartotojų gyvena Indijos pietuose. 

Ir Protoindijos civilizacijos kūrėjai, ir šumerų pirmtakai, ubaidžiai, 
„kalbėjo, galimas daiktas, dravidų ar joms artimomis kalbomis. Kramerio ir 
kitų tyrėjų akimis, Protoindijos kultūrą į Indiją atnešę ubaidžiai, išstumti 
iš Mezopotamijos pietų karingų ateivių šumerų. O seniausiųjų Mezopota- 
mijos gyventojų mitai sako, kad civilizaciją į tą rajoną atnešęs dievas 
Enkis. Jis įkūręs Eridų, piečiausią Mezopotamijos miestą. „Kai viešpaties 
valdžia nusileido iš dangaus, viešpatystė buvo Eriduje“, — skelbia seniau- 
sias „viešpačių sąrašas“, rastas Mezopotamijoje. Ar visa tai nereiškia, kad 
ir į Indiją, ir Mezopotamiją (o galimas daiktas, ir į Elamą ar net Egiptą) 
civilizacija yra patekusi iš kokio nors nežinomo centro? Tos civilizacijos 
žmonės bus buvę tamsiaodžiai ir kalbėję dravidų kalbomis. O senieji dra- 
vidų padavimai sako, kad jų sentėvynė esanti Lemūrija, kuri dabar yra 
Indijos vandenyno dugne! 

Ar negalima rasti ne tik indų, bet ir šumerų šaltiniuose tos legendinės 
šalies paminėjimo? Savaime suprantama, ji nebūtinai turi turėti Lemūri- 
jos, Navalamo, Tamalahamo, Pietų žemyno ar kokį kitą vardą — jį galėjo 
pakeisti šumerai (juk perkūrė jie ubaidžių Enkį į Eją), antra vertus, ir 
dravidiški paskendusio žemyno vardai siekia tik viduramžius, todėl galė- 
jo smarkiai pakisti. 

Dievas Eja, arba Enkis, ,„Mezopotamijos Poseidonas“, padovanojęs 
Eridaus, piečiausio Mezopotamijos miesto, žmonėms civilizaciją. O pats 
Enkis gyvenęs Dilmuno šalyje, kur nebuvę ligų ir mirties, tekėjęs tyras 
versmių vanduo, o žmonių gyvenimas buvęs laimingas ir r. rūpestingas. 
Stai kaip nusako Enkio valdas vienas iš seniausių Mezopotamijos mitų: 


Dilmuno žemė šventa, Dilmuno žemė tyra. 
Vieta ta švari, vieta ta skaisti... 
Dilmune varnos nekranksi, 
Vištelė laukinė nekvaksi nešaukia 

Vištos laukinės kitos, 
Liūtas nedrasko, 
Netyko avelės ir vilkas nelabas, 
Niekas nėr matęs, kad rytų ėriuką šuva, 
Nieks neregėjęs, kad grūdus maumotų šernai, 
Salyklą štai kloja našlė ten ant stogo. 
Būk tikras — salyklo net paukštis neles... 

Nesunku įspėti, skaitant tas poetiškas eilutes (iš šumerų į anglų kalbą 
vertė Krameris; iš anglų kalbos į rusų — knygos autorius), kad kalbama 
apie šumerų rojų, pažadėtąją žemę (kuri, beje, buvo Biblijos rojaus pir- 
mavaizdis). Atrodytų, ko čia abejoti: Dilmunas esąs mitinė šalis, ir iš tik- 
rųjų niekad nė nebuvęs! Tačiau ne! Minint „laivus iš Dilmuno“ randame 
Mezopotamijos komercininkų raštuose, ir dar labai senuose. Antra ver- 
tus, ir vėlesniuose asirų šaltiniuose sakoma, kad Dilmuno viešpats, vardu 
Uperis, mokėjęs duoklę Asirijos valdovui Sargonui II. Kitas asirų vieš- 
pats parsivežęs iš Dilmuno grobį: vario, žalvario, brangmedžio kamienų. 
Dilmuno kariai padėję asirų despotui Sinaheribui su žeme sulyginti „mies- 
tų tėvą“ Babiloną... Taigi nors mitologija Ejos valdas skelbia tikriausiu 
rojumi, Dilmunas vis dėlto buvo reali šalis. 

O kurgi ji buvo? Dilmunas vadinamas „šalimi, iš kur teka saulė". Taigi 
ji ieškotina į rytus nuo Tigro ir Eufrato slėnio. Archeologai, radę Persų 
įlankos Bachreino salose senovinę civilizaciją, „tarpinę grandį“ tarp Indi- 
jos ir Mezopotamijos kultūrų, pamanė aptike paslaptingąjį Dilmuną. Ta- 
čiau neseniai Krameris pateikė svarių argumentų, kad Bachreino salos 
negalėjusios būti Dilmunas: ten nėra dramblių, o juk drambliakaulis buvo 
versliausia Dilmuno prekė. Ten nerasta vandens dievo šventovių ir kt. 
Pats Krameris mano, jog Mezopotamijos gyventojams Dilmunas buvęs 
Indija ir protoindžių civilizacija, kuri turėjo stiprų vandens kultą, išau- 
gusią jūreivystę, prijaukintus dramblius. 

Ar iš tiesų? O gal nauji tyrimai privers dar sykį peržiūrėti Dilmuno 
vietos klausimą? Ir „pastūmės“ ją ne tik į rytus, bet ir į pietus nuo Tigro 
ir Eufrato deltos, į Indijos vandenyną? Atsakyti į tą klausimą — nei tei- 
giamai, nei neigiamai negalima, kol kruopščiai neištirtas Indijos vande- 
nyno dugnas, kol neperskaityti hieroglifų tekstai, parašyti Protoindijos 
civilizacijos kūrėjų (juk žodis Dilmunas, Kramerio nuomone, taip pat esąs 
ne šumeriškas, o ubaidiškas, ir jeigu Dilmunu savo šalį vadino protoin- 
džiai, galima tikėtis tą vardą rasti ir antspauduose arba amuletuose su įra- 
šais). Taigi ir čia suvokti baisiai sudėtingą Indijos ir Mezopotamijos seno- 
vės civilizacijų kilmės problemą tyrėjams gali padėti ne tik archeologija, 
antropologija, kalbotyra, senųjų rašmenų dešifravimas, bet ir toks, atrody- 
tų, tolimas nuo jų mokslas, kaip okeanografija. 


ERITRĖJOS JŪROS SALOS 
Jau prieš 5000 metų Indijos vandenyną vagojo narsūs jūreiviai pro- 


toindžiai. Tokią pat žilą senovę, matyt, siekia ir arabų jūreivystės prad- 
menys. „Vadžuru“, „Didžiąja žaluma“ (Raudonąja jūra ir Indijos vande- 


nynu), plaukiojo ir senovės egiptiečiai. Ilgainiui Eritrėjos jūra (taip 
antikos autoriai vadino Indijos vandenyną) pradėjo prekybos keliones ir 
graikų jūrininkai. O visuose — arabų, senovės Egipto, graikų, Romos — 
šaltiniuose minimi turtingi pasakiški kraštai ir salos Eritrėjos jūroje — 
Indijos vandenyne. 

„Valstybinio Ermitažo rinkinio 1115 papirusas“ — tokiu sausu pavadi- 
nimu žinomas mokslui vienas iš reikšmingiausių senovės Egipto literatū- 
ros paminklų, kuriame yra pasaka „Išsigelbėjęs iš žuvusio laivo“. To še- 
devro atradimo garbė tenka rusų egiptologui V. Goleniščevui. 1881 me- 
tais jis pirmą kartą išvertė ir literatūriškai išanalizavo pasaką: senovės 
Egipto tekstas buvo sugretintas su Homero „Odisėja“, su puikiu ciklu 
arabų pasakų, vaizduojančių jūreivio Sindbado keliones, taip pat su įvai- 
riais Biblijos motyvais. Nuo to laiko pasaka „Išsigelbėjęs iš žuvusio laivo“ 
išversta į daugelį pasaulio kalbų, ne kartą buvo kruopščiai analizuojama 
kalbininkų, istorikų, literatūros specialistų ir cituojama beveik visuose 
senovės Egipto istorijos kursuose. Ir vis dėlto net šiandien daug to pa- 
minklo vietų yra neaiškių ir ginčijamų. 

Pasaka vaizduoja plaukiojimą Vadžuro vandenyse — taip senovės 
egiptiečiai vadino ir Raudonąją jūrą, ir Indijos vandenyną — laivu, kurio 
ilgis 120 uolekčių ir plotis 40 uolekčių. Įgula — geriausi Egipto jūrininkai. 
„Matė jie dangų, matė jie žemę, narsesnė jų širdis už liūtų.“ Jūrininkai 
„pranašauja audrą dar nekilusią, darganą dar neužklupusią“. Ir iš tiesų 
laivas, užkluptas audros atviroje jūroje, žūsta, lieka gyvas tik vienas pa- 
sakotojas, kurį banga nubloškia į salos krantą. Ten jis išbuvęs vičvienai- 
tis tris dienas — „širdis buvo mano bičiulis“. 

Nuskendusiojo laivo jūrininkas, patraukęs apžvalgyti salos, rado fig- 
medžių, vynuogių, „visokiausių nuostabių svogūnų“ ir kitų vaisių, daržo- 
vių, taip pat įvairių Žuvų ir paukščių: „Nėra nieko, ko nebūtų“ toje salo- 


je. Veikiai egiptietis susitinka ir laimingojo krašto viešpatį — didžiulį 


anginą, barzdotą, paauksuoto kūno, lazurito antakių. Anginas ir klausiąs: 
„Kas atnešė tave, menkysta, kas atnešė į tą jūros salą, kurios krantus ska- 
lauja bangos?“ Egiptietis papasakoja savo nelemtus nuotykius. Anginas 
pasirodė besąs nuoširdus šeimininkas, apdovanojęs gausiausiai savo kraš- 
to dovanomis — žirafomis, dramblių iltimis, cinamonu, kvepalais ir pan. — 
ir išsiuntęs laivu namo, į Egiptą. O atsisveikindamas taręs: „Kai nutolsi 
nuo tos vietos, tai niekada nebepamatysi šios salos, nes ji pavirs 
bangomis.“ 

Nors ir labai fantastiškas atrodo aprašymas, vis dėlto pasakoje „ĮIšsi- 
gelbėjęs iš žuvusio laivo“, be abejo, esama grūdelio tiesos. Su kokia sala, 
Raudonosios jūros ar Indijos vandenyno, galima sutapatinti barzdotojo 

angino valdas? Kaip mano Goleniščevas, tai Sokotros sala, esanti Indijos 
vandenyne priešais įplauką į Adeno įlanką. Kiti tyrėjai ją tapatina su 
Sventojo Jono sala Raudonojoje jūroje, nes antikos laikais gyvavęs prie- 
taras, kad ji kadaise buvusi privisusi gyvačių. Galima ir kita versija — 
nedidelė salelė netoli Adeno, arabų vadinama Abu Chabanu, tai yra „Gy- 
vačių tėvu". O tarybinis egiptologas J. Maksimovas, kurio yra paskutinis 
pasakos vertimas į rusų kalbą (to teksto vertimas ir buvo pirma cituotas), 
mano, jog negalima tiksliai — ir net apytikriai — identifikuoti pasakos sa- 
los, nes jai „suteikti būdingi pažadėtosios žemės bruožai, ji primena pa- 
laimintųjų rojaus salą, kur žmogus iš seno, nors mintimis, o kartais ir iš 
tiesų mėgino prasiskverbti". 

„Pažadėtosios žemės“ bruožų, kaip prisimename, Mezopotamijos gy- 
ventojai buvo suteikę Dilmuno šaliai. Pasakiški šalies vaizdavimo motyvai 
anaiptol dar nereiškia, kad ir pati šalis išsigalvota. O pasakojimas apie 
salą, „kurios krantai skalaujami bangų“ ir kuri pati „virto bangomis“, ver- 
čia Mus į visą problemą pažvelgti truputėlį kitu aspektu, negu į ją Žžiūrė- 
jo egiptologai ir tautosakininkai. Ar tik „Išsigelbėjęs iš paskendusio laivo“ 
neliudija, jog Indijos vandenyno bangose yra žuvusi kokia nors tikra sa- 
la arba didelis sausumos sklypas? 

Žinių apie pasakiškai turtingas ir žmonių gyvenamas salines šalis, ku- 
rios savo visuomenine santvarka skyrėsi nuo senovės pasaulio, randame 
kuriuose-ne-kuriuose antikos šaltiniuose. Tai pirmiausia Indijos vandeny- 
no Saulės sala ir Panhajos salos. Apie Saulės salą mes žinome iš Diodoro 
„Istorijos bibliotekos“ antrosios knygos, kurioje pasakojama apie kažko- 
kį Jambulą, etiopų gabentą į tą salą, net keturis mėnesius audringais van- 
denimis. Salos apskritimas buvęs maždaug 5000 stadijų (tai yra tūkstantis 
kilometrų). Ji buvusi pusiaujuje, nes „diena ten visada tokia pat ilga, 
kaip ir naktis, o vidurdienį nė vienas daiktas nemeta šešėlio, nes saulė 
yra tiesiai ant galvos“. Žemė duodanti saliečiams visa, ko reikia, žmonės 
ilgaamžiai — gyvėną ligi 150 metų — ir nesergą jokiomis ligomis, tarp jų 
nesą jokios konkurencijos, jų nekamuojanti visuomenės nesantarvė, ir 
jie labai vertiną vidaus teisėtvarką. Saulės salos gyventojai gerai išmaną 
žvaigždžių mokslą, o rašą nuo viršaus žemyn, stulpeliais. 

Pastaroji aplinkybė paskatino spėti, jog Saulės sala — tai Madagaska- 
ras, nes čia buvo savitas raštas, kurio eilutės leidosi iš viršaus žemyn, 
(kaip japonų arba kinų rašto). Vokiečių tyrėjas Lasenas spėjo, jog turima 
omenyje Indonezijos Balio sala. Anglų istorikas Dž. O. Tomsonas atvirkš- 
čiai — visą pasakojimą apie laimingą salą laikė tik eiline utopija, gana 
naivia ir beprasmiška, kuriai vieną kitą motyvą paskolinę antikos pasaulį 
pasiekę gandai apie Ceiloną. 


Saulės salos legenda, be abejo, turi pasakos bruožų, atspindi „aukso 
amžiaus“, lygybės ir teisingumo viešpatystės svajones. Tačiau viena kita 
smulkmena verčia mus būti atsargius — ne taip griežtai numoti į ją kaip į 
vieną iš mitinių „palaimingųjų salų“. Vargu ar galima sukurti tokią realis- 
tinę detalę, kaip rašto kryptį iš viršaus žemyn, nes antikos pasaulis tokio 
raštijos būdo nežinojo. Diodoras, kuris perpasakojo Jambulo žodžius, ste- 
bėjosi švelniu Saulės salos klimatu, nors jos ir būta prie pusiaujo, nes an- 
tikinės klimato teorijos skelbė, jog tropikų juosta esanti negyvenama dėl 
baisių kaitrų. O juk ta detalė — švelnus tropikų salų klimatas — atitinka 
tikrovę, ir vargu ar būtų kas ėmęsis kurti tokias, antikos žmonių akimis, 
į tiesą nepanašias smulkmenas, kad pasakojimas pasidarytų autentiš- 
kesnis. 

Tas pats Diodoras aprašė Indijos vandenyne jūrininko Euhemero rastas 
tris nepaprastai derlingas Panhajos salas, privisusias įvairiausių Žvėrių. 
Čia būta aibės miestų, žmonės „karingi ir vartoja senovinius kovos va- 
žius. Jų yra trys politinės kategorijos: pirmoji — žyniai, kuriems pridera ir 
amatininkai, antroji — žemdirbiai, o trečioji — kariai, kuriems, be to, pri- 
dera ir piemenys. Žyniai viską tvarko, sprendžia ginčus ir rūpinasi visuo- 
meniniais reikalais... Niekas ten nėra privati nuosavybė, išskyrus.namą ir 
sodą, o pajamos visos atiduodamos žyniams, kurie viską dalija teisingai, 
Kiekvienam duoda prideramą dalį: vieni tik jie patys gauna dvigubai“. 

Pasak profesoriaus Tomsono, „tos salos ir jų gyventojai aprašyti gana 
blaiviai, todėl gana įtikinamas atrodo“ Euhemero atradimas. Ir vis dėlto 
Tomsonas mano, kad Panhajos salos — išsigalvojimas, nes „Euhemeras 
vaizdingų smulkmenų savo aprašymams ėmėsi iš bet kur, net tokių, kurios 
būdingos Ceilonui". 

Daugumos geografinių atradimų istorikų akimis, Ceilonas antikos pa- 
sauliui buvęs žinomas Taprobanos vardu. Bet daugelis jos aprašo bruožų 
neatitinka to, ką mes žinome apie Ceiloną. Taprobanos sala minima nepa- 
prastai anksti, labai senuose antikos šaltiniuose. Hiparchas pabrėžia, kad 
aplink Taprobaną dar niekas neplaukiojęs, ir todėl visiškai galimas daik- 
tas, jog tai net ne sala, o „kito pasaulio pradžia“, „šiaurinis „antichtonų“, 
tai yra „priešais gyvenančių“, pakraštys. Ceilonas yra greta Indijos. Tuo 
tarpu antikos geografas Strabonas teigia, jog nuo Indijos pietų pakrantės 
ligi Taprobanos reikią plaukti 7 dienas. O kitas antikos autorius kelionę 
dar labiau pailgina — net ligi dvidešimties dienų. Antra vertus, tarp In- 
dijos ir Taprobanos esą daug kitų salų. Tik Taprobana — piečiausia iš jų. 
Garsusis Plinijus mini 4 kelionės dienas (bet ir jos pernelyg ilgas laiko tar- 
pas kelionei nuo Indijos ligi Ceilono) ir pažymi, jog pusiaukelėje tarp 
Indostano ir Taprobanos plytinti Saulės sala. 

Ten esą 500 miestų (tiek senovės Ceilono teritorijoje negalėjo būti), 
Taprobana kelis kartus didesnė už Ceilono salą. Kaip teigia Plinijus, šešė- 
liai Taprobanoje krintą ne į šiaurę, bet į pietus; saulė kylanti iš kairės, 0 
besileidžianti iš dešinės. Taigi sala yra pietų pusrutulyje — o tuo tarpu Cei- 
lonas plyti tarp 6°—8° šiaurės platumos! Plinijus remiasi atleistu iš vergi- 
jos Anijum Plokamu, gyvenusiu I mūsų eros amžiuje — O visiškai neseniai 
archeologai rado Raudonosios jūros krante užrašų graikų ir lotynų kalbo- 
mis, datuojamų I mūsų eros amžiumi. Tai atleistinio Anijaus Plokamo už-' 
rašai! Ar tai nereiškia, kad Plokamas lankėsi ne Ceilono, o Taprobanos. 
saloje, kurios būta Indijos vandenyne per kelias dienas nuo Indijos kran- 
tų — o dabar ta sala nugrimzdusi į dugną?!* 

Apie pasakiškai turtingas salas pasakoja ir arabų viduramžių geogra- 
fai. Jų kūriniuose galima išgirsti antikos legendų atbalsių, randame žinių, 
gautų iš narsių arabų pirklių ir jūrininkų, vagojusių al Hindo (Indijos van- 
denyno) bangas, ir pagaliau žinių, paliktų seniausių Jemeno ir Pietų Ara- 
bijos jūrininkų, kurie išmoko vairuoti laivus jau IV tūkstantmetyje prieš 
mūsų erą, nes, pasak Indų mokslininko Nafio Achmado, „arabai buvo pir- 
mieji Indijos vandenyno navigatoriai... Niekas kitas dar — nei persai, nei 
indai, nei kinai, egiptiečiai, graikai ar romėnai — nebuvo nė bandę plau- 
kioti pietų jūrose, ir arabai buvo vienintelė tauta, kurios atstovai — jūrei- 
viai, keliautojai ir pirkliai — plaukiojo Indijos vandenyne". 

Arabų geografas sako, jog iš viso al Hindo vandenyne esą 1370 salų, 0. 
aplink Tabrubanio (Taprobanos) salą (tai ir Serendibas) esančios 59 kitos, 
gyvenamos salos. Tolimiausiame Indijos vandenyno pakraštyje plytin- 
čio Serendibo apskritimas esąs beveik 5000 kilometrų. Čia stūksą dideli! 
kalnai, tekančios gausybės upių. Salose kasami rubinai ir safyrai. 

Ar siekia arabų mokslininkų žinios kelių tūkstančių metų amžių? O gal 
tai tik antikos geografų veikalų perdirbinys? O, gal būt, nors ir labai pa- 
sakiški, utopiški atrodo ir šumerų Dilmuno, ir egiptiečių Gyvačių tėvo, ir 
Saulės salos, ir Panhajos salų, ir Taprobanos aprašymai, sukurti antikos 
mokslininkų, ir arabų geografų pateikti Serendibo aprašymai, vis dėlto 
juose esama grūdelio tiesos, prisiminimas turtingos ir apgyventos šalies, 
su kuria savo kilmę sieja tamilai, kalbantys dravidų kalba, protoindžių, 
ubaidžių, o, galimas daiktas, ir elamių, ir Egipto civilizaciją pradėjusių ba- 
darių kalba? Ar paslaptingoji Indijos vandenyno šalis yra tik fantazijos 
vaisius, „žadėtoji žemė“? O gal tokia gausybė jos užuominų, kurių galima 
rasti visokiausiuose įvairių tautų šaltiniuose, turi realų pamatą? Į tą klausi- 
mą atsakys tik Indijos vandenyno dugno tyrimai, o jis ligi šiol buvo ma- 
žiausiai ištirtas iš visų mūsų planetos vanenynų. 


MAŽIAUSIAI IŠTIRTAS... 


Indijos vandenyno ir jo jūrų paviršius — 75 milijonai kvadratinių ki- 
lometrų. Tai maždaug '/s viso Pasaulio vendenyno paviršiaus. Tirti „Eritrė- 
jos jūros" vandenis ir povandeninį reljefą pradėta maždaug prieš šimtą 
metų, kai čia nemaža darbų atliko okeanografijos ekspedicija „Čelendže- 
rio" laivu. 1886 metais Indijos vandenyną tyrė išsyk dvi ekspedicijos: 
pietuose —vokiečių laivas „Bazelis“, o šiaurėje didelius okeanografijos dar- 
bus atliko admirolas Makarovas su korvetu „Vitiaziumi“. Vėlesniais lai- 
kais Indijos vandenyne triūsė rusų, anglų, vokiečių, amerikiečių ekspedi- 
cijos. Bet iš tiesų kompleksiškai vandenynas buvo pradėtas tirti tik nuo 
1960 metų. Amerikos laivai „Vema“ ir „Argo“, prancūzų laivas „Žanas 
Sarko”, tarybiniai laivai „Vitiazius“, „Obė“, „Lena“, „Akademikas Kur- 
čiatovas“ žemėlapyje pažymėjo svarbiausius Indijos vandenyno dugne 
plytinčios povandeninės šalies bruožus. 

Tos šalies žemėlapyje visų pirmiausia į akis krinta didžiulė kalnų vir- 
tinė, kurios. aukščio vidurkis siekia 2,5 kilometro, Indijos vandenyno 
vidurio kalnagūbris, kuris yra dviejų kitų vandenynų — Atlanto ir Pietų 
Ramiojo vandenyno — vidurio kalnagūbrių tęsinys nuo karštų Arabijos 
pusiasalio krantų ligi Amsterdamo salos. 

Kad yra toks Atlanto vidurio kalnagūbris, mokslas sužinojo dar pra- 
eito šimtmečio viduryje. O Indijos vandenyno vidurio kalnagūbrio bruo- 
žus pasisekė apčiuopti visiškai neseniai — maždaug prieš kokius penke- 
rius dešimtį metų per Tarptautinių geofizikos metų programos darbus ir 
nuodugnią Tarptautinę Indijos vandenyno tiriamąją ekspediciją, kuri pa- 
sibaigė 1964 metais. „Šiuolaikiniais duomenimis, — rašo Leontjevas, — 
Indijos vandenyno vidurio kalnagūbris prasideda Arabijos jūros ir Indi- 
jos vandenyno kalnagūbriu ir Maskareno salų platumoje virsta Indijos 
vandenyno vidurio kalnagūbriu. Piečiau nuo Rodrigo salos ir Indijos van- 
denyno vidurio kalnagūbrio į pietvakarius atsišakoja Vakarų Indijos 
vandenyno kalnagūbris (taip pat vidurio pakilumoms būdingos struktū- 
ros), kuris per Afrikos ir Antarktikos kalnagūbrį susisiekia su Atlanto vi- 
durio kalnynu." 

Indijos vandenyno vidurio kalnagūbris — ne vienintelė kalnų šalis, 
stūksanti po vandenyno bangomis. Pirmiausia Indijos vandenyno dugne 
buvo rastas Maldivų kalnagūbris, kurio viršūnės, iškilusios ant vandens, 
yra Lakadivų, Maldivų ir Čago salos. Prieš keletą dešimtmečių buvo ma- 
noma, jog tai apskritai vienintelis kalnagūbris Indijos vandenyne. Kai bu- 
vo patikslinti Indijos vandenyno vidurio kalnagūbrio kontūrai, Maldivų 
kalnagūbris „prijungiamas“ prie jo kaip viena dalis kartu su Kergeleno 

plokštikalne, kurios viršūnės tai —to paties vardo sala ir Herdo sala. 
Joje stūkso gyvas trijų kilometrų aukščio ugnikalnis. Tačiau okeanograių 
pastarųjų metų darbai parodė, kad Maldivų kalnagūbris baigiasi prie 
Ožiaragio tropiko ir nėra susijęs su Indijos vandenyno vidurio kalna- 
gūbriu lygiai taip pat, kaip ir Kergeleno plokštikalnė. Jie yra „savaran- 
kiškos“ povandeninės kalnų šalys. 

Visiškai neseniai buvo rastas dar vienas povandeninis kalnagūbris, 
prasidedantis Bengalijos įlankoje. Ta virtinė pavadinta Rytų Indijos van- 
denyno kalnagūbriu. Nuo jo pietinio galo it pentinas traukiasi Australijos 
krantų link vadinamasis Vakarų Australijos kalnagūbris. Už tūkstančio 
kilometrų nuo Ceilono rasta nauja povandeninė šalis — Lankos kalna- 
gūbris. Tarybiniai tyrėjai su „Vitiazium“ rado didžiulį povandeninį kalną, 
kurį pavadino pirmojo Indijoje apsilankiusio rusų keliautojo — Afanasi- 
jaus Nikitino — vardu. Bet įdomiausia iš mūsų pasakojimo temos, ko ge- 
ro, yra tai, kad Indijos vandenyne rastas „mikrokontinentis“. 

Šių dienų okeanografai mikrokontinenčiais vadina nuo žemynų izo- 
liuotas aukštumas, kurių, nors ir izoliuotų, sandara panaši į žemynų 
sandarą. Toks mikrokontinentis yra Naujoji Zelandija ir plačios Ramio- 
jo vandenyno srities dugnas iš rytų pusės. ,Mikrokontinenčiu“ galima pa- 
vadinti ir povandeninę Kergeleno plokštikalnę su Kergeleno sala antark- 
tinėje Indijos vandenyno dalyje.* O jo šiaurės vakaruose yra dar vienas 
„Mmikrokontinentis“ — Seišelai, kurie aprėpia Seišelų salas ir šiaurinę po- 
vandeninio Maskareno kalnagūbrio dalį. Pati ketera panaši į lanką, iškili- 
mu nusikreipusį į rytus: šiaurėje antvandeninė dalis yra Seišelų, o pie- 
tuose — Maskareno salos. 

Geologai apskaičiavo Seišelų salų granitų amžių: 650 milijonų metų! O 
nuostabiausia — ir pačių salų, ir gretimos povandeninės šalies žemyno 
pluta nėra susijusi su povandeniniu Afrikos žemyno pakraščiu. Kitaip ta- 
riant, Seišelų mikrokontinentis — tai ne Afrikos skeveldra, o savarankiš- 
kas geologinis darinys. Ar galima ją laikyti senosios Gondvanos liekana? 
O gal Seišelų salos, tai paskutinės Seišelų mikrokontinenčiui identiškos 
Lemūrijos liekanos? Bet kodėl tada Seišelų salose nepasisekė rasti jokių 
senos civilizacijos ženklų? O gal teisūs tie okeanografai, kurie mano, jog 
ta Indijos vandenyno dalis „yra senovinė savo raidos nebaigusi pereina- 
moji sritis“. Taigi Seišelų mikrokontinentis — tai ne paskendusi šalis, O 
atvirkščiai, sausumos stadijos nepasiekusi vandenyno dugno dalis? 
Į tai negalima atsakyti nei teigiamai, nei neigiamai — palūkėsime, ką pa- 
rodys geofiziniai ir okeanografiniai Indijos vandenyno tyrimai, kurie dar 
tik teprasideda. 


Nelygiausio reljefo yra Indijos vandenyno šiaurės vakarai. Zemės plu- 
ta nesiliauja judėjusi čia ir šiandien; tai rodo ugnikalnių išsiveržimai ir 
žemės drebėjimai. Tuo rajonu okeanografai, geologai, geofizikai dabar 
labiausiai domisi. Ir daugelis iš jų mano, jog Šiaurės Vakarų Indijos van- 
denyno raidos istorija kitokia, negu visų kitų jos dalių. Rytų Afrikos, Ara- 
bijos pusiasalio ir Indostano granito masyvai tęsiasi net Indijos vandenyne. 
Ir todėl jo šiaurės vakarai, „matyt, laikytini sudėtingos sandaros pereina- 
mąja sritimi, atsiradusia dėl intensyvaus žemynų pakraščių smulkėjimo ir 
nevienodo grimzdimo“, — taip rašė žinomas tarybinis geomorfologas 
Leontjevas (beje, dabar jis laikosi kitokios pažiūros — tapo vandenynų 
permanentiškumo šalininku, kurie mano, jog nebuvę ne tik Lemūrijos, bet 
ir pačios Gondvanos). 

Madagaskaro ir Indostano gyvūnija labai panaši — tai jau seniai yra 
pastebėję zoologai. Vegeneris ir kiti mobilininkai mano, jog tas neabe- 
jotinas panašumas atsiradęs todėl, kad kadaise Madagaskaras ir Indija 
buvę greta kaip vieno Gondvanos prokontinenčio dalys. O fiksininkai spė- 
ja, jog Afrikos salos ir Indijos puskontinenčio faunos panašumas aiškinti- 
nas kita priežastimi — sausumos bendravimu tarp Indijos ir Madagaska- 
ro per dabar paskendusį „sausą tiltą“ — Lemūriją. 

Grimzti Lemūrija pradėjusi seniai, dar prieš pasirodant mūsų planeto- 
je protingajam žmogui. Bet juk to proceso, matyt, būta lėto, viena po 
kitos Indijos vandenyne dingusios Lemūrijos žemės: iš pat pradžių nutrū- 
kusi ištisinė sąsmauka tarp Madagaskaro ir Indostano, paskui imančios 
grimzti viena po kitos salos salelės, Lemūrijos likučiai. Ir tas procesas ga- 
lėjęs vykti nelabai seniai (geologo akimis) — galimas daiktas, net žmoni- 
jos atminime. 

Kokiu būdu susijusi (ar susijusi apskritai?) su „geologine Lemūrija" 
dviejų seniausių — Protoindijos ir Mezopotamijos — civilizacijų kilmė? 
Koks santykis tarp tamilų viduramžių autorių legendinės Lemūrijos ir hi- 
potezinės šalies, kuri kadaise jungusi Indiją;:ir Madagaskarą? Kodėl anti- 
kos istorikai teigia, jog Indiją ir Afriką kadaise siejusi sąsmauka? Juk 
apie ją sužinojome visiškai neseniai, iš geologų ir okeanografų darbų, — 
apie tuos Mokslus graikai ir romėnai ničnieko neišmanė. Gal aibės Indi- 
jos vandenyno salų, ne kartą minėtų antikos ir arabų geografų, kurios 
veltui tapatinamos su žinomomis Indijos vandenyno salomis, tai paskuti- 
nės skeveldros, likusios iš Lemūrijos, kuri dabar stūkso vandenyno dugne? 

Ar turi nors grūdelį tiesos legendos apie povandeninę pilį „Žaliųjų 
vandenų gelmėje“, užrašytos iš malgašių, gyvenančių Diego Suario, Šiau- 
rės Madagaskaro uosto, apylinkėse? 

Kuo aiškinti giminystę, kurią kalbininkai įžiūri tarp dravidų ir kurių- 
ne-kurių Rytų Afrikos kalbų? 
` Ar nenugrimzdo dravidų sentėvynė, kaip teigia tamilų autoriai, į Indi- 
jos vandenyno dugną? Gal protodravidžiai bus migravę ne tik šiaurės 
kryptimi, į Indijos ir Persų įlankos pakrantes, bet ir į rytus, į Afrikos kran- 
tų pusę? Juk daugelio seniausių Rytų Afrikos kultūrų, jų miestų ir uostų 
kilmė tebėra mįslė archeologams ir istorikamsį., 


MOHENDŽO DARO ŽUVIMAS 


Visi tie klausimai tik iškelti — atsakys į juos archeologų povandeninkų 
tyrimai, kurie jau prasideda. Šiltuosiuose vandenyse, kurie skalauja Cei- 
loną, netoli Trinkomalio miesto, akvalangininkai aptiko paskendusių 
„įvairių, ne tik seniausių, bet ir mūsų pačių civilizacijos“ paminklų, kaip 
rašo povandeninio plaukiojimo entuziastas, mokslininkas ir rašytojas AT- 
turas Klarkas savo knygoje „„Taprobanos rifai“. Archeologai, ko gero, ras 
po vandeniu ir Protoindijos civilizacijos sostinę. Dabar mokslas žino maž- 
daug 100 seniausios Indostano kultūros miestų ir vietovių. Didžiausi iš jų, 
Mohendžo Daras ir Harapa, yra Indo pakrantėje, o patys miestai ne men- 
kesni vienas už kitą. Tai tikroji sostinė gal dar nė nerasta, ir ieškoti jos 
reikia gal ne sausumoje, o po vandeniu? 

Netoli Indo deltos plyti labai didelis pakrantės seklumos ruožas — šel- 
fas su didele terasa maždaug 100 metrų gilumoje. Terasos plotis beveik 
toks pat, kaip ir didžiulės Indo deltos. Šelfas perrėžtas povandeninio kan- 
jono — tikriausiai kadaise Indo upė buvo ilgesnė, negu dabar. O šiandien 
tas ruožas yra po vandeniu. Į vandenyno dugną nusileisti jis galėjo ir ka- 
tastrofiškai — per labai trumpą laiko tarpą dėl žemės drebėjimo. Tokių 
reiškinių jau yra pastebėta tame rajone. Pavyzdžiui, dėl 1819 metų žemės 
drebėjimo Indo žiotyse Žemiau vandenyno lygio nugrimzdo gana didelis 
plotas, ne mažesnis kaip Kerčės pusiasalis. 

Apie katastrofas, ištinkančias Indo slėnio žemes, pasakoja ir antikos 
autoriai. Senovės geografas Strabonas savo „Geografijoje“ remiasi Aristo- 
bulu, kuris sako, jog „pasiųstas su kažkieno pavedimu matęs šalį, kurioje 
daugiau kaip tūkstantis miestų podraug ir vietovių pamesta gyvento- 
jų, nes Indas, palikęs savo pirmykštę vagą ir pasukęs į kairę kita vaga, kur 
kas gilesne, putodamas šniokščia, krinta, lyg kataraktas". Prabėgo šimtme- 
čiai, ir Aristobulo žodžius patvirtino mokslininkai. O svariausią žodį tarė 
ne archeologai, o hidrologijos ekspedicija, vadovaujama amerikiečių ty- 
rėjo D. Reikso, l 


Reiksas įrodė, jog 140 kilometrų į pietus nuo Mohendžo Daro būta bai- 
saus žemės drebėjimo epicentro. Neatpažįstamai pakitę gretimi Indo slėnio 
ruožai. Katastrofiška uolienų griūtis užblokavusi vandeningąjį Indą, ir upė 
ėmusi tekėti atgal. Purvo srautai Indo vandenis pavertę negiliu pelkėtu 
ežeru, kuris apsėmęs slėnį. Gausybę vietovių aplink Mohendžo Darą pa- 
laidojęs storas smėlio ir dumblo sluoksnis. Mohendžo Daras buvęs užlietas 
daugiau kaip penkis kartus, bet miestas vis pakildavęs iš griuvėsių. Moks- 
lininkų akimis, kiekvienas purvo jūros puolimas trukdavęs maždaug šim- 
tą metų. Apie protoindžių kovą su gamta byloja neseniai rasta mūrinė 
užtvanka daugiau kaip 10 metrų aukščio ir 20 metrų pločio. Gamtos nelai- 
mės, kaip spėja Pakistano archeologai ir Pensilvanijos universiteto (JAV) 
mokslininkai, ir buvusios Protoindijos civilizacijos žuvimo priežastys: vi- 
somis jėgomis kovodami prieš gamtą, protoindžiai neįstengė atsispirti kla- 
joklių antplūdžiui. Jų kultūra sumenkusi ir žuvusi. 

Jau pirma buvo kalbėta, kad indų archeologai Katijavaro pusiasalyje, 
netoli nuo dabartinio Bombėjaus, rado seniausio pasaulyje uosto Lotalo 
griuvėsius. Miesto sandara labai primena Mohendžo Darą, nors Lotalas 
kur kas mažesnis (ne be reikalo jis pramintas „miniatiūriniu Mohendžo 
Daru”). Galimas daiktas, po vandeniu, Indijos vandenyno dugne, bus ras- 
tas „didysis Mohendžo Daras“, Protoindijos civilizacijos sostinė, kadaise 
pastatyta pajūryje. Tikriausiai jo būta panašaus į Mohendžo Darą, tik 
daug didesnio, — gerai suplanuoto, plačių gatvių, turėta kanalizacijos 
sistemos ir t. t. 

Protoindijos civilizacijos kilmė, kaip jau buvo kalbėta pirma, ligi šiol 
neaiški — mes nežinome, kada ir kur ji kilusi, ir su kokia senesne kultūra 
sietina, Daug hipotezių ir ginčų kelia paslaptingosios Indostano civilizaci- 
jos ne tik kilmė, bet ir žuvimas. Kodėl ir kada ji žuvo? Amerikos geologas 
Reiksas ir jo vienminčiai mano, kad žūties priežastis buvusi siaubinga ka- 
tastrofa. Kitų mokslininkų akimis, ta priežastis buvusi irigacijos sistemos 
sunykimas, dirvos nualinimas. Tretieji spėja, jog Protoindijos civilizaciją 
bus nušlavęs karingų klajoklių arijų antplūdis. Ketvirtieji Žuvimo prie- 
žasties ieško ne „išorėje“, o viduje, — Mohendžo Daras ir kiti miestai su- 
nykę ir Žuvę dėl pačios vergvaldinės sistemos, neišgydomų jos ydų, nes, 
kaip mano žymūs tarybiniai istorikai V. Struvė ir N. Pigulevskaja, Protoin- 
dijos visuomenė buvusi ankstyvoji klasinė, vergvaldinė. Kuri iš hipotezių 
tikra — parodys ateities tyrimai, taip pat ir povandeninės archeologijos. 
Indų legendos pasakoja apie paskendusius miestus ir maldyklas, ir patik- 
rinti jų autentiškumą turės mokslininkai, apsišarvavę akvalangais. 

Dvaraka — taip buvo vadinamas vienas iš septynių senovės Indijos 
šventųjų miestų. Kaip sako legendos, jis buvęs šiuolaikinės Bombėjaus 

valstijos teritorijoje, ir vandenynas jį susišlavęs po septynių dienų, kai 
mirė Krišna, didžiojo dievo Višno įsikūnijimas. Bengalijos įlankos pakran- 
tėje, 80 kilometrų į pietus nuo Madraso miesto, stovi Mahabalipuramas, se- 
novės dravidų uostas. Jau prieš du tūkstančius metų jis garsėjo kaip di- 
džiulis jūrų uostas, kur inkarus mesdavę laivai iš viso pasaulio. Monolitai, 
olos, maldyklos iš granito luitų ir skulptūros, iškaltos genialių Indijos 
meistrų granitinių kalvų šlaituose, garsino Mahabalipuramą, ir tas vardas 
įrašytas aukso raidėmis į visuotinę meno istoriją. Prie pat Bengalijos įlan- 
kos stūkso viena iš geriausių Mahabalipuramo šventovių. Ir jau ilgus šimt- 
mečius bangos atakuoja tą šventovę, stengdamosi smėlyje palaidoti ir iš- 
griauti trobesius aplink šventovę. Legendos teigia, jog kadaise greta tos 
šventovės stovėjusios dar šešios, bet visas nušlavusios bangos... 

Ar teisybę sako legendos ir padavimai? Ar aptiks povandeninė ar- 
cheologija naujų senovės indų kultūros paminklų? O gal jai pasiseks rasti 
ir dar senesnės — Protoindijos — civilizacijos ženklų? Ir — kas žino — 
gali būti, jog Indijos vandenyno dugne išlikę net dar senesnės už Protoin- 
dijos kultūros pėdsakų? 


PROTOINDŽIŲ DIEVAI 


Kad ir kokia būtų priežastis (arba priežastys), dėl kurių žuvo Protoin- 
dijos kultūra, šių dienų istorikams aišku, kad daugelį tos senos civiliza- 
cijos laimėjimų pasisavino jų įpėdiniai, karingos klajoklių arijų gentys, 
kurios Indostane pasirodė II tūkstantmečio prieš mūsų erą viduryje. Tai ir 
kviečių, miežių, žirnių, linų, medvilnės auginimas; indų žiedimas; datu-: 
lių palmių kultivavimas; kanalizacijos sistemos sukūrimas ir miestų staty- 
bos principai; kuprotojo indų jaučio zebaus ir dramblio prijaukinimas;: 
žemdirbystė ir laivų statyba. Aiškių aiškiausia, jog arijai daug ką pasisko- 
lino ir iš protoindžių dvasinio gyvenimo. Dešimtainė skaičiuojamoji 
sistema buvo išrasta Indijoje. Bet atradėjų laurai atiteko protoindžiams, o 
ne arijams, nes dešimtis amžių prieš įsiveržiant jų gentims į Indostaną tą 
sistemą vartojo protoindžių pirkliai ir matematikai. Be abejo, kad proto- 
indžių religija ir mitologija turėjo įtakos užkariautojų arijų religijai. 

Beje, ne viskas buvo taip paprasta. Pirmajame arijų Indijos istorijos 
periode neribotą valdžią turėjo žyniai bramanai, pasiskelbę gyvaisiais 
dievais; jų žodis būdavo svaresnis už valdovų ir galingiausių viešpačių 
žodžius. Nukariautosios tautos savo religiją išpažindavo slaptai. Ir kai VI 


amžiuje prieš mūsų erą Indiją ištiko siaubinga dvasinė krizė, tos religijos 
vėl atgavo teises ir davė pagrindą trims naujoms religijoms — budizmui, 
induizmui, džainizmui. Jos pakeitė senąjį bramanizmą. 

Seniausiame arijų paminkle — „Rig-Vėde“ — minima aibės dievų, 
įasmeninusių vėjo, vandens, ugnies, perkūnijos debesų, sausros ir kitas 
stichijas. Paskui mokslininkai bramanai aukščiausiąja dievybe paskelbia 
Bramą, visko kūrėją. Induizmo Brama yra tik savotiškas beveidis prad- 
muo, o į priekį iškeliamas Višnas ir Šiva. Šiva, labiausiai garbinamas Pie- 
tų Indijos dravidų, skelbiamas „dievu, prarijusiu visą visatą“, „žiburiu, 
kurio negalėjo pažinti Brama ir „Višnas“, „dievų dievu“, „Pirmuoju“, „Vė- 
dų kūrėju“ (Vėdai — induizmo sekėjų šventosios knygos), „nemirtingų- 
jų dievų galva“ ir t.t. Jis pastatomas prieš visus didžiulio šventųjų Vėdų 
panteono dievus ir vadinamas „vienišuoju“. 

Indologai mano, jog Šivos kultas atspindi daugybę senovės kultų, ku- 
riuos turėję vietiniai Indostano gyventojai, kol atsibasčiusios klajok- 
lių arijų gentys, Vėdų himnų ir dievų kūrėjai. O Protoindijos miestų kasi- 
nėjimai parodė, jog teisūs yra Šivos garbintojai, kurie savo dievą laikė 
„senesnį už Vėdus“. Mat, protoindžiai garbino dievą, kuris, be abejo, bu- 
vo induizmo Šivos prototipas! | 

Tyrėjų akimis, bene įdomiausias Protoindijos antspaudų atvaizdas ęsąs 
„grupinis portretas“ — daugiaveidis dievas, apsuptas gyvulių. Dievas sėdi 
soste, parietęs po savim kojas, vienu „asanos“ būdu (asanos — indų jogų 
pozos). O tai reiškia, kad joga buvo praktikuojama Indijoje toli gražu prieš 
Patandžalį, jogų mokslų „tėvą“, ir kad epitetas Jogešvara — Jogos vieš- 
pats, — kuriuo aukštindavo šivininkai savo dievą, neišlaužtas iš piršto! 
Dievo rankos apmaustytos apyrankėmis, ant galvos keista vėduokliška 
kepurė su buivolo ragais. Prie dievo stovi dramblys, tigrė, dvi antilopės, 
raganosis ir buivolas. 

Anglų archeologas Džonas Maršalas, vadovavęs Mohendžo Daro kasi- 
nėjimams, konstatavo, jog ši dievo figūra yra Šivos kaip „Žvėrių viešpa- 
ties“ — Pašupačio atvaizdas. „O tai, kad figūra turi tris veidus, gal net 
keturis — dar vieną atvirkštinėje pusėje, patvirtina tą nuomonę, nes Šiva 
Indijoje ligi šiol tebevaizduojamas kartais net su penkiais veidais, — 
pritaria Maršalui kitas Protoindijos civilizacijos tyrėjas Makėjus. — Se- 
niai jau buvo spėjama, kad Šivos kultas esąs vienas iš ankstyviausių Indi- 
joje, — jo šaknys siekiančios priešistorinius laikus. Tai patvirtina ir ant- 
spaudo amuleto figūros aiškinimas. Tačiau nemanykime, kad Harapos 
kultūros žmonių (tai yra, protoindžių, — A. K.) dievas taip pat buvęs 

vadinamas Šiva. Tai tik vienas iš vardų, kuriais jis dažniausiai vadinamas 
mūsų dienomis. Kaip sakoma, Šiva turįs tūkstantį aštuonis vardus, kurių 
dauguma reiškia įvairias jo funkcijas.“ 

Ne mažiau vardų induizmas yra sukūręs ir Šivos žmonai, kuri laikoma 
moteriška to visur esamo dievo apraiška. Ji garbinama įvairiausiose Indi- 
jos vietose ir įvairiausiais pavidalais — nuo taurios gražuolės Umos ligi 
žiaurios griovėjos Kalės, pasipuošusios girlianda ir vainiku iš žmogaus 
kaukolių. Tos Maha Devės — Didžiosios deivės — kultas siekia žilą seno- 
vę, Matriarchato laikus. Ir buvo jis išplitęs protoindžiuose, ką rodo Mo- 
hendžo Daro ir kitų miestų antspaudų atvaizdai. Sutuoktinių poros — pro- 
to Šivos ir Didžiosios deivės — tikriausiai būta protoindžių panteono vy- 
riausių dievų. Tai matome iš protoindžių hieroglifų įrašų analizės. 

Indų tyrėjas Radžas Mohanas Natas 1965 metais paskelbė brošiūrėlę, 
kur, išanalizavęs hieroglifus ir įvairius istorinius šaltinius, padarė išvadą, 
jog šakių ženklo (tik ne su trimis, o su penkiais nagais) ir žuvies ženklo 
derinys nusako Maha Matsijos — Didžiąja žuvimi vadinamo vyriausiojo 
dievo Šivos — titulą. Atskirai nuo indų mokslininko tą pačią išvadą — net 
tais pačiais metais — priėjo ir tarybiniai tyrėjai. O rėmėsi jie statistikos 
metodais. Pagal tikimybių teoriją atsitiktinis tų ženklų derinys protoin- 
džių tekstuose būtų turėjęs pasikartoti vos 2—3 kartus. O iš tiesų jis kar- 
tojasi 58 sykius. Taigi prieš akis pastovusis žodžių junginys, matyt, kaž- 
koks titulas ar vardas. 

Penkianagių „šakių“ ženklas randamas drauge su kitu ženklu, vaizduo- 
jančiu moters figūrą. Tas derinys taip pat nėra atsitiktinis, kartojasi ke- 
liasdešimt sykių (o pagal tikimybių teoriją tie ženklai būtų turėję 
protoindžių tekstuose susidurti 1—2 kartus). Įprastinis Šivos žmonos var- 
das — Maha Devė, tai yra Didžioji deivė. Penkianagių šakių ženklas 
reiškia tikriausiai būdvardį didysis, o jo deriniai su žuvies ir moters ženk- 
lais yra Didžiosios žuvies ir Didžiosios moters (arba Didžiosios deivės) 
titulai — protoindžių vyriausiųjų dievų titulai. 

1969 metais grupė suomių tyrėjų paskelbė veikalą, kuriame dešifruoja- 
mi protoindžių tekstai skaičiuojamosiomis mašinomis. O darbo išvados 
panašios į tarybinių mokslininkų. Suomių tyrėjai nežinojo Radžo Nato 
brošiūros. Negalėjo jie perskaityti ir tarybinių tyrėjų publikacijos. Todėl 
visų tyrėjų išvadų sutapimas įtikinamai rodo, jog protoindžių tekstuose iš 
tiesų Minimi Didžiosios žuvies ir Didžiosios deivės vardai (savaime su- 
prantama, jie skambėjo ne taip: Maha Matsija ir Maha Devė —tie vardai 
yra tik protoindžių kalbos pažodinis vertimas į sanskritą). 


TANTROS PASLAPTYS 


Protoindžių tekstų mus pasiekė labai menkai. Vargu ar ką labai vertin- 
ga sužinosime apie protoindžių civilizacijos kilmės istoriją, net jeigu pa- 
siseks juos perskaityti. Bet daugelį protoindžių mįslių, ko gero, pavyks 
įminti, jeigu ištirsime kitus rašytinius šaltinius — Tantros tekstus. 

Žodis „tantra“ paraidžiui reiškia „audinį“, „audinio apmatus“. Indijo- 
je rasti Tantros simboliai ir piešiniai siekia net paleolito laikus. Tad kaip 
netikėsi, kad Tantros mokymą bus ištobulinę ir susistemine protoindžių 
žyniai. Nemaža protoindžių ženklų ir simbolių yra identiški su Tantros 
ženklais ir simboliais. Šiva ir jo žmona, Didžioji deivė, yra aukščiausieji 
dievai Tantros sekėjams, o tikriausiai juos bus garbinę ir protoindžiai. 
Tantros tekstai esą senesni už Vėdus. Jie, kaip sako Tantros mokymas, 
buvę ištarti „svarbiausiomis“ didžiojo Šivos lūpomis ir todėl sudaro Penk- 
tąjį rinkinį. Arijų žyniai, bramanai, sudievino keturis. Penktasis rinkinys 
yra ne ariškos, o veikiau protoindžių kilmės. 

Deja, mus pasiekė anaiptol ne visi Tantros tekstai, buvę Indijoje. Dau- 
gelis dingo, liko tik nuotrupos. Musulmonai, užkariavę Šiaurės ir Centrine 
indiją, taip pat smarkiai apžalojo „Tantros biblioteką“. Nors tikrai atrodo 
paradoksas, bet vis dėlto Indijos tantrizmo (o galimas daiktas, tuo pačiu ir 
protoindžių mįslių) rakto ieškotina ne Indijoje, o Himalajuose, Tibete, 
Centrinėje Azijoje. Mat, ten su budistų apdaru išliko gausybė Indijos 
tantrininkų kūrinių, išverstų į tibetų kalbą. Tik pagalvokite patys: mus 
pasiekė keliasdešimt Tantros tekstų, parašytų sanskritiškai. O budistų 
kanone „Kandžūre“, kuris parašytas sanskritiškai ir pasiekė mus tibetų 
vertimais, yra maždaug tūkstantis tantrininkų tekstų, kurių autoriumi lai- 
komas Buda. Tantros tekstų „Tandžūre“, kuris komentuoja Budos moky- 
mą, yra daugiau kaip trys tūkstančiai, ir dauguma „Tandžūro“ autorių — 
Indijos tantrininkai. 

Ir tikintieji — budistai, ir netikintieji — įvairių pasaulio šalių moksli- 
ninkai — ligi šiol nėra bendros nuomonės, kas iš tikrųjų buvo iš pradžių 
legendinio Budos Šakijamunio mokymas: ar vien tik religinis, ar moralinis 
etinis. O pats Buda ar istorinis asmuo, kaip musulmonų pranašas Maho- 
metas, ar mitinis, kaip senųjų egiptiečių Oziris. Neprabėgo nė keli šimt- 
mečiai nuo Budos mirties, o budizmas suskilo į tris mokymus, tris kelius 
(kartais pasakoma „vežimus, važius“), kuriuose žmogus galįs išsivaduoti 
nuo kančių ir pasiekti tikrąją palaimą — nirvaną. Mažasis kelias, arba 
hinajana, išplito Pietryčių Azijos šalyse — tą budizmo šaką išpažįsta mi- 
lijonai Birmos, Laoso, Kambodžos, Tailando, Ceilono, Pietų Vietnamo gy- 
ventojų. Didysis kelias — mahajana — prasiskverbė iš pradžių į Vidurinę 

Terakotinė kaukė, rasta kasinėjant Mohendžo Darą. Žmogaus veidas su ragais ir gyvulio 
simis. Tai būdinga daugeliui protoindžių kūriniu 

Žynio portretas — vienas iš žinomiausių protoindžių meno kūrinių, rastų kasinėjant Mohen- 


džo Darą. Žynys panašus į seniausius Mezopotamijos gyventojus 

Mezopotamijoje rastas senovės laivo modelis. Tam burlaiviui daugiau kaip penki tūkstan- 
čiai metų 


Plezijadapis — taip vadinamas seniausias primatas, gyvenęs terciaro pradžioje. Viršuje — 
plezijadapio griaučiai (rekonstrukcija), apačioje iš kairės — jo kaukolė, apačioje iš deši- 
nės — koks atrodė, kaip spėjama, tas žvėrelis, išnykęs prieš 50 milijonų metų 


Smilodektas — terciaro primatas, panašus į šiuolaikinius Madagaskaro lemūrus. Viršuje — 
griaučiai, apačioje iš kairės — kaukolė, apačioje iš dešinės — kaip atrodė smilodektas, išmi- 
ręs prieš dešimt milijonų metų (rekonstrukcija) 

Plijopitekas — beždžionė, gyvenusi prieš 20 milijonų metų. Iš kairės — rekonstruoti plijopi- 
teko griaučiai, viršuje iš dešinės — kaukolė, apačioje iš dešinės — kokia buvusi, kaip spėja- 
ma, ta beždžionė, galimas daiktas, šiuolaikinių gibonų senolė. 


Oreopitekas — žmoginė beždžionė, kurios amžius viršija 14 milijonų metų. Oreopitekai buvo 
tikriausiai ta trūkstama grandis, kuri siejo žmogines beždžiones ir protingojo žmogaus sen- 
tėvius. Iš kairės — oreopiteko griaučiai, iš dešinės viršuje — kaukolė, iš dešinės apačioje — 
spėjama išvaizda 

Proto Šiva, sėdintis viena iš tradicinių jogų asanų. Tam paveikslui — daugiau kaip ketu- 
ri tūkstančiai metų. Čia įamžintas tikriausiai protoindžių vyriausiasis dievas, vėlesniais laikais 


virtęs didžiuoju dievu Šiva 


+. 
r; a 4 J 


Velykų salos statulos 


Beveik pusšimtį metų Britų muziejuje iš- 
stovėjo ta Velykų salos statula, vadina- 
ma Hoa Haka Nana Ija, kol ant jos nuga- 
ros buvo rasti simboliniai ženklai ir fi- 
gūros 


Jogų asanos, kurių pavaizduotų randame protoindžių antspauduose, išgyveno tūkstantmečius 
ir tebepraktikuojamos ligi šiol. 


Velykų salos petroglifai, iškalti Orongo vietovės uolose, išliko gana neaiškūs 

„Tangata mokas“ — driežia- 
žmogis. Tos fantastiškos būty- 
bės atvaizdą galima rasti ir pe- 
troglifuose, ir Kochau rongo 
rongo rašte, ir smulkiosios 
plastikos kūriniuose 


Ne vienas Velykų salos meno puošybos moty- 
vas ir figūra nuostabiai panaši į senovės grai- 
kų... 


Orongo vietovės olos paukščia- 
žmogis 


Aukšto priekio laivas, pavaizduotas ant 
molinio indo, rasto senovės Egipto že- 
mėje. Ar juo neplaukiojo egiptiečiai po 
Nilą? Tačiau Raudonosios įūros rajone 
tokie „svetimšalių“ laivų atvaizdai gana 
dažni. Daugelio mokslininkų akimis, tais 
laivais į Egiptą atplaukdavę svečių iš 
Persų įlankos. Kiti spėja, kad Indostano 
jūrininkai. O gal tai laivai iš paslaptin- 
gos Meluchos šalies arba tokio pat slė- 
piningo Dilmuno?! 

Į vakarus nuo Mezopotamijos, šalyje var- 
du Elame, prieš 4000—5000 metų klestėjo 
civilizacija, panaši į seniausias Tarpupio ir 
Indostano kultūras. Ar nesieja visų trijų 
seniausių kultūrų bendra kilmė? (Bronzi- 
nėje statulėlėje, saugomoje Valstybiniame 
Berlyno muziejuje, įrėžias Kutur Mapuko 
įrašas. Elamą jis valdė XVIII -amžiuje prieš 
mūsų erą.) 


Nuo piešinių prie pleištų derinimo. Toks buvo Mezopotami- 
rašto kelias. Seniausi „„protošumerių“ raštijos pieštiniai 
ženklai (pirmieji iš kairės) labai panašūs į gretimų Mezopo- 
tamijos šalių — Elamo ir Indostano ženklus. 


MENAS Akla la TA 
„Velykų sala, 1872 metų sausio 7 d., maždaug 5 val. dienos. Salos gyventojai stebi, kaip aš 

atplaukiu“, — taip pasirašė tą piešinį jo autorius, jaunas gardemarinas Žiuljenas Vijas, pas- 
kui išgarsėjęs visame pasaulyje kaip Pjeras Lotis, parašęs nuotykių romanų, kurių veiksmas 


vyksta egzotikos šalyse. 


Azorų saloms istoriniai laikai teprasideda 
maždaug tik prieš kokius penkis šimtme- 
čius nuo mūsų dienų. Ir vis dėlto net mūsų 
akyse čia vyksta didingi geologiniai proce- 
sai... O gal tame rajone bus buvusi legen- 
dinė Platono Atlantidė? Juk prieš 10—12 
tūkstantmečių Žemės plutos veikla buvo kur 
kas intensyvesnė... 


Irako muziejuje Bagdade saugoma nepaprastai graži 
ir tobula šumerų miesto Uruko moters alebastrinė gal- 
va. Kadaise skulptūros antakiai ir akys buvo inkrustuo- 
tos tauriaisiais akmenimis 


Idžio Narumo, šumerų valdininko, skulptūrinis 
portretas. Seniausių Tigro ir Eufrato slėnio gy- 
ventojų išvaizda ir antropologinis tipas nepa- 
prastai panašus į Protoindijos civilizacijos kū- 


rėjų 


Mediniai Šiaurės Amerikos indėnų ir Polinezijos 
gyventojų stabai labai panašūs. Kas tai — atsitikti- 
nis panašumas ar kas daugiau? Turas Hejerdalas ir 
jo teorijos šalininkai mano, jog polinezių ir ame- 
rikiečių skulptūrų panašumas reiškiąs žilą senovę 
siekiantį bendravimą. O jeigu taip, tai, gal būt, 
bendrauti nesunku bus buvę per salas saleles tarp 
Amerikos ir Polinezijos, kurios dabar paskendu- 
sios? 


„Trilitonas“ — milžiniški akmens „vartai“, pastatyti Ton- 
gos salose (Vakarų Polinezija) 


- 


Ne tik Velykų, bet ir kitose Rytų Polinezijos 
salose yra didžiulių akmens statulų. Ir ligi 
šiol neaiški jų paskirtis ir kilmė 


Aziją (tarybiniai archeologai čia rado budistų šventyklų griuvėsių), o pas- 
kui į Kiniją, Japoniją, Korėją, Nepalą, Tibetą, Mongoliją, Buriatiją, Kal- 
mukiją. Ir jau I mūsų eros tūkstantmetyje nuo to „kelio“ atskilo Vadžra- 
jana, arba Tantros kelias, kurio skelbėjai, vadinami sidais, rodė, kaip 
greičiausiai, kone žaibiškai patekti į nirvaną. 

Budistų tantrizmas kilo Indijoje. Bet didesnę dalį Indostano užkariavo 
musulmonai, todėl visos trys budizmo šakos paliko savo tėvynę, ir dabar 
budizmo paminklai Indijoje yra tik archeologų radiniai. Tačiau net ligi 
šiol tyrėjai turi laimingą progą tirti Tantros tradicijas ir mokymą „tik- 
ruose draustiniuose“ — mažutėse Himalajų Sikimo ir Butano kunigaikš- 
tystėse. Dar VIII amžiuje indų išminčius Padma Sambava nunešė tantriz- 
mo mokymą į Himalajus. Bet ligi pat mūsų amžiaus septintojo dešimtme- 
čio vidurio pasaulis nežinojo įstabių tanfrizmo tapybos, skulptūros, filoso- 
fijos kūrinių, kurie buvo atokiose ir nepasiekiamose vietovėse. Visiškai 
neseniai JUNESKO serijoje išėjo indų menotyrininko Madandžito Singo 
„Himalajų menas“. Su Nepalo ir Indijos vyriausybių pagalba, dalai lamos, 
mahajaną praktikuojančių budistų galvos, taip pat su vietinės Sikimo ir 
Butano valdžios parama Singui pasisekė apsilankyti atokiausiuose vie- 
nuolynuose ir parodyti pasauliui meno šedevrus, kuriuos reprodukuoti 
dar visiškai neseniai buvo griežčiausiai draudžiama. O dabar eilė filolo- 
gams, istorikams, filosofams — juk Tantros tekstai yra palaiminga tiriamo- 
jo darbo dirva. Ir, kas žino, gal tik per juos pavyks įminti Lemūrijos mįs- 
lę. Galimas daiktas, toje šalyje kilo tantrininkų mokymas, sukurtas pro- 
toindžių ir paskui perkeltas į Himalajų kalnų dangaus aukštybes. 

Beje, tarybiniams mokslininkams, norintiems tirti tantrizmo tekstus, 
nebūtina tapti alpinistais ir kopti į viršūnes, pranokstančias debesis. Mū- 
sų šalyje, Buriatijoje, dar šio šimtmečio pradžioje vienuolynuose, sykiu 
ir savotiškuose viduramžių universitetuose, būta specialių fakultetų, kur 
dėstytas tantrizmo mokslas. Dabar Leningrado ir Ulanudės mokslinėse 
bibliotekose yra nemaža tantrizmo tekstų, kurių analizė teikia iš tiesų 
nuostabių duomenų. 

1968 metais TSRS MA Sibiro skyriaus Buriatijos filialas paskelbė tre- 
čiąjį „Centrinės Azijos istorijos ir filologijos dokumentų“ tomą. Vienas to 
rinkinio straipsnis gvildena budistų kosmologijos klausimus. Be tradicinio 
pasaulio sandaros mokymo (kuris nelabai tesiskiria nuo teorijos, kad 
Žemė laikosi „ant trijų dramblių“), budizmas —ir ne kuri kita šaka, o 
tantrizmas — turėjo ir visiškai kitokią pasaulio santvarkos sampratą. 
Tantrizmo sistema Kalačiakra teigė, jog mūsų planeta rutulio formos, 
sukasi aplink savo ašį ir t.t. Negalima nepritarti straipsnio autoriui Pu- 

dijos vandenyno dugno, bet ir, atrodytų, tokie tolimi nuo okeanografijos 
tyrimai, kaip tantrininkų tekstų vertimas ir tyrimas, padės, ko gero, nu- 
šviesti Lemūrijos mįslę. (Beje, budizmas mano, jog žmogus kilęs iš bež- 
džionės ir ji „sužmogėjusi“ Indijos teritorijoje, — tai yra ten, kur dabar 
rasti seniausi Žmogaus sentėvių palaikai!), 


NUO BURIATIJOS LIGI AUSTRALIJOS 


Kaip matote, Lemūrijos problema susijusi su visu mokslų komplek- 
su — nuo senovės rašmenų dešifravimo ligi jūrų geologijos. Ir yra aprė- 
pusi ji įvairiausias teritorijas — nuo povandeninės šalies, plytinčios 
Indijos vandenyno dugne, ligi Himalajų kalnų ir Buriatijos stepių. Gali- 
mas daiktas, su ta problema yra susijęs dar vienas mokslas — australolo- 
gija — ir dar vienas žemynas — Australija. 

Jau pirmuosius tyrėjus nustebino Australijos aborigenų ir tamsiaodžių 
dravidų panašumas. Kuo tai aiškintina? Juk negalėjo australų sentėviai, 
palikę savo tėvynę Indiją, perplaukti vandenyną menkomis laivėmis ir 
plaustais! Ir tada buvo sukurta „preadamizmo teorija“: jeigu australai ne- 
paminėti tarp tautų, kilusių iš teisiojo Nojaus sūnų, juos, kaip ir Amerikos 
indėnus, reikią laikyti „,preadamitais“ — juos dievas leidęs atskirai, austra- 
lus — Australijoje, indėnus — Naujajame pasaulyje, ir amžinai įkurdinęs 
tose šalyse. Toks aiškinimas, savaime suprantama, nepatenkino moksli- 
ninkų. „Preadamizmo teorija — teorija, kad žmonių gyventa ir prieš 
Adomą, — turėjo paneigti amžinos visų rasių brolybės idėją ir pateisinti 
kolonizatorių piktadarybes“, — sako tarybinis australologas Kabas. 

Dravidų ir australų panašumas kelia ligi šiol karštus antropologų ir 
etnografų ginčus. Vieniems jis tik išorinis, kitiems australai tai „sendravi- 
džiai“, tretiems, atvirkščiai, australų tėvynė esanti Indostanas. Tokie pat 
ginčijami tebėra dravidų ir australų kalbų tarpusavio santykiai. Dar 
1847 metais anglų tyrėjas Dž. Pričardas paskelbė veikalą, kur įrodinėjo 
australų kalbų ir tamilų, Pietų Indijos gyventojų, kalbų giminystę. Maž- 
daug prieš šimtą metų jo tautietis V. Blikas parodė, jog australų ir dravidų 
kalbų sandara panaši. Per praėjusį šimtmetį šia tema pasirodė daug vei- 
kalų. Pavyzdžiui, 1963 metais Lundo mieste išėjo Holmerio monografija 
„Australų kalbų istorija ir sandara“. Joje gvildenami dravidų kalbų ir 
Australijos aborigenų kalbų gramatikos ir fonetikos sutapimo faktai. Ir 
vis dėlto tų duomenų per maža, kad tvirtai būtų galima kalbėti apie gimi- 
nystę — juk sutapimai gali būti ir atsitiktiniai, vien išoriniai. Taigi vien 
kalbotyros ir antropologijos duomenimis dar neįrodysime — arba, priešin- 

gai, nepaneigsime — australų ir dravidų giminystės. O ką sako archeolo- 
gija? Pastarųjų metų kasinėjimais tiek Australijoje, tiek Indijoje, Pakis- 
tane, Ceilone mokslininkai ištyrė daugybę įvairių akmens amžiaus 
archeologinių kultūrų. Australijos ir Indostano akmeninių darbo įrankių 
panašumas neabejotinas. 

Ir vėl mums kyla vis tas pats klausimas: ar tas panašumas rodo gimi- 
nystę, ar yra atsitiktinis sutapimas? Beje, į pagalbą archeologijai ateina 
jos sesuo etnografija. Tur būt, kiekvienas moksleivis yra girdėjęs apie 
bumerangą, vieną iš ryškiausių Australijos kultūros atributų. Bet tik moks- 
lininkai etnografai žino, kad bumerangas buvo rastas praeito šimtmečio 
pabaigoje Pietų Indijos gentyse — ir tos gentys kalbėjo dravidų kalbomis! 
„Ir indų, ir australų bumerangai, galimas daiktas, yra kilę iš vieno bendro 
senovės prototipo, kurį savo rankose laikė dar Indijos ir Australijos tautų 
vėlyvojo paleolito protoaustraloidai sentėviai“, — sako Kabas*. 

Kurgi buvo ta dravidų ir australų sentėvynė? Tegul kiekvieno konkre- 
taus mokslo duomenų dar nepakanka, kad galėtume tvirtai kalbėti apie 
tų tautų giminystę. Tačiau tą giminystę remia ir etnografijos, ir archeo- 
logijos, ir kalbotyros, ir antropologijos, tai yra praktiškai visų humanitari- 
nių mokslų faktai. Taigi įvairių disciplinų pavienių faktų visuma gana 
įtikinamai išryškina seną giminystę tarp tautų, kurias dabar skiria Indijos 
vandenyno bangos. Ir todėl visiškai pamatuotas yra Pietų Indijos, Ceilo- 
no ir Australijos gyventojų sentėvynės, bendro „Ilopšio“ klausimas**. 

Mūsų laikais retas mokslininkas yra linkęs penktąjį žemyną laikyti 
dravidų, o tuo labiau visos žmonijos sentėvyne (tokios nuomonės laikėsi 
kurie-ne-kurie šio šimtmečio pradžios antropologai). Dauguma dabartinių 
tyrėjų Mano, jog australai esą kilę iš Senojo pasaulio, arba tiksliau — Azi- 
jos, o dar tiksliau — Pietų Azijos šalių į pietus nuo Himalajų. Mat, jos 
nuo paleolito laikų buvo, kaip rašė Kabas, „vienas iš žmonių kultūros 
centrų, iš kurio impulsai ėjo įvairiomis kryptimis: į šiaurę — Centrine ir 
Šiaurės Aziją, į pietryčius — Pietryčių Aziją ir toliau į Australiją. Su isto- 
riniu Pietų ir Pietryčių Azijos praeities kultūros pasauliu susijusios ir 
senosios Australijos kultūros“. 

Bet, galimas daiktas, tas „Pietų Azijos centras“ savo ruožtu bus turėjęs 
pirmtaką, dar vieną, senesnį centrą, buvusį ten, kur dabar tyvuliuoja Indi- 
jos vandenynas? 

1931 metais žinomas tarybinis etnografas A. Zolotariovas pamėgino 
įminti Australijos mįslę okeanografijos ir geologijos duomenimis. Pietų 
Indijos ir Australijos gyventojų panašumą jis aiškino tuo, jog kadaise In- 
dostanas ir penktasis žemynas buvę kur kas arčiau vienas kito, o paskui 
dėl žemynų dreifo išsiskyrę. Todėl tarp australų ir dravidų išsiliejusios 


Indijos vandenyno platybės. Zolotariovas rėmėsi Vegenerio teorija, labai 
populiaria tais metais. Tikresnė, galimas daiktas, bus priešinga, nors taip 
pat okeanografinė etninė hipotezė: ligi pat pastarojo ledynmečio pabai- 
gos tarp Indijos ir Australijos plytėję sausumos tiltai, per kuriuos pir- 
mykščiai žmonės gana lengvai bendraudavę vieni su kitais. Jie ir padeda 
suprasti dravidų ir australų kalbų artimumą, taip pat kitus panašumo fak- 
tus, kuriuos aptiko antropologija, etnografija. archeologija. Gal būt, tų 
mokslų problemas padės išspręsti okeanografija ir jūrų geologija — juk 
mūsų dienomis jos labiausiai yra susidomėjusios Indijos vandenynu, 


„AKMENŲ KRONIKOS“ PUSLAPIAI 


Antropologija, etnografija, lingvistika, archeologija... Visų tų mokslų 
griebėsi tyrėjai, stengdamiesi įminti australų mįslę. Bet jų neužtenka, nes 
nėra aiškiausių duomenų, kurie padėtų atkurti senąją penktojo žemyno 
istoriją, — nėra rašytinių šaltinių, kuriuos pripratę tyrinėti Senovės pasau- 
lio istorikai. Raštija atsirado Australijoje tik su europiečiais. Ir vis dėlto 
turime aibes paminklų, kuriuos paliko patys australai ir kurie padeda ap- 
šviesti nerašto laikus. Tas šaltinis — šimtai, tūkstančiai atvaizdų ant uo- 
lų ir akmenų; jų randama visur įvairiausiuose Australijos žemyno kam- 
peliuose. Šifruoti uolų piešinius — vienas iš sunkiausių ir patraukliausių 
australologijos uždavinių. O tame darbe, kaip ir visuose kituose penktojo 
žemyno istorijos tyrimo darbuose, daug neaiškumų, hipotezių, ginčijamų 
dalykų. 

Pirmiausia piešinių amžius. Vieni mokslininkai mano, jog jie neseni, 
maždaug 150—200 metų. Kiti linkę juos labai pasendinti — dešimtimis 
tūkstančių metų (nes piešiniuose pasitaiko išmirusių gyvūnų, tokių, kaip 
milžiniškos reptilijos, didžiulis sterblinis triušis diptodonas didumo sulig 
raganosiu, skruzdėda ir pan.). Antra, daugumos piešinių mintis neaiški: 
mūsų nepasiekė padavimai ir mitai, iš kurių galima suvokti, kas tie tokie 
paslaptingi pusžmogiai bei pusžvėriai, scheminės figūros, geometriniai 
simboliai, — o juk tai mėgstamas Australijos dailininkų motyvas. Trečia, 
įstabus ne vieno Australijos piešinio stiliaus ir manieros panašumas į ki- 
tų planetos tautų dailės stilius. O svarbiausia — vienur stilius panašus į 
Pietų Afrikos gyventojų bušmėnų. stilių, kitur — į priešfaraoninės epo- 
chos Egipto uolų piešinių stilių, trečiur — į Ispanijos akmens amžiaus olų 
tapybos stilių... Kas tai? Išorinis panašumas? Ar kas daugiau? Vieningos 
nuomonės nėra, 

Karščiausią diskusiją sukėlė plačiausiai žinomi Australijos uolų pie- 
šiniai — vadinamieji vondžinai. Vienas iš pirmųjų penktojo žemyno ty- 
rėjų, Džordžas Grėjus, 1838 metais Šiaurės Vakarų Australijos Kimberlio 
olų gilumoje rado nupieštas fantastines būtybes su aureole ant galvos, bal- 
tais beburniais veidais, o kūnai apaugę ilgais statmenais plaukais. Paskui 
Australijoje buvo rasta ir daugiau nupieštų tų keistų būtybių, vietinių gy- 
ventojų vadinamų „vondžinais“. Grėjus manė, jog piešiniai — ne australų 
dailininkų: juos sukūrusi kažkokių ateivių tauta, veikiausiai malajai. Kiti 
tyrėjai spėjo, jog vondžinai vaizduoją senovės šumerus arba babilonius, 
tretieji — egiptiečius, ketvirtieji — afrikiečius, penktieji — helėnus. XX 
amžiuje australų etnografas Elkinas pateikė svarių įrodymų, jog piešėjai 
buvę Australijos aborigenai: juk jie ligi pat šiol tebegarbina atvaizdus, 
atnaujina juos per sausras, nes tiki, jog vondžinai valdą vandenį ir lietų. 
Bet tame pačiame XX amžiuje atsirado ir dar viena hipotezė: romantikų 
tyrėjų akimis, „aureolės“ ant galvų esantys stilizuoti kosmonautų šalmų 
atvaizdai: „kosmoso ateiviai", pasak šios hipotezės, esą įamžinti ne tik Sa-. 
charos dykumos Tasilio freskose, bet ir Australijos olų sienose! 

Pastaroji hipotezė atrodo rizikingiausia, o profesoriaus Elkino patiki- 
miausia. Ir vis dėlto tai hipotezė, o ne įrodytas faktas. Juk pirmykščių 
tautų mitologijoje galima rasti dešimtis pavyzdžių, kai kultūringesnė atei- 
vė tauta imama garbinti ir sudievinama (toje pačioje Australijoje euro- 
piečiai buvo laikomi kartais mirusių sentėvių dvasiomis, kartais dievais). 
O vondžinų ryšys su vandens gaivalu verčia prisiminti Indijos vandenyną 
ir Lemūriją, kuri, galimas daiktas, žuvo jo platybėse. 

Australų legendos ir mitai pasakoja apie sentėvius, kurių nuopelnas 
esanti aborigenų kultūra. O tie mitiniai sentėviai, arba tokios pat fantasti- 
nės būtybės, apdovanojusios aborigenus ginklais ir darbo įnagiais, atki- 
lę kažkur iš šiaurės ar šiaurės vakarų, tai yra iš Indijos vandenyno pusės. 

Australijos gentyse yra labai išplitusios legendos, jog kadaise šalyje 
gyvenę kiti žmonės. Paprastai tai neūžaugos, kurie vienoje kitoje žemyno 
vietoje nutapę uolų piešinius. Tarybinio tyrėjo Kabo akimis, tose legendo- 
se įžvelgtinas „šiuolaikinių australų (o sykiu ir polinezių arba kitų tautų) 
mėginimas išsiaiškinti paslaptingų monumentaliojo meno, architektūros 
paminklų ir kitų kūrinių kilmę, nes tikrieji jų kūrėjai jau užmiršti". 

Kas gi, kokia tauta sukūrė paslaptingus kūrinius, kuriuos mokslinin- 
kai skaito ir negali perskaityti pusantro šimto metų? Ar patys australai? O 
gal atsakymo reikia ieškoti kitoje vietoje? Puikaus Australijos meno tyri- 
nėjimai, nors nuo pirmųjų paveikslų atradimo prabėgo tiek daug metų, 
žengia tik pradinius žingsnius. Net garsiausios „paveikslų galerijos“ nėra 
nuodugniai ištirtos. Štai ryškus pavyzdys, Praeito šimtmečio pabaigoje 


Oenpelyje, Arnhemlendo pusiasalyje, buvo rasti unikalūs piešiniai, vaiz- 
duojantys natūralaus dydžio žmones. Savo išore pieštieji žmonės smarkiai 
skiriasi nuo australų. „Žiūrėdamas į tuos piešinius, galvoji veikiau apie 
Senovės Egipto šventovių freskas“, — rašė radėjas Dž. Bredšas. Radinys iš 
tiesų unikalus — o tuo tarpu nuo to laiko niekas nesilankė Oenpelio ga- 
lerijoje! Australijos uolų piešiniai menotyrininkams yra tokia pat „neži- 
noma žemė“, kaip okeanografams Indijos vandenynas, kurio dugne, gali- 
mas daiktas, yra paslaptingųjų penktojo žemyno piešinių raktas. 

Pasak australų mitologijos, paslaptingieji vondžinai atėję iš vakarų ar 
šiaurės vakarų. Ir jie „išlipę iš jūros“. Įsidėmėtina, kad vondžinai, penkto- 
jo žemyno aborigenų žodžiais, pastatę megalitus, monumentus iš didžiulių 
akmenų ir blokų. Dž. Vaitnelas, etnografas, aprašęs Šiaurės Vakarų Aust- 
ralijos gentis mūsų amžiaus pradžioje, išklausinėjęs vietinius gyventojus, 
sužinojo, jog megalitai, kaip ir mitiniai vondžinų atvaizdai akmenyse, 
gausiną „vaikus, paukščius, gyvulius, vabzdžius, roplius, Žuvis, augalus". 

Galimas daiktas, vondžinai yra sudievinti žmonės, ateiviai iš vakarų ar 
šiaurės vakarų, kurie ir sukūrė akmeninius monumentus. Vėliau, kaip ne 
sykį jau yra buvę, juos pradėję garbinti australai, jie tapę vislumo ir der- 
lingumo ritualo mitų personažais (nes vanduo čia — gyvybės ir augmeni- 
jos šaltinis). Megalitų yra ne tik Kimberlio rajone, bet ir kitose Australi- 
jos vietovėse. Ir visi jie esti paprastai jūros ar vandenyno pakrantėje. 
Antra vertus, Australijos akmens monumentai panašūs į Melanezijos sa- 
lų megalitus, kurių kilmės mįslė ligi šiol neįminta. 

Plačiai žinoma Turo Hejerdalo hipotezė, kad Rytų Okeanijos (Velykų 
salos, Markizų salų ir kt.) monumentai, akmeninės statulos ir monumenta- 
liosios statybos technika plitusi iš rytų į vakarus — nuo Pietų Amerikos 
pakrantės į Velykų salą, o paskui tolyn į vakarus, į kitas Polinezijos sa- 
las. (Velykų salos statulos jaunesnės už senuosius Peru ir Bolivijos monu- 
mentus, bet vyresnės už kitų Rytų Polinezijos salų akmens statulas.) 

Kitame Didžiojo vandenyno gale vaizdas kitas. Kažkokia nežinoma 
tauta slinkusi iš vakarų į rytus. Tikriausiai ji bus sukūrusi Australijos pa- 
krantės megalitus, paslaptingąsias statulas ir akmeninius daiktus, kuriuos 
-Naujojoje Gvinėjoje rado archeologai ir apie kurių kilmę vietiniai 
gyventojai nieko nežino. Ji bus sukūrusi ir akmens monumentus Melane- 
zijoje. Kas buvo toji tauta? Dabartinių polinezių sentėviai, kaip mano 
vienas kitas tyrėjas? O gal išeiviai iš Indijos ar Mezopotamijos arba fa- 
raonų epochos Egipto (esama ir tokios hipotezės!)? O gal tai paslaptingoji 
„tauta x“, be Žymės dingusi iš istorijos arenos? Tas klausimas dar neatsa- 
kytas. Todėl hipotezė, kad ta „tauta x" buvę dabar jau dingusios Indijos 
vandenyne Lemūrijos gyventojai, turi teisę gyvuoti kartu su kitomis hipo 

tezėmis (nors prieš ją galima pateikti aibes prieštaravimų, beje, kaip ir 
prieš kitus pirma suminėtus spėjimus, iš kur kilę Okeanijos akmens mo- 
numentai). 

Megalitų mislė, ko gero, yra viena iš sunkiausių ir patraukliausių žmo- 
nijos senovės istorijos mįslių. Megalitų esama visur — Anglijoje ir Pietų 
Indijoje, Ispanijoje ir Naujuosiuose Hebriduose, Australijoje ir Kaukaze. 
Ir visur megalitai pastatyti pakrantėse, o juo arčiau kranto, juo didinges- 
ni ir monumentalesni. Tai gal megalitus bus stačiusi kažkokia jūreivių tau- 
ta? Ir ar galima sakyti, jog visus monumentus bus pastačiusi viena tauta? 
O gal tik dėl bendrųjų architektūros principų vienodumo megalitai yra to- 
kie panašūs? Vieni tyrėjai mano, jog megalitų idėja plitusi iš vakarų į ry- 
tus, nuo Atlanto krantų Kaukazo, Pietų Indijos, Australijos ir Okeanijos 
krantų link. Kitų (o jų mažuma) akimis, monumentų gimtinė esanti Okea- 
nijos salos. Iš čia jie išplitę į vakarus. Trečiųjų galva, jokios bendros me- 
galitų grandinės apskritai nesą: Europoje, Indijoje, Australijoje ir Okea- 
nijoje buvę savi lokaliniai centrai, nesiejami tarpusavyje bendros gimi- 
nystės. 

Kas gi teisus tame ginče? Ir vėl, jau kelintą kartą, tenka atsakyti: 
„Nežinia“. Galima tik spėlioti, daugiau ar mažiau apytikriai. Nė vienos iš 
galimų hipotezių tikrumo dabartiniame mūsų mokslų — archeologijos, et- 
nografijos, antropologijos ir kitų — etape negalima įrodyti. Ir tik kruopš- 
čiai ištyrę Indijos vandenyno dugną spėjamos Lemūrijos rajone, galėsime 
tvirtai priimti arba atmesti Lemūrijos hipotezę, per kurią galima pamėgin- 
ti atsakyti į daugelį neišspręstų klausimų: kaip buvo apgyventa Australi- 
ja, kokia Protoindijos civilizacijos kilmė, kaip atsirado žmonija ir ai- 
bes kitų. 


ANTARKTIDĖ — NUPLAUKĘS ŽEMYNAS? 


Indijos vandenyno ir jo dugno tyrimai, ko gero, privers mus peržiūrė- 
ti daugelį žmonijos ir seniausių mūsų planetos civilizacijų kilmės klausi- 
mų. Bet galimas ir kitas atvejis: paaiškės, jog nei Lemūrijos, nei kitų 
paskendusių šalių ir salų, Gondvanos skeveldrų, Indijos vandenyne nėra 
buvę, didžiulis žemynas tik ėmęs ir perskilęs, o iš jo sudėtinių dalių ra- 
dęsis Indostanas, Afrika, Australija, Pietų Amerika ir Antarktidė. 

Neomobilininkų akimis, planetinė vandenynų vidurio kalnagūbrių 
ir pakilumų sistema tai ženklas, kad Žemės pluta ištįsusi vandenynų ašies 
zonoje tarp perskilusių prokontinenčių išsiskyrusių dalių. Šiandieniniai 
geofizikų tyrimai turi parodyti, ar slenka žemynai ir dabar, ar dėl to rans; 


dasi „vandenynų užuomazgos“. Daugiausia sužinoti jie tikisi iš Indijos 
vandenyno vidurio kalnagūbrio riftų tyrimo: juk jie tęsiasi ir sausumoje — 
Arabijoje, Palestinoje, Somalyje, Kenijoje. 

Vienas kalnagūbrio riftas* eina tiesiai į šiaurę, ligi pat Dekano pusia- 
salio bazalto plokštikalnių. Kitas suka į šiaurės vakarus, Raudonosios jū- 
ros link. Adeno įlankoje ir vėl šakojasi: vienas lūžis eina Raudonosios jū- 
ros dugnu, iškyla į sausumą, ir jo sausumos tęsinys yra Jordano upės slė- 
nys. O antrasis lūžis siekia Somalio krantus ir virsta Rytų Afrikos riftiniu 
slėniu. Neomobilizmo šalininkai spėja, jog čia ir esą dviejų ateities van- 
denynų užuomazgos: po kelių milijonų metų Afrikos žemyną kirsianti 
dar viena ilga, siaura jūra. O Raudonoji jūra per tą patį laiką daug kartų 
paplatėsianti ir virsianti „Naujuoju Indijos vandenynu“, kuris skirsiąs 
Arabiją nuo Afrikos. 

Raudonosios jūros lūžis susiformavęs, neomobilininkų akimis, vos prieš 
10, daugių daugiausia 20 milijonų metų. Toje epochoje Arabija ėmusi 
tolti nuo Afrikos į šiaurės rytus, sukdamasi prieš laikrodžio rodyklę. Šiuo- 
laikinis Raudonosios jūros platėjimo greitis, — mano neomobilininkai, — 
esąs Maždaug pusantro centimetro per metus, ir tas žemės plutos poslin- 
kis netolimoje ateityje galįs būti pastebėtas tobulesne aparatūra. 

Kokiu greičiu slenka žemynai, jeigu neomobilininkai, sakysime, teisūs, 
ir ar žemynai iš tiesų „plūduriuoja“ mantijoje? Nemaža mokslininkų ma- 
no, jog visais laikais jie slinkę labai lėtai: kol Gondvanos dalys atsidūru- 
sios savo dabartinėse vietose, praėję maždaug 150—200 milijonų metų. 
Tačiau mūsų laikais atsirado hipotezių, kad žemynai dreifuoją dėl mūsų 
planetos platėjimo ir jie plaukią gana greitai. O ne tokioje tolimoje praei- 
tyje, jau Žmonijos atminime, Gondvanos dalys buvusios kur kas arčiau 
viena kitos, negu dabar. Ir todėl nori nenori tenka prisiminti sensacingus 
(tik, deja, nepakankamai argumentuotus) amerikiečių kartografų praneši- 
mus; jie rado dviejuose XVI šimtmečio žemėlapiuose pažymėtą Antarkti- 
de, o viename žemėlapyje kranto linija nuostabiai sutampanti su ledinio 
žemyno kontūrais, kokie buvo nužymėti tobuliausiais geofizikos prietai- 
sais tik mūsų dienomis! 

Beje, kaip rašo profesorius M. Ravičius, Arktikos geologijos instituto 
direktoriaus pavaduotojas, tik „nepatyrusiems žmonėms Antarktidė atro- 
do esanti kiaurai ledo dykuma. O iš tikrųjų toli gražu ne taip. Beveik 
pusė milijono kvadratinių kilometrų — maždaug keturi procentai žemyno 
teritorijos — milžiniški kalnagūbriai, kurių aukštis — nuo dviejų ligi pen- 
kių kilometrų viršum vandenyno lygio ir vienas du kilometrai — viršum 
ledo skydo. Šimtus kilometrų nuo krantų plyti kalnų virtinės, juosiančios 
beveik visą Rytų Antarktidės pakrantę. Per žemyną, pro Pietų ašigalį, 

eina viena iš didžiausių pasaulyje kalnų sistemų — Didysis Antarktikos 
horstas. Dešimtis keterų čia skiria slankieji ledynai, kurie primena di- 
džiules ledo upes. O pakrantėse šimtai akmeninių oazių — šiltos salelės, 
saulės įkaitintos neaukštos uolingos kalvos beribėse ledo dykumos pla- 
tybėse.“ 

Kadaise Antarktidės klimato būta kur kas šiltesnio, ir ledo šarvas ne- 
kaustęs jos paviršiaus. Tai patvirtina akmens anglies klodai ir kiti duome- 
nys. Kada tai buvo? Mažų mažiausiai prieš 200—250 milijonų metų. Kada 
Antarktidę sukaustė ledai?* Tiksliai nežinome. Klodas Lorijus, Prancūzi- 
jos ašigalių ekspedicijos vyriausiasis glaciologas, mano, jog visiškai nese- 
niai — tik prieš 9—10 tūkstančių metų. Ir įstabiausia, kad senuosiuose že- 
mėlapiuose, kuriuos „iššifravo“ Amerikos tyrėjai, Antarktidės krantai pa- 
vaizduoti neapledėję! 

Pirmąjį žemėlapį sudarė turkų admirolas Piris Reisas 1513 metais, bet 
jo autorius sakosi naudojęsis kitų, senesnių, IV šimtmetyje prieš mūsų erą 
sudarytų žemėlapių duomenimis. Iš tikrųjų daugelis antikos mokslininkų 
manė, jog pietų pusrutulyje plytinti Terra incognita australis — Neži- 
nomoji pietų žemė, kuri esanti savotiška šiaurės pusrutulio žemynų — 
Europos, Azijos ir Afrikos — atsvara. Ar rėmėsi antikos geografai kokio- 
mis nors realiomis žiniomis? O gal jų Nežinomoji pietų žemė bus buvusi 
vien tik teorinis spėjimas? Juk ligi pat Kuko kelionių XVIII amžiaus pa- 
baigoje Europos „kabinetiniai geografai" buvo įsitikinę, kad esanti tokia 
Terra incognita australis. Jų akimis, to žemyno plotas siekiąs 180 milijo- 
nų kvadratinių kilometrų (Antarktidės plotas — truputį daugiau kaip 13. 
milijonų kvadratinių kilometrų, Australijos — 7,7 milijono kvadratinių 
kilometrų). Jis esąs „didesnis už visą civilizuotą Azijos dalį nuo Turkijos 
ligi rytinio Kinijos pakraščio“, ir jame gyveną 50 milijonų žmonių! 

Antrajame žemėlapyje, kurį nupiešė 1531 metais Oroncijus Finėjas, 
pažymėtos Antarktidės kalnų virtinės ir upės, apie kurias sužinojome tik 
XX amžiuje. Atsitiktinis sutapimas ar kas nors daugiau? Gal būt, Finėjas. 
kaip ir Piris Reisas, naudojosi senovės šaltiniais? O gal antikos geografai 
taip pat turėjo senesnių faktų, pasisemtų iš egiptiečių, indų, arabų, didžių- 
jų Senovės pasaulio jūrininkų, patyrimo? O gal, kaip spėja vienas kitas, 
bus egzistavusi kažkokia civilizacija x, ir jos tėvynės bus buvusi Antark- 
tidė? Pagaliau, kaip mano kosmoso svečių hipotezės šalininkai (jie mūsų 
Žemėje lankęsi prieš keletą tūkstantmečių), gal tie žemėlapiai kilę iš kitų, 
planetų ateivių žemėlapių? O gal teisūs tarybiniai geografai? Jų akimis, 


` nuostabus Antarktidės ir Nežinomosios pietų žemės kontūrų panašumas 


Pirio Reiso ir Finėjo žemėlapiuose atsiradęs dėl to, kad jie buvę klaidin- 
gai perskaityti, pritaikyti išankstinei schemai. 

Senovės žemėlapių mįslė turi būti įminta. Beje, ne vien žemėlapiai, ku- 
riuose vaizluojama Terra incognita australis, kelia daug labai įdomių prob- 
lemų. Jas išspręsti padės, galimas daiktas, ne tik žmogaus, bet ir žemės 
mokslai. Visų pirma — tai viduramžių žemėlapiuose pavaizduotos daugybė 
Atlanto vandenyno salų... 

Trečioji dalis 


ATLANTO MISLĖS 


Kai atmesta visa, kas negalima, likutis vi- 
sada yra teisybė, kad ir kokia neįtikima at- 
rodytų. 


Konan Doilis. „Pasakojimai apie Šer- 
loką Holmsą“. 


LEGENDINĖS SALOS 


Senovės žemėlapiuose, vaizduojančiuose Atlantą, galima rasti salų, be 
žymės dingusių iš dabartinių žemėlapių: Šventasis Brandanas, Brazilas, An- 
tilija, Mergelių, Septyni miestai, Žalioji sala ir aibės kitų. Viename žemė- 
lapyje parašyta: „Yra 150 tolimų salų vandenyne į vakarus nuo mūsų, ir 
kiekviena didesnė už Airiją du ar tris kartus“. Geografinių atradimų isto- 
rikai nuveikė didžiulį darbą, kol perskaitė viduramžių žemėlapius ir pa- 
slaptingųjų salų pavadinimus tuose žemėlapiuose. 

Daugelis iš jų, be abejo, atitinka realias Atlanto salas — Kanarų, Azo- 
rų, Madeiros. Vieni tyrėjai spėja, jog viduramžių jūrininkams esą pavykę 
nuplaukti ligi Amerikos krantų ir Vestindijos salų, o jų atradimai pažymė- 
ti žemėlapiuose — tai Antilija, Brazilas, Mergelių sala. O dauguma mano 
atvirkščiai — europiečiams plaukiant tolyn į Atlanto vandenyną, legendi- 
nių salų vardai „keliavę“ žemėlapiuose į vakarus, ir kai po Kolumbo ke- 
lionių kelias į Naująjį pasaulį buvo atvertas, senieji vardai atitekę nau- 
jiems kraštams: taip atsiradusios Antilų salos, Brazilija, Virginijos (tai yra 
Mergelių) salos. 

Daugelis salų vardų viduramžių žemėlapiuose yra klaidos. Pagal pa- 
slaptingą salą, kurią rado legendinis vyskupas keliautojas Brandanas, atsi- 
rado dar viena sala — Borondonas. Brazilo sala imta žymėti tai Šiaurės 
Vakarų, tai Vidurio, tai Pietų Atlante, skalaujančiame Europą. Galų gale 
viename kitame žemėlapyje atsirado net trys Brazilo salos. Kitų salų radi- 
mosi priežastis — arabų ir antikos kartografai. Pavyzdžiui, Homero „Odi- 
sėjoje“ pasakojama apie Ogigijos salą, kur viešpatavusi nimfa Kalipsė. Vi- 
duramžiais ji virto „Raganų sala“ ir „Mergelių sala“ ir pagaliau davė var- 
dą Virginijos saloms Vestindijoje. 


Ir vis dėlto, net kruopščiausiai „persijojus" viduramžių žemėlapių duo- 
menis, lieka salų, kurios tebėra mįslė tyrėjams: jų kilmės negalima aiškinti 
nei kartografų klaidomis, nei žiniomis apie realias Atlanto salas, nei ara- 
bų ar antikos šaltinių iškraipymu. Beje, ir pastarosios klaidos turėjo kaž- 
kuo remtis! Juk negalėjo antikos mokslininkai Atlanto salų išlaužti iš 
piršto: jie rėmėsi Atlanto vandenyne plaukiojusių graikų ir romėnų duo- 
menimis. 

lr ne tik graikų ar romėnų. Bene dar sumanesnės jūreivės buvo ir ki- 
tos Viduržemio jūros tautos; pavyzdžiui, etruskai, gyvenę Italijoje, kariai 
ir likiai, gyvenę mažosios Azijos pakrantėje; o ypač finikiečiai ir kre- 
tiečiai. 

Narsūs Finikijos jūrininkai atliko kelionę, į kurią europiečiai leistis 
ryžtasi tik po dviejų tūkstantmečių, — jie apiplaukė Afrikos žemyną. Vi- 
duržemio jūrą finikiečiai pažinojo kaip penkis savo pirštus. 

Plaukioję jie buvo ir Atlanto vandenyse. Azorų salose dar XVIII am- 
žiaus viduryje buvo rastas molinis indas, pilnas monetų. O tos monetos 
buvo kaltos Finikijos kolonijoje Kartagenoje maždaug 330—320 metais 
prieš mūsų erą. Specialistų nuomone, tas radinys tikras, o ne kokia mistifi- 
kacija (ko negalima sakyti apie kartageniečių ir finikiečių buvimo Ameri- 
koje pėdsakus, kurie iš tikrųjų pasirodo esą negrabi klastotė ir mistifika- 
cija). XVIII amžiaus viduryje numizmatika „anaiptol dar nebuvo pasieku- 
si tokios raidos pakopos, kad būtų buvę galima sudaryti seriją monetų, 
priderančių taip ribotam laiko tarpui ir rastų Šiaurės Afrikoje“. O jeigu 
kas būtų norėjęs apgauti mokslininkus, „tai geriausiu atveju būtų sukau- 
pęs įvairių amžių monetas, nes tuo metu apgaulės niekas nebūtų pastebė- 
jęs“. Taigi kartageniečiai, Finikijos jūrininkų palikuonys, ko gero, iš tie- 
sų yra pasiekę Azorų salas IV amžiaus prieš mūsų erą pabaigoje. Tad 
jiems yra pavykę toli nuplaukti į Atlantą. 

Ilgą laiką finikiečiai buvo laikomi geriausiais Senovės pasaulio jūri- 
ninkais. Bet kai XX amžiaus pradžioje archeologai Kretos saloje rado se- 
novinę civilizaciją, kurios galybė buvo laivynas, pasidarė aišku, jog pus- 
trečio tūkstantmečio prieš finikiečius Kretos jūrininkai, legendinio kara- 
liaus Mino valdiniai, plaukiojo ne tik Viduržemio jūroje, bet ir Atlanto 
vandenyne. Spėjama, kad kretiečiai radę Kanarų ir Azorų salas, nuplauk- 
davę į Pietų Afrikos pakrantes ir trys tūkstančiai metų prieš Kolumbą pa- 
siekę Naująjį pasaulį! 

Teisybė, tai tik hipotezės. Tačiau neabejotina, kad antikos autoriai nau- 
dojosi žiniomis, kurias plaukdami sukaupė Kretos jūrininkai. Homeras bu- 
vo neginčijamas autoritetas daugumai antikos geografų. O „Odisėjos“ au- 
toriaus geografijos supratimas buvo miglotas prieš klasikinę graikų kultūrą 

egzistavusios Mikėnų kultūros atšešėlis. Dar daugiau: kaip mano žymus 
antikos mokovas profesorius Tronskis, „Odisėjos legendoje, galimas daik- 
tas, atsiliepia aidu senesnė istorijos tikrovė, negu Mikėnų laikų kultūra“. 

Pamėginkime pavaizduoti viduramžių žemėlapiuose atsispindėjusių 
„istorijos sluoksnių“ eilę. Visų pirma, tai pačių žemėlapių autorių geogra- 
finiai vaizdiniai. O juk tai viduramžių žmonės, linkę į išmones, tikintys ne- 
samais daiktais ir patys juos kuriantys. Antra, arabų kartografų ir geogra- 
fų darbai, kuriuos žinojo viduramžių mokslininkai. Trečia, antikos šalti- 
niai. Ketvirta, Finikijos jūrininkų laimėjimai (o šie, beje, nelabai buvo 
linkę dalytis jais ir mieliau pasakodavo visokias siaubingas istorijas ar pa- 
sakas apie Atlantą). Penkta, Homero geografija. Ji remiasi — ir tai šešta — 
„Mikėnų geografija“, kuri buvo sukurta keli šimtmečiai prieš antikos „kla- 
sikinius graikus“. Septinta, Kretos jūrininkų, Mikėnų graikų mokytojų ir 
pirmtakų, geografija. Taigi viduramžių žemėlapiuose pavaizduotų legen- 
dinių salų šaknys siekia žilą senovę. O gal anais laikais salos nebuvo le- 
gendinės, bet egzistavo iš tiesų? 


ŠALIS ATLANTO DUGNE 


Į tą klausimą, matyt, gali atsakyti okeanografijos ir jūrų geologijos 
duomenys: juk Atlantas yra geriausiai ištirtas iš visų mūsų planetos van- 
denynų (nors pagal plotą jis yra antrasis, mažesnis tik už Ramųjį). Okea- 
nografai dalija Atlantą į tris dideles dalis. Pirmoji, Skandika, prasideda 
nuo pietinio povandeninės aukštumos galo tarp Grenlandijos, Islandijos ir 
Škotijos, vadinamojo Atlanto slenksčio, kuris skiria Atlantą nuo Arktikos. 
Pietinė Skandinavijos riba yra linija, jungianti Hebridų salas su rytiniu 
Labradoro pusiasalio galu. Antroji dalis, Archehelenika, aprėpia Pietų At- 
lantą. Trečioji, Poseidonika, tai Centrinis Atlantas. Nuo Archehelenikos 
ją skiria linija, jungianti Vakarų Afrikos Žaliąjį kyšulį su Pietų Amerikos 
Kalkanijaro kyšuliu. Ryškiausias Atlanto povandeninio reljefo bruožas — 
milžiniška vandenyno vidurio kalnų sistema, kuri raitosi per tūkstančius 
kilometrų kaip lotyniška raidė S nuo Šiaurės speigiračio ligi Pietų. Tai At- 
lanto vidurio kalnagūbris. 

Jis su atšakomis plyti beveik trečdalyje viso vandenyno čugno pavir- 
šiaus ir gana tiksliai eina Atlanto viduriu. Jo plotis svyruoja nuo 500 ligi 
1500 kilometrų, o aukščio vidurkis — 1830 metrų, nors vietomis iškyla ligi 
3 ir net 4 kilometrų. Tai vienas iš didingiausių Žemės reljefo darinių, 
plytintis tarp Europos ir Afrikos iš vienos pusės ir Šiaurės ir Pietų Ameri- 


„kos — iš kitos. Anot žinomo anglų okeanografo ir geofiziko Geskelo. „.at- 


rodo taip, tarsi kas būtų pabandęs pastatyti sieną tarp dviejų didžiulių 
sausumų, bet savo darbo nebaigė, nes ligi vandenyno paviršiaus beveik vi- 
sur likęs maždaug 1500 sieksnių storio vandens sluoksnis". 

Atlanto vidurio kalnagūbrio šiaurė vadinama Reikianio kalnagūb- 
riu. Jis stūkso nuo 55° šiaurės platumos ligi pat Islandijos — salos, kuri, 
anot Leontjevo, „jūrų geologijos žvilgsniu esanti visiškai unikalus reiški- 
nys. Tai vienintelis didelis Vidurio vandenyno kalnagūbrio ruožas, iškilęs 
viršum vandenyno lygio. Geologo akimis, Islandija atrodo kaip milžiniška 
pakiluma, kurios skersmuo daugiau kaip 400 kilometrų. Netoli nuo Rei- 
kianio kalnagūbrio galo it pentinas eina Faradėjaus kalnai. Tai dalis po- 
vandeninės Telegrafo plokštikalnės, kurios, kaip rodo pastarieji okeano- 
grafų darbai, iš tikrųjų nėra, nes iš tiesų ta sritis labai sudėtingos sandaros. 

Atlanto vidurio kalnagūbrio struktūra plyti ir į šiaurę nuo Islandijos, 
po šaltais Arktikos vandenimis. 

Tarybinis ašigalių geologas J. Gakelis 1960 metais paskelbė hipotezę, 
kad dar šiauriau Atlanto vidurio kalnagūbrį pakeičia kitas vidurio kalny- 
nas — Arktikos. Ta hipotezė buvo akivaizdžiai patvirtinta. Pastaraisiais 
metais Arktikos geologijos institutas, Arktikos ir Antarktikos institutas 
Šiaurės ledinuotajame vandenyne atliko nuodugnius tyrimus. Buvo įrody- 
ta, jog, be abejo, yra Arktikos vidurio kalnagūbris — Atlanto vidurio ir 
vandenynų kalnagūbrių planetinės sistemos šiauriausios šakos tęsinys. 

Tarybiniams okeanografams ir geofizikams pridera ne tik Arktikos sri- 
čių, bet ir kur kas platesnių Atlanto vandenyno rajonų atradimų laikai, o 
tie atradimai esti susiję paprastai su vidurio kalnagūbriu. 

Pavyzdžiui, ne taip seniai tarybinė okeanografijos ekspedicija ,„Mi- 
chailo Lomonosovo“ laivu ištyrė maždaug pusantro tūkstančio kilometrų 
vandenyno dugno — nuo Reikianio keteros ligi Azorų salų — ir rado, jog 
net čia Atlanto vidurio kalnagūbrio reljefas yra labai nelygus, dideli aukš- 
čio skirtumai ir gana statūs kalnų šlaitai. Į pietus nuo to rajono stūkso 
Azorų povandeninės plokštikalnės kalnai. Ir, galimas daiktas, kaip spėja 
tarybinis okeanografas A. Iljinas, tame Atlanto rajone esanti dar viena po- 
vandeninė kalnų šalis. Mat, tos virtinės kontūrai tai puslankis, kurio spin- 
dulys maždaug 600 kilometrų. Povandeninė virtinė pietuose šlyja prie 
Azorų salų cokolio, šiaurės vakaruose — prie rytinio Šiaurės Atlanto kal- 
nyno šlaito. Ketvirtojoje kelionėje ekspedicinis laivas „Michailas Lomono- 
sovas“ kalnų virtinėje rado naujų povandeninių aukštumų, kurios, galimas 
daiktas, rodo, jog esama vienos povandeninių kalnų virtinės. 

Dvi Azorų salyno salos Korvas ir Floras yra Atlanto vidurio kalna- 
gūbrio viršūnės, kurios kyšo vandenyno paviršiuje. Visos kitos Azorų 

salos stūkso ant plačios povandeninės Azorų plokščiakalnės, prisišliejusios 
prie kalnagūbrio. : 

Juo arčiau prie pusiaujo, juo labiau žemėja Atlanto vidurio kalnagūb- 
rio kalnai. Jo kryptis darosi artima platumos krypčiai, ir netoli paties 
pusiaujo kalnagūbrį kerta gili įdauba — Romanšo lovys. 

Romanšo lovys skiria kalnagūbrį į dvi dalis. Kol kas buvo kalbama 
apie vieną iš jų, vadinamą Šiaurės Atlanto kalnagūbriu ir esančią šiaurės 
pusrutulyje. Pietų pusrutulyje yra antroji dalis — Pietų Atlanto kalna- 
gūbris, dar didesnė kalnų sistema, kurios aukščiausios dalys yra iškilusios 
į vandenyno paviršių. Tai Dangun Žengimo, Tristano da Kunijos, Hofo ir 
Buvės salos. Nuo Pietvakarių Afrikos krantų jo pusėn plyti povandeninis 
Banginio kalnagūbris. Netoli nuo Antarktidės krantų Pietų Atlanto kalna- 
gūbris (per tarpinį Afrikos ir Antarktikos kalnyną) virsta Vakarų Indijos 
vandenyno kalnagūbriu, o per jį — visas milžiniškas povandeninio Atlan- 
to kompleksas įsilieja į dar didingesnę planetinę žemynus jungiančių 
vandenynų vidurio pakilumų sistemą. 

Kada ir kaip susidarė Atlanto vidurio kalnagūbris, ta viso Atlanto „,po- 
vandeninė šerdis“? Pirmoji kalnagūbrio kilmės hipotezė buvo paskelbta. 
pačioje šimtmečio pradžioje, 1900 metais, ir nuo to laiko radosi daugybė 
įvairiausių aiškinimų. Tačiau nė vienas iš jų ligi šių dienų nebuvo visiškai 
ir visuotinai pripažintas. Atlanto vidurio kalnagūbris, „Žemynų dreifo” 
teorijos šalininkų akimis, rodąs, jog vienalytė sausuma suskilusi ir dabar 
jos dalys skiriamos vandenyno platybių. Taigi, Atlantas esąs „plyšys“ tarp 
žemynų. Savaime suprantama, negalima nė kalbėti apie kokias nors salas 
ir didelius sausumos lopus dabartinėje kalnagūbrio vietoje. O tuo tarpu 
daugelis faktų rodo, jog Atlanto vidurio kalnagūbris arba bent jo dalys ka- 
daise galėjo būti gerokai iškilusios viršum jūros lygio. 

Kada nuslūgo tie antvandeniniai lopai į dugną? Tyrimai rodo, jog pa- 
ties kalnagūbrio amžius nėra didelis — geologų akimis, jis labai įaunas 
darinys. Atlanto vandenyno baseinas ėmė formuotis maždaug prieš 100 
milijonų metų — daug mokslininkų mano, jog tai „jauniausias“ mūsų pla- 
netos vandenynas.” 

Gal būt, galutinai Atlanto vandenynas formavosi visiškai neseniai ir 
baigė formuotis tik paskutiniojo ledynmečio pabaigoje, prieš 10—12 tūks- 
tantmečių? Ir net dar vėlesniais laikais Atlante buvo salų ir salelių, dabar 
atsidūrusių vandenyno dugne. Tačiau prieš keletą tūkstantmečių jos dar 
gal nebuvo nugrimzdusios, ir apie jas kalba senovės žemėlapiai ir jūrinin- 
kai? Ar negali okeanografija padėti įminti legendinių Atlanto salų mjslę, 
kone sunkiausią istorikams geografinių atradimų problemą? 


TULĖ, DUNEJARAS, BUSAS, MAIDA... 


Pitėjo vardą antikos geografai siejo su žodžiais „užkietėjęs melagis": 
jiems tai buvo it savotiškas garsusis baronas Miunhauzenas. Argi juokas: 
tas žmogus iš Masilijos teigė lankęsis saloje, kur naktis trunkanti „vienose 
vietose dvi, o kitose — tris valandas". Taigi vos nusileidusi saulė vėl te- 
kanti! O dar toliau į šiaurę nuo tų vietų, pareiškęs Pitėjas, esanti „„sukre- 
šėjusi jūra“. Pitėjo akimis, potvyniai ir atoslūgiai kylą dėl Mėnulio įta- 
kos... Argi begalima sugalvoti kvailesnių nesąmonių? 

Pitėjo „išmonėmis“ piktinosi ne vienas antikos mokslininkas. O tuo 
tarpu tos jo „išmonės“ ir rodo masilietį buvus vieną iš puikiausių praei- 
ties keliautojų, nes jis labai tikrai aprašė ašigalio šalis ir ledynus (nors ir 
baisiai pasakiškas tas jo aprašas atrodė šilto Viduržemio gyventojams). Be 
to, jis pirmas pasaulyje gerai paaiškino potvynių ir atoslūgių kilmę! „Da- 
bar galima sakyti, jog Pitėjas tikrai reabilituotas, — rašo žymus geografi- 
jos atradimų istorikas profesorius Richardas Henigas. — Jis, be abejo, bu- 
vo mokslininkas tauriausia to žodžio prasme, ir gaila tik, kad mes tiek 
menkai težinome to didžio žmogaus gyvenimą ir tyrimus...“ 

Klajodamas Pitėjas apsilankė Tulės saloje — „tolimiausioje iš visų Ži- 
nomų kraštų“. Nuo Orkado, tai yra Orknėjaus, salų ligi Tulės reikėję 
plaukti 5 paras. Ta šalis buvusi derlinga, čia augę vėlyvieji vaisiai ir gy- 
venę kultūringi žmonės. Antikos kultūros dekadanso žmonėms ir vidur- 
amžių geografams Tulė, arba Ultima Tulė (Tolimoji Tulė), virto pasaulio 
krašto simboliu. O „reabilitavus“ Pitėją, geografijos atradimų istorikams 
iškilo klausimas: kurgi buvo Tulės sala, aprašyta Pitėjo, su kuriuo kraš- 
tu ją galima tapatinti? Beje, pirmą sykį Tulę mėgino lokalizuoti... 825 me- 
tais airių vienuolis Dikvilas. Savo knygoje „De mensura orbis terrae“ 
(„Apie Žemės matavimą“), kurioje aprašomos įvairios pasaulio šalys, jis 
teigė, jog Tulė tai Islandijos sala. Daugiau kaip tūkstantį metų tas požiū- 
ris turėjo šalininkų, ir net praeito šimtmečio pabaigoje Dikvilo nuomonė 
buvo neginčijama. Tačiau dabar įrodyta, jog ligi pat VIII mūsų eros šimt- 
mečio Islandijos būta negyvenamos šalies, o Pitėjas, apsilankęs Tulėje IV 
šimtmetyje prieš mūsų erą, rašo apie tos šalies gyventojus. Taigi Tulė — 
tai ne Islandija. 

Buvo mėginta Tulę sutapatinti su kuria nors Šetlandijos sala, tačiau ir 
tai netikra — tose salose vasaros naktis netrunka 2—3 valandas, kaip Tulės 
saloje. Garsusis norvegų ašigalininkas Fritjofas Nansenas spėjo, kad Tulė 
esanti šiaurės vakarų Norvegijoje, Tronheimo fiordo rajone, — mat, Skan- 
dinaviją sala laikė ir Pitėjo amžininkai, ir vėlesnieji geografai (ligi pat 
XII amžiaus!). Tačiau Tulės klimatas pernelyg švelnus Norvegijai (juk Tu- 

lės gyventojai, kaip teigia Pitėjas, auginę javus ir turėję bičių)*. Antra 
vertus, vargu ar būtų įstengęs Pitėjas pasiekti iš Orknėjaus salų Tronheimo 
fiordą iš viso tik per penkias paras. Tai kelionei būtų reikėję sugaišti kur 
kas daugiau laiko. 

Taigi Tulės mįslė lieka vis dar neįminta: šiuolaikiniame Šiaurės Atlan- 
to žemėlapyje tarp 61“ ir 63° šiaurės platumos (juk kaip tik tose platumose 
vasaros naktys turi trukti 2—3 valandas) nėra salos, kurioje būtų švelnus 
klimatas ir į kurią būtų 5 paros kelio iš Orknėjaus salų. Bet Tulės mįslė 
bus gal įminta, jeigu spėsime, kad ta sala yra dingusi ir tapusi viena Fare- 
rų aukštumos banka. Tokią hipotezę skelbia tarybinis tyrėjas N. Žirovas. 
O šiltas ašigalinės salos Tulės klimatas aiškintinas tuo, kad ji buvusi svar- 
biausiame galingos jūrų srovės sraute. „Toks variantas būtų įmanomas, 
jeigu Golfo šiaurės rytų šakai pastotų kelią kokia nors plati sausuma, kuri 
pasuktų visą srovę šiauriau, negu ryčiau, — rašo Žirovas. — Todėl beveik 
visa Golfo srovė standesnė, negu dabar, imtų plūsti į šiaurės rytus, vaka- 
riau Britanijos salų, Islandijos ir Norvegijos kryptimi.“ 

Patvirtinti — arba paneigti — tą hipotezę gali tik povandeniniai ar- 
cheologijos tyrimai Farerų aukštumos ir jos sekliųjų bankų rajone. Ir ne 
tik tame rajone, bet ir Reikianio kalnagūbrio rajone: Rokolo aukštumoje 
ir plačioje jos bankoje, kuri baigiasi 50 kilometrų pločio, 110 kilometrų 
ilgio sekluma ir uolinga Rokolo salele; Porkiupaino aukštumoje, kuri yra 
Airijos žemyninės seklumos tęsinys ir turi maždaug pusantro šimto met- 
rų gylyje teslūgsančią banką. Juk jeigu pasirodys, kad sausuma tose vieto- 
se nuslūgo palyginti neseniai, ir dar daugiau, bus rasta žmonių buvimo 
ženklų ten, kur dabar siautėja Atlanto bangos, daugelis legendinių Atlanto 
vandenyno salų gali būti pažymėtos šiuolaikiniame žemėlapyje. Tai būtų 
ir Vakarų kraštas priešais Islandiją, minimas Islandijos metraštyje, kuris 
datuojamas pačia XIV amžiaus pradžia; ir Dunejaras (,„Kopų salos“), ku- 
rias Mini XIV šimtmečio vidurio metraštis; ir paslaptingoji Buso šalis, apie 
kurią pasakoja Airijos jūrininkų legendos (ta šalis, sakoma padavimuose, 
nugrimzdusi į jūros dugną); ir Žalioji sala, kurią viduramžių kartografai 
žymi į pietvakarius nuo Islandijos; ir Mano sala (ji taip pat Maida, Asmai- 
da, Maidas, Mandžas), kuri viduramžių žemėlapiuose vaizduojama pietuo- 
se arba pietvakariuose nuo Airijos, ir, galimas daiktas, net pasakiškoji 
Šventojo Brandano sala ir tokia pat pasakiška Brazilo sala (arba O'Brasil— 
„Laimingoji“), kuri žemėlapiuose buvo žymima ligi pat... 1830 metų (!)**. 

Tačiau, net be nuodugnių povandeninių tyrimų Reikianio kalnagūb- 
rio, Rokolo aukštumos ir Porkiupaino bankos rajone, galima spėti, jog ne 
iš piršto yra laužta legendinių Atlanto salų povandeninio lokalizavimo hi- 
potezė, Paskendusių salų ir kraštų legendos plačiai žinomos Airijos gy- 


ventojams, o juk airiai pirmieji iš europiečių drįso išplaukti į atvirą van- 
denyną, į rūsčius šiaurės Atlanto vandenis (spėjama, jog airių jūrininkai 
radę Ameriką — ne tik prieš Kolumbą, bet ir prieš normanus!). O kas Ži- 
no, kokioje žiloje senovėje jau puoselėjo jūrininkystės meną airiai, ka- 
daise gyvenusių ne tik Airijoje, bet ir Anglijoje, senųjų Prancūzijos keltų 
palikuonys? Admirolo Pirio Reiso žemėlapyje, bet ne tame, kur pavaiz- 
duotas „Pietų žemynas“, o ankstesniajame, datuojamame 1508 metais, yra 
reikšmingas įrašas, kuris sako, jog 1456 metais tarp Islandijos ir Grenlan- 
dijos „sudegusi“ sala. Ar tai nėra raštiškas liudijimas, jog katastrofoje žu- 
vusi viena iš „legendinių salų“? 

Teisybė, nuo to laiko dar nėra pasisekę stebėti salos žuvimo toje At- 
lanto dalyje. Tačiau kitą vaizdą — kaip randasi sala — ne taip seniai galė- 
jo stebėti šimtai tūkstančių žmonių: 1963 metais lapkričio mėnesį dėl po- 
vandeninio ugnikalnio išsiveržimo pietinėje Islandijos pakrantėje atsira- 
do nauja sala, pavadinta Sriutsėjumi — tuo buvo pagerbtas ugnies milži- 
nas Surtas, senosios islandų mitologijos personažas. Naujos salos pasiro- 
dymas byloja, jog Žemės pluta toje Atlanto dalyje nestabili — ir jeigu čia 
taip lengvai lengvai gali rastis salų, tai lygiai per tokį pat trumpą laiką jos 
gali ir nugrimzti į vandenyno dugną. 

Pagaliau spėjamų paskendusių salų rajone buvo aptiktas nuostabus ra- 
dinys — bet ne povandeninių archeologų, o visiškai atsitiktinai. Žvejų tra- 
las iškėlė iš jūros dugno, maždaug 250 kilometrų į vakarus nuo Airijos, 
pilko molio puodynę su negrabiu lotynišku užrašu... Ką reiškia tas radi- 
nys? Ar tai, kad dugne guli paskendęs laivas? O gal kažką daugiau — kad 
rasti pirmieji ženklai, jog po vandeniu yra viena iš legendinių Atlanto 
salų? 


ŠIAURĖS JŪROS PIETUOSE 


Atplaukęs į Tulę, Pitėjas nusigavęs ir į kitą salą — Abalų, ligi kurios 
esą viena diena kelionės burlaiviu nuo Metuoniu vadinamos jūros sek- 
lumos. Į tą salą bangos išmetančios gintaro, kurį „gyventojai vartoja kaip 
kurą vietoj medžių ir parduoda kaimynams teutonams“. „Gintaro salą“ 
(vadinamą tai Abalumi, tai Abalcija, tai Brazilija, tai Baunonija, tai Gle- 
sarija, tai Balcija) ne kartą mini ir kiti antikos šaltiniai. Pavyzdžiui, Diodo- 
ras Siciliškasis rašo, jog „tiesiai į šiaurę nuo Skitų už Galijos yra vande- 
nyne Brazilijos sala. Bangos išmeta į jos krantą daug vadinamojo gintaro, 
kurio niekur kitur pasaulyje nerasi... Gintaras toje saloje renkamas, ir gy- 
ventojai gabena jį į žemyną priešais, iš kur jo atvežama ir į mūsų kraštus". 

Kur buvo „Gintaro sala“? Daugelis tyrėjų spėja, jog kalbama papras- 
čiausiai apie Baltijos krantus, kurie garsėja savo gintaru. Tačiau Pitėjo 
duomenimis, Abaluje veikę potvynių ir atoslūgių reiškiniai, o Baltijoje jų 
nėra. Tad, matyt, turėta galvoje tik Šiaurės jūra, o tiksliau — Elbės upės 
žiotys, kurios dėl savo platumo panašios į jūros įlanką, turi plačią seklu- 
mą ir visiškai galėjo būti pavadintos Metuonio jūra. Vokiečių tyrėjas Be- 
kersas rašo: „Be abejo, IV šimtmetyje prieš mūsų erą Šiaurės jūros vokie- 
čių pakrantėje tebuvo vienintelė įlanka, ir tai galėjo būti tik Elbės žiotys. 
Tarp Holšteino ir Hanoverio smėlingųjų aukštumų ligi pat Lauenburgo 
rajono, kur tais laikais Elbė tekėjo į jūrą, kadaise, geologijos duomenimis, 
tyvuliavo 18 mylių jūros įlanka, kuri išnyko tik XIII amžiuje“ (šiandieni- 
nės Elbės žiočių plotis tebesiekia 15 kilometrų). 

Jeigu pažvelgsime į šiandieninį žemėlapį, tai vienintelė sala, ligi ku- 
rios galėjo būti kelio diena nuo Elbės žiočių, yra Helgolandas, nedidelis 
sklypelis Žemės, apsuptas plačios seklumos, vos vos pasinėrusios po van- 
deniu. Kadaise Helgolandas yra buvęs gerokai didesnis — jau per istori- 
nius laikus, viduramžių ir naujųjų laikų žmonių atminime, jis buvo išar- 
dytas jūrų bangų ir nugrimzdo žemiau jūros lygio. Netoli Helgolando vo- 
kiečių tyrėjui Jurgenui Španutui pasisekė rasti senovės trobesių liekanas. 
O ką tai reiškia: gal Helgolandas — tikriau, apsemtosios salos skeveldra — 
ir yra dalis Gintaro salos, apie kurią kalba antikos geografai? 

Kol kas nežinoma, ką parodys povandeninės paieškos Helgolando ra- 
jone. Tačiau viena aišku: Pitėjo Abalus nėra tas pats, kas senovės Helgo- 
landas. Mat, pastarasis, teigia geologai, negalėjo būti didelis gintaro šalti- 
nis, nes „gintaras yra susijęs su terciaro periodo nuosėdomis, kurių Hel- 
golande nėra ir niekad nebuvo". 

O gal Gintaro sala — tai dažnai senovės šaltiniuose minima Ziud- 
štrando (Sūdstrand — „Pietų kranto“) sala, kuri buvo gintaringame rajo- 
ne, o dabar yra dingus? Tačiau... dar XIII amžiaus pradžioje ta sala buvo 
prie pat žemyno, tik prieš pusantro tūkstančio metų siejosi, be abejo, su 
sausuma (juk per pastaruosius du tūkstantmečius Elbės žiočių rajonas ir 
apskritai visas Šiaurės jūros pietų krantas slūgsta). O Pitėjas kalba apie 
kiaurą dieną kelio ligi Gintaro salos! 

Štai kodėl nemaža tyrėjų, iš jų ir žinomiausias geografijos tyrinėjimų 
istorijos autoritetas profesorius Henigas mano, jog nei realiojo Helgolan- 
do, nei dingusio Ziudštrando negalima tapatinti su antikos autorių Gintaro 
sala. Dabar ji esanti palaidota Šiaurės jūros dugne. Gintaro sala, Henigo 
akimis, bus buvusi tarp Helgolando ir Ziudštrando. „Mūsų laikų mokslas 
nežino jokio jos vardo, — rašo jis. — Todėl tikslinga salai palikti senąjį 


Abalaus vardą... Ta senovinės Gintaro salos lokalizacija kol kas yra au- 
tentiškiausia ir patikimiausia.“ 

Taigi toje Šiaurės jūros dalyje povandeniniai archeologai turės daug 
darbo: ištirti jūros dugną Elbės žiotyse, ieškoti paskendusių Ziudštrando 
ir Abalaus salų, ištirti apsemtąsias senovės salos Helgolando dalis. Ir ne 
tik tas salas. Per stiprų audringą potvynį 1362 metų sausio 16 d. į Šiaurės 
jūros dugną nugrimzdo Runholtas, vienas iš svarbiausių senovės salos 
Nordštrando prekybos centrų. Ta sala yra į šiaurę nuo paskendusios 
Ziudštrando salos. Paskendusio Runholto, mano Hansas Baueris, „reikia 
ieškoti netoli šiandieninės Ziudfalio salelės“. Pusantro šimtmečio prieš tą 
katastrofą baisus audringas potvynis sunaikino didžiulį slavų miestą ir 
uostą Vinetą. Juk ankstyvaisiais viduramžiais slavai gyveno ne tik pieti- 
nėje Baltijos jūros pakrantėje, bet ir dalyje Danijos ir Šlezvigo — Holš- 
teino pakrantėje! Vineta buvo pastatyta 950 metais ir veikiai virto vienu 
iš didžiausių prekybos centrų Šiaurės jūros pakrantėje, kol 1100 metais žu- 
vo katastrofoje. Vinetos paieškos — nepaprastai patrauklus uždavinys, 
kuris yra iškilęs archeologams povandeninkams. 

Dar pirmiau, negu Vineta, dėl gamtos nelaimės žuvo kitas garsus vi- 
duramžių uostas, buvęs vakariau, Reino upės žiotyse, — Dorestadas. 
864 metais neregėtai galingi audroti potvyniai apsėmė plačius Olandijos 
ir Frislandijos rajonus, palaidojo Dorestadą, gretimus kaimus ir vietoves. 
Taigi archeologų povandeninkų, tirsiančių povandeninę šalį Reino žioty- 
se, laukia, galimas daiktas, ne mažiau radinių, negu Elbės žiočių rajono 
dugne. Juk net mūsų dienomis Olandijos krantai grimzta, o kad apgintų 
savo kraštą nuo įsibrovėlės jūros, žmonėms tenka statytis užtvankas ir 
pylimus. Senovėje to darbo jie dar nemokėjo — ir todėl Zeiderio ežero, 
arba Zuidersee, dugne yra atsidūrę daug senovės ir viduramžių vietovių ir 
miestų (Ensas, Nagelė ir kiti), kurie laukia archeologų povandeninkų. 

Senovės sagos pasakoja apie Hedebių, svarbiausią vikingų prekybos 
uostą. Viduramžiais jis buvęs didžiausias Šiaurės Europos jūrų prekybos 
miestas — toks pat, kaip dabar Hamburgas. Dar 1930 metais archeologai 
pradėjo kasinėti tą garsų uostą, aptvertą daugiau kaip dešimties metrų 
aukščio sienomis. O po trisdešimties metų toliau kasinėjo archeologai po- 
vandeninkai. Jie rado apdegusių sienų liekanų, vikingų epochos kerami- 
kos, monetų, ietgalių, gyvulių ir žmonių kaulų. Tai bene rodo žiaurią kovą. 
kuri bus įsiliepsnojusi tarp Hedebiaus gyventojų ir norvegų XI amžiaus 
viduryje. Norvegai laimėjo pergalę, ir 1050 metais garsusis uostas žuvo — 
buvo sunaikintas gaisrų. O jo griuvėsiai, nugrimzdę į dugną, padeda mū- 
sų laikų mokslininkams atkurti „seniai praėjusių dienų žygius“, taigi pa- 
tvirtinti viduramžių kronikų ir sagų žodžius, | 

Kadangi Siaurės jūros pietų dugne archeologai randa antikos laikų ir 
viduramžių vietovių ar miestų liekanų, tai, be abejo, dar daugiau radinių 
gali tikėtis čia tyrėjai, kuriems rūpi pirmykštė archeologija. Senovėje 
žmonių gyventa Europoje dar tais laikais, kai Šiaurės jūra neegzistavo, 
Anglija ir Airija nebuvo salos, o Jutlandija ir Skandinavija — pusiasaliai, 
nes jos buvo vieno, jūrų įlankų ir sąsiaurių nesuskaidyto lopo dalys. Pir- 
mykštis žmogus į Angliją atkilo sausuma. Geologijos ir okeanografijos 
duomenimis, Lamanšo sąsiauris, kuris skiria Britaniją nuo žemyno, yra že- 
miau jūros lygio nugrimzdęs didžiulės upės slėnys. Jos intakai buvo da- 
bartinė Temzė, Sena, Šelda, Masas, Reinas ir daugelis kitų mažesnių Šiau- 
rės vakarų Europos upių. Visos jos dabar teka į Šiaurės jūrą. Išsamūs 
matavimai rodo, jog tų upių slėniai — šakotas tinklas. Jis yra aprėpęs di- 
džiulės Dogerio bankos šlaitus. Tai garsus žvejybos „rojus“, žinomas vi- 
siems Europos ir Amerikos traleriams ir žvejų laivams. Seklios Dogerio 
bankos dugne rasta apsemtų miškų ir durpynų ženklų, įvairių dirbinių ir 
net pirmykščio žmogaus palaikų. Pavyzdžiui, durpės gabale, kurį žemse- 
mė iškėlė Anglijos grafystės Norfolko pakrantėje, rastas kaulinis žeberk- 
las, datuojamas mezolito kultūros laikais (akmens viduramžiai, tarp X ir 
VIII tūkstantmečio prieš mūsų erą), ir, kaip rašo tarybiniai mokslininkai 
pirmajame „Visuotinės istorijos“ tome, „nemaža dalis to meto senybinių 
vietovių dabar yra Šiaurės jūroje po vandeniu“. 

Šiaurės jūros pietuose sausuma leidosi, o šiaurėje kilo Skandinavijos 
pusiasalis. Vakariniame Botnijos įlankos krante kilimo greitis dabar sie- 
kia 1 metrą per šimtmetį! Beje, juo piečiau, juo tas greitis mažėja, pieti- 
nėse Baltijos pakrantėse jis jau lygus nuliui, o toliau greitis keičia „pliu- 
so“ ženklą į „minusą“, tai yra krantas ne kyla, o grimzta. l 

1961 metais viename iš didžiausių Baltijos uostų Rostoke per žemės 
darbus buvo rastas dugne senovės mauzoliejus ir aptikta akmens amžiaus 
vietovės žymių. Eresuno sąsiauryje, kuris skiria Švediją nuo Danijos, rasta 
kita priešistorinė vietovė. Jos amžius mažiausiai 7000 metų. Akmens am- 
žiaus žmonių buveinių rasta Danijos ir pietų Baltijos pakrantėse, kurios 
dabar yra žemiau jūros lygio. Gal būt, povandeniniai, o ne sausumos ar- 
cheologai ras legendinį Jomsborgą, galingą vikingų tvirtovę, esančią, kaip 
teigia sagos, kažkur Baltijos pakrantėje, Oderio upės žiotyse. 

Kol kas niekam nepavyko rasti tame rajone nei ženklo „Vikingų sosti- 
nės", iš kur jie puolė Švediją ir Angliją, Daniją ir Normandiją. Sagos žo- 
džiais, tame mieste, panašiai kaip Zaporožės Sečėje, galėję gyventi tik 
vyrai. Ir Jomsborge nebuvę vyrų, senesnių kaip 50 metų ir jaunesnių kaip 


18. Visą žygių grobį dalindavęsi lygiomis visi kariai. Miesto uosto būta 
tokio didžiulio, kad jame galėję tilpti vienu metu 360 didelių laivų. Vi- 
kingų laisves panaikinęs Norvegijos karalius Magnus Gerasis XI šimtme- 
čio penktajame dešimtmetyje. Rodos, koks čia sunkumas archeologams 
rasti sugriautą miestą — juk jo vieta pasakyta gana tiksliai. Ir vis dėlto 
miestas nerastas. Kodėl? Skeptikai linkę manyti, kad Jomsborgas — fanta- 
zijos vaisius, legenda, sukurta vikingų palikuonių apie šaunius savo sen- 
tėvių darbus. Bet vargu ar tai tiesa: kiekvieną dešimtmetį mokslininkai vis 
labiau įsitikina senųjų sagų teisumu, jų žodžių teisingumu. 

Kodėl gi vis dėlto Jomsborgas nerastas? Gal todėl, kad jo ieškoti reikia 
ne sausumoje, o Baltijos jūros dugne, ten, kur rastos kitos senovinės vie- 
toves? Juk kas žino, kokių sensacingų ir netikėtų dalykų bus rasta arti- 
miausioje ateityje Baltijos ir Šiaurės jūros dugne! 

Baltijos dugne, ko gero, stūkso ir kito garsaus uosto — Jumnos — griu- 
vėsiai. Jis, pasak viduramžių kronikininko Adomo Bremeniškio, buvęs 
didžiausias Europos miestas. Tai buvęs gyvos prekybos centras, kur susi- 
eidavę slavų, saksų, skandinavų ir net „graikų“ (tai yra Bizantijos) pirk- 
liai. Prie įplaukos į Jumnos uostą buvę pastatyti pirmieji Europos šiaurėje 
švyturiai, kad lengvesnė būtų laivyba naktį. 

Jumna — miestas, priklausęs pamario slavams. Jie sukūrė savitą kultū- 
rą, o paskui su ginklu rankose gynė ją nuo plėšikiškų vikingų antpuolių, 
Vokietijos imperatorių ir krikščionių vyskupų civilizuojamųjų žygių. 
XII amžiaus kronikininko duomenimis, vienas danų karalius vis dėlto už- 
grobęs ir „iš pamatų sugriovęs turtingiausią miestą“ Jumną. Archeologai, 
kasinėdami Pomeranijos krašte, ligi šiol nerado to slavų miesto griuvėsių. 
Vienas kitas tyrėjas taip pat bergždžiai mėgino įrodyti, kad Jumna — tai 
viduramžių miestas Julinas. Tačiau Jumna buvusi sugriauta iš pamatų, o 
Julinas išliko Hgi mūsų dienų. Šiandien tai lenkų miestas Volinas! 

„Tas spėjamasis (Jumnos ir Julino. — A. K.) sutapatinimas, dabar ga- 
lima drąsiai sakyti, nėra tikras, — rašo profesorius Richardas Henigas. — 
Jumna, kaip gretimas Jomsborgas, bus buvusi jūros pakrantėje. Tikriau- 
sia atrodo hipotezė, kad to miesto, kurio griuvėsiai dar nerasti, stovėta vė- 
liau paskendusios sausumos sklype prie Uzedomo salos šiaurės vakarų 
galo." 

Taigi Baltijos dugne gali būti atsidūrę ne tik primityvios akmens am- 
žiaus Žmonių vietovės, bet ir garsūs viduramžių miestai — slavų Jumna ir 
vikingų Jomsborgas. 

"KASITERIDĖS — ALAVO SALOS 


Šiaurės jūra ardo krantus ne tik todėl, kad tame rajone slūgsta žemės 
pluta. Patys vandenys, galinga mūša, naikina sausumos pakrantės ruožus. 
Skardingas Prancūzijos kreidos uolienų krantas Žemutinės Senos depar- 
tamente kasmet netenka 20—25 centimetrų. Geologai apskaičiavo, jog 
vien istoriniais laikais Anglijos pietvakarių pakraštys, Kornvelas, netekęs 
maždaug 600 kubinių kilometrų sausumos! 

Kadaise Kornvelo pusiasalio būta didesnio, negu dabar. Ir čia yra bu- 
vusios didelės alavo kasyklos, atsidūrusios dabar po vandeniu. Viduram- 
žių šaltiniai mini Danvičo miestą, kuris egzistavęs daugiau kaip prieš tūks- 
tantį metų. XI amžiaus dokumentuose yra pažymėta, jog dalis to miesto 
žemių negali būti apmokestinta, nes esančios apsemtos jūros. Vėlesnieji 
rankraščiai pasakoja, kaip vanduo apsėmęs Danvičo vienuolyną, senąjį 
uostą, bažnyčias, kelią, rotušę, „vienu mostu“ pasiglemžęs iš sykio 400 tro- 
besių. Ligi XVI amžiaus miesto belikę vos vienas ketvirtis. Už dviejų kilo- 
metrų nuo Danvičo žaliavęs miškas, bet ir jis tapęs jūros dugnu. Per keletą 
šimtmečių miestas virsta kaimeliu. Ne tik Danvičo apylinkėse, bet ir dau- 
gelyje kitų Pietvakarių Anglijos pakrantės vietų randama apsemtų miš- 
kų, vietovių liekanų, žmonių griaučių. Daugelis pakrantės rajonų tapo jū- 
ros dugnu — tai atsitiko prieš keletą tūkstantmečių (tyrėjai nevienodai 
datuoja apsėmimo laiką — nuo 25 ligi 50 šimtmečių). 

Senovės keltų legendos pasakoja apie Iso salą, nugrimzdusią į jūros 
dugną, ir apie kitą salą, taip pat žuvusią. Ji buvusi vardu Lijonas ir plytėjusi 
tarp Kornvelio pusiasalio galo ir Silio salelių, netoli Kornvelio, į pietvaka- 
rius nuo jo. Lijone buvęs didelis miestas, paskendęs per baisią katastrofą. 
Išsigelbėti pavykę tik vienam žmogui. Patikrinti legendą, taip pat atkasti 
senovines alavo kasyklas — būsimas archeologų povandeninkų darbas. Į 
pietus nuo to rajono buvo garsiosios Kasiteridės — Alavo salos, apie ku- 
rias pasakoja daugelis antikos šaltinių ir kurių taip nesėkmingai ieško da- 
bartiniame geografijos žemėlapyje mūsų dienų mokslininkai. 

„Midakritas pirmas atvežė alavo iš Kasiteridžių“, — skaitome Plinijaus 
raštuose, Istorikai spėja, jog Midakritas esąs finikiečių žodžio „Melkar- 
tas"!perdirbinys ir jog Plinijaus žodžius reikią taip suprasti, kad Alavo 
salas pirmieji pasiekę Finikijos jūrininkai. Strabono „Geografijoje“ randa- 
me smulkiai aprašytas Kasiterides pagal Romos vietininko Ispanijoje Pub- 
lijaus Kraso žodžius. Tas salas jis aplankė 95—93 metais prieš mūsų erą. 


1 Melkartas — finikiečių bendrinis žodis — miesto viešpats; senovės finikiečių saulės 
dievas (vert.). 


„Kasiteridžių salų dešimt, — rašo Strabonas. — Jos yra arti viena kitos at- 
viroje jūroje į šiaurę nuo artabrų užutėkio. Viena iš jų — dykuma, o kito- 
se gyvena žmonės, kurie dėvi juodais apsiaustais, ilgais chitonais ligi pė- 
dų, juosia krūtinės, vaikšto su lazdomis, kaip ir tragedijų keršto deivės. 
Jie yra klajokliai ir maitinasi daugiausia iš savo bandų. Jie turi alavo ir 
švino kasyklų. Tuos metalus ir gyvulių odas jie atiduoda jūrų prekijams 
mainais už Molio indus, druską ir vario dirbinius. Praeityje tik vieni fini- 
kiečiai su jais prekiavo... Ir vis dėlto romėnai, ne kartą pamėginę, atvėrė 
tą jūrų kelią. Kai Publijus Krasas persikėlė pas juos ir pamatė, jog meta- 
lai kasami negiliai, o žmonės ten taikūs, jis tučtuojau paskelbė visiems, 
kurie norėjo su jais prekiauti per jūrą, nors ji platesnė už tą, kuri skiria 
Britaniją nuo žemyno.“ 

Taigi be Ispanijos ir Britanijos, tų dviejų „alavo Eldoradų“, senovės 
pasaulis turėjo dar ir trečią centrą — Kasiterides, arba Alavo salas. Profeso- 
riaus Henigo akimis, to trečiojo centro iš tikrųjų nebuvę, nes Kasiteri- 
dės — tai ne kas kita, kaip Britanijos salos kartu su Vesano sala prie Bre- 
tanės pusiasalio (Prancūzija). Kiti tyrėjai (ir taip pat tvirtai) teigia, jog 
cituotas Strabono pranešimas apie Kasiterides „reiškia ne ką kitą, o tiktai 
kad Krasas rado ir užgrobė alavo rūdynus, kurie turėjo būti kažkur pa- 
čiuose Ispanijos šiaurės vakaruose". Tretieji sako, kad tikrosios Kasiteri- 
„dės buvusios salelės netoli Ispanijos kranto tarp Minijo upės žiočių ir Fi- 
nisterės kyšulio, Ketvirtieji mano, jog Kasiteridės — tai Silio salelės neto- 
li Anglijos pietvakarių galo. Penktieji Kasiterides perkelia toli į vakarus, į 
atvirą vandenyną, ir tapatina jas su Azorų salomis. Pagaliau dar vienos 
pažiūros šalininkai teigia, kad „tai tik legendos apie didelius alavo telki- 
nius Vakarų Europoje, iš kur jis per gausybę tarpininkų patekdavo į Vi- 
duržemio rytus. O prekybos tarpininkai visiškai pamatuotai stengęsi le- 
gendų migla pridengti tą šalį, iš kurios buvo gabenamas alavas“. 

Tačiau Azorų salose niekada nėra buvę alavo, ir todėl ta paslaptingųjų 
Kasiteridžių lokalizacija pasirodo besanti netiksli. Netinka tapatinti ir su 
netoli Britanijos esančiomis Silio salelėmis. Toks pats nevykęs yra bandy- 
mas susieti Kasiterides su salelėmis, plytinčiomis tarp Minijo žiočių ir Fi- 
nisterės kyšulio Ispanijos pakrantėje. Pagaliau ir pati Ispanija neatitinka 
Kasiteridžių aprašymo — juk tai sala, o ne didžiulis Pirėnų pusiasalis. Pa- 
galiau ir Britanija, kur esama tokių turtingų alavo kasyklų, taip pat nega- 
li būti sutapatinta su Alavo salomis. Juk tas pats Strabonas tiesiai sako 
savo „Geografijoje“, jog anapus Heraklio stulpų (Gibraltaro sąsiaurio) ply- 
tinčios „Hadyro, Kasiteridės ir Britanijos salos", ir smulkiai aprašo Brita- 
niją visiškai atskirai nuo Kasiteridžių. 

„Romėnai įsigydavo alavo Ispanijos šiaurės vakaruose. ,„Alavo salos“ 
minimos jų aprašuose, yra už tos Ispanijos dalies ir turi tokių įdomių bruo- 
žų, dėl kurių jų negalima supainioti su Britanija, — rašo profesorius Tom- 
sonas savo „Senovės geografijos istorijoje“. — Nė viena iš tikrų salų gru- 
pių neatitinka tų aprašų.“ 

Taigi tos paslaptingosios Alavo salos bene bus ten pat, kur ir kitos ne- 
identifikuotos antikos ir viduramžių geografų salos, — jūrų dugne? Du di. 
dieji antikos mokslininkai Plinijus ir Ptolemajus sako, jog Kasiteridės 
buvusios maždaug šimtas kilometrų į vakarus nuo Pirėnų pusiasalio šiau- 
rès vakarų pakraščio. Dabar tame rajone jokių salų nėra. O okeanografa: 
rado čia seklių bankų. 

1958 metais Okeanografijos ekspedicija laivu „Diskaveriu-2“, tirdama 
Galisijos bankos reljefą prie Ispanijos šiaurės vakarų galo, rado plokščią 
povandeninę viršūnę maždaug 400 sieksnių gilumoje. Banka galėjo būti 
didelis sausumos lopas, nugrimzdęs kelis tūkstančius pėdų dėl tokio pat 
tipo sprūdžių, kurie sukūrė Afrikos riftinius slėnius. „Pluta nuslūgti galė- 
jo, žinoma, ir istoriniais laikais, — rašo jau minėtas anglų mokslininkas 
Heskelas. — Tačiau puikios vandenyno dugno nuotraukos toje vietoje ne- 
rodo jokių Žmogaus veiklos žymių, o iškeltuose pavyzdžiuose nėra nei 
statybinio akmens, nei senovės molinių indų šukių.“ 

Prancūzų tyrėjai S. Jutenas ir Le Danua spėja, jog Kasiteridės galėję 
būti netoli Didžiosios ir Mažosios druskos bankų, esančių į pietus nuo Ai- 
rijos ir į vakarus nuo Finisterės kyšulio, kažkur tarp 48“ ir 49° šiaurės pla- 
tumos ir 8° ir 10° vakarų ilgumos, iš kurių pirmoji slūgso maždaug 65 met- 
rų, O antroji — iš viso tik maždaug 20 metrų gilumoje 


HADYRAS IR TARTESIDĖ 


Tokiame nedideliame jūros dugno gylyje mokslininkai akvalanginin- 
kai gali patikrinti tą bipotezę. Panašiai tikrintinos ir hipotezės, kad jūrų, 
dugne esą atsidūrę dar du antikos geografų kraštai — Hadžio sala ir Tarčio. 
miestas (to paties vardo valstybės sostinė), kurie esą „anapus Heraklio. 
stulpų". Beje, Hadis (arba Hadeiras), vieno kito antikos autoriaus akimis, 
ir esąs senovės Tartis, kurį iš tarčių atėmę finikiečiai. O dauguma istorikų. 
mano, kad Hadis buvęs įkurtas finikiečių XII amžiaus prieš mūsų erą pa- 
baigoje. Jis konkuravęs ir varžęsis su galinguoju Tarčiu. Pirma miestas 
buvo vardu Hadyras, ir tai finikietiškai reiškia „tvirtovę“. Iš čia ir Jabarti- 
nis ispanų uosto Kadžio vardas. 


Strabonas savo „Geografijoje“ mini dvi saleles prie Heraklio stulpų. 
Viena pavadinta deivės Heros vardu. (Toje epochoje Heraklio stulpais bu- 
vo vadinama Kalpa — uola Ispanijos krante ir Abiliko uola Afrikos kran- 
te, Dabar Gibraltaro sąsiauryje jokių salų nėra.) Toliau į vakarus, maždaug 
150 kilometrų „anapus Stulpų“, yra Hadyro sala, o joje miestas, kuris gy- 
ventojų skaičiumi, matyt, nėra mažesnis už bet kurį kitą, išskyrus „Ro- 
mą“. Nors ir gausu gyventojų, bet sala ne ilgesnė kaip 100 stadijų (maž- 
daug 20 kilometrų. — A. K.) ir ne platesnė vienur kitur net kaip viena sta- 
dija (maždaug 200 metrų. — A. K.). Mat, „nuolat joje gyvena tik nedau- 
gelis, kadangi visi kiti dažniausiai esti jūroje, nors dalis gyvena žemyne 
priešais, ypač saloje prieš Hadyrą dėl patogumo." 

Strabonas aprašo Hadyro gyventojų verslą ir papročius, be to, gana 
realistiškai. O tuo tarpu veltui ieškotum Gibraltaro sąsiaurio žemėlapyje ir 
Hadžio salos, ir gretimai antrosios salos. Tikriausiai jos yra apsemtos. Juk 
į vakarus nuo Gibraltaro sąsiaurio yra plati juosta sekliųjų bankų ir po- 
vandeninių kalnų, o toje Atlanto dalyje ne sykį katastrofiškai yra nuslū- 
gusi žemės pluta ir įvykę stiprių žemės drebėjimų. (Prisiminkime kad ir 
baisų 1775 metų Lisabonos žemės drebėjimą, dėl kurio iš miesto neliko 
akmens ant akmens, žuvo 50 tūkstančių žmonių ir nugrimzdo į gelmes di- 
džiulė prieplauka*.) 

Gal būt, tokia pat stipri katastrofa pražudė ir senovės miestą Tartį, ku- 
ris Taršišo vardu minimas Biblijoje. Į Taršišą siųsdavęs savo laivą kara- 
lius Saliamonas, ir kiekvieną sykį tas grįždavęs su gausiu kroviniu. „Tarši- 
šas — tavo prekybos miestas, iš didžiulio apsto visokiausio lobio — sidab- 
ro, geležies, alavo, švino — duoda tau į rankas“, — sako Biblijos pranašas 


Ezekielis, kreipdamasis į Finikijos uostamiestį Tirą. Į tolimąjį Taršišą no- . 


rėjęs išbėgti pranašas Jona, ir tik dievo pirštas sustabdęs jį. Apie Tarčio 
turtus kalba ir antikos autoriai. Elados poetams jis buvo lobingumo simbo- 
lis. Ir iš tiesų archeologai aptiko Ispanijos žemėje didžiausius lobius. O 
raštija, rasta Pietų Ispanijoje, rodo, jog Tarčio gyventojai buvusi kultū- 
ringa tauta, sukūrusi savitą raštą. Turdus, senųjų tarčių palikuonis, Stra- 
bonas vadina šviesiausia iš visų Ispanijos genčių. 

Kur ieškoti Tarčio, Tartesidės sostinės? Senovės autoriai sako, jog ji 
buvusi saloje, Betės upės žiotyse. Dabarties tyrėjų galva, tai Gvadalkvi- 
vyro žiotys. Anais laikais jis tekėjęs į jūrą keliomis šakomis. Tačiau 
kruopštūs kasinėjimai tame rajone nebuvo sėkmingi. Iš tiesų kasinėti, ko 
gero, reikia ne sausumoje, o po vandeniu: juk Gvadalkvivyro žiotys yra 
judrios tektonikos rajonas. 

N. Žirovo akimis, Tarčio reikią ieškoti kur kas toliau vakaruose, At- 
lanto vandenyne, šiuolaikinio povandeninio Pasagos salyno rajone, 

500—600 kilometrų į vakarus nuo Gibraltaro sąsiaurio. Spėjimas gana 
abejotinas — juk antikos šaltiniai sako, kad Tarčio sala plytinti Betės žio- 
tyse (Betė — tai senovinis Gvadalkvivyro upės vardas), o jos esančios 
„anapus Heraklio stulpų“, tai yra į vakarus nuo Gibraltaro. Tačiau ištirti 
povandeninį Pasagos salyną ir gretimas seklumas taip pat gali būti labai 
pravartu ne tik okeanografams, bet ir archeologams, ir geografinių atradi- 
mų istorikams. 

Labai neseniai čia buvo aptikti povandeniniai kalnai, ant kurių viršū- 
nių rasta riedulių ir gargždo, nuglūdinto mūšos. Taigi kadaise tos viršūnės 
yra stūksojusios vandenyno paviršiuje. Žemės plutos sandara Pasagos sa- 
lyno rajone taip pat rodo, jog čia visiškai neseniai — geologiniu laiko 
mastu — galėjo nugrimzti sausuma. Ir ne tik čia, bet ir netoli nuo povan- 
deninio salyno, ką rodo rytinės ir pietinės bankos: Getisburgo banka, ap- 
rašyta tarybinio okeanologo P. Jerofejevo (jos viršūnė stūkso maždaug 
40 metrų gylyje), Ampero, Koralų, Seno bankos. Visos tos povandeninės 
aukštumos susijusios tarpusavyje, o į žemyną iš jų traukia povandeninis 
kalnagūbris, kuris plyti labai tektoniškų Pirėnų pusiasalio pietvakarių 
krantų link. Įsidėmėtina, jog dauguma viduramžių žemėlapių beveik visas 
legendines salas, kurių nėra dabartiniame Atlanto žemėlapyje, žymi tik 
šiame rajone! 

Amerikos tyrėjas V. Bebkokas dar 1925 metais savo monografijoje, 
skirtoje legendinėms Atlanto saloms, spėjo, jog viena kita sekli banka į 
vakarus nuo Gibraltaro sąsiaurio „galėjo būti matoma ir net gyvenama tuo 
laiku, kai žmogus jau buvo pasiekęs pusėtiną civilizacijos laipsnį“. Ir tik- 
rai paskutinės salų — kalnų viršūnių — liekanos, ko gero, bus išnykusios 
tik prieš tūkstantmetį ar porą (juk ne be reikalo ispanų tautosaka kalba 
apie „užburtą salą“ Sanmorondoną). Galimas ir kitas atvejis: viduramžių 
žemėlapių salos yra tik atbalsis antikos vaizdinių, remiančiųsi Homero 
geografija, kuri savo ruožtu yra išaugusi iš Mikėnų kultūros. O ši savo 
ruožtu yra susijusi su dar senesne Kretos kultūra. Taigi žinios apie Pasa- 
gos povandeninio salyno rajono salas gali būti gana solidaus amžiaus — 
maždaug 5—6 tūkstantmečių — ir atspindėti ne tik istorinę, bet ir geolo- 
ginę realybę — kadaise egzistavusias salas, kurios dabar yra nugrimzdu- 
sios į vandenyno dugną. Jeigu jis nugrimztų tik 200 metrų (pavyzdžiui, 
dėl tektoninio įdubimo), rajone tarp Portugalijos pietvakarių galo ir Ma- 
roko vakarų pakrantės pasirodytų ištisas 350 kvadratinių kilometrų saly- 
nas. O juk dar reikia turėti galvoje, kad Pasaulio vandenyno lygis gerokai 
pakilo per pastaruosius tūkstantmečius! 

Žilą senovę siekiantys antikos mitai pasakoja apie Eritėjos salą, į ku- 
rią plaukęs Heraklas. Antikos geografai Eritėjos salą žymi Atlanto vande- 


nyne, priešais Portugaliją. Gudrusis Odisėjas, Homero „Odisėjos“ herojus, 
lankęsis Scherijos saloje, gyvenamoje juodaodės jūrininkų feakų tautos. 
Ar nėra tos salos dabar atsidūrusios Atlanto dugne? Tokia hipotezė gali- 
ma, nors ir neįrodyta. Profesoriaus Henigo nuomone, Homero Scheriją rei- 
kią sieti su Tarčiu. Daugelio tyrėjų akimis, mitas, kad Heraklas plaukęs į 
Eritėjos salą, rodąs graikų (ir kretiečių) pažintį su Kanarų salomis. Tačiau 
tos salos plyti gana toli nuo Portugalijos... Beje, ir pačios Kanarų salos 
vertos nuodugnesnio pasakojimo... 


MAKARONEZIJA IR AZORIDĖ 


Makaronezija — taip vadinamos penkios Atlanto salų grupės, plytin- 
čios arčiau Senojo pasaulio krantų, negu prie Amerikos, turinčios daug 


bendrų geologinės sandaros, klimato, faunos ir floros bruožų. Tai Kanarų 


salos netoli Šiaurės Vakarų Afrikos krantų; Selvaženo salelės į šiaurę nuo 
Kanarų; Madeiros sala su Porto Santo sala ir Dezerto salelėmis; Žaliojo 
kyšulio salos, plytinčios vandenyne priešais to paties vardo Vakarų Afri- 


kos pusiasalį; pagaliau Azorų salos su Formigo uolomis ir rifais Centri- 


niame Atlante, pusiaukelėje tarp Senojo ir Naujojo pasaulio. 


Visos salos, išskyrus Kanarų, buvo negyvenamos tais laikais, kai rado 


Europos jūreiviai. Kanarų salose gyveno gvančiai, tauta, kuri ir ligi šios 
dienos yra mjslė antropologams, istorikams, kalbininkams, archeologams 
ir... geografinių atradimų istorikams. Mat, gvančiai neturėjo jokių, net pri- 
mityviausių plaukiojamųjų priemonių — nei laivų, nei valčių, ir net plaus- 
tų! Kokiu gi būdu jie pateko į Kanarų salas, kurias skiria nuo Afrikos 
krantų kilometrų kilometrai vandens? Į tą klausimą šių dienų mokslas ne- 
gali atsakyti, yra tik kelios prieštaringos hipotezės. Ir viena iš jų, žinomo 
tarybinio istoriko Bogajevskio, spėja, jog Kanarų salos buvusios kadaise 
apgyventos per sausumą, nes jų būta Afrikos dalies. Paskui, ankstyvajame 
neolite, Afrikos žemyno dalys atsiskyrusios, ir todėl galėjusi rastis didelė 
sala. Dar vėliau nugrimzdusios ir pavienės tos salos dalys. Taip ir susida- 
riusios Kanarų salos, apgyventos Žmonių, nemokančių plaukioti jūromis. 

Ar tikra ta hipotezė? Žemės mokslo duomenys rodo, jog Kanarų salos 
iš tiesų yra glaudžiai susijusios su Afrikos žemynu. Tai žemyno monolito 
nuolaužos, atskilusios nuo pagrindinio žemyno. Be to, jos iš dalies tai 
grimzdo į vandenyną, tai vėl kilo. Prancūzų geologui Burkarui pasisekė 
rasti įrodymų, jog Grankanarijos saloje šešis kartus kaitaliojosi žemyno ir 
jūrų nuosėdos, perklotos lavos srautų. Taigi dėl didžiulių išsiveržimų Gran- 
kanarijos sala grimzdo į vandenyną ir kilo iš jo ne mažiau kaip šešis kar 

tus! Vulkaninę veiklą Kanaruose mūsų dienomis įtikinamai rodo Teneri- 
tės salos ugnikalnis, savo viršūnę iškėlęs beveik į keturių kilometrų aukštį. 

„Tikriausiai prieš pat paskutinį tarpledynmetį, galimas daiktas, per 
pastarąjį ledynmetį, kai jūros lygis buvo labai žemas, įvyko didžiausia iš- 
siveržimų serija, kuri ir lėmė šiuolaikinius salų kontūrus, — rašo apie Ka- 
narus Frederikas Coineris savo monografijoje „Pleistocenas“. — Be to, 
buvo ir tektoninių poslinkių. Pirmojoje pastarojo ledynmečio fazėje iški- 
lo pusiasalis Grankanarija, pavadintas La Isleta. Taigi visiškai nesenoje, 
geologų ir okeanografų akimis, epochoje čia smarkiai kito reljefas. Ar 
buvo toje epochoje Kanarų salos gyvenamos? Juk tai, kas Žemės mokslui 
atrodo „neseniai“, žmogaus mokslų akimis, esti gana pagarbaus amžiaus. 

Gvančius, vietinius Kanarų gyventojus, išnaikino grobikai europiečiai 
prieš keletą šimtmečių, dar net negimus etnografijos mokslui. Mus pasie- 
kė iš viduramžių ispanų kronikininkų tik žinių nuotrupos ir tos pačios kar- 
tais prieštaringos. Jos menkai tepadeda įminti gvančių mįslę. Archeolo- 
gai dar tik tepradėjo tirti Kanarų salas. Taigi ir archeologija kol kas negali 
tarti savo svaraus žodžio. Mus tepasiekė vienas kitas žodis ir frazė gvančių 
kalba. Kalbininkai vienu metu manė, kad gvančių kalba esanti giminaitė 
berberų — senų Šiaurės Afrikos gyventojų — kalbai. Tačiau žymus berbe- 
rų tarmių mokovas Andrė Basė įrodė, jog ta giminystė tik tariama. Taigi 
gvančių kalba tebėra mokslui mįslė. 

Kanarų salų uolos ir olų sienos išmargintos pieštiniais užrašais. Tačiau 
ir jie negali nušviesti gvančių kilmės ir istorijos: nė vienas tekstas kol kas 
neperskaitytas. Dar daugiau, mes ir šiandien nežinome, ar užrašai yra 
„tekstai“ tikrąja to žodžio reikšme, tai yra, ar galima juos skaityti apskri- 
tai kuria nors kalba, ar tai tik paprasčiausi maginiai simboliai ir ženklai, 
panašūs į kitų rašto meno nemokančių akmens amžiaus tautų simboliką. 

Gausiausių ir tikriausių duomenų apie gvančius turi antropologija. Ta- 
čiau senųjų Kanarų salyno gyventojų skeletų ir kaukolių tyrinėjimas dar 
labiau supainiojo gvančių problemą. Pirma, pasirodo, jog salose gyveno 
kelios skirtingos etninės grupės, nevienodų rasinių požymių. O antra, — ir 
tai netikėčiausia! — vienos grupės atstovai pasirodė labai panašūs antro- 
pologiniu tipu į kromanjonus, tą išmirusią protingojo žmogaus šaką, ku- 
Ii gyveno Europoje prieš 20—40 tūkstantmečių! Ir gvančiai, ir kromanjo- 
nai buvo aukštaūgiai (daugiau kaip 180 centimetrų), pailgo kiaušo, 
šviesiaplaukiai, plačiaveidžiai. 

Kuo aiškintinas tas panašumas? Ar Kanarų salų gyventojai yra pasku- 
tinė kromanjonų grupė, prigyvenusi viduramžių epochą? O gal aukšta- 
ūgiai šviesiaplaukiai gvančiai į salas pateko kur kas vėliau, pavyzdžiui, 
per Didįjį tautų kraustymąsi (juk gotai buvo pasiekę Ispaniją, vandalai — 


net šiaurės Afriką)? O paskui, atskirti nuo viso pasaulio, jie pamažu at- 
pratę plaukioti jūromis? Bet gal teisūs tie tyrėjai, kurie teigia, jog tų įgū- 
džių gvančiai niekada ir neturėję, taigi į Kanarų salas jie patekę per sau- 
sumą, tiltu, kuris jungęs salyną su žemynu? Daugelis tyrėjų mėgino įminti 
gvančių ir jų kilmės mįslę. Tačiau nė viena hipotezė negali būti pripažin- 
ta esanti įrodyta ar bent daugiau ar mažiau įtikinama. O gal tą mįslę įmins 
ne antropologai, etnografai, kalbininkai ir kiti žmogaus mokslų atstovai, o 
okeanografai ir geologai, Žemės mokslų atstovai? 

Pirmas klausimas, į kurį jie turi atsakyti, tai kada nugrimzdo į dugną 
sausumos tiltas, jungęs Kanarų salas su žemynu. Geologų nuomonės tuo 
klausimu skiriasi taip pat griežtai, kaip istorikų nuomonės gvančių kilmės 
klausimu. Vieni geologai mano, jog salos nuo žemyno atsiskyrusios labai 
seniai, dar prieš žmonijos atsiradimą. O kiti laikosi priešingos pažiūros ir 
spėja, jog Kanarai tapę salomis tik mūsų, poledynmečio epochoje. Taigi 
sausumos tiltu čia galėję patekti gvančių pirmtakai. Bet kada atsirado Ka- 
narų salose pirmieji gyventojai? Prieš du tūkstantmečius? Tris? Prieš pen- 
kis? O gal prieš dešimtį tūkstančių metų? Visas tas datas kadaise yra mi- 
nėję įvairūs tyrėjai. Atsakyti į gausybę klausimų, kuriuos Kanarų salos 
iškėlė tiek Žemės mokslų, tiek žmogaus mokslų specialistams, padės tik 
tolesni tyrimai. Ir ne paskutinis vaidmuo teks povandeninei archeologijai. 

Archeologams povandeninkams reikia įminti ir dar vieną Makaro- 
nezijos mįslę: ar buvo gyvenamos kitos Makaronezijos salos? Jose žmo- 
nės negyveno tuo metu, kai buvo rastos vėlyvųjų viduramžių jūrininkų. 
Tačiau tai dar nieko nesako, ir Ramiajame vandenyne daugelis Polinezijos 
salų buvo kadaise gyvenamos, bet paskui tų salų gyventojai paslaptingai 
dingo (prisiminkime kad ir Pitkerno salą arba Pusiaujo salyną, esantį Ra- 
miojo vandenyno centre, arba Galapagų salyną). 

Senovės žemėlapiai Azorų salų rajone vaizduoja paslaptingus, gausiai 
gyvenamus kraštus su dideliais miestais — Antiliją ir Septynių miestų sa- 
lą*. O tuo tarpu pirmieji portugalų jūrininkai Azoruose nerado nieko, tik 
vanagus. Todėl salos ir buvo pavadintos ,„Azorų“ (açores — „vanagai“). 
Galimas daiktas, Atlanto centro kraštai, pažymėti viduramžių kartogratų, 
yra tik antikos mokslininkų vaizdinių atspindys. „Vandenyno viduryje 
priešais Afriką yra didelė sala. Nuo Afrikos ji yra tik per kelias dienas jū- 
rų kelio, — skaitome Diodoro Siciliškio „Istorijos bibliotekoje". — Finikie- 
čius, kurie dėl anksčiau minėtų priežasčių ištyrė pakrantę anapus Stulpų 
ir plaukė burėmis Afrikos pakrante, stiprūs vėjai nunešė toli į vandenyną. 
Ilgas dienas klajoję jie pagaliau pasiekė minėtą salą.“ 

Sertorijaus Plutarcho „Lyginamosiose biografijose“ yra žinių apie dvi 
Atlanto vandenyno salas, skiriamas viena nuo kitos siauro sąsiaurio ir ply- 

tinčias 10 000 stadijų (tai yra maždaug 2000 kilometrų) nuo Afrikos kranto. 
Jas vadina Palaimintųjų salomis. Apie laimingas salas tolimuose vakaruo- 
se kalbama Homero „Odisėjoje“. Rufijus Festas Avienas geografijos kūri- 
nyje „Jūrų krantai“ pasakoja apie Atlanto vandenyno salą, skirtą Satur- 
nui, kurioje gausu žolių: „Tokios pašėlusios jos gamtos jėgos, kad jeigu 
kas plaukia pro ją ir prie jos priartėja, tai jūra prie salos ima banguoti, 
pati ji ima drebėti, visa atviroji jūra pasišiaušia piestu, sunkiai krūpčioja, 
o tuo tarpu visa kita jūros dalis lieka rami kaip tvenkinys.“ 

Apie ką kalba Diodoras Siciliškis, Homeras, Sertorijus Plutarchas ir 
Avijenas — apie Kanarų salas, kaip mano daugelis geografinių atradimų 
istorikų? Avijeno žodžius apie salą, kur siautėjančios „gamtos jėgos“, var- 
gu ar galima susieti su Tenerifės sala, kurioje yra to paties vardo ugnikal- 
nis: juk kalbama, kad „stoja piestu atvira jūra“, o tas reiškinys ir mato- 
mas Azorų salų rajone, kur labai dažni žemės drebėjimai ir povandeninių 
ugnikalnių išsiveržimai*. Net istoriniais laikais čia smarkiai pasikeitė sa- 
lų reljefas. 

XVI amžiaus viduryje vietoj didžiulio ugnikalnio kraterio Sanmigelo 
saloje radosi įlanka. O po 250 metų netoli jos išaugo nauja salelė, kuri 
veikiai dingo, išardyta vandenyno bangų. Iš tiesų mūsų akyse, 1957 me- 
tais, prie Fajalo salos atsirado nauja sala, kuri veikiai susijungė su Faja- 
lu. Azorų salos mūsų laikais iš lėto grimzta į vandenyną daugiau kaip 5 
milimetrus per metus — čia ne tik randasi naujų, bet ir skęsta senos salos. 

Visiškai neseniai į pietus nuo Azorų buvo rasta didelė povandeninė 
šalis — kalnų virtinė, lygiagretė Azorų saloms. Tie plokščiaviršūniai kal- 
nai yra tipiški negiliai pasinėrę gajotai. Jeigu jie nebūtų pasinėrę, o būtų 
aukštesni bent 500 metrų, tai Atlanto žemėlapyje rastųsi „antras Azorų 
salynas". 

Kada nugrimzdo į Atlanto dugną tie kalnai? O gal Azorų salų rajone 
būta didesnių sausumos lopų? Ir ar gyveno kada nors Azorų salose žmo- 
nės? XVII amžiaus portugalų istorikas Souza sako, jog, atradus Azorų sa- 
las, Korvo salos kalno viršūnėje veikiai buvusi rasta „statula — raitelis be 
balno, plika galva. Jo kairioji ranka gulėjusi ant žirgo karčių, o dešinioji 
ištiesta į vakarus. Statula stovėjusi ant to paties akmens plokštės, o apa- 
čioje akmenyje buvę iškirstos raidės, kurių nepasisekė perskaityti“. Tą 
paminklą sunaikino krikščionys portugalai kaip netikratikių stabą. 

Daugelis geografinių atradimų istorikų yra linkę manyti, jog raitelis, 
ištiesęs ranką į vakarus, esąs tik senovės „Heraklio stulpų“, į-Sme pa- 
baigos" ženklo, įvaizdžių atspindys. 

Tačiau ir šiandien vietiniai Korvo salos gyventojai tebeturi senovinės 
statulos legendą. Kitose Azorų salyno salose tebegyvos legendos apie ras- 


tus paslaptingus antkapių plokščių užrašus ir apie ištisus miestus, pra- 
smegusius vandenyne*. 

Ar tikros tos legendos? Jas patikrinti turi povandeninė archeologija. 
Paieškos Azorų salų rajone nepaprastai vertingos ir todėl, kad tik čia, 
dabartinių atlantologų akimis, turėjusi būti svarbiausia Atlantidės sala. 
Apie tą kraštą žmonijai paskelbė didysis antikos filosofas Platonas. 

Beje, Atlantidės, tos legendinės šalies, paieškų istoriją verta papasako- 
ti bent keliais žodžiais. 


ATLANTIDĖS PAIESKOS 


Strabonas ir kiti antikos geografai ne sykį mini Atlantidę, savaime su- 
prantama, remdamiesi pirminiu šaltiniu — Platono kūriniais. Viduramžių 
epochoje stabmeldžių autorių darbai** praranda savo autoritetą. Ir tik Re- 
nesanso epochoje atgimsta domėjimasis antikos kultūra ir sykiu Atlanti- 
dės mįsle. 

Vakaruose, anapus vandenyno, Kolumbas ir kiti jūrininkai rado neži- 
nomus kraštus. Praėjo nedaug laiko, ir pasirodė, jog juose gyvena ne tik 
nuogos, skurdžios gentys, bet ir galingos, aukštos kultūros tautos. Ar nėra 
tos tautos atlantų palikuoniai? Pirmas tokią mintį 1530 metais išreiškė italų 
humanistas Džirolamas Frakastoras. Jam pritaria ispanų kronikininkai 
Valdas ir Soratė, o jų tautietis Gomara knygoje „Visuotinė Meksikos už- 
kariavimo ir Indijos istorija“ — ji pasirodė XVI amžiaus viduryje — tviI- 
tai teigia, kad aukštos indėnų kultūros esančios sukurtos atlantų (!) 

Atanasijus Kircheris, žymus XVII amžiaus mokslininkas, knygoje „Po- 
žeminis pasaulis“, išėjusioje 1665 metais, skelbia Atlantidės žemėlapį ir 
pažymi jos vietą Žaliojo kyšulio, Kanarų ir Azorų salomis, „kurios kyšo 
lyg apsemtos Atlantidės kalnų viršūnės". 

Dešimt metų po Kircherio švedas Olafas Rudbekas išleido veikalą, 
kuriame Atlantidė pažymėta visiškai kitoje vietoje — Skandinavijoje. O 
jos sostinė buvusi švedų miestas Upsala. Be Platono „Dialogų“, Rudbekas 
cituoja kitų autorių — Homero ir Plutarcho veikalus. Pastarasis rašė apie 
Ogigiją, esančią į šiaurę nuo Britanijos. Švedijos atlantologas tapatina 
Atlantidę su Ogigija, o Ogigiją — su Skandinavija. Maždaug tuo pat laiku, 
1689 metais, prancūzas Sansonas Atlantidę žymi ne Atlante ir ne Skandi- 
navijos pusiasalyje, o... Pietų Amerikoje, Brazilijoje! 

Beveik po pusšimčio metų kitas prancūzų kartografas Robertas Vogu- 
dis išleido atlasą, kur Atlantidė taip pat buvo sutapatinta su Brazilija. Sa- 
ko, jog didysis prancūzų švietėjas Volteras netvėręs juokais, žiūrėdamas į 

tuos žemėlapius. Gal juokėsi todėl, kad Volteras žinojo paskendusįjį že- 
myną buvus visiškai kitoje pusėje? Ją nurodė abatas Balis, geras Voltero 
draugas. Savo „Laiškuose apie Platono Atlantides“, išėjusiuose Paryžiuje 
1779 metais, jis rašė, jog anais tolimais laikais, apie kuriuos rašė Platonas, 
klimatas buvęs kur kas šiltesnis, negu dabar. Atlantidė buvusi Šiaurės le- 
dinuotajame vandenyne, dabartinio Špicbergeno rajone. Paskui prasidėjęs 
atšalimas, atlantai palikę savo salą ir išsikėlę Obės žiotyse. Iš čia ta „Apsi- 
švietusi tauta, pirmoji mokslų išradėja ir žmonių giminės auklėtoja“, pa- 
traukusi į Sibirą, Mongoliją, o paskui Indiją, Kiniją, Egiptą, Palestiną, neš- 
dama žmonijai mokslo žibintą. 

Maždaug tuo pat laiku, XVIII šimtmečio pabaigoje, žinomas prancūzų 
natūralistas Biufonas spėjo, jog salelės Pietų Afrikos pakrantėje — Dan- 
gun žengimo sala ir Šv. Elenos sala — esančios Platono Atlantidės likučiai. 
O jo tautietis Kade paskelbė veikalą, kuriame įrodinėjo, jog Šiaurės, o ne 
Pietų Atlanto salos esančios paskendusios šalies skeveldros. 

XIX amžiuje kilo naujų Atlantidės ir jos vietos hipotezių. Rusų keliau- 
tojas ir senovės mokovas Avramas Norovas (buvęs 1812 metų Tėvynes 
karo dalyvis, o vėliau švietimo ministras Nikolajaus I laikais) išleido kny- 
gą, kurioje įrodinėjo, remdamasis ne tik antikos, bet arabų ir Rytų auto- 
riais, jog paskendusioji šalis buvusi Viduržemio jūroje. Plytėjusi ji nuo 
Sicilijos ligi Kipro. 

Kitas rusų mokslininkas A. Karnoržickis šiek tiek patikslino Atlantidės 
vietą Viduržemio jūroje: jis įrodinėjo, jog jos liekanos esančios gausybė 
Egėjo jūros salų ir salelių. Tačiau dauguma Atlantidės šalininkų XIX šimt- 
metyje manė, jog ji esanti nugrimzdusi į Atlanto vandenyno dugną. Taip 
jos vietą nusakė Ignacijus Donelis, kurio knyga „Atlantidė, prieštvaninis 
pasaulis“ ir šiandien tebėra savotiška „atlantologijos biblija“. 

Donelis įrodinėjo, kad, esą, čia, Atlantidėje, buvęs biblinis rojus, grai- 
kų Olimpas, amžinos laimės ir apsto kraštas, kurį skelbia įvairiausių laikų 
ir tautų legendos. Iš čia aukšta kultūra paplitusi po visą pasaulį. Mitų die- 
vai ir didvyriai — tai tik sudievinti žmonės, atlantai. Egiptas, Meksika, Me- 
zopotamija, Indija ir kitos šalys, kur buvo raštas, monumentalūs statiniai, 
senovės miestai, — tai tik kolonijos, kadaise įkurtos Atlantidės gyventojų. 

Mūsų amžiaus pradžioje Arturas Evansas kasinėja legendinį labirintą, 
Kretos valdovų rūmus, ir randa savitos egėjų kultūros paminklų. Toji kul- 
tūra, pasak paties Evanso, — „išimtinis reiškinys — nei graikiškas, nei ro- 
mėniškas“. 1909 metais anglų laikraštyje „Taims“ pasirodė anoniminė 
informacija „Žuvęs žemynas“, kuris Platono Atlantidę tapatina su Kretos 
civilizacija. O dar po ketverių metų „Elėnų tyrimų“ žurnale, žymiausiame 


antikos archeologų ir istorikų spaudos organe, pasirodė to paties autoriaus 
straipsnis, bet šį sykį pasirašytas Dž. Frosto vardu. 

Profesorius Frostas manė, jog „toks didelis ir siaubingas įvykis, kaip 
Knoso rūmų sugriovimas ir visagalių minų žuvimas“, buvęs Platonui At- 
lantidės sukūrimo šaltinis: tos žuvusios civilizacijos aprašymas Platono 
dialoge „Kritijuje“ labai panašus į Mino Kretos kultūrą. 

Anglas Beilis knygose „Kretos jūrų valdovai“ ir „Senovės Rytų gyve- 
nimas" pritarė profesoriui Frostui. Jis manė, jog Platonas, aprašydamas 
Atlantidę, iš tikrųjų turėjęs galvoje Knoso uostą, rūmų vonias ir t. t. Kretos 
freskose esą galima pamatyti Platono atlantų gyvenimo scenų, pavyzdžiui, 
jaučio aukojimą. 

Vadinasi, Atlantidė tik žuvusi Kretos kultūra? O gal minai pasisavino 
atlantų kultūrą, o Kretos salos, kaip ir Egipto, būta jų kolonijų? 

1910 metais vokiečių etnografas Leonas Frobenijus rado Vakarų Afri- 
koje, Gvinėjos įlankos pakrantėje, nuostabią jorubų tautos kultūrą. Tą 
tautą jis paskelbė atlantų palikuone ir Atlantidės kultūros įpėdine. 

Trečiajame dešimtmetyje „žiauri Atlantidės mįslė", „niūri paslaptis" 
ėmė kankinti žmoniją, kaip rašė žurnalistai. Seniausiame Prancūzijos uni- 
versitete, Sorbonoje, buvo įsteigta „Atlantidės tyrimo draugija“. Radosi 
vis naujų hipotezių. Amerikos antropologas Mičelas Hedžas pažymėjo At- 
lantidę netoli Amerikos, Karibų jūroje. Panašią hipotezę paskelbė ir ško- 
tas Liujis Spensas; Atlantidės buvę dvi salos. Vakarinė Atlantidės dalis, 
Antilija, nugrimzdusi vėliau už rytinę ir pradėjusi aukštas prieškolumbi- 
nės Amerikos civilizacijas. 

Anglas Fesedenas įkurdino atlantus Kaukaze. Jo akimis, prieš 12 tūks- 
tančių metų ten buvusi aukšta civilizacija, panaši į senovės Egipto. Ją su- 
naikinę jūros vandenys. Fesedenas paskelbė savo išvadas 1925 metais. 
Tais pačiais metais ieškoti Atlantidės civilizacijos liekanų į Amazonės 
džiungles leidosi pulkininkas Fosetas. Po metų savo veikalą paskelbė žy- 
mus tarybinis istorikas B. Bogajevskis, kuris priėjo išvadą, jog Atlantidė 
labai glaudžiai susijusi su Šiaurės Afrika, ir „darosi aišku, kaip daug įvai- 
rių, net prieštaringų legendų ir sakmių galėjo atnešti liaudies padavimų 
bangos ligi tų Saitų žynių, su kuriais, pasak Platono, kalbėjęs Solonas“. 
Priešais „Heraklio stulpus“, tai yra Gibraltaro sąsiaurį, prieš tūkstančius 
metų, Bogajevskio akimis, buvusi didelė sala savitos ir aukštos kultūros, 
kurios žymių ir dabar galima įžvelgti Sacharos smėlynuose gyvenančių 
turegų gyvenime. 

1927 metais atlantologas Borhartas Atlantidę sutapatino su Tunisu. 
1929 metais Sorbonoje, „Atlantidės tyrimo draugijos“ posėdyje, buvo per- 
skaitytas pranešimas, kad Platonas aprašęs senovinę Korsikos salos, o ne 

paskendusios šalies kultūrą. Vokiečių archeologas Šultenis, senųjų Ispani- 
jos kultūrų tyrėjas, manė, jog Atlantidės legenda —tik atbalsis graikus 
pasiekusių žinių apie Tarčio valstybe, įsikūrusią Pirėnų pusiasalyje. 

Italų profesorius Nikola Rusas spėjo, jog buvusi ne Atlantidė, o Tirė- 
nidė, paskendusi šalis Tirėnų jūroje. Jos gyventojų palikuonys buvę et- 
ruskai — paslaptinga tauta, gyvenusi Italijoje prieš tris tūkstantmečius. 
Vokiečių atlantologas Jurgenas Španutas 1952 metais išleistoje knygoje 
įrodinėjo, jog Atlantidė buvusi Šiaurės jūroje, ir jos paskutinė liekana 
esanti Helgolando sala. 1964 metais mūsų šalyje išėjo N. Žirovo knyga 
„Atlantidė“, Platono aprašyta šalis, pasak jo, dabar esanti Atlanto vande- 
nyno dugne, Profesoriaus Žirovo akimis, „Atlantidės problema dažnai tar- 
navo labai tolimiems nuo mokslo tikslams“ ir ligi šiol joje „nemaža pseu- 
domokslinio šlamšto, kurį iššluoti yra būtina mokslinei atlantologijai“. Tik 
išvalyta „atlantologija galės iškopti iš kūdikystės amžiaus ir išsikovoti 
mokslo pasaulio pasitikėjimą". 

Ar įstengė Žirovas atlantologiją padaryti mokslo disciplina? Nesiimki- 
me spręsti tos problemos: apsvarstyti įvairiems geologijos, okeanograti- 
jos, etnografijos, archeologijos, egiptologijos, kalbotyros, zoogeografijos, 
paleografijos ir kitų mokslų duomenims neužtektų antros tokios knygos. 
Tiek pat vietos reikėtų ir Atlantidės paieškų istorijai apsvarstyti, įrody- 
mams „už“ ir „prieš“ Platoną, nes, pamatuotai pažymi Žirovas, „atlantolo- 
gijos istorija turi virsti specialiu tyrimu, kuris, kaip rodosi autoriui, bus 
skaitomas kaip patrauklus romanas apie žmogaus minties klystkelius“. 

Šios knygos tikslas nėra atlantologijos kritika — lygiai taip pat, kaip ir 
apologetika. Tepasklaido skaitytojai pačią Žirovo knygą „„Atlantidė. Svar- 
biausios atlantologijos problemos“ (leidykla „Misl“, 1964) ir tos knygos re- 
cenzijas, pasirodžiusias mūsų spaudoje, diskusiją žurnale „Žemė ir Visa- 
ta“ (1965—1966 metai) ir pagaliau specialų mano knygos priedą, parašytą 
profesoriaus Žirovo. (Lietuviškame leidime jo nėra.) 

Apie Atlantidę prikurta pakankamai daug, ko gero, net pernelyg daug 
knygų, straipsnių, tyrimų, meno kūrinių. Ir vis dėlto ryšiuosi skirti truputį 
vietos Atlantidei ir atlantologijai. Tikriau — „atlantomanijai“ ir „atlanto- 
fobijai“. 


ATLANTOMANAI+-ATLANTOFOBAI 


Vienas mokslininkas yra pasakęs, jog minčių apie Atlantidę katalogas 
galįs būti puikus pavyzdys, iliustruojąs žmonijos pamišimą. Taip neteisin- 
ga kalbėti apie praeities atlantologus, kurie mėgino įminti Atlantidės mjs- 
lę savo meto supratimu ir, be abejo, negalėjo žinoti šiuolaikinių žmogaus 


ir Žemės mokslų laimėjimų. Neteisinga taip kalbėti ir apie daugelį šiuolai- 
kinių atlantologų, kurie stengiasi sukurti mokslinę atlantologiją ir naudo- 
jasi naujausiais archeologijos, okeanografijos ir kitų mokslų duomenimis 
(nediskutuosime, ar įtikinami jų argumentai). Tačiau cituoti žodžiai visiš- 
kai tinka „atlantomanams“, fanatiškiems Platono Atlantidės šalininkams — 
ne geologinės arba kultūrinės istorinės, o kaip tiktai tos, kurią aprašė di- 
dysis graikų filosofas. Ir kas, kad šiuolaikiniam mokslui labai prieštarauja 
daugelis detalių, cituojamų „Dialoguose“ (pavyzdžiui, tegul ir mitinis se- 
natėnių karas su atlantais prieš 12 tūkstantmečių). 

„Mes niekada neatsisakysime Atlantidės idėjos vien tam, kad suteik- 
tume malonumo geologams ir botanikams, — pareiškė atlantoma- 
nai Vankuverio kongrese 1933 metais. — Atlantidė užsikariavo literatūro- 
je pernelyg garbingą vietą, kad ją galėtų pajudinti nuobodūs mokslo ar- 
gumentai.“ Atlantomanų nedomina faktai. Beje, ir hipotezių jiems nerei- 
kia. Jie stačiai tiki Platonu, o tikėjimas, kaip gražiai yra nusakęs genialus 
danų filosofas Sernas Kierkegoras, į įrodymą žiūri kaip į savo priešą. 
 Dialogai „Timajas“ ir „Kritijas“ atlantomanams yra savotiškas šventa- 
sis raštas, kurio kiekviena raidė esanti neginčijama, o pats Platonas 
jiems — pranašas, kaip koks Mahometas. Su kitatikiais nediskutuojama, 
jų arba neklausoma, arba jie niekinami... 

Manijos žadina fobijas. Todėl kartu su šiandienine atlantomanija gy- 
vuoja ir atlantofobija — baimė rimtame mokslo darbe, tiek okeanograii- 
jos, etnografijos, tautosakos, tiek geologijos straipsnyje ar monografijoje, 
liesti Atlantidės klausimą. Atlantofobai be apeliacijų skelbia klausimą iš- 
spręstą, tikriau, tik „išbrauktą“ iš darbatvarkės — ir taip įsitikinę, it patys 
būtų matę 12 tūkstančių metų senumo įvykius (Atlantomanai taip pat tvir- 
tai, kaip tikri liudininkai, teigia, jog Atlantidė buvusi). 

Archeologai, etnografai, tautosakininkai, Senovės pasaulio istorikai 
kruopščiai nagrinėja fantastiškiausias legendas ir mitus, visiškai į teisybę 
nepanašius padavimus, mėgindami rasti juose tiesos grūdelį, atskirti fak- 
tus nuo išmonės, rasti „mito prizmės“ paklaidą, juk ta „prizmė“ laužė tik- 
rovės įvykius ne tik tautosakoje, bet ir senovės filosofų, mokslininkų, tiek 
Plinijaus ar Aristotelio, tiek Homero ar Strabono kūriniuose. Ir tik vienas 
antikos mąstytojas, tikriau — du jo kūriniai, mokslo literatūroje paženk- 
linti „tabu“. Tas autorius — Platonas, o kūriniai — dialogai „Timajas“ ir 
„Kritijas“. 

O tuo tarpu neabejotina, kad tuose kūriniuose galima rasti ne tik lite- 
ratūrinę brangių Platonui tobulų valstybės idėjų iliustraciją. Pavyzdžiui, 
Platonas sako, jog senovės graikai turėję raštą dar prieš išrandant raidyną. 
Tai ilgą laiką buvo skelbiama antikos filosofo išmone, kaip ir „senatėnių 

valstybės" egzistavimas. Bet kai Kretoje ir Eladoje buvo rasta aukšta civi- 
lizacija, gyvavusi prieš klasikinę antikos kultūrą, archeologai rado ten ir 
raštų, parašytų ne abėcėlės ženklais. Taigi Graikijoje buvo raštas dar ge- 
rokai prieš raidyno išradimą. Bet ar naudojosi juo graikai? O gal tekstai 
parašyti kita kalba, ir pats raštas ne graikiškas? Daugiau kaip pusšimtį me- 
tų mokslo pasaulis buvo tvirtai įsitikinęs, kad iš tiesų taip. O kai rašmenys 
buvo perskaityti, tai pasirodė, jog rašė juo graikai, „klasikinių“ graikų 
pirmtakai! Taigi Platonas buvo teisus — tiktai ne teigimu, kad Elados že- 
mėje buvusi galinga valstybė, sutvarkyta Platono idealais, vadovaujama 
filosofų, o tuo, kad Graikijoje, prieš atsikraustant „klasikiniams“ grai- 
kams, buvusi valstybė (tikriau, kelios miestinės valstybės), kurią sukūrė 
graikai achajai, Kretos civilizacijos įpėdiniai. Graikai achajai turėjo ne 
abėcėlinį, o skiemeninį raštą. 

Matyt, Platonas bus naudojęsis kažkokiomis žiniomis apie senovės 
achajų kultūrą ir buvusią „priešklasikinės“ Graikijos galybę. Ne veltui 
pirmasis Platono dialogų vertėjas į rusų kalbą profesorius Karpovas sa- 
kė, kad jeigu atmesime mintį, jog Platonas daugelį faktų rėmė kažko- 
kiais istoriniais šaltiniais, tai reikės tikėti, jog garsusis senovės filosofas 
buvęs neregėtai įžvalgus. O kokie tie faktai? Ar nėra vienas iš jų praneši- 
mas, kad „už Heraklio stulpų“ maždaug prieš 12 tūkstantmečių į Atlanto 
dugną nugrimzdusi didžiulė šalis? O gal Atlantidės ir jos katastrofiškos Žū- 
ties aprašymas esanti Platono išmonė, visiškai nepatvirtinama tikrovės 
faktų? „Mes neturime nė vieno fakto, kad Atlantidė apskritai egzistavu- 
si, — Iašo žinomas norvegų tyrėjas Turas Hejerdalas. — Tačiau taip pat 
nemoksliška būtų kategoriškai neigti, kad Atlante galėjo egzistuoti pa- 
skendęs gyvenamas žemynas, kol neįrodysime, kad po žmogaus atsira- 
dimo tokio žemyno niekada nėra buvę.“ 


TIRĖNIDĖ IR ADRIJATIDĖ 


Daugelyje Viduržemio jūros vietų rasta senovės trobesių liekanų po 
vandeniu. Pirmuosius povandeninius archeologijos tyrimus mūsų amžiaus 
ketvirtojo dešimtmečio pradžioje atliko prancūzų mokslininkas A. Puade- 
baras. Tiriamas buvo Rytų Viduržemis Tiro, išgarsėjusio finikiečių uosto, 
rajone. Antikos istorikai sako, jog Tiras turėjęs du uostus. Tačiau nerasta 
jokių statinių šiuolaikinio Tiro, nedidelio žvejų miestelio, rajone. Tai gal 
jokių uosto liekanų nebėra mūsų laikais? 

1934 metų vasarą iš lėktuvo buvo padarytos nuotraukos: pasirodė, kad 
jūros pakrante plyti juodos, taisyklingų geometrinių formų dėmės. Seno- 


vės uosto statinių žymės? Ar tik šviesos ir šešėlių žaismas? Reikėjo patik- 
rinti, ir todėl po vandeniu buvo nuleista žvalgomoji dėžė: iš jos buvo ga- 
lima įžvelgti 20 metrų gilumą. Paskui čia leidosi narai (juk akvalangas tais 
metais nebuvo dar išrastas, ir archeologams teko dirbti „svetimomis“, 
profesionalų narų rankomis). Viduržemio jūros dugne pasisekė rasti abu 
Tiro uostus ir liekanas senovės molo, kuris traukė į atvirą jūrą beveik 200 
metrų. Ištyrę tų statinių liekanas, mokslininkai atkūrė daugelį detalių, 
kaip Aleksandro Makedoniečio kariuomenė puolė Tirą. Pirmiau didysis 
Senovės pasaulio uostas buvo saloje. Aleksandro įsakymu kareiviai užpy- 
lė sąsiaurį, kuris skyrė miestą nuo žemyno, ir dabar Tiras yra nedideliame 
pusiasalyje. 

Po antrojo pasaulinio karo Puadebaras kasinėjo po vandeniu kitą gar- 
sų finikiečių uostą — Sidoną. Pasirodė, jog Sidono uosto konstrukcija sky- 
Tėsi nuo varžovo ir sąjungininko Tiro uosto. Į jį buvo galima patekti per 
dvi įlankas — per siaurą spragą, paliktą tarp molo ir salelės, ir kanalu, iš- 
kastu tarp tos salos ir kranto, — kanalas kirto smėlėtą seklumą, kuria ne- 
galėjo plaukti net anų laikų plokščiadugniai laivai. 

Gavę akvalangą, archeologai galėjo pradėti kasinėti ne tik paskendu- 
sius laivus, bet ir apsemtus Viduržemio miestus. Dugnas Marselio rajone 
nuslūgo visiškai neseniai. Sanmarijos miestelio gyventojams teko statyti 
XVIII amžiaus pradžioje užtvanką sulaikyti jūros puolimui. XVII amžiaus 
pabaigoje gyvenęs vienuolis įrašė, kad nuo jo jaunystės dienų jūra prari- 
jusi du kilometrus sausumos. Akvalangininkai rado Šventosios Žervezos 
įlankos dugne gausybę monumentalių trobesių liekanų, kurių amžius sie- 
kia du tūkstantmečius. Dabar archeologai povandeninkai tiria kitus se- 
nuosius uostus, nugrimzdusius į jūros dugną Pietų Prancūzijos pakrantė- 
je. Akvalangininkų žvalgyba ir tyrimai tame rajone darosi lengvesni 
todėl, kad paskendę griuvėsiai stūkso negiliai ir netoli kranto. Pavyzdžiui, 
tai galima pasakyti apie romėnų uosto ir vilos liekanas, rastas netoli Foso 
prie Mero miestelio Marselio apylinkėse. „Grupė specialistų archeologų, 
vadovaujama daktaro Biukerio, iškėlė į paviršių keletą puikių molio dir- 
binių ir kitų daiktų, — rašo Patrikos Pringlas knygoje „Nuotykiai po van- 
deniu“. — Archeologai į iškasenas pasižiūrėjo taip pat atidžiai ir vartojo 
tuos pačius metodus, kaip įprastinėmis antžeminėmis sąlygomis. Mat, ka- 
sinėta seklumoje (didžiausias gylis — šešiolika pėdų) ir netoli kranto." 

O kituose Viduržemio rajonuose senųjų trobesių liekanos ir šiandien 
tebekyšo iš vandens. Įdomiausia Neapolio įlankos pakrantėje stūksančios 
Jupiterio Serapio maldyklos istorija. Ji domina ne tik archeologus antikos 
specialistus, bet ir geologus, okeanografus, nes akivaizdžiai rodo, jog že- 
mès pluta gali svyruoti iš tiesų žmonių akyse. Centrinėje šventovės griu- 

vėsių dalyje — ant dvylikos metrų marmurinių kolonų — aiškiai „pasira- 
šė“ pati gamta. 

Kolonos buvo rastos XVIII amžiaus viduryje — jos buvo įlankos 
pakrantėje, pusiau užneštos smėlio ir pelenų, apaugusios krūmais. Radinį 
atkasė, nuvalė marmurines grindis, ant kurių stovėjo kolonos. Ir tada pa- 
aiškėjo, jog visos grindys ir pačios kolonos ligi pusketvirto metro aukščio 
nutekintos jūrinių moliuskų. Pasirodė, kad maldykla, pastatyta mūsų eros 
pradžioje, pamažu leidosi į jūros dugną ir ligi XIII amžiaus jos liko tik ko- 
lonų viršūnės, išsikišusios iš vandens truputį daugiau, kaip 6 metrus. Po 
trijų šimtmečių maldykla ėmė kilti, ir paviršiuje atsidūrė jos dalys, iš- 
graužtos moliuskų akmenkalių, o pagaliau ir grindys. Pakilta nedaug, nes 
jūros dugne liko senovės romėnų kelias tarp šventovės ir kranto. Po van- 
deniu liko ir didžiuliai akmenys su prieplaukos grandinėmis. Veikiai, vos 
iškilusi, šventovė ir vėl ėmė leistis į dugną. 

Anglų mokslininkas Čarlzas Lajelas, 1928 metais lankęsis Jupiterio 
Serapio šventovės griuvėsiuose, pasakė, jog kolonų pamatas buvęs pasi- 
nėręs žemiau jūros lygio per visą pėdą (maždaug 30 centimetrų). Per pusę 
šimtmečio jis nugrimzdo dar 65 centimetrus. Ligi 1911 metų šventovė nu- 
grimzdo beveik 2 metrus, o profesorius Gorškovas, lankęsis čia 1954 me- 
tais, patvirtino, jog vanduo pakilęs jau 2,5 metro. Taigi per pastarąjį 
šimtmetį grimzdimo greitis buvo 1,7 centimetrų per metus! 

Neapolio įlankos rajone yra, ko gero, nugrimzdusių ir kitų sausumos 
lopų, kur būta senovės vietovių ir miestų. Mūsų amžiaus šeštojo dešimtme- 
čio pabaigoje archeologai povandeninkai ištyrė apsemtas garsaus 
senovės romėnų kurorto Bajo dalis. Dugne ligi pat dešimties metrų gylio 
buvo rasti monumentalių trobesių griuvėsiai. Keleriais metais anksčiau 
Romos platumoje buvo rasti Tirėnų jūroje paskendusio miesto griuvėsiai. 
Galimas daiktas, jog ir dar senesniais laikais Tirėnų jūros rajone sausuma 
grimzdo ir dugne atsidurdavo ne tik miestų dalys ir šventovės, bet ir išti- 
sos sritys. Tai rodo apsemti slėniai, kurių nemaža rasta netoli Korsikos sa- 
los vakarinės pakrantės. Savo forma jie visai panašūs į sausumos slėnius, 
o kiekviena įlanka vakarinėje Korsikos pakrantėje turi savo povandeninį 
tęsinį, kiekviena įlankos atšaka taip pat tęsiasi Tirėnų jūros dugne. „„Atro- 
do, jog kalnagūbris čia nugrimzdęs visiškai neseniai ir dalis jo šlaitų kan- 
jonų atsidūrė po vandeniu, — rašo žinomas jūrų geologijos specialistas 
Šepardas. — Vargu ar galima tuo abejoti. Tikriausiai Napoleoną būtų la- 
bai nustebinusi žinia, kad Ajačo įlankoje, kur prabėgo jo jaunystė, sausu- 
mos kanjonai tęsiasi po vandeniu."“* 

Ar tai nereiškia, jog kadaise čia būta didelės sausumos, aprėpusios dalį 

tos sausumos nugrimzdimu paslaptingos akmens amžiaus civilizacijos, ku- 
rios žymių archeologai randa Korsikoje, Sardinijoje, Sicilijoje? Korsikos 
saloje archeologai ne taip seniai rado granitinių trimetrių statulų, papuoš- 
tų bareljefiniais ginklų vaizdais. Pasak Londono „Taims“, tai esą „vieni iš 
pirmųjų žinomų pasaulyje žmonių atvaizdų“. O ką parodys archeologų po- 
vandeninkų tyrimai? Ar neras jie Tirėnų jūros dugne paskendusių mies- 
tų ir vietovių žymių, ir ar nenušvies tie atradimai paslapties, kuri gaubia 
seniausių rajono gyventojų kilmę, jų savitas kultūras ir kalbas, nesigimi- 
niuojančias su indoeuropiečių? 

„Pirmąja“ dabartinės kalbotyros mįsle vadinama kartais etruskų 
kalbos problema. Etruskai buvo „romėnų mokytojai“. Iš jų romėnai pasi- 
savino meną statyti namus ir planuoti miestus, tiesti vandentiekius ir ka- 
nalizaciją. Etruskų raidynas buvo prototipas lotynų raidynui, kuris davė 
pagrindą daugumai šiuolaikinių Vakarų Europos, Amerikos, Afrikos, 
Okeanijos raštijų. Mokslininkai dar prieš keletą šimtmečių gana nesunkiai 
išmoko skaityti etruskų tekstus, parašytus graikų abėcėlei artimu raštu. 
Tačiau suprasti daugumos iš jų mes ir šiandien negalime. Etruskų kalba 
stovi atskirai nuo visų mums žinomų — tiek gyvų, tiek išnykusių — pa- 
saulio kalbų. Ją gretina su albanų ir dravidų kalbomis; su slavų ir Kauka- 
zo; su baskų ir Amerikos indėnų kalbomis; germanų ir baltų; su lotynų, 
hetitų, graikų ir daugeliu kitų kalbų — bet nė viena iš tų kalbų nepadėjo 
suprastį etruskų tekstų ištisai. Taigi neišspręsta problema lieka etruskų 
kalbos giminystė su kitomis pasaulio kalbomis, beje, kaip ir pati romė- 
nų mokytojų kilmė (o romėnai savo ruožtu buvo Vakarų Europos tautų 
mokytojai). 

Pastaraisiais metais etruskologams — mokslininkams, tiriantiems pa- 
slaptingųjų etruskų kultūrą, istoriją, kalbą, meną, etnogenezę, — į pagal- 
bą eina povandeninė archeologija. Dviejų etruskų uostų griuvėsiai rasti 
šešiasdešimt kilometrų į šiaurę nuo Tibro žiočių. Archeologai povande- 
ninkai padėjo savo sausumos kolegoms atkasti Spinos uostą, „etruskų 
Veneciją“, upės deltoje. Iš pradžių dumble ir po vandeniu buvo aptikta 
tūkstančiai etruskų kapų, o paskui pasisekė rasti ir patį miestą. 

Etruskų uostas, įsikūręs Adrijos jūros pakrantėje, pamatuotai vadina- 
mas „Adrijos karaliene“. Tos jūros dugne archeologai povandeninkai ra- 
do kelias vietoves ir ištisų miestų griuvėsius. Juk Adrijos, kaip ir Tirėnų, 
jūros krantai yra žemiau to lygio, kuriame jie buvo senovėje. Pavyzdžiui, 
senovės Romos uosto Ostijos prieplaukos sienelės dabar yra beveik po tri- 
jų metrų storio vandens sluoksniu. Povandeninės šalies Adrijatidės tyri- 
mas dar vos vos teprasideda. Tai pradžia, bet viltinga, 

Adrijos jūros dugne, maždaug pustrečio kilometro nuo Po upės žiočių, 
rasta Mūrinė siena — antikos uosto liekana. Aštuoni šimtai metrų nuo 
Gabičės kurorto pakrantės akvalangininkai rado Adrijos jūros apsemto se- 
novės romėnų miestelio Konkos griuvėsius, apvainikuotus triumfo arka ir 
kolona su ereliu — „amžinojo miesto" Romos simboliu. Netoli nuo Vene- 
cijos, trys kilometrai nuo Porto Lido, lagūnos dugne, buvo rastas Meta- 
mauko miestas, šiuolaikinis Venecijos pirmtakas, gyvavęs tarp antikos ir 
viduramžių. Kasmet jis grimzdo, grimzdo kartu ir jo bokštai, sienos, kol 
1100 metais povandeninis žemės drebėjimas nepaslėpė vandenyje jo pas- 
kutinių liekanų. Archeologai povandeninkai Venecijos įlankos dugne, nc- 
toli nuo Talijamento upės žiočių, rado legendinę tvirtovę Bibijoną, pasku- 
tinę „dievo rykštės“, užkariautojo Atilos rezidenciją Gal būt, to 
povandeninio miesto griuvėsiuose akvalangininkams pasiseks surasti hu- 
nų karaliaus lobyną, kuris, pasak padavimo, buvęs užkastas Bibijone. Lo- 
bis kol kas nerastas. Tačiau ir be jo mokslininkai rado Adrijos dugne ne- 
maža archeologijos brangenybių: bokštų, sienų, laiptų, trobesių griuvėsių, 
laidojamų urnų, daugybę senovės monetų ir namų apyvokos daiktų. 


TRITONIDĖ? EGĖJIDĖ? BOSFORIDĖ? 


Tirėnų jūra Italiją skalauja iš vakarų. Adrijos — iš rytų. Į pietinius 
Apeninų pusiasalio krantus plakasi Jonijos jūros bangos. Jos vandenyse 
taip pat esama nemaža archeologijos paminklų. Šios knygos pradžioje bu- 
vo pasakojama apie Taranto įlankoje rastas ištisas laivų kapines. Ne taip 
seniai paaiškėjo, kad tos įlankos dugne esama ne mažiau įdomaus povan- 
deninių archeologijos kasinėjimų objekto. Nuotraukos iš lėktuvo parodė, 
jog čia, po vandeniu, stūkso kažkokio senovės miesto griuvėsiai. Veikiau- 
siai tai, Mano istorikai, yra garsaus antikos miesto Sibario liekanos. Tačiau 
galutinį atsakymą, be abejo, duos povandeniniai kasinėjimai. 

Dar gausesnio „derliaus“ archeologai povandeninkai gali tikėtis į pie- 
tus nuo Taranto, Sicilijos salos pakrantėse. Sicilijos žemėje, autoritetingų 
archeologų nuomone, nesą nė vieno kvadratinio metro, kuriame neslypėtų 
antikos palaikų ir net dar senesnių paminklų, savitos salinės civilizacijos 
žymių. Ji čia bus klestėjusi dar toli gražu prieš graikų kolonizaciją. (O juk 
prasidėjo ji daugiau kaip prieš 2500 metų!) Pasirodo, ir tos „lobių“, — sa- 
vaime suprantama, archeologinių — salos pakrantės vandenyse esama di- 
delių mokslo vertybių. Ypač daug jų Sicilijos pietų pakrantėje. Čia rasta 
paskendusių laivų liekanų, antikos amforų, marmurmių kolonų, šventovės 


griuvėsių. O dar piečiau, Tuniso sąsiauryje, kuris skiria salą nuo Afrikos, 
aptikta ištisų vietovių ir monumentalių trobesių. 

1958 metais italų akvalangininkas Raimondas Bucheris randa čia neto- 
li Lino salelės (trisdešimties metrų gylyje) milžinišką sieną, suklotą iš 
sunkių tašytų akmenų. Siena leidžiasi gilyn ligi 60 metrų, o ant vieno jos 
smaigalio stovėjo didžiulė akmeninė statula. Siena, pasirodo, juosia kažko- 
kį senovės miestą. Bet kokį? Italų archeologas povandeninkas B. Brėja 
mano, jog tai antikos uostas Efuza, kurį dažnai mini senovės šaltiniai. Bet 
esama ir kitų hipotezių, dar patrauklesnių. Mat, ir pačioje Lino saloje, 
ir netoli nuo jos esančioje Pantelerijos saloje, ir didžiausioje Tuniso są- 
siaurio saloje Maltoje yra monumentų, kur kas senesnių, negu Efuza, gy- 
vavusi IV—III šimtmetyje prieš mūsų erą. O Maltos, Pantelerijos, Lino 
salų civilizacija siekia IV—III tūkstantmetį prieš mūsų erą! Ir nesistebėti- 
na, jeigu siena buvo pastatyta nežinomų statybininkų toje tolimoje epo- 
choje. 

Kieno tiesa — parodys ateitis. Atrodytų, juo seniau statyta, juo tikriau, 
kad trobesys nugrimzdęs po vandeniu tais tolimaisiais laikais. Tačiau net 
mūsų dienomis tame Viduržemio jūros rajone kinta salų ir povandeninio 
reljefo kontūrai. Pavyzdžiui, praeitame amžiuje netoli Sicilijos atsirado 
nauja salelė. Šalys susiginčijo, kieno ji. O kol ginčijosi, ji vėl nugrimzdo 
po vandeniu! 

Geologų akimis, Viduržemio jūra kadaise buvusi ežeras — angą į At- 
lanto vandenyną laikiusi uždarytą sąsmauka, kurią sunaikinęs žemės dre- 
bėjimas. Bet ta sąsmauka buvusi ne viena — nuo Sicilijos ligi Afrikos 
krantų ėjęs dar vienas sausumos tiltas, o per jį seniausieji žmonės galėję 
iš vieno žemyno pereiti į kitą — juk ne be reikalo negroidų rasės žymių 
rasta Italijoje ir net Anglijoje! Paskutiniai sausumos lopiniai nugrimzti 
galėję jau tuo laiku, kai žmonės mokėjo statyti miestus, ir drąsiai galima 
tikėtis, kad tų miestų liekanų archeologija ras po vandeniu Viduržemio jū- 
ros dugne. 

Gal būt, tik po vandeniu bus galima rasti vietą, kurioje buvęs paslap- 
tingasis Tritonų ežeras ir Gesperijos sala, plytėjusi į vakarus nuo jo. Su 
jais, matyt, susijusi ir „loto ėdikų“, lotofagų šalis. Apie juos pasakojama 
Homero „Odisėjoje“. Didysis antikos mokslininkas Aristotelis manė, jog 
kadaise Libijoje buvusi į ežerą panaši jūra, kurią nuo Viduržemio vande- 
nų skyręs nuosėdų barjeras — „kranto pylimas“, O kai užtūra buvusi pra- 
laužta, Tritonų ežero nebelikę. 

Ar būta Tritonidės, paskendusio krašto dabartinės Sirto įlankos vieto- 
je? Archeologų tyrimai po vandeniu Libijos pakrantėje dar tik tepraside- 
da. 1958 metais anglų ekspedicija tyrė Apolonijos griuvėsius. Tai senovės 

graikų Kirenos kolonijos jūrų uostas. Pati kolonija Afrikoje buvo įkurta 
daugiau kaip prieš pustrečio tūkstantmečio. Uostą dabar yra visiškai apsė- 
musi jūra, ir tik vargais negalais pavyko akvalangininkams žemėlapyje 
pažymėti gynybinių sienų, bokštų, dokų ir pastatų labirintą. „Rastos salo- 
je krantinės, akmens skaldyklos, Romos laikų vila, kiti statiniai ir trobesiai 
buvo žymimi plane, — rašo Blavatskis ir Košelenka knygoje „Paskendu- 
sio pasaulio radimas“. — Pagal tą planą galima ateityje sėkmingai plėsti 
ir povandeninius Apolonijos kasinėjimus.“ Tais pačiais metais po vande- 
niu buvo rasti ir kitų senovės Romos uostų Šiaurės Afrikoje — Taufyros ir 
Ptolemajidės — griuvėsiai. O septyneriais metais anksčiau graikų narai, 
pinčių rinkėjai, netoli Džerbos salos Tuniso pakrantėje rado kolonų, arkų 
ir tiltų liekanų. O tų statinių stilius buvo ne romėniškas ir ne graikiš- 
kas — jie priminė Kretos salos, Europos civilizacijos lopšio, senovės gy- 
ventojų architektūros stilių. Beje, pačios Kretos pakrantėje archeologai 
povandeninkai gali tikėtis rasią daug įdomių atradimų. 

Anglų tyrėjai kasinėjo apsemtą senovės uostą Chersonesą, buvusį 
šiauriniame Kretos salos krante, o dabar dingusį Egėjo jūros vandenyse. 
Uostą pastatė prieš kelis tūkstantmečius Kretos senovės gyventojai mi- 
nai. Paskui jis tapo graikų uostas, o paskui — romėnų. Jūra pasiglemžė 
jį po stipraus povandeninio žemės drebėjimo maždaug prieš pustrečio 
tūkstantmečio. Archeologai ištyrė uosto sandarą, jo prieplaukas ir molus, 
originalius žuvų „šaldytuvus“ — uoloje iškirstus baseinus, kur senieji 
žvejai sukraudavo savo laimikį (baseinuose buvo tam tikri nutekamieji 
ir atitekamieji šviežio vandens prietaisai). Netoli, prie salelės Psaros ar- 
cheologai povandeninkai rado kelias įstabias 4200—4500 metų senumo 
Kretos vazas. Tai vienas iš seniausių archeologų radinių po vandeniu. 

Kretos pakrantės vandenyse, be abejo, slypi nemaža lobių. Ir ne tik 
jų. Tame Viduržemio jūros rajone, netoli žemyninės Graikijos ir gausy- 
bės Egėjo jūros salų salelių, po vandeniu stūkso aibės miestų ir vietovių. 
Netoli nuo šiandieninio Graikijos pakrantės miesto Kataklono rasti anti- 
kos miesto Fėjos griuvėsiai, kolonų, skulptūrų nuolaužų, indų šukių ir t. t. 

Jūra yra apsėmusi nemažą dalį graikų miesto Epidauro. Egėjo įlanko- 
je rasta maždaug pusantro tūkstantmečio senumo bazilikos liekanų. Jū- 
ros apsemtų senovės kapų ir rūsių rasta Pirėjuje, Mile ir Kretoje. Netoli 
nuo Tenaros kyšulio po vandeniu stūkso antikos miesto Gifijono gyny- 
binės sienos. Tą patį galima išvysti ir kitų Graikijos rajonų pakrantėje. 

Egėjide istorikai vadina Egėjo jūros vandenų skalaujamų kraštų ir 
šalių rajoną, kur prieš tūkstančius metų gimė Europos civilizacija. Geolo- 
gai Egėjide vadina didelę sausumą, kuri buvusi kadaise vietoj dabarti- 
nės Egėjo jūros. Ar yra susijusi istorinė ir geologinė Egėjidė tarpusavy- 


je? Taigi Egėjo jūra prasidėjo nuo, geologų sąvokomis, visiškai 
nesenų — kvartero periodo — dubimų. Tad, ko gero, juos gali atsiminti 
net žmogus, yra rašęs akademikas Levas Bergas. Atlantidės aprašymas, 
jo manymu, Platono „Kritijuje“ visiškai neprieštarauja mūsų žinioms 
apie Egėjidės žemyno prigimtį, kiek apie ją galima suvokti iš to senovės 
žemyno skeveldrų — šiandieninių Egėjo jūros salų Hijo, Kikladų, 
Kretos. 

Nėra reikalo gvildenti pusantro šimtmečio trunkančio ginčo tarp At- 
lantidės lokalizavimo Egėjo jūroje šalininkų ir atlantologų, manančių, 
kad Platonas savo dialoge „Kritijuje“ pateikęs tikslų paskendusios šalies 
adresą — už Heraklio stulpų. Nelieskime ir kito ginčijamo klausimo — 
Egėjidės nugrimzdimo laiko, kuris datuojamas tai terciaro periodu, tai 
vienu tarpledynmečiu, tai paskutinio ledynmečio pabaiga. Tik įsidėmė- 
kime, kad vienas kitas sausumos lopas Egėjo jūros rajone dėl katastrofos 
yra nugrimzdęs visiškai neseniai. 

Tirdami Kretos salos senovės kultūrą, archeologai pastebėjo, jog maž- 
daug pusantro tūkstantmečio prieš mūsų erą visus Kretos salos šiaurės ir 
rytų pakrantės miestus, uostus ir vietoves sunaikinusi kažkokia katastro- 
fa. Ne taip seniai (1960 metais) graikų mokslininkas A. Galanopulas sa- 
vitai aiškino tą reiškinį. Į šiaurę nuo Kretos plyti Santorino sala, viena iš 
Kiklado salų grupės. Čia yra apsemto senovės ugnikalnio krateris, kurio 
centre stūkso naujas ugnikalnis, nesiliaująs veikęs ligi šių dienų. Santo- 
rino tyrimai parodė, jog pusantro tūkstantmečio prieš mūsų erą čia įvy- 
kusi baisi katastrofa. Galingas senovės ugnikalnio išsiveržimas nuklojo 
pelenais, o paskui ir dvidešimties metrų storio lavos sluoksniu visą salos 
paviršių. Tada ugnikalnio viršūnė griuvo ir virto kaldera — kelių dešim- 
čių kvadratinių kilometrų duobe, kurią užsėmė Egėjo jūros vandenys. 

Santorino ugnikalnio išsiveržimas buvęs, tyrėjų akimis, kelis kartus 
galingesnis, negu Krakatavo ugnikalnio. Didžiulės cunamio bangos, su- 
keltos Krakatavo sprogimo, kelis kartus apskriejo Žeme, siaubė kran- 
tus ir naikino netolimas pakrančių vietoves. Tad dėl Santorino sprogi- 
mo Egėjidės gyventojai patyrė dar didesnių nelaimių. Juk dėl jo žuvo 
Kretos šiaurės ir rytų pakrantės vietovės. 

Galanopulas mano, jog Santorino katastrofa ir buvusi Platonui Atlan- 
tidės ir jos žuvimo legendos šaltinis. Ar iš tiesų? Klausimas įdomus ir su- 
dėtingas, o šioje knygoje nėra vietos visiems subtiliausiems ginčijamiems 
atlantologų tyrimų aspektams. Tik viena aišku — Santorino salos ugni- 
kalnio išsiveržimas iš tiesų negalėjo be žymės dingti iš vėlesnių kartų at- 
minimo. Žemės mokslas gali padėti ne tik įminti archeologijos ir etno- 

grafijos mįsles, bet ir išspręsti sudėtingas, patrauklias religijos ir mitolo- 
gijos istorijos problemas.* 

Su trečiuoju, pastaruoju (Dardano) tvanu antikos autoriai sieja ka- 
daise ežeru buvusios Juodosios jūros prasiveržimą į Viduržemį. Tai atsi- 
tikę prie Kijanėjaus salų, prie įplaukos į Bosforą. Įkandin Bosforo susida- 
rę ir Dardanelai. Ir nuostabiausia, šiuolaikiniai Žemės mokslai patvirtina 
antikos mokslininkų žodžius ir graikų mitą — iš tiesų tik kvartero perio- 
de Juodoji jūra liovėsi buvusi „vidaus jūra“ ir susijungė su Vidur- 
žemiu**. 

Kada tai atsitiko? Vieni tyrėjai mano, jog labai seniai, prieš keliasde- 
šimt arba net šimtus tūkstančių metų. Kiti kalba apie daug artimesnę pra- 
eitį, net 4000 ir net 2000 metus prieš mūsų erą. Ar galėjo žmonių atmin- 
tis išlaikyti, tegul ir mitologine, fantazijos išpuošta forma, „Dardanelų 
pralaužimą“? Ir kiek tūkstantmečių tiems prisiminimams? Tą klausimą 
bendromis pastangomis turės išspręsti įvairių specialybių mokslininkai — 
nuo jūrų geologų ligi antikos mitologijos mokovų. Ne tiek svarbu įvy- 
kio laikas, kiek faktas, jog šiandieninės Juodosios jūros krantų kontūrai 
skiriasi nuo tų, kokie buvo vos prieš porą tūkstantmečių. Jos dugne, kaip 
ir su ja susijusios Azovo jūros dugne, — stūkso antikos miestų griuvė- 
siai, kuriuos aktyviai tiria tarybiniai ir bulgarų archeologai povan- 
deninkai, 


NUO PONTIDĖS LIGI ANTILIJOS 


„Senosios kultūros žymės jūros dugne. Mūsų dienų pažiūra į antikos 
paminklus jūroje“ — taip pavadintas rusų inžinieriaus L. Kolio straips- 
nis, paskelbtas 1909 metų „Tauridės archyvų komisijos žiniose“. Kolis Ži- 
nojo, jog XIX amžiaus pabaigoje, statant Feodosijos uostą, buvo ` rasta 
senovės statinių liekanų. Jie galėjo būti antikos laikų, — juk ne tik vidur- 
amžiais, bet ir antikos laikais Feodosija buvo didelis uostas. Bet reikėjo 
tikrai sužinoti, kurios epochos tai statiniai, nes jie nebuvo aiškiai datuoti. 

„Per žemės semiamuosius darbus pačiame uoste buvo ištraukta dau- 
gybė polgalių, įsmigusių giliai į dumblą, — iš viso maždaug 4 tūkstančiai. 
Jų eilės kertasi kampu. Matyt, tai buvo ne prieplauka, o koks nors ap- 
sauginis statinys, gal molas, — citavo Kolis savo darbe archeologo Alek- 
sandro Bertjės Deliagardo laišką Odesos senienų muziejaus vedėjui. — 
Kurio tai laiko — neįmanoma pasakyti. Galimas daiktas, Genujos arba tur- 
kų periodo, bet gal ir senovės Graikijos, nes poliai puikiai laikosi tose 


sąlygose, kokiose buvo rasti, giliai įsmegę į dumblą, ligi 4 sieksnių nuo 
jūros paviršiaus ir daugiau kaip 2 sieksniai nuo dugno.“ 

Koliui pasisekė įrodyti, jog jie antikos laikų. Tiriant dugną tame ra- 
jone, buvo rasta 15 didelių antikos amforų. O analizuodamas gruntą kran- 
te ir povandeninių paieškų rajone, Kolis įsitikino, kad tie gruntai tapa- 
tingi. Taip buvo atverstas naujas antikinio Juodosios jūros kranto tyri- 
mo puslapis — paieškos antikos žymių Juodosios jūros dugne. 

Kolis tyrė 1905 metų pabaigoje. Bet povandeniniai archeologiniai ka- 
sinėjimai iš tiesų galėjo prasidėti tik po pusės šimtmečio, kai buvo išras- 
tas akvalangas. Ilgus metus, nuo 1957-ų4jų vasaros, tarybiniai archeolo- 
gai povandeninkai, vadovaujami Blavatskio, tyrė apsemtus miestus arba 
miestų dalis po vandeniu. Tai Hermonasa, Pantikapėja ir Nimfėja Kerčės 
sąsiaurio pakrantėse; Chersonesas, senas Krymo miestas greta šiandieni- 
nio Sevastopolio; Olbija netoli dabartinio Chersono. Nepasakosiu apie 
tuos įdomius kasinėjimus ir jų rezultatus — apie juos pakankamai gerai 
papasakota Blavatskio ir Košelenkos knygoje „Paskendusio pasaulio ra- 
dimas". O apie povandeninių archeologijos darbų techniką pasakoja Bla- 
vatskio straipsnis rinkinyje „Archeologija ir gamtos mokslai", kurią iš- 
leido leidykla „„Nauka“ 1965 metais. Povandeniniai tyrimai vyksta ne tik 
Juodosios jūros šiaurės rytų kampe, bet ir Chersono miesto rajone. Čia 
buvo kadaise didelis antikos miestas Olbija. O dar perspektyvesni gali 
būti Suchumio užutėkio dugno tyrimai. 

Žilą senovę siekia mitas apie argonautus, graikų keliautojus, iškilu- 
sius į Kolchidę, palaimingą šalį, skalaujamą Juodosios jūros — Pontus 
Euxinus — vandenų. Dioskurija arba Dioskurijadė, — taip buvo pava- 
dintas vienas iš svarbiausių antikinės Juodosios jūros pakrantės miestų, 
graikų įkurtas maždaug prieš 2500 metų (o legendos teigia, kad miesto 
pamatus padėję patys argonautai). Čia buvo kalama savos monetos, čia 
plaukdavo laivai iš įvairių šalių, o iš Kaukazo kalnų lankydavosi gausy- 
bė tautų, kalbėjusių dešimtimis įvairių kalbų ir tarmių. 

Kur buvo garsusis uostas? Kur ieškoti Dioskurijos? Tarybiniai ar- 
cheologai rado Juodosios jūros Kaukazo pakrantėje daug miestų, didelių 
ir mažų, kuriuos minėjo antikos istorikai. Tačiau Dioskurijos liekanų il- 
gą laiką nesisekė rasti. Mat, jos — ir tai nepaneigiamai įrodė archeologų 
povandeninkų tyrimai — yra ne sausumoje, o Suchumio užutėkio dugne. 

1876 metų vasarą abchazų kraštotyrininkas Vladimiras Černiavskis 
rado 60—100 metrų nuo kranto kelių metrų gilumoje daugybę archeolo- 
gijos paminklų. Povandeninės archeologijos entuziastas spėjo, jog tik čia, 
dabartinio Suchumio miesto vietoje, o svarbiausia Suchumio užutėkio 
dugne, ir esą garsiosios Dioskurijos griuvėsiai. Bet tik po ilgų dešimtme- 

čių pasisekė patvirtinti abchazų tyrėjo teisumą. 1953 metais archeologai 
povandeninkai A. Apakidzė ir M. Trapšas Juodosios jūros dugne rado 
senovės miesto griuvėsius, antikos laikų papuošalų, monetų, indų, bui- 
ties daiktų. 1953 metų rugpiūčio mėnesį iš Suchumio užutėkio dugno bu- 
vo iškeltas puikus marmuro reljefas, sukurtas nežinomo graikų meistro 
V amžiuje prieš mūsų erą. Savo technika, kompozicijos meistriškumu kū- 
rinys pranoksta visus tokius paminklus, ligi šiol rastus senoviniame Kol- 
chidės krašte. 

Po dvejų metų iš dugno buvo iškeltas kitas antikos paminklas — 
skulptūrinis biustas, iškaltas iš klintinio marmuro (jo amžius — maždaug 
20 šimtmečių). Abchazų archeologas povandeninkas L. Šarvašidzė, kruopš- 
čiai ištyręs visas žinias apie povandeninius radinius, taip pat daug laiko. 
praleidęs tiesioginėje „lauko“, tai yra povandeninėje žvalgyboje, sudarė 
smulkų Suchumio užutėkio dugne rastų antikos paminklų žemėlapį. 

1962 metų vasarą grupė Tomsko politechnikos instituto studentų,. 
karštų povandeninės archeologijos entuziastų, vadovaujama tokio ' pat 
karšto povandeninio (taip pat ir sausumos) archeologinio Kolchidės studi- 
javimo entuziasto V. Pačiulijos, tyrė Besletkos dugną žiočių rajone (upė 
teka į Suchumio užutėkį). Ekspedicijai pasisekė aptikti Dioskurijos gy- 
ventojų senovės nekropolio — „mirusiųjų miesto“ — pėdsakus. Tai. aiš- 
kiai sako rastas po vandeniu senovės graikų antkapis, laidotuvių reikme- 
nys ir sarkofagas, svėręs daugiau kaip pusę tonos. Šešiasdešimt metrų 
nuo kranto buvo rasta maždaug trijų metrų skersmens apskrito bokšto ir 
tvirtovės sienų griuvėsiai. 
|! „Bet miestas jūros dugne neišdavė dar visų savo paslapčių, — rašo Vi- 
janoras Pačiulija savo knygoje „Aukso vilnų krašte“. — Tyrėjai atkreipė 
akis į tai, kad Suchumio užutėkio dugnas staigiai gilėja. Jau 500—600 met- 
rų nuo kranto yra daugiau kaip šimtas metrų gilumo, ir todėl nepasiekia- 
ma akvalangininkams. O tuo tarpu į šiaurės vakarus nuo Suchumio dug- 
nas leidžiasi labai pamažu. Dėl tokio staigaus užutėkio dugno kritimo 
noromis nenoromis kyla mintis: ar tai ne tektoninės katastrofos padari- 
nys? Ar neįvyko ta katastrofa mūsų eros išvakarėse? Abchazų padavimuo- 
se išliko miglotų prisiminimų, kad buvęs kažkoks žemės drebėjimas ir jū- 
Ia pIrarijusi svetimšalių ateivių miestą." 

O gal, kaip spėja kitas senosios Abchazijos tyrėjas archeologas L. So- 
lovjovas, Dioskurija bus dingusi po vandeniu dėl kranto grimzdimo arba 
buvo palaidota didžiulės nuošliaužos? Į tuos klausimus atsakys archeologų 
povandeninkų tyrimai. i 

Bulgarų tyrėjai sudarė išsamų povandeninės archeologijos radinių že- 
mėlapį, aprėpianti didelę dalį Bulgarijos Juodosios jūros pakrantės ir di- 


delį laiko tarpą — nuo VIII ligi IV amžiaus prieš mūsų erą. Šiuolaikinio 
miesto Sozopolo apylinkėse bulgarų akvalangininkai ir archeologai rado 
antikos miesto Apolonijos griuvėsius. Antra vertus, keramikos dirbiniai, 
iškelti iš dugno, rodo, jog vietovės ten būta dar prieš graikų kolonistų pa- 
sirodymą Juodosios jūros pakrantėje. | 

Archeologai po vandeniu pluša ir priešingame Atlanto vandenyno ga- 
le. Ne tik Juodoji jūra, antikos Pontus Euxinus, bet ir Karibų jūra, kurios 
nežinojo senovės geografai, archeologams yra derlinga dirva. 

1692 metų birželio 7 d. per kelias minutes Karibų jūros vandenys nu- 
šlavė anglų prekybos centrą Naujajame pasaulyje Portrojalo miestą pie- 
tiniame Jamaikos salos krante. Beveik devynios dešimtosios miesto terito- 
rijos nugrimzdo į jūros verpetus. Ir ligi šiol vandenyje, jūros dugne, te- 
bestūkso Portrojalo griuvėsiai. Tačiau prislėgti vandens klodo jie neilgai 
teišbus — mūsų dienomis archeologai povandeninkai sparčiai kelia miestą 
iš jūros gelmių. 

Tam aplink uostą plaunama žemės užtvanka, ir pamažu senovės mies- 
tas nyra iš vandens. O tuo tarpu akvalangininkai, vadovaujami Jamaikos 
instituto bendradarbio R. Markso, ieško įvairių daiktų, patekusių į dugną 
kartu su savininkais. Išgriebta ispanų monetų, alavo ir stiklo indų, instru- 
mentų, virtuvės rakandų, pypkių... ir net sveikut sveikutėlių sidabrinių 
Londono gamybos kišeninių laikrodžių! 

Povandeninio miesto kasinėjimas — tai tik Karibų jūros rajono tyrimų 
pradžia. Jis gali būti labai įdomus, o, gal būt, privers peržiūrėti nemaža 
klausimų, kaip buvo apgyventa Amerika ir kokia prieškolumbinių Naujo- 
jo pasaulio civilizacijų kilmė. Antilų salų vietinius gyventojus per labai 
trumpą laiką visiškai išnaikino ispanų konkistadorai. Gal būt, iš povan- 
deninių, o ne sausumos archeologų kasinėjimų kur kas daugiau sužino- 
sime, kaip buvo apgyventa Kuba, Haitis ir kitos Vestindijos salos, — ly- 
giai kaip ir apie kadaise Karibų jūros kraštuose gyvenusių indėnų 
kultūrą.* 

Antilų salų indėnai, rasti europiečių, buvo menkos kultūros. O Centri- 
nės Amerikos gyventojai, statę didingus rūmus ir maldyklas, savo legen- 
dose pasakoja, jog civilizacijos šviesą kažkas atnešęs iš rytų. 

Seniausia, Centrinės Amerikos teritorijoje yra paslaptingosios olmekų 
tautos kultūra, rasta Atlanto pakrantėje. Tai olmekai išrado kalendorių, 
hieroglifų raštą, monumentaliosios statybos techniką. Olmekų kilmė ir li- 
gi šiol tebėra mįslė amerikanistikai. 

Ar nepadės jos išspręsti Karibų jūros dugno tyrimai? Jūrų geologi- 
ja spėja, kad rytinėje jos dalyje buvo žemynas, kurio liekanos yra Antilų 


176 


salos. Tačiau tos pačios jūrų geologijos akimis, tas žemynas nugrimzdęs 
labai seniai, dar prieš žmonijos atsiradimą Žemėje. 

Ir vis dėlto tokios katastrofos, kaip Portrojalo žuvimas, rodo žemės 
plutą tame rajone esant neramią — net mūsų dienomis į jūros dugną gali 
nugrimzti didelis gyvenamas miestas. 

Galimas daiktas, archeologai povandeninkai ras daug įdomių dalykų 
Karibų jūros dugne... Ir vėl reikia sakyti „galimas“, „tikriausiai“, „spėja- 
ma“. Kiek panaši į tiesą viena ar kita hipotezė? 

Aišku, kad Polinezidės arba Andinijos egzistavimas kur kas proble- 
miškesnis, negu Beringijos arba sausumos „tilto“, kuris jungęs Indonezijos 
salas ir Australijos žemyną (nors, kurių-ne-kurių tyrėjų akimis, tas tiltas 
nugrimzdęs ne prieš 10 tūkstančių, o prieš 40 milijonų metų, ir jie mano, 
kad Australija negalėjusi būti apgyventa per sausumą). | 

Kas gi yra autentiška, kas patikima ir kas menkai tikėtina? 


"EPILOGAS 


BE ABEJO, jūrų ir vandenynų dugne esama paskendusių miestų ir vje- 
tovių. Archeologai kasinėja mūsų dienomis Viduržemio, Karibų, Azovo, 
Juodosios jūros dugne, ir ateitis žada naujų atradimų. Bet visi tie rajonai 
yra pakrantės seklumos — šelfas, o ne vandenyno gelmės. 

TIKĖTINA, jog pirmykščiai žmonės bus kūręsi Australijoje, Amerikoje, 
dalyje Okeanijos, Britanijos ir daugelyje kitų salų per sausumos tiltus ir 
salas, kurių dabar nebėra. 

MENKAI TIKĖTINA, jog senovėje, pasibaigus ledynmečiui, į dugną 
bus nugrimzdę dideli sausumos lopai apgyventi žmonių, pasiekusių 
aukštą kultūros lygį, — menkai tikėtina, bet NEPASAKYSI, kad neįmano- 
ma! Mokslo istorija žino labai daug pavyzdžių, kaip pasirodė esanti teisy- 
bė fantastiškiausios ir kone neįtikimos hipotezės (niekas nenorėjo tikėti, 
jog senovės linijinio rašto B tekstai, rasti Kretos saloje ir Mikėnuose, pa- 
rašyti graikų kalba — ir vis dėlto ta hipotezė pasirodė esanti tikra!). 

Kiekvieną hipotezę patikrina archeologai povandeninkai. O kol neat- 
likti kruopštūs tyrimai, mes galime kalbėti tik apie tų hipotezių autentiš- 
kumo laipsnį. 

Kol kas Beringo sąsiaurio ir Čiukčių jūros dugne nepasisekė rasti pėd- 
sakų, kad pirmykščiai kolumbai būtų apgyvenę Ameriką prieš tūkstant- 
mečius per Beringiją. Taigi geologų ir okeanografų įrodytas jos egzistavi- 
mas, tačiau anaiptol ne tai, jog ji galėjusi būti sausumos tiltas iš Azijos į 
Naująjį pasaulį. Todėl apie istorinę (ne tik geologinę) Beringiją galime 
kalbėti vien spėtinai. Tai — ne įrodytas faktas, o tik mokslinė hipotezė, 
nors jos tikrumu dauguma amerikanistų neabejoja. 

Gana įtikinama — ir vis dėlto ne autentiška! — hipotezė, kad penkta- 
sis žemynas buvęs apgyventas per sausumos tiltus, dabar dingusias sa- 
las saleles. Ir vėlgi Toro sąsiaurio ir Indonezijos jūrų dugne nepasisekė 
rasti pirmykščio žmogaus ženklų. Žemės mokslo duomenimis, vietoj da- 
bartinių sąsiaurių ir jūrų buvusi sausuma, kuri jungusi Australiją, Nau- 
jąją Gvinėją ir Tasmaniją į vieną, o Indonezijos salos buvusios Azijos že- 
myno dalis. Sahulas ir Sunda irti pradėjo labai seniai, prieš keturiasdešimt 
milijonų metų, kai planetoje nebuvo dar ne tik homo sapiens, bet ir jo 

sentėvių neandertaliečių ir pitekantropų. Ir todėl ne vienas australologas 
mano, kad penktasis žemynas negalėjęs būti apgyventas per sausumą. Ta- 
čiau dauguma mūsų dienų specialistų linkę manyti, kad pastarąjį ledyn- 
metį krantų kontūrai buvo kitokie, jūros ir sausumos kitaip išsidėstę, ne- 
gu dabar, ir jeigu ne vienas sausumos tiltas, tai bent gausybė tiltelių 
galėjo jungti Australiją su šiauriniais kraštais, ir per tuos tiltelius žmogus 
apgyvenęs penktąjį žemyną. Tai labai patikima hipotezė. Tačiau anaiptol 
ne įrodytas faktas. 

Kur kas menkiau tepatikima Tasmanidės hipotezė, kad per ją pirmykš- 
čiai žmonės patekę į Tasmanijos salą ir net per Naująją Zelandiją: juk 
sausuma tame rajone pradėjo grimzti prieš milijonus metų./ Ir vis dėlto 
daugelis vietinių Tasmanijos, seniausių Naujosios Zelandijos ir Čatemo 
salų gyventojų mįslių gali būti išaiškintos hipoteze, jog egzistavusi Tas- 
manidė, tegul ir ne didelis žemynas, tai bent pavieniai sausumos lopiniai, 
salos, seklumos, kalnai, kuriais tamsiaodžiai prasiskverbę į Okeanijos sa- 
las. Tas pats pasakytina ir apie Melanezidę, Gajotidę, Mikronezidę, Poli- 
nezidę. Tačiau tikrumas, kad tie paskendę kraštai egzistavę žmonijos ra- 
dimosi pradžioje, o tuo labiau kada pradėjo žmonės kurtis Okeanijoje, ma- 
žėja išvardyta eile: patikimesnė Melanezidės hipotezė ir labai netikra — 
Polinezidės. 

Dar labiau abejotina, kad buvę salų ir net ištisų žemynų, dabar dingu- 
sių, ne tik seniausiais žmonijos kūrimosi laikais, bet ir toje epochoje, kai 
viename kitame mūsų planetos rajone baigėsi akmens amžius ir pradėjo 
augti civilizacijos Egipte, Mezopotamijoje, Indo slėnyje, Kretos saloje, 
Mažojoje Azijoje. Tik menkas tikrumo grūdelis tematyti hipotezėje, kad 
tos civilizacijos išaugusios iš ankstesniųjų Atlantidės ir Lemūrijos civili- 
zacijų, nugrimzdusių į Atlanto ir Indijos vandenyno dugną, o tuo labiau 
kad „Antarktidės civilizacija“ nuplaukusi prie Pietų ašigalio. Ir kone nė 
mažiausio tikrumo grūdelio neturi spėjimas, kad buvusi tokia Pacifidė, 
kurios kultūros liekanos esančios Velykų salos civilizacija. 

Artimas nuliui — bet nelygus jam! Kiekviena hipotezė, kad ir nepati- 
kimiausia, turi teisę egzistuoti, jeigu tik jos šalininkai tiesiai įspėja dėl 
ginamo teiginio hipoteziškumo ir problemiškumo, o ne stengiasi paskelb- 
ti jį paskutiniu tiesos žodžiu, visus netiesioginius įrodymus ir nepakan- 
kamus argumentus — tikrais tiek Žemės, tiek žmogaus mokslo faktais. 

Bendrauti ir kartu tirti tuos pačius klausimus tie mokslai vos tik te- 
pradeda Okeanografija, geologija ir kiti Žemės mokslai mėgsta operuoti 
laiko tarpais, kurių mastai nepalyginami su mastais, prie kurių yra pratę 
žmogaus mokslai, tiek istorija, tiek archeologija ir net antropologija, nors 
jai pavyko stebėti šiuolaikinio žmogaus pirmtakų likimą daugiau kaip per 


pusantro milijono metų. Ir jau pirmieji archeologų povandeninkų tyrimai 
padėjo išspręsti ne tik istorines, bet ir geologines problemas, pavyzdžiui, 
datuoti sausumos lopinių nugrimzdimą Juodojoje ir Viduržemio jūroje. 

„Mat, Viduržemio ir Juodosios jūros geologinė istorija pakankamai iš- 
tirta, ir aiškūs visi jos pagrindiniai bruožai, — rašo V. Blavatskis ir G. Ko- 
šelenka knygoje „Paskendusio pasaulio radimas“. — Tačiau geologija dėl 
savo mMetodų gali operuoti tik labai didelėmis laiko atkarpomis. Todėl, kai 
kalbama apie tų baseinų praeitį jau istoriniais laikais, tas mokslas pasida- 
ro kone bejėgis. Ginčijama problema buvo sprendžiama dvejopai: vieni 
mokslininkai buvo linkę įžiūrėti vietinį kranto ruožo nuoslūgį, kiti at- 
virkščiai — jūros paviršiaus pakilimą arba svyravimą.“ 

Mūsų amžiaus pradžioje Fokijonas Negris, kalnų inžinierius ir Graiki- 
jos finansų ministras, paskelbė hipotezę, kad antikos kultūros paminklai, 
dabar stūksą Viduržemio ir Juodosios jūros dugne, buvę apsemti todėl, 
kad tų jūrų vandens lygis nuolat kyląs. (Pavyzdžiui, Viduržemio jūros pa- 
viršius VIII šimtmetyje prieš mūsų erą buvęs pusketvirto metro žemesnis 
už šiuolaikinį.) Svarbiausias Negrio argumentas buvo senovės molai, nu- 
grimzdę į dugną. Juos tirdamas, graikų mokslininkas konstatavo, jog jie 
nutolę nuo šių laikų kranto net 20—30 metrų. Ir todėl jis padarė išvadą: 
tas atotrūkis susidaręs todėl, kad jūra apsėmusi sausumos žemumas. 

Tačiau Negrio argumentų nepripažino Prancūzijos geologų draugijos 
prezidentas Kaje. Jis pabrėžė, kad ir molai, ir kitos uostų statinių dalys po 
vandeniu atsidūrusios be viršutinių dalių. „Kaip mes galime įsitikinti, kad 
tuos statinius apsėmusi jūra, jeigu nėra tų dalių, kurios turi stovėti viršu- 
je? Tas pats pasakytina apie visus apsemtus griuvėsius apskritai. Kad bū- 
tų galima konstatuoti neabejotiną jūros transgresiją, reikia rasti po van- 
deniu nors dalis viršūnių, kurios turėjo būti aukščiau vandens. O iš tikrų- 
jų esama manančių, kad ore buvusios tos dalys, kurios visada slūgso 
žemiau vandens paviršiaus. Vandenyje jos iš tikrųjų atsidūrė nuo pat sta- 
tybos pradžios, — rašė Kaje. — Jeigu jūs rasite ištisą krantinę ir jos vir- 
šutinę aikštelę su parapetais po vandeniu, aš su jumis sutiksiu. Tačiau ne- 
įmanoma padaryti išvados vien iš to fakto, kad vandenyje rasta šiokių to- 
kių kokios nors krantinės sienelės liekanų." 

Įkandin Negrio ir Kaje į diskusiją įsitraukia rusų inžinierius L. Kolis, 
savo šalies povandeninės archeologijos pionierius. Jis paskelbė kitą aiški- 
nimą: pavieniai Viduržemio ir Juodosios jūros rajonų sausumos lopai nu- 
slūgo ir monumentalūs statiniai atsidūrė po vandeniu. Ir kad patvirtintų 
savo hipotezę, jis sėkmingai kasinėjo po vandeniu Feodosijos užutėkio ra- 
jone (apie tai pasakojama trečiojoje šios knygos dalyje). 

Per tą laiką, praėjusį nuo Kolio tyrimų, geologai ir okeanografai ne sy- 
kį yra kreipęsi pagalbos į archeologus ir gavę iš jų duomenų, kurie padėjo 
datuoti ne vieną mūsų planetos veido pakitimą. Štai įsimintinas pavyz- 
dys. 1951 metais TSRS MA Okeanologijos instituto darbuose buvo 
paskelbtas V. Budanovo straipsnis „Apie Primorės krantų kilimą“. Jame 
pateikiama įtikinamų duomenų, kad Tarybų Primorės rajone kadaise jūra 
buvusi kur kas platesnė. Budanovo akimis, kranto linija kintanti dėl lėto 
sausumos kiljmo tame rajone. Galimas ir kitas aiškinimas: Pasaulio van- 
denyno lygis pirma buvęs aukštesnis, o dabar vandenys atsitraukę ir ap- 
nuoginę dalį pirma apsemtos sausumos. Tačiau kad ir kokia hipotezė būtų 
buvusi tikra, reikėjo visų pirma sužinoti, kada pakito ir kokiu greičiu kito 
Primorės krantai. „Deja, ligi šiol mes žinome tik kokybines judėjimo cha- 
rakteristikas, bet nežinome jo absoliutaus greičio“, — konstatavo Bu- 
danovas. ; 

Į tą klausimą atsakė kitas tarybinis geologas G. Ganešinas, remdama- 
sis archeologijos duomenimis. Dar praeitame šimtmetyje buvo rastos pir- 
mosios Primorės krašte gyvenusių pirmykščių žmonių stovyklos. Dabar 
archeologai žino daugybę tokių stovyklų Amūro ir Usūrio įlankų pakran- 
tėje. Ryškus jų bruožas, senųjų Primorės gyventojų ženklai, — didžiulės 
kriauklių krūvos, kuriose yra ne tik kriauklių, bet ir keramikos fragmen- 
tų, vulkaninio stiklo — obsidiano — strėlių antgalių, akmeninių kirvių ir 
kitų reikmenų. Visa tai pasidarė naujojo akmens amžiaus — neolito — 
žmonės. 

Savaime suprantama, kad Primorės gyventojai statėsi būstus prie jū- 
ros kranto ir nesinešė sužvejotų kriauklių tolyn į žemyną. Tačiau nemaža 
kriauklių krūvų yra ne pakrantėje, o keli kilometrai nuo jos, ne tik lygu- 
moje, bet ir terasų pakopose, kurių aukštis siekia 10 metrų. O tose „virtu- 
vių liekanose“ archeologai rado tokių pat daiktų ir įrankių, kaip ir tie, ku- 
rie rasti pajūryje. Taigi jie yra vienos, tos pačios tautos. 

„Nuoseklu spėti, — rašo Ganešinas straipsnyje „Apie Amūro įlankos 
kranto linijos regresijos greitį“, — jog neolito vietovės, kur randama 
„virtuvės liekanų“, t. y. krūvos kriauklių, praeityje buvo įsikūrusios pa- 
jūryje, bet dėl jūros regresijos labai nutolo nuo šiuolaikinio kranto. Jūros 
pakrantės žemumos pradėjo formuotis prieš pat regresijos pradžią. Jos te- 
besiformuoja ir šiandien.“ 

Kada gyveno Primorės „kriauklių krūvų kaupėjai"? Žinomas tarybinis 
archeologas A. Okladnikovas jų kultūrą datuoja naujuoju akmens amžiu- 
mi. Senosiose kronikose minimos Primorėje gyvenusios „sušenių“ ir „ilo- 
vų“ gentys, su kuriomis galima tapatinti „kriauklių krūvų“ gentis. Jos gy- 
veno čia maždaug prieš 3000—4000 metų. Taigi tada bus pradėjusios 


formuotis Primorės jūros pakrantės žemumos. O iš geologinių pajūrio ly- 
gumų aukščio duomenų, sugretintų su archeologijos ir istorijos duomeni- 
mis, kiek laiko praėjo nuo jų formavimosi pradžios, galima, anot Ganeši- 
no, „spėti, kad Amūro įlankos vakarų pakrantės regresijos greitis buvo 
3—7 centimetrai per šimtmetį. Per 3000—4000 metų susidarė 1—2 metrų 
aukščio terasa“. 

Kaip matote, žmonijos istorijos mokslai pasitarnavo geologams, kurie 
tiria Tarybų Primorę. Lygiai taip pat jie padeda atkurti Japonų salų geo- 
loginę istoriją. Neolito epochos vietovės įsikūrusios čia paprastai Japonų 
jūros ir Ramiojo vandenyno užutėkių ir įlankų pakrantėse. Tačiau archeo- 
logai randa nemaža tokių „pajūrinių“ vietovių, kurios nutolusios nuo jū- 
ros 10, 20 it net 25 kilometrus. Japonų geologai R. Tokis ir K. Ojama įrodė, 
remdamiesi ne tik geologijos, bet ir archeologijos duomenimis, jog kadai- 
se Kanto lygumos vietoje dabartinio Tokijo rajone būta plačios įlankos. 
Ji po truputį mažėjusi, vandenynas sekęs, vanduo traukęsis, užutėkiuose 
sėdę upių nešmenys. Neolito vietovių liekanos tarsi nuženklina senovės 
įlankų kontūrus, ir juo arčiau šiuolaikinės jūros kranto, juo jaunesnė neo- 
lito amžiaus žmonių keramika ir kiti kultūros reikmenys — savotiškos lai- 
ko „gairės“ ne tik archeologui, bet ir geologui, okeanogratui! 

Archeologija, anot specialistų, suteikė reikšmingą pagalbą gamtos 
mokslams — davė „ketvirtąjį matavimą“ — laiką. Mat, tai ji atvėrė jiems 
veiklos platybes — tirti fizinius ir kitus reiškinius, buvusius prieš tūkstan- 
tį, dešimtį tūkstančių, šimtą tūkstančių, milijoną metų. Niekas neginčija — 
okeanografija labai padeda archeologijai. O ta pagalba kasmet darosi vis 
platesnė ir reikšmingesnė. Tačiau, ko gero, netolimoje ateityje ir archeo- 
logija savo ruožtu pradės teikti pagalbą Žemės mokslams — teiks jiems 
tikslesnę ir labai diferencijuojamą laiko skale. Jeigu šelfo zonoje, o juo la- 
biau vandenyno dugne bus rasta senovės trobesių griuvėsių arba kitokių 
žmogaus veiklos žymių, tai privers geologus ir okeanografus iš naujo per- 
žiūrėti daugelį įvairių mūsų planetos vietų sausumos nugrimzdimo datų. 

Mat, mokslininkai, tiek okeanografai, tiek gėologai ar geofizikai, nėra 
vieningos nuomonės tokiu nepaprastai svarbiu klausimu, kaip vandenynų 
kilmė ir amžius. Daugelis autoritetingų užsienio ir mūsų šalies tyrėjų (iš 
jų ir geologas L. Kropotkinas, geofizikas V. Magnickis, geomorfologas 
O. Leontjevas ir kt.) spėja, kad visi šiandieniniai vandenynai — „pirmi- 
niai“, kad jie radęsi kone tada, kai pradėjo formuotis mūsų planetos plu- 
ta. tai yra prieš 3,5—4 milijardus metų. Neginčijama, jog milžiniškai ilgą 
laiką kitę vandenynų kontūrai, sausumos ir jūros pasiskirstymas. Ir vis 
dėlto „pirminių vandenynų“ hipotezės šalininkų akimis, tie pakitimai ne- 
buvę tokie dideli, kad vietoj dabartinių „povandeninių šalių“ kada nors 

būtų buvę „antvandeniniai pasauliai", o tuo labiau ištisi žemynai — Gond- 
vana, Atlantidė, Pacifidė. Atvirkščiai, ne vandenynas puolęs sausumą, 
tvindęs tuos žemynus, o sausuma puolusi vandenyną, arba, kaip rašo 
O. Leontjevas savo knygoje „Vandenyno dugnas“, mūsų planetos geolo- 
ginės istorijos raidos kryptį atspindi „nuoseklus vandenyno ploto mažėji- 
mas“. Antra vertus, „ta kryptis — kartu ir negrįžtamas raidos procesas“- 

Tačiau nemaža žymių užsienio ir tarybinių mokslininkų, tokių, kaip 
TSRS MA narys korespondentas V. Belousovas, profesorius D. Panovas 
ir kiti, spėja, kad tas procesas vis dėlto „grįžtamas“: vandenynas galėjęs 
pulti sausumą, ir sausuma savo ruožtu galėjusi būti tose vietose, kur da- 
bar tvyro vandenynas. „Vietoj plačių vandenynų platformų galėjo plytėti 
sausuma, geologinių periodų kaitoje daug kartų ištikta sudėtingų permai- 
nų“, — rašo D. Panovas knygoje „Vandenynų ir žemynų kilmė“. Jo spėji- 
mu, dideli vandenynų sausumos lopai galėję žūti praeityje, mezozojaus 
eroje. Profesoriaus D. Panovo akimis, „mezozojaus laikais prasidėjęs nau- 
jas Žemės paviršiaus raidos etapas, kuriame dideli buvusios sausumos 10- 
pai susmulkėję ir nugrimzdę. Tai etapas, kada augo ir plėtėsi vandenynai. 
Įkandin giliai nugrimzdo ir smulkėjo buvusi sausuma, jos vietoje radosi 
Zilos vandenynų duburiai“. 

Mezozojaus era prasidėjo maždaug prieš 225 milijonus metų ir baigėsi 
prieš 70 milijonų metų ligi mūsų dienų. Ją pakeitė nauja, kainozojaus era. 
Žmogus radosi jos gale, kvartero periode, maždaug prieš pusantro ar du 
milijonus metų. Kurie-ne-kurie geologai ir okeanografai mano, jog tuo 


laiku galutinai susiformavo dabartinės planetos ir jos vandenynų išvaiz- 


da. „Dar kvartero periodo pradžioje Atlanto vandenyne, o gal būt, ir ki- 
tuose vandenynuose buvo iškilę aukštai viršum jūros šiuolaikiniai vande- 
nynų kalnagūbriai, o giliuose jūrų duburiuose gajotų vietoje plytėjo gau- 
sybė salų. Todėl vandenynai buvo smarkiai suskaidyti ir pasidaliję 
pavienėmis jūromis, atskirtomis tai sausumos sąsmaukomis, tai smulkių 
salelių salynais, — rašo D. Panovas. — Dėl naujų vandenyno dugno po- 
slinkių, kurie veikiausiai buvo susiję su bendruoju žemynų kilimu, vėl 
gyviau ėmė kisti vandenynų dugnas. Ėmė grimzti pavienės salos ir vande- 
nynų kalnagūbriai. Iro ir grimzdo po vandeniu senoji sausuma. Todėl kito 
augalų ir gyvulių pasiskirstymas, o gal būt, ir tautų kūrimosi vaizdas. Per 
visą kvarterą tam tikromis pertraukomis iro ir grimzdo buvusios sausumos 
liekanos ten, kur dabar yra vandenynų kalnagūbriai ir aukštumos. Nu- 
grimzdo žemiau vandenyno lygio ir „Atlantidė“, dingo po vandeniu Indi- 
jos vandenyne sunaikinta „Lemūrijos“ sausuma, o Ramiojo vandenyno 
platybėse giliai po vandeniu atsidūrė Polinezijos ir Melanezijos sausuma... 
Tuo būdu žemynų ir vandenynų kontūrai įgavo šiuolaikinius taip gerai 


mums žinomus bruožus.“ Kaip matote, mokslininkų datavimas labai ne- 
vienodas laiko mastais— nuo milijardų metų ligi keliasdešimt tūkstančių, 
nuo laikų, kai Žemėje vos ėmė formuotis gyvybė, ligi protingojo žmogaus 
radimosi ir net pirmųjų civilizacijų laikų. Juk faktus (kad ir labai jų būtų 
apstu, kad ir kokie patikimi jie rodytųsi), surankiotus geofizikų, okeano- 
grafų, geologų, geomorfologų, galima įvairiai traktuoti. Lemia ir tyrėjo 
mokykla, ir tyrėjo pažiūros į vandenynus, ar jie pirminiai jam, ar ne. O 
tikrų, sakyčiau, šimto procentų tikslumo datų mokslininkai kol kas, deja, 
neturi. 

Žmonijos istorijos mokslų atstovai turi aibes faktų, kad įvairiausių tau- 
tų žodinės kūrybos lobyne esama padavimų apie tvanus ir kitas katastro- 
fas: kad dėl jų į jūrą ir vandenynų dugną nugrimzdusios vietovės, miestai 
ir dideli sausumos sklypai. Kokius amžius siekia žilos senovės padavimai? 
Ar galės žmonijos atmintis, iš kartos į kartą perduodama įspūdžius, iš- 
saugoti mums įvykius, atsitikusius prieš tris, penkis šimtus, tūkstančius, 
dešimtį tūkstančių metų? 

Iš vienos genties, gyvenančios Australijos pietryčiuose, buvo užrašyta 
legenda, kaip atsiradusi Makdonelo įlanka. Kadaise, sako legenda, vietoj 
įlankos plytėjusi sausuma, apaugusi puikiomis pievomis ir miškais. Piktas 
burtininkas supykęs ir užsiundęs jūrų bangas, kurios apsėmusios žemę. O 
dabar jos vietoje — įlanka. Okeanografijos ir geologijos duomenys pa- 
tvirtina legendą. Iš tiesų ledynmečiu čia būta sausumos. Bet juk praėjo 
mažų mažiausiai dešimt tūkstančių metų nuo pastarojo ledynmečio. Argi 
iš šiuolaikinių australų sentėvių, Makdonelo įlankos radimosi liudininkų, 
mūsų dienas pasiekė tų dienų prisiminimai, nors išreikšti ir fantastiškais 
vaizdais? 

Dar nuostabesni polinezių padavimai, kurie byloja apie „Didžiosios ša- 
lies“ žuvimą Ramiojo vandenyno bangose, — juk, jeigu tikėsime okeano- 
grafijos ir geologijos duomenimis, dideli sausumos lopai nugrimzdę tais 
tolimais laikais, kai mūsų planetoje protingojo žmogaus dar nė nebuvę. 
Be abejo, tai gali būti atsitiktinis sutapimas. Bet galimas ir kitas aiškini- 
mas: paskutinį kartą Pacifiko reljefas pakitęs žmonių, Okeanijos salų sen- 
buvių, akyse. Ir, gal būt, ne geologija ir okeanografija turi pasakyti dau- 
gelį datų, o atvirkščiai, žmonijos istorijos mokslai padės datuoti daugelį 
ginčijamų Žemės mokslų klausimų. 

Štai akivaizdus pavyzdys. Australijoje, netoli Keiloro, 16 kilometrų į 
šiaurės vakarus nuo Melburno buvo rasta senovės žmogaus kaukolė. Geo- 
logai pagal sluoksnį, kuriame, rasta kaukolė (vienoje iš trijų Meriboro! 


1 Tai miestas, stovįs prie Merės upės. 

upės terasų), datavo jos amžių — 100—150 tūkstantmečių. Tačiau antropo- 
logai nieku būdu negalėjo sutikti su tokiu datavimu — jis prieštaravo vi- 
siems žmonijos mokslų duomenims. Tada australų geologas E. Gilas iš 
naujo peržiūrėjo upės terasų datavimą. Ir iš tiesų pasirodė, kad antropo- 
logų tiesa, — terasa, kurioje buvo rasta Keiloro kaukolė, susidarė ne prieš 
100— 150 tūkstantmečių, o 13—16 tūkstantmečių prieš mūsų erą. Pirmiau 
žmonijos istorijos mokslų atstovai manė, kad Žemės mokslų duomenys ne- 
ginčijami ir nepaneigiami. Bet juk ir okeanografija, ir geologija dabar to- 
bulėja, iš naujo peržiūri daugelį, atrodytų, amžinai išspręstų klausimų. Ne- 
tolimoje ateityje, ko gero, gana smarkiai bus pakoreguotas vienas iš 
kardinaliausių geologijos ir okeanologijos klausimų — datavimo, mūsų 
planetos veidą pakeitusių įvykių senumo klausimas. O žmonijos istorijos 
mokslai savo ruožtu padidins pirmųjų vietovių ir seniausių civilizacijos 
amžių — juk anglų antropologo Dž. Likio tyrimai Žmogaus pirmtakų am- 
žių pailgino beveik dvigubai — dabar manoma esant įrodyta, jog jie Že- 
mėje pasirodę ne prieš milijoną, o prieš 1 700 000 metų! Galimas daiktas, 
jog būsimieji archeologų povandeninkų atradimai privers peržiūrėti ir 
Žemės, ir žmonijos istorijos mokslų datas, — geologijos ir okeanologijos 
atstovai „pajaunins“ įvykius, o antropologai, etnografai, istorikai, kalbi- 
ninkai, atvirkščiai, sukurs „senesnę“ datų skalę, — ir tada atotrūkis tarp 
geologinės istorijos ir žmonijos istorijos nebus toks didelis, kaip dabar. 
Jeigu tikrai bus rastas povandeninis miestas labai giliai Ramiajame 
vandenyne, netoli nuo Peru pakrantės, tai iš tiesų prasidės nauja povande- 
ninės archeologijos era — žvalgysime ne tik pakrančių seklumas, bet ir 
vandenynų gelmes. Ir tada, be abejo, rasis archeologijos mezoskafų ir ba- 
tiskafų — aparatų, kuriais mūsų laikų mokslininkai tiria kol kas tik jūrų ir 
vandenynų dugno fauną ir reljefą. Iš tiesų senovės žmonės yra gyvenę, ko 
gero, tik pakrantės seklumų vietose, o žemynų šlaitų, vandenynų ir jūrų 
gelmių rajonai bus buvę visada negyvenami ir ten nepasiseks rasti žmo- 
nių buvimo ženklų. Tačiau ir tada seklumų zonoje tyrėjai gali tikėtis daug 
atradimų. Vilties teikia bandymai, sumanyti prancūzų, amerikiečių ir tary- 
binių mokslininkų. Jie pradeda apsiprasti pakrantės seklumose ir kurti 
homo aguaticus — vandėnį žmogų, kuriam gyvenimas po vandeniu darosi 
gimtoji aplinka. Mes didžiuojamės ne tik kosmonautais, bet ir okeanau- 
tais (prašom perskaityti, pavyzdžiui, garsiojo Žako Ivo Kusto knygą „Pa- 
saulis be saulės“, išleistą Gidrometeoizdato leidyklos 1969 metais, kurioje 
pasakojama, kaip pirmą kartą žmonijos istorijoje 8 okeanautai išgyveno 
kiaurą mėnesį povandeninėje stovykloje). Be abejo, okeanautai ras dau- 
gybę ženklų, kad senovės žmogaus gyventa seklumų zonoje — ir „vande- 
niui žmogui“ (homo aquaticus) archeologiniai kasinėjimai po vandeniu 


taps toks pat įprastinis darbas, kaip sausumos archeologų lauko kasi- 
nėjimai. 

Senovės miestai, palaidoti po storu vandens sluoksniu, paskendę laivai 
su vertingu kroviniu, lobiai ežerų dugne, jūros pridengtos pirmykščių 
žmonių vietovės — visa tai buvo rasta arba atsitiktinai, arba todėl, kad 
senovės kronikose ir metraščiuose minima, jog štai toks ar anoks miestas 
arba kraštas žuvęs jūros bangose... O jeigu istorijos dokumentų nėra? Jei- 
gu jiė mūsų nepasiekė arba net nebuvo kam juos palikti, nes visi miesto 
arba šalies gyventojai žuvo? O kaip tada? Pasikliauti atsitiktinumu? O gal 
įmanoma rasti kokį kitą kryptingų povandeninių tyrimų sprendimą? 

Povandeninė archeologija, sakyčiau, — „taikomoji disciplina“. Moks- 
lininkai sugalvojo ypatingus povandeninių kasinėjimų metodus ir būdus, 
inžinieriai sukūrė ir tebekuria specialią aparatūrą archeologams povan- 
deiiinkams. Visa tai — praktika. Mūsų dienomis formuojasi, be praktinės, 
taikomosios povandeninės archeologijos, nauja mokslo disciplina, — ji 
tarpinė žmogaus istorijos mokslų ir Žemės mokslų grandis. Jos uždavi- 
nys — parodyti, kur ir ko archeologai praktikai turi ieškoti jūrų, įlankų, 
vandenynų dugne. 

Archeologija, senovės istorija, etnografija, kalbotyra, antropologija ir 
kiti Žmogaus mokslai turi daug „baltų dėmių“, neišspręstų problemų. Jei- 
gu okeanografijos, geologijos ir kitų Žemės mokslų duomenys sako, jog 
„paslaptingųjų tautų“ arba „paslaptingųjų kultūrų“ egzistavimo rajone 
buvo nugrimzdusi sausuma, vykę žemės drebėjimai arba panašios gamtos 
nelaimės (kitaip tariant, žemės pluta čia gana aktyvi), mes pamatuotai ga- 
lime spėti, jog Žemės mokslų duomenys turėtų išaiškinti problemas, kurių 
neišsprendė žmonijos įstorijos mokslai. Savaime suprantama, tik hipote- 
zę — patvirtinti arba paneigti ją ir turi archeologų povandeninkų tyrimai. 

Kokiu vardu galima pavadinti tą, taip sakant, „spėjamąją“ discipliną? 
Teorinė povandeninė archeologija? Pavadinimas pernelyg žalgus. Antra 
vertus, toji disciplina tai tik hipotezės (kurios gali pasirodyti esančios 
klaidingos), o ne įrodytos ir suformuluotos teorijos, paremtos tvirtais fak- 
tais. „„Atlantologija“ arba „mokslinė atlantologija“? Bet tai pernelyg siau- 
Ias terminas (juk objektas — ne tik ir ne tiek Platono Atlantidė!). Be to, 
patį terminą „atlantologiją“ pernelyg sukompromitavo antimoksliniai at- 
lantologai, tikriau atlantomanai, kurie skelbia nebrandžias teorijas, ,„,pa- 
matuojamas“ abejotinais, pasenusiais, o kartais net paprasčiausiai išsigal- 
votais „faktais“. Ieškoti teisybės grūdo (jeigu jo esama — tai taip pat dar 
reikia patikrinti!) padavime, paskelbtame Platono, savaime suprantama, 
turi naujoji disciplina, kuri iš tiesų tebėra dar neišriedėjusi iš vystyklų. 
"Tačiau tai tik vienas jos uždavinys, ir, be to, ne pats svarbiausias. Kur kas 

svarbiau suderinti archeologijos, istorijos, okeanografijos datas, nes daž- 
niausiai tarp žmonijos istorijos ir Žemės mokslų datų žioji kelių tūkstančių 
(o kartais ir milijonų) metų praraja. 

„Akvaarcheologija“? Bet tas žodis, iš esmės, reiškia tą patį, kaip ir 
„povandeninė archeologija“ (lotynų „agua“ reiškia „vandenį“). „Hipo- 
akvaarcheologija“, tai yra „hipotezinė povandeninė archeologija“? Ir vėl 
pernelyg žalgus, „triaukštis“ vardas. 

Kaip matote, jaunasis mokslas neturi net visuotinai pripažinto vardo. 
Galimas daiktas, netolimoje ateityje kas nors iš tyrėjų — gal archeologas 
ar etnografas, istorikas ar geologas, okeanografas ar tautosakininkas — 
pateiks vykusį, trumpą ir tikslų pavadinimą, ir jį ims vartoti įvairių spe- 
cialybių mokslininkai. Juk svarbiausia ne vardas. Jau dabar galima teigti, 
jog paskendusių kraštų hipotezės gali labai praversti povandeninei jūrų ir 
vandenynų dugno žvalgybai — tiek šiandieniniams akvalangininkams, tiek 
netolimos ateities okeanautams. Štai pavyzdys, kaip buvo rasta „rusų At- 
lantidė“ — Chazaridė, dabar stūksanti po Volgos ir Kaspijos vandenimis. 

Dar iš mokyklos suolo žinome apie „pranašingąjį Olegą“, kuris „at- 
keršijęs neprotingiems chazarams“. Rusų ir tarybinių istorikų tyrimai pa- 
rodė, jog Chazarų valstybės (kadaise viešpatavusios beveik visoje Pietry- 
čių Europoje) gyventojų negalima vadinti neprotingais. Žinomas rusų 
istorikas orientalistas V. Grigorjevas chazarų tautą laikė nepaprastu vidur- 
amžių epochai reiškiniu, nes „apsupta laukinių ir klajoklių genčių ji turė- 
jo visus apsišvietusių šalių patogumus — sutvarkytą valdymą, plačią kles- 
tinčią prekybą ir nuolatinę kariuomenę. Tais laikais, kai didžiausias ne- 
mokėjimas valdyti, fanatizmas ir baisus obskurantizmas varžėsi dėl teisės į 
sostą Vakarų Europoje, Chazarų valstybė garsėjo teisingumu ir religijų 
pakantumu, iš visur į ją plaukė persekiojamieji dėl tikėjimo. It šviesus 
meteoras ji žybčiojo niūriame Europos horizonte“. 

Archeologai ėmėsi energingai ieškoti chazarų kultūros ženklų, jų 
miestų, įtvirtinimų, vietovių, bet... bergždžiai. Kronikininkai liaupsino Iti- 
lio miestą, Chazarijos sostinę, gausiai gyvenamą, plačią, su rūmais, ap- 
tvertais stipria siena. Tačiau niekur Volgos pakrantėse nesisekė rasti jo 
griuvėsių. Ir apskritai nė menkiausios chazarų žymės! Tauta dingo be 
ženklo, lyg skradžiai žemę būtų nugarmėjusi... O gal nenugarmėjo, o tik 
ieškoti chazarų pėdsakų reikia ne sausumoje, o po vandeniu? 

Tokią hipotezę paskelbė tarybinis tyrėjas istorijos daktaras L. Gumi- 
liovas. Jo manymu, Volgos ir Kaspijos dugne esą chazarų miestų ir vieto- 
vių griuvėsiai, tik ten, po vandeniu, stūksanti dabar sostinė Itilis. Juk kles- 
tint chazarų valstybei, Kaspijos kontūrai buvę kitokie, antra vertus, ir 
Volgos delta buvusi kur kas mažesnė, negu dabar, 


Keletą metų L. Gumiliovas ieškojo Volgos Atlantidės, arba tikriau — 
Chazaridės. Volgos deltoje, didžiulio kauburio šlaite, pagaliau buvo ras- 
tas pirmas chazarų kapas. Didžiausio Volgos vandenų pakilimo laikais, 
XIV amžiuje, bangos tik skalavo kauburį — tikrą salą tais laikais. Žemse- 
me iš Volgos dugno, iš 30 metrų gylio, centrinėje deltos dalyje buvo iš- 
traukta chazarų indų šukių. Taigi „rusų Atlantidės“ hipotezė virto 
tikrove! 

Bet... ar rastos keramikos šukės yra chazarų kultūros? Ne vienas tary- 
binis mokslininkas ginčija tokį spėjimą. Pavyzdžiui, akademiko Ribakovo 
nuomone, chazarai buvę puslaukinių klajoklių tauta ir todėl nepalikę jo- 
kių gyvenamųjų vietų, o tuo labiau miestų, ženklų. Jų rasti nesiseką pa- 
prasčiausiai todėl, kad klajokliai chazarai išvis neturėję nuolatinės gyve- 
namosios vietos (o ne todėl, kad jos dabar atsidūrusios po vandeniu). 
Taigi ir „rusų Atlantidė“ Chazarija taip pat hipotezinė šalis, nors Gumilio- 
vo spėjimą ir remia tam tikri faktai. Ir vėl, jau kelintą kartą, mums iškyla 
tikimo ir hipotezinio dalyko sąvoka. Tačiau toks likimas yra ištikęs ne 
vien povandeninę archeologiją, bet ir jos sausumos seserį, taip pat dau- 
gelį kitų Žmogaus mokslų, kurie tiria tolimą praeitį. Pernelyg daug toje 
praeityje baltų dėmių, kad galėtume daryti dabar itin griežtas išvadas ir 
sprendimus net apie geriausiai, atrodytų, ištirtas praeities tautas ir civili- 
zacijas (puikus įrodymas — antikos pasaulio istorija, tokia aiški praeito 
šimtmečio mokslininkams, ir Kretos civilizacija, linijinis raštas B graikų 
kalba). 

NEABEJOJA — niekas, net skeptiškiausiai nusiteikę tyrėjai, — kad 
jūrų, įlankų, vandenynų, upių žiočių pakrančių vandenyse stūkso senovės 
vietovių ir miestų griuvėsių. Kasmet vis kas nors surandama, archeologai 
povandeninkai aptinka ir tiria ženklus, kad žmogaus būta ten, kur dabar 
tyvuliuoja vandenys. 

TIKĖTINA, jog pirmykščiams žmonėms kraustytis lengviau buvo sau- 
sumos tiltais — ir per tuos tiltus buvę apgyventa daugelis salų ir net ištisi 
žemynai. Tačiau tiesioginių įrodymų nėra, ir todėl Beringiją, Melanezide 
ir kitus kraštus, dabar tvyrančius po vandeniu, daugelis mokslininkų išti- 
sai skiria geologų ir okeanografų kompetencijai, nes mano, jog jie nė per 
nago juodymą nepaveikę žmonijos kūrimosi. Taigi mums prieš akis nevie- 
nodai patikimos hipotezės. 

BEVEIK NEĮTIKĖTINA, jog kadaise Indijos, Ramiajame, Atlanto van- 
denyne būta didelių sausumų, gyvenamų aibės žmonių, senovės civiliza- 
cijų kūrėjų. Ir vis dėlto yra šiokia tokia viltis, nors ir menkutė, bet vis dėl- 
to viltis, kad būta ir Pacifidės, ir Lemūrijos, ir Atlantidės... 

Palūkėkime, ką parodys povandeniniai tyrimai. 

KOMENTARAI IR PASTABOS 


36 p. Turo Hejerdalo išvada, kodėl akvalangininkai neradę povandeninio kelių tęsinio 
prie Velykų salos, neįtikinama, O gal jie nugrimzdę giliau, negu pasiekia akvalangininkai. 
Antra vertus, skardžio kraštas galėjo būti smarkiai deformuotas ir povandeninio kelių tęsi- 
nio žymės prie įlūžio sunaikintos. (N. Žirovas). 

41 p. Šiandien nuosėdos kaupiasi, kaip rodo datavimas aktyviąja anglimi, kur kas grei- 
Čiau, negu praeityje. Jeigu spėsime nuosėdų kaupimosi greitį buvus dvigubai lėtesnį, negu 
dabar, tai Ramiojo vandenyno amžius pranoksta 1 milijardą metų. Žr. Leontjevas, Vande- 
Dyno dugnas (rusų k.), M., 1968, p. 276—277. (G, Ganešinas). 

42 p. Saipano salos vietovė datuojama 1375 metais prieš mūsų erą. (N. Ž.). 

44 p. Gajotai — tai kalnų aukštumos, kurių viršūnės abrazijos buvo nugludintos ir nu- 
grimzdo labai giliai pirmiau, negu ant jų galėjo rastis rifinių koralų kolonijos. (G. G.). 

46 p. Kvartero periodo ilgumas, įvairių tyrėjų akimis, nevienodas — nuo 500 tūkstančių 
metų ligi 1,5 milijono metų ir ilgesnis. Daugumai geologų kvartero trukmė — 700 tūkstan- 
čių metų. (G. G.). 

47 p. Vienas kitas mokslininkas, pvz., P. Volštetas, 1965, mano, jog tas pakilimas siektų 
80 metrų. (N. Ž.). 

50 p. 1. Rato principas, matyt, vis dėlto buvo žinomas Amerikoje. Pavyzdžiui, Meksikoje 
buvo rasta senovės molinių žaisliukų su rateliais. Verilas sako, jog Bolivijoje, netoli Tija- 
hvanako, iš pradžių daktaras Benetas, o paskui jis pats radęs didelius, 7 pėdų skersmens ir 
16 colių storio, akmeninius ratus su skylėmis centre. Jais buvę vežami tikriausiai sunkūs ak- 
meniniai statybos blokai. Ratas nebuvo vartojamas Amerikoje visų pirma, matyt, todel, kad 
nebuvo naminių darbinių gyvulių. Esama taip pat ženklų, kad Peru inkai turėję primityvų 


"arklą. Tik į jį buvę kinkomi žmonės, Galimas daiktas, jiems buvusi žinoma ir geležis, nes ji 


turėjusi savo specialų vietinį pavadinimą guillas. Antra vertus, esama nepatikrintų Žinių, 
kad kažkur Titikakos ežero pakrantėje stovėję net jos lydomųjų krosnių. (N Ž.). 

2. Pakrantės jūreivystė — žvejyba ir banginių medžioklė — Europoje bus radusis, ma- 
tyt, mezolito pabaigoje — maždaug prieš 9000 metų. (N. Ž.). 

3. Antarktidės apledėjimo amžius — ne mažiau kaip 11 milijonų metų. (N. Ž.). 

52 p. Dauguma tyrėjų dabar mano, kad povandeniniai kanjonai esą daugiausia tektoni- 
nės formos. Tokius tikruosius kanjonus reikia skirti nuo apsemtų upių slėnių, pavyzdžiui, 
Indo upės slėnio. (G. G.). 

55 p. Pasak F. Machačeko, Titikakos ežere esą Ramiojo vandenyno ichtiofaunos. Taigt 
ryšys su plioceno jūra neabejotinas. Kranto linijos 35—50 metrų aukštyje yra, matyt, iš le- 
dynmečio. (N. Ž.). 

57 p. Data abejotina, nes mokslas kol kas dar neįstengia pasakyti akmens statinių am- 
čiaus. (N. Ž.). 

60 p. Esama legendų, jog kažkokios gentys į Peru pakrantę atplaukusios plaustais iš 
šiaurės. Jos ir pradėjusios čimų (chimų) kultūrą. (N. Ž.). 


61 p. Jeigu tie kalnagūbriai būtų buvę subaeraliniai, tai visiškai kitoks būtų buvęs ir 
klimatas — drėgnas tropinis. Tą patį sako ir indėnų legendos. (N. Ž.). 

77 p. Poledynmetyje dabartinius kontūrus įgavo ne tik Rytų Ramiojo vandenyno pa- 
kraščių jūros, bet ir apskritai Pasaulio vandenyno krantų linija. Priežastis — poledyninė 
eustatinė transgresija. (G. G.). 

85 p. Sialis (silicis aliuminis) — išorinis žemės apvalkalas, arba litosfera, susiklosčiusi iš 
uolienų, kuriose yra daugiausia silicio ar aliuminio, (G. G.). 

86 p. Lordhavo salos tyrimo rezultatai buvo netikėti, Mat, joje nerasta būdingos Austra- 
lijai floros ir faunos. Salos flora ir fauna artimesnė Pietų Amerikai, negu Australijai. Že- 
mės plutos storis čia maždaug 25 kilometrai. Taigi tai žemyninė pluta. Be to, salos vers- 
mėse esama gėlų vandenų. O patekti čia jie galėjo tik tuo atveju, jeigu sala kadaise būtų 
buvusi kokios nors didelės sausumos dalis. (N. Ž.). 

96 p. Nuodugniai išžvalgytos Brazilijos rytų ir pietvakarių Afrikos geologinės struktū- 
ros, naujausiais tyrimais, yra bendros kilmės. Neseniai Gondvanos nuosėdų buvo rasta ir 
Antarktidėje. Iš Brazilijos Paranos valstijos imtų nuolaužų šaltinis buvo rytuose, vandeny- 
ne. O nuolaužas į Pietų Afriką ledynai yra transportavę iš vakarų, vandenyno pusės. Taigi 
Gondvana skilti pradėjusi vėliau, negu buvo spėta, — kreidos periode. Per tą skilimo proce- 
są išsiliejo dideli bazaltų srautai. Antra vertus, daugelyje Pietų Atlanto kalnagūbrio salų 
buvo rasta žemyninės kilmės uolienų. (N. Ž.). 

102 p. Dantiraščių šaltiniuose Oano vardo nėra. (N. Ž.). 

119 p. Indų epe „Ramajanoje“ užsimenama, kad Lankos rakšų valdovo Ravanos vieš- 
patystė esanti toli vandenyne: ligi jos šimtas jodžinų. Tiksli to meto ilgio reikšmė nėra 
žinoma ir gana smarkiai kinta: nuo 4 ligi 16 kilometrų. Šiaip ar taip, tai keli šimtai kilomet- 
rų. Lanką paprastai tapatina su Ceilonu, tačiau šis nuo Indijos nėra labai nutolęs; siauriau- 
sia jų sąsiaurio vieta, Adomo tiltas, yra seklumų ir uolų virtinė, kurios ilgis tik 23 kilo- 
metrai. Atrodo, kad „Ramajanoje“ suplakti įvairių laikų įvykiai, kurie paskui buvo perkelti 
į Ceiloną. (N. Ž.). 

121 p. Plokštikalnė, ant kurios plyti Kergeleno salos, turi žemyninio tipo plutą, o salų 
uolienos taip pat žemyninės. Tai irgi mikrokontinentis. (N. Ž.). 

131 p. 1. Žinomas egiptologas H. Karteris teigia, kad bumerangus, taip pat ir grįžtamuo- 
sius, žinojęs jau senovės Egiptas. (N. Ž.). 

2. Vakarų Australijos gentys turėjo padavimą, kad jos ilgą laiką gyvenę pietinėje di- 
delio tekančio vandens pusėje, o šiaurinėje — baltieji. Visi jie draugavę ir net vesdavę- 
si, nors baltieji ir buvę stipresni. Sykį kilusi liūtis, upė išsiliejusi iš krantų, ir australai pa- 
sitraukę nuo jos. O kai lietus liovęsis ir jie grįžę į senąsias vietas, tai vietoj upės išvydę 
plačią jūrą. Baltieji, matyt, žuvę. (N. Ž.). 

136 p. Riftas, arba riftinis slėnys (iš anglų k. „rift“ — „aiža, tarpeklis"), — ištįsę žemės 
plutos duburiai, ribojami stačių pakopų (tektoninių sprūdžių). (G. G.). 

137 p. Markovo duomenimis, ledėti Antarktidė pradėjusi terciaro periode ir paskui visą 
laiką Antarktidės žemynas buvęs apledėjęs. (G. G.). 

143 p. Kaip sako žinomas tarybinis okeanologas Udincevas, vandenyno dugno tiesiogi- 
nio gręžimo pavyzdžiai Amerikos mokslininkus neseniai įtikino, kad dabar geologinis Atlan- 
to vandenyno jaunumas įrodytas galutinai. (N. Ž.). 

145 p. 1. Pitėjas keliavo tuo metu, kai buvo smarkiai sugedęs klimatas. (N. Ž.). 

2. Buvo ištirtas vandenyno dugnas tolimojoje Atlanto vandenyno šiaurėje tarp Gren- 
landijos, Islandijos, Farerų salų, taip pat ir povandeninės Rokolo aukštumos, kur eina po- 
vandeninė Atlanto rėva. Tarybinių mokslininkų duomenimis, tame rajone, labai galimas 

daiktas, dar ledynmečio laikais būta plačios sausumos, kuri vienijusi visas tas sritis. Pava- 
dinkime ją Hiperborėja. (Grabovskis, 1962; Litvinas, 1959, 1966, 1968.) Ir vis dėlto galėjo 
būti, kad tam tikrais Atlanto rėvos istorijos tarpais atsiverdavo arba užsiverdavo vieni ar 
kiti sąsiauriai, ir todėl arba atsinaujindavo, arba vėl nutrūkdavo Atlanto ir Arktikos ryšys. 
Atlanto rėvos apsėmimo priežastis būdavo tektoniniai nuoslūgiai ir, mažesniu mastu,— eusta- 
tinis vandenyno lygio pakilimas dėl ledynų tirpimo. (N. Ž.). 

154 p. Pseudoaristotelis yra paskelbęs, kad finikiečiai keturios dienos kelio (maždaug 
700—800 kilometrų) į vakarus nuo Hadeiros (dabartinio Kadžio) radę per atoslūgius išdžiūs- 
tančių seklumų, kur jie žvejodavę tunus. Dabar tokių seklumų nėra, o žinomos to rajono 
bankos nugrimzdusios daugiau kaip 50 metrų. Po Lisabonos žemės drebėjimo taip pasikeitė 
gilumos, kad tunai paliko savo įprastines neršto vietas. (N. Ž.). 

158 p. Andrėjo Biankos 1436 metų žemėlapyje Atlante pažymėta Antilijos sala, didelė, 
išraižyta gilių įlankų (po keturias įlankas iš vakarų ir rytų, viena negili iš šiaurės), o jos 
pietryčių gale — sulenkto piršto pavidalo pusiasalis. Tai nuostabiai panašu į gretimą subae- 
ralumo epochos Šiaurės Atlanto kalnagūbrio dalį. (N. Ž.). 

159 p. Ypač pietesniame Šv. Pauliaus uolų rajone. (N. Ž.). 

160 p. 1. Deja, ligi šiol dar neištirta Korvo ir Floro salų geologija. (N. Ž.). 

2. Išskyrus Aristotelį, Platono mokinį, kuris taip pat netikėjo egzistavus Atlantidę. (N. Ž.). 

167 p. Žinomas jūrų geologas Kiuenenas sako, kad Ligūrijos jūros rajone (į šiaurę nuo 
Tirėnų), be abejo, esanti nugrimzdusi sausuma. Toje jūroje iš 2400 metrų gilumos buvo iš- 
kelta nebegyvų vietinės kilmės koralų, kurių amžius 32 tūkstančiai metų, o tuo laiku jau 
formavęsis protingasis žmogus. (N. Ž.). 

173 p. 1. Graikų mitologija žino net tris tvanus: Ogigo, Deukalionų ir Dardanų. Iš jų po- 
puliariausias Deukalionų tvanas, be abejo, yra perdirbtas šumerų ir babilonių mitas (kuriuo 
remiasi ir Biblijos mitas). Tikriausiai to tvano mitas bus buvęs atneštas į Graikiją finikiečių 
ir ten papuoštas vietos smulkmenomis. Ogigo tvano istoriją yra atpasakojęs I amžiuje prieš 
mūsų erą rašytojas Varonas. Jis rašė, kad Ogigo, senovės Atikos valdovo, laikais buvę gyvi 
visi Egėjo jūros ugnikalniai ir devynis mėnesius viešpatavusi naktis (nuo vulkaninių pelenų 
debesų). Tvano bangos (cunamiai) laikinai net buvę užlieję Atiką, Isurioje paskui kelis de- 
šimtmečius niekas negyvenęs. Panašius įvykius aprašė kiti antikos rašytojai Folikoras ir Eu- 
sebijus. Aiškindamas Dardanų tvaną, graikų istorikas Diodoras Siciliškis (I amžius prieš mū- 
sų erą) sako, jog tada nugrimzdusi Egėjo jūros Samotrakės salos dalis ir šiek tiek Mažosios 
Azijos pakrantės. Tuo būdu radęsi dabartiniai vartai iš Juodosios į Egėjo jūrą per Dardane- 
lų ir Bosforo sąsiaurius. Galimas daiktas, jog Dardanų tvanas yra šiaurinis Ogigo tvano va- 
riantas, ir abi tos legendos kalba apie vieną įvykį, bet užrašytos skirtingose vietose. Pasak 
Galanopulo, Egėjo jūros rajono tvanas buvęs sukeltas sprogstamojo Teros (Santorino) salos 
ugnikalnio išsiveržimo maždaug 1400 metų prieš mūsų erą. (N. Ž.). 

2. Dabartinių geologų manymu, Naujosios eugzininės (Iš tikrinio v.: Euxinus —. Juo- 
doji jūra. — Vert.) regresijos maksimumas ir tuo pačiu maksimalus Juodąją ir Viduržemio 
Jūrą skyrusios sąsmaukos dydis buvęs prieš 30 tūkstančių metų. Prieš 8—9 tūkstančius metų 
prasidėjusi nauja Juodosios jūros transgresija, todėl Viduržemio ir Juodosios jūros basei- 
nai susijungę. (G. G.). 

176 p. Spaudoje pasirodė kol kas nepatikrintų pranešimų,. kad prie Bahamo salų akva- 
langininkai po vandeniu radę mūrinių senovės trobesių. (N. Ž.). 

Vertėjas dėkoja geologijos ir mineralogijos dr. prof. Vytautui Gudeliui, o ypač geolo- 
gijos ır muneralogijos kand. Vytautui Vonsavičiui už nuoširdžias konsultacijas. 

